
I. 

Uvod 


1 . 

Neki bizantski, ali i drugi pisci Sklavine nazivaju: Goti, Getae, 
Hunni, Avari, Scythae, Vulgari . 1 Florin Curta obrazlaže daje tije¬ 
kom najvećeg dijela VI. stoljeća pojam Sclavenes ( Sklavini ) služio 
kao krovni termin za opisivanje različitih skupina što su živjele 
sjeverno od bizantskog limesa i da je taj termin u osnovi konstrukt 
bizantskih autora. “Stvaranje ‘Slavena ’prema tome nema nikakve 
veze s etnogenezom... Skupni identitet obilježen kao ‘slavenski’, ni¬ 
je se dakle formirao u pripetskim močvarama, nego u sjeni Justini- 
janovih utvrda... Štoviše, ne postoji ni indikacija kojim su jezikom 
komunicirali žitelji naseobina iz VII. i VIII. stoljeća nedavno isko¬ 
pavanih u sjevernoj i središnjoj Sloveniji te u sjevernoj Hrvatskoj. 
Samo se pretpostavlja da su govorili slavenskim jezikom, isto kao 
što lingvisti samo pretpostavljaju da su Sklavini i Anti, spomenuti 
u bizantskim vrelima, govorili zajedničkim slavenskim jezikom ” 2 


1 Martin Kuzmić, Gothomania. Nastavni vjesnik, XXXIX/1930, br. 1-4, 
str. 10-26. “Prvobitna oznaka Sklavini nije imala značenje etničke 
i jezičke pripadnosti, i obuhvatala je skup plemena /Goti, Geti, Huni, 
Avari, Skiti/. ’’ (Sofija Davidović-Živanović, Mementa archaelogica et 
eruditiva. Akademija Nova-Pešić i sinovi, Beograd, 1999, str. 32.) 

2 F. Curta, Etnicitet u ranosrednjovjekovnoj arheologiji: primjer ranosla- 
venskih nalaza u jadranskoj regiji. Starohrvatska prosvjeta, III. ser., sv. 
37/2010, str. 18, 23, 35, 37. (Potcrtao F. Curta.) Kerubin Šegvić je davne 
1928. godine ustvrdio: “ Narodi, koji su navalili na rimsko carstvo, nisu 
došli u ukupnoj masi, nisu se selili ostavljajući prijašnje stanove i zemlje, 
da potraže nove zemlje za obrađivanje. Dolazili su oni ovamo, da osvo- 

Svi doseljenici s europskog sjevera na teritorij zapadnog Bal¬ 
kana u VII. i VIII. stoljeću bili su toliko malobrojni da je etnički 
sastav balkanskog pučanstva na prostoru između Neretve, Drine, 
Dunava i Jadrana bio po etničkom sastavu za oko tri četvrtine isti u 
antičko i srednjovjekovno doba kao i danas. Da se tijekom antičko¬ 
ga i ranoga srednjovjekovnog razdoblja stvarno nije dogodila ve¬ 
ća “seoba” naroda s europskoga sjevera na balkansko-dalmatinski 
jug, najprije su potvrdili rezultati antropoloških istraživanja. Antro¬ 
polog Živko Mikić, od 1978. godine pa nadalje, u svojim je mno¬ 
gobrojnim radovima nepobitno dokazao da su starosjeditelji na bal¬ 
kanskom prostoru bili toliko mnogobrojni u odnosu na doseljenike 
da je čak starosjediteljski brahikrani tip prevladao i poslije svih 
doseljivanja s europskog sjevera. Da su doseljenici etnički prevla¬ 
davali nad zatečenim starosjediteljima, do daljnjega nastavljanja 
procesa brahikranizacije ne bi moglo doći. * * 3 Izvršena antropogene - 
tička ispitivanja potvrdila su u potpunosti antropološke rezultate. 
“ Molekularno-genetska analiza genofonda moderne hrvatske muš- 


je narod, koji će za njih raditi. Nije se radilo o osvajanju zemlje, nego o 
osvajanju naroda skupa sa zemljom, na kojoj je stanovao... Puka je naci¬ 
onalna taština, kad se tvrdi i vjeruje, da su Hrvati i Srbi poslavenili Bal¬ 
kan, da su nametnuli svoj slavenski jezik i slavensko ime. To godi čuti, 
ali je teško dokazati. Nijedan narod nije nametnuo svoj jezik osvojenomu 
narodu i zemlji. Hrvati i Srbi su nametnuli samo svoje ime onima, koje su 

podvrgli time što se je njihovim imenom prozvala država, koju su osno¬ 
vali (Kerubin Segvić, Oko rođenja Hrvatske. Po Tomi Splićaninu i na¬ 
rodnoj pjesmi. Hrvatsko kolo za god. 1927. i 1928. Matica hrvatska, Za¬ 
greb, 1928, str. 224-226.) 

3 Usp. Živko Mikić, Die Ethnogenese der Illyrer in Jugoslawien aus der 
Sicht der Anthropologie. U: Bemhard, Wolfram - Anneliese Kandler- 
Palson (Hrsg). Ethnogenese europaischer Volker. Aus der Sicht der Ant¬ 
hropologie und Vor- und Fruhgeschichte. Gustav Fischer Verlag, Stutt- 
gart - New York, 1986, str. 75-87. Usp. i: Ž. Mikić, O jizičkoj antropo¬ 
logiji u Srbiji i rezultatima istraživanja. Glasnik Srpskog arheološkog 
društva, Beograd, br. 10./1995, str. 45- 51. 



ke populacije potvrdila je izvanrednu heterogenost i kompleksnost 
ove populacije i podržava visok stupanj miješanja doseljenika s 
autohtonim stanovništvom koje je već bilo prisutno u regiji... Na 
osnovi rezultata dobivenih u prethodnim studijama (2, 4, 26, 28) 
može se jasno zaključiti da većina hrvatskih muškaraca (‘vlasnika ’ 
haplogrupe I) potječe od ljudi koji su zakoračili na europsko tlo 
prije 25.000 godina i preživjeli posljednje ledeno doba u utočištu 
na zapadnome Balkanu. Budući da najnovija istraživanja (20, 21) 
predlažu potpuno novu pozadinu Rlb migracije i uzimajući u obzir 
27% Rla nositelja, može se zaključiti da su više od % današnjih hr¬ 
vatskih muškaraca najvjerojatnije potomci starih Europljana koji 
su došli ovdje prije i nakon posljednjega ledenog doba. Za ostatak 
popidacije može se uglavnom reći da su potomci naroda koji su 
došli u ovaj dio Europe južno-istočnim putem, u posljednjih 10.000 
godina, uglavnom tijekom procesa neolitizacije .” 4 Malobrojnost 
doseljenika s europskog sjevera potvrđuju na teritoriju Hrvatske i 
Bosne i prežitci pretkršćanskih vjerovanja, koji gotovo svi pripa¬ 
daju autohtonom stanovništvu što se posebno očituje u isključivo 
starobalkanskoj poganskoj simbolici i na srednjovjekovnim stećci- 
ma. 5 


4 Dragan Primorac - Damir Marjanović - Pavao Rudan- Richard Villems 
- Peter A. Underhill, Y kromosom i genetsko podrijetlo Hrvata. Prije¬ 
vod posebno tiskanog rada koji je izvorno na engleskom jeziku objavljen 
u Croatian Medical Journal (službeni časopis International Society of 
AppliedBiological Sciences ), vol. 52, broj 3,2011, str. 225-234. Uspore¬ 
di i: Ivan Jurić. Podrijetlo Hrvata. Genetički dokazi autohtonosti. Nova 
stvarnost - Institut Ivo Pilar, Zagreb, 2011, str. 314. Slična su utvrđenja i 
genetičke baštine u Bosni. 

5 Usp. I. Mužić, Pretkršćanska simbolika starosjeditelja u srednjovjekovnoj 
Bosni. U: Vjera Crkve bosanske. Muzej hrvatskih arheoloških spomenika, 
Split, 2008, str. 45-59. U nedostatku “staroslavenskih” poganskih svetišta 
u Hrvatskoj ista neki pojedinci na neuvjerljiv način izmišljaju i onda se, na 
primjer, nedvojbeno kršćanski prikaz svetoga Jurja s dva kršćanska križa 
na reljefu crkve u Žmovnici sugerira kao ‘božanski boj ’ Peruna s Velesom. 

Na Balkan se moglo dogoditi doseljenje samo jedne ili nekoli¬ 
ko ratničkih družina i pod hrvatskim nazivom, ali Hrvati kao narod 
nikad nisu doselili na Balkan nego su na njemu nastali. 6 7 “Za for¬ 
miranje historijskog hrvatskog etnosa važne su prvenstveno etnič¬ 
ke skupine Japoda (uglavnom Lika), Liburna ( Kvarner, Hrvatsko 
primorje i Podgorje, Ravni Kotari i Bukovica), Delmata (središnja 
Dalmacija od Krke do Cetine s dalmatinskom Zagorom) i donekle 
Ardijejaca (s obje obale Neretve). Histri su igrali mnogo manju 
ulogu, a oni su bili i izvan Ilirika kao i izvan ranosrednjovjekovne 
hrvatske države (koja se formirala uglavnom unutar kasnoantičke 
provincije).’’'’ 1 

Prema spisu De administrando imperio (u daljemu tekstu: 
DAI) moguća je i manja uloga Avara 8 u hrvatskoj etnogenezi. U 
ovome vrelu poistovjećuju se Sklabenoi i Avari. 9 U nazivu Avari 
sadržan je i polietnički smisao. 10 Avari se, u srednjovjekovnim pi¬ 
sanim vrelima, izjednačuju najprije s Hunina, a poslije s Mađari - 


6 “Dok one Porfirogenitove bajke navode, da je hrvatski narod, došavši 
odnekle ‘iza Karpata' u sedmome stoljeća kao perfektni, izgradjeni ko¬ 
lektiv na područje Ilirika, ondje sjeo, zemljani dokumenti govore dru- 
gčije: on se ‘rodio on je nastao na području etničkoga Ilirika, dakle: 
davno prije sedmoga stoljeća i na drugi način." (Stjepan Buć, Proble¬ 
mi etnogeneze Hrvata. Hrvatska revija /Miinchen/, godina XX/1970, sv. 
4/80/, str. 928-929, 933.) 

7 Mate Suić, Neke historijske determinante u formiranju hrvatskog etnosa. 
Naše teme, XXIII/1979, 2, str. 367. 

8 Na temelju tumačenja pisanja Teofilakta Simokatae smatra se da su Ava¬ 
ri doselili iz Azije u Europu tijekom druge polovice VI. stoljeća. (Istvan 
Erdelyi, Slawen, Awaren, Ungarn. U: Welt der Slawen. Urania Verlag, 
Leipzig-Jena-Berlin, 1986, str. 144.) 

9 Usp. Vizantiski izvori za istoriju naroda Jugoslavije. Tom II. (Obradio Bo- 
židar Ferjančić). Posebna izdanja, Srpska akademija nauka, knj. 323. Vi- 
zantološki institut, knj. 7. Naučno delo, Beograd, 1959, str. 10-11, 27-28. 

10 W. Pohl, Die Awaren. Ein Steppenvolk in Mitteleuropa 567 - 822 n. Chr. 
Verlag Beck, Miinchen, 2002, str. 215-221. 

ma. 11 * * * * * * IX Sa sigurnošću se može zaključiti da se u postojećim pisanim 
vrelima (Hrvatskoj kronici, Salonitanskojpovijesti i DA I) nigdje ne 
identificiraju Hrvati i Avari. Bit kazivanja u DAI je da su osvojenje 
Salone izvršili Avaro-Sklavini, koji se u glavama XXIX. i XXX. 
DAI poistovjećuju. U prvoj polovini VII. stoljeća moglo se dogo¬ 
diti sklavinsko doseljenje pod avarskim vrhovništvom posebno na 
teritorij županijske Dalmacije. 12 “ Period od 626. godine, od poraza 
pod Carigradom, do 661. godine kada su se prilike u Kaganatu 
do te mere stabilizovale da su Avari bili u mogućnosti da započnu 
ofanzivne akcije prema zapadu u Furlandiji, period je unutrašnjeg 
previranja, pobuna potlačenih naroda i doseljenja novih avarskih 
klanova. ” 13 Avaro-Sklavini koji su osvojili Solin u prvoj polovini 


11 Klaus Weissgerber, Ungarns wirkliche Friihgeschichte. Mantis Verlag, 
Grafelfing, 2003, str. 152, 187. 

12 U glavi XXX. DAI, navod se odnosi na Avare u Dalmaciji : “Pokla.se tada 
sve u gradu (Avari u Solinu, primj. I. M.) i od tog doba obladaše čitavom 

zemljom Dalmacijom, i učadoriše se u njoj. Samo primorski gradići ne 

predadoše im se, nego ostaše u vlasti Rimljana, jerbo imahu izvore živeža 
iz mora. Videći dakle Avari da je ta zemlja prelijepa, učadoriše se u njoj. 

Hrvati pako stanovahu u ono vrijeme tamo od Bagibareje gdje su sada 
Bjelohrvati. Jedan njihov rod... odijelivši se od njih skupa sa narodom 
svojim, dodjoše u Dalmaciju i nadjoše ondje Avare, koji držaše tu zemlju. 
I neko vrijeme ratujući jedni s drugima, nadjačaju Hrvati i jedne od Ava¬ 
ra pokolju, a ostale prisile, da im se pokore. Od toga doba obladaše tom 
zemljom Hr-vati. A ima još jednako u Hrvatskoj potomaka Avara i pozna 
im se da su Avari." (Nikola Tomašić /preveo i priredio/, Život i djela cara 
Konstantina VII. Porfirogenita. Constantini Imp. Porphyrogeniti de ad- 
ministrando imperio liber. Vjesnik Kr. hrvatsko-slavonsko-dalmatinskoga 
zemaljskog arkiva, Zagreb, godište XX/1918, sv. 1-2, str. 75-77.) 

13 Jovan Kovačević, Avarski kaganat. Srpska književna zadruga, Beograd, 
1977, str. 78. “Posle 626. godine vizantijski pisci prestali su da se inte- 
resuju za Avare. Razlog je veoma jednostavan: Avari nisu više predstav¬ 
ljali toliku opasnost po Carstvo kao nekad... Vesti o Avarima preuzima¬ 

ju zapadno-latinski izvori, koji su veoma šturi sve do kraja VIII i početka 

IX veka, kada franački izvori beleže više podataka u vezi sa pripremama 

VII. stoljeća, i * * * * * * * * * * * * 14 prema DAI, nisu bili Hrvati jer se, u ovom vrelu, 
Hrvati opisuju posebno i samo kao neprijatelji Avara. “ Vjerojatno 
se ne može u cjelini prihvatiti ni bizantinska tradicija iz De admi- 
nistrando imperio, po kojoj je Heraklije pozvao Hrvate da istjeraju 
Avare iz Dalmacije. Znatnijih avarskih ostataka ovdje nema, a ako 
se i pojavljuju, tumače se kao statusni simboli domaćih uglednika, 
koji su slijedili avarske uzore. Kad je govor o etnogenezi, važno je 
naglasiti da je postojala duža avarsko-slavenska zajednica, u koju 
su Slaveni bili ‘organski’ integrirani kao komponenta od vitalne 
važnosti u miru i ratu, koji su imali i svoju društvenu organizaciju, 
na temelju koje su bili okupljeni i u proizvodnji i u ratovanju, na 
čelu sa svojim rodovskim prvacima, koji su već u toj simbiozi stekli 
ime župana .” 15 

i tokovima vojnih ofanziva u franačko-avarskom ratu Karla Velikog.” (J. 

Kovačević, Avarski kaganat, nav. dj., str. 78.) 

14 Veoma je moguće je da se prvo avarosklavinsko zauzimanje Salone i di¬ 
jela Dalmacije dogodilo 625. godine (“sub annis domini DCXXV”), kako 

se navodi u spisu Historia Salonitana maior. “Neprijatelji su 625. godi¬ 

ne razorili luke i zidine, osim same kazališne zgrade, koja je bila sagra¬ 

đena u zapadnom dijelu.” (N. Klaić, Historia Salonitana maior. SANU, 

Beograd, 1967, str. 32-35, 90-91.) Međutim, život se u Saloni nastavio i 
poslije toga vremena. Do većeg propadanja grada, dakle ne i do posve- 

mašnjeg uništenja, moglo je doći poslije 630/31. godine, a prije dolaska 

opata Martina u naše krajeve, što znači oko 630/39. godine. (Ivan Ma- 

rović, O godini razorenja Salone. Kulturna baština /Split/, god. XVI, 

sv. 21, 1991, str. 57-84.) Tomin rukopis Salonitanskepovijesti ima 120 

pergamentnih listova i naknadno su im prišivena još dva lista. Na prvoj 

stranici lista 121. navodi se podatak daje Solin razrušen 639. godine. 

(Usp. Mirjana Matijević-Sokol, Toma Arhiđakon i njegovo djelo. Nakla¬ 
da Slap, Jastrebarsko, 2002, str. 46.) 

15 M. Suić, Pristupna razmatranja uz problem etnogeneze Hrvata. Referat 
je napisan za simpozij Etnogeneza Hrvata u ranom srednjem vijeku odr¬ 
žan na Filozofskom fakultetu u Zagrebu 1989. godine. Rukopis, str. 12. 
Kopija u I. Mužića. M. Suić je i u jednom drugom tekstu upozorio na 
predimenzioniranie avarske uloge u staroj hrvatskoj povijesti. (M. Suić, 
Ocjena radnje L. Margetića: ‘Konstantni Porfirogenet i vrijeme dolaska 

Iz antropogenetičkih rezultata može se zaključiti daje prvobit¬ 
na hrvatska jezgra stvarno bila brojem nevelika i da je zato mogla 
zauzimati samo opsegom manji teritorij i u tom smislu se bit priča¬ 
nja u Tominoj Salonitanskoj povijesti može prihvatiti kao potpuno 
vjerodostojna. 16 “Sclavi ili Goti ”, prema Tomi Arhiđakonu, bili su 
po vjeri arijanci, koji su se naselili u brdovitim predjelima na sje¬ 
veru Dalmacije, a to bi uglavnom odgovaralo području srednjovje- 


Hrvata’. Zbornik Historijskog zavoda JAZU, vol. 8, Zagreb, 1977, str. 
89-91.) 

16 “Kaže se da je Salona bila razrušena za vrijeme Gota koji su pod vod¬ 
stvom Totile krenuli iz teutonskih i poljskih krajeva. I doista, sam vođa, 
prije nego se zaratio s Italijom, prešao je pustošeći preko dalmatinskih 
krajeva i djelomično opustošio grad Salonu... Iz poljskih krajeva od 
onih, koji se nazivaju Lingoni, s Totilom bijaše došlo sedam ili osam ple¬ 
menitih rodova. Videći da će im hrvatska zemlja biti pogodna za obi¬ 
tavanje, jer je u njoj ostalo malo kolona, zatražiše je i dobiše od svo¬ 
ga vođe. Ostavši, dakle, ondje počeše starosjeditelje tlačiti i prisilno ih 
podvrgavati u svoje ropstvo. Hrvatska je brdovita zemlja, gledajući sa 
sjevera graniči s Dalmacijom. Ta se zemlja nekoć zvala Kurecija, a na¬ 
rod, koji se sada naziva Hrvati, zvalo se Kureti ili Koribandi... Naziva¬ 
ju se pak Kureti kao oni koji ne žive na jednom mjestu i nestalni su, jer 
su živjeli priprosto lutajući po brdima i šumama. Poprimili su pak na¬ 
rav od oporosti zavičaja, pa su se na divlji način veselili ratnim opasno¬ 
stima, napadajima, pljačkama. Vrlo su ratoborni pa se, smatrajući kao 
da im nije ništa izvrgnuti su smrti, ponajčešće bez zaštite izlažu neprija¬ 
teljskom oružju... Dakle, ti su se narodi izmiješali te su postali jedan rod 
vrlo slična života i običaja, jednoga jezika. A počeše imati vlastite vođe 
i premda su bili surovi i divlji ipak bijahu kršćani, ali vrlo sirovi. Bili su 
dapače okuženi arijanskom kugom. Mnogi su ih nazivali Gotima, a isto 
tako i Slavenima, prema osobini imena onih koji su bili došli iz Poljske ili 
Češke.” (Franjo Rački, Documenta Historiae Chroaticae periodum An- 
tiquam. “Academia scientiarum et artium Slavorum meridionalium, Za- 
grabiae”, 1877, str. 25. Preveo s latinskog na hrvatski I. Mužić.) 

kovne Krbave i Like. 17 Tomina Solinska povijest i Hrvatska kroni¬ 
ka potvrđuju postojanje Hrvata od sredine VI. stoljeća na teritoriju 
srednjovjekovne Like i Krbave, a Porfirogenetova banska Hrvatska 
u potpunosti odgovara tom teritoriju. Vjekoslav Klaić zaključuje 
daje Hrvatska iz Hrvatske kronike “sezala... od Duvanjskog polja 
na sjever do Vinodola” P 

Do u doba franačkih osvajanja većina je starosjeditelja na dota¬ 
dašnjem prostoru nastavila živjeti pod svojim starim imenima. Da 
su sredinom VII. stoljeća postojali Dalmatjinji, potvrđuje i zapis 
iz Liber Pontificalis u kojemu se navodi daje papa Ivan IV. (640.- 
642.) “ natione Dalmata” . 19 Važan je i navod u glavi XXX. DAI 
da se stanovnici Salone ne nazivaju Romani, već “ Delmatinoi ”. 20 
Iz postojećih vrela može se sa sigurnošću zaključiti i da su kra¬ 
jem VIII. stoljeća postojale posebne političke jedinice Libumija i 
Dalmacija, a daje Dalmacija bila teritorij između Cetine i Krke sa 
svojim zaleđem. Iz povijesne jezgre Životopisa Ursa Confessora 
proizlazi da u doba Karla Velikoga krajem VIII. stoljeća na terito¬ 
riju Dalmatjinja postoji samostalna, dakle i u odnosu na Bizant, 


17 Prema Viktoru Novaku, u brdovite krajeve gdje su živjeli starosjeditelji 
“ nesumnjivo... spadaju prostori od Gvozda na jug prema dalmatinskom 
moru u smeru Livna i Neretve”. (V. Novak, Sitni prilozi. Jugosloven- 
ski istorijski časopis, /Ljubljana-Zagreb-Beograd/, 11/1936, 1-4, 121). K. 
Šegvić je u studiji Hrvat, Got, Slav u djelu Tome Splićanina istaknuo da 
Toma opisuje ‘Croatiu’ “ kao da je imao pred očima Liku i Gorski Ko¬ 
tar tamo do Save”. (K. Šegvić, Hrvat, Got, Slav u djelu Tome Splićanina. 
Nastavni vjesnik, za 1931/32, knj. XL, Zagreb, str. 19.) 

18 V. Klaić, Crvena Hrvatska i Crvena Rusija. Hrvatsko kolo, knj. VIII, 
Matica hrvatska, Zagreb, 1927, str. 112. 

19 F. Rački, Documenta, nav. dj., str. 277. Dominik Mandić upozorava da 
je riječ “natio” označivala “kod Rimljana pojedine narodne skupine koje 
nijesu bile latinske.” (D. Mandić, Postanak Vlaha novapovjesna istraži¬ 
vanja. U: Rasprave i prilozi iz stare hrvatske povijesti. Hrvatski povije¬ 
sni institut, Rim, 1963, str. 523.) 

20 B. Ferjančić, Vizantiski izvori, II, 1959, nav. dj., str. 29. 

neovisna država, sa stanovništvom kojim vlada samostalni vladar 
(, rex ). 21 Poeta Saxo (u opisu za 803. godinu) odvaja Liburniju od 
Dalmacije. 22 Krajem 805. godine nalazimo i “poslanike Dalmata ” 
(legati Dalmatarum ) kod cara Karla u Diederhofenu, 23 što također 
potvrđuje i njihovu teritorijalnu posebnost. “Nigdje se iz konteksta 
ili drugih okolnosti ne može zaključiti, da bi ‘Dalmatae’u franač¬ 
kim izvorima ovog vremena označivali samo stanovnike primorskih 
gradova, Bizantu podvrženih. Kada ti isti izvori hoće da luče iz¬ 
među stanovnika gradova i ostalog pučanstva Dalmacije, onda to 
izričito istaknu, i to tako, da su građani gradova Romani, a ostali 
Dalmatae i Sclavi. ” 24 Prijepori oko razgraničenja, koje spominju 
franački izvori iz prvih desetljeća IX. stoljeća mogli su postojati 
samo između doseljenika zvanih Sklavi(ni) s Dalmatijnijma i Ro¬ 
manima 25 , jer su Romani (Latini ) u gradovima i Dalmat(in)i izvan 


21 Usp. F. Bulić (objavio), Accessiones et correctiones ali’Illyricum sa- 
crum del P. D. Farlati. Di P. G. Coleti. Supplemento al ‘Bullettino di ar- 
cheol. e stor. Dalm. 1902.-1910. Spalato, 1910.’, str. 45-50. 

22 Franc Kos, Gradivo za zgodovino Slovencev v srednjem veku. II, /god. 
801.-1000./Leonova družba, Ljubljana, 1906, str. 18. 

23 F. Rački, Documenta, nav. dj., str. 310. 

24 Ivo Guberina, Državna politika hrvatskih vladara. I. Knjižara Velebit, 
Zagreb, 1944, str. 53. 

25 Porfirogenet razlikuje na teritoriju nekadašnje rimske Dalmacije stanov¬ 
nike koje naziva Romeji za razliku od Romana. “ Romani su mu u dalma¬ 
tinskoj temi: u gradovima...; oni su mu ipredslovensko (odnosnopreda- 
varsko) stanovništvo Hrvatske, Srbije, Zahumlja, Neretve i Duklje. Ro- 
maei su mu Grci. ” (P. Skok, Kako bizantinski pisci pišu lična i mjesna 
slovenska imena. Starohrvatska prosvjeta. N. s, sv. 1/1927, broj 1-2, str. 
63.) U DAI su Romanoi— Romani' gotovo isključivo stanovnici dalma¬ 
tinskih gradova i spominju se samo u glavama 29-36. Inače, Romani su 
prvobitno bili građani Rima, a zatim su tako nazvani svi stanovnici Italije 
koji su stekli rimsko pravo. Romei su podanici Bizantskog carstva. Josef 
Rungg tumači pojam Romani u smislu daje označivao pripadnike raznih 
naroda i etničkih grupa koje su nekada bile pod rimskom državom. (Jo¬ 
sef Rungg, Ortsnamen der Goten, Romer, Franken in Ratien, Noricum, 

gradova sve svoje moguće prijepore oko granica morali davno prije 
riješiti. Vrelo Vita Hludowici za 817. godinu svjedoči o razgraniče¬ 
nju između Dalmat(in)a, Romana i Sklavina (de finibus Dalmato- 
rum, Romanorum et Sclavorum). 26 “Ovdje se luče granice Dalma¬ 
tinaca, Romana i Slavena. Romani su stanovnici gradova (tako ih 
zove grčki pisac Porfirogenet), a za Slavene znamo, što su. Pita se: 
koji su to Dalmatinci? Izvor od 813. g. ističe, da je Karlu Velikome 
pripala ‘Liburnija i Dalmacija, osim primorskih gradova ’ (Ruč¬ 
ki, Doc. S. 315). Kako se u užem (sudskom) značenju Dalmacija 
protezala od ušća Krke do ušća Neretve, to se ovdje Dalmatinci 
imaju razumjeti stanovnici ovoga područja. Dalmatinci su stanov¬ 
nici područja od Krke do Neretve, Romani stanovnici gradova, a 
Slaveni stanovnici Liburnije... Iz ovoga sliedi, da je područje oko 
Splita i sa Splitom sačinjavalo jednu posebnu političku osebujnost, 
koja je u međunarodnom svietu na početku IX. st. bila poznata kao 
‘zemlja Dalmatinaca ’, a lučila se od Slavena kao i od stanovnika 
gradova. ” 21 

U franačkim vrelima naziv Sklavini na dijelovima teritorija 
Dalmat(in)a, sudeći prema kamenim natpisima, sinonim je za Hr¬ 
vate. Doseljeni Hrvati u županijsku Dalmaciju bili su malobrojniji 
u odnosu na zatečeno stanovništvo, koje je bilo sastavljeno od pr¬ 
vobitnih starosjeditelja i kasnijih avaro-sklavinskih doseljenika u 
kojih je također prevladao dotadašnji pokrajinski naziv Dalmati(ni) 
i koji su svi nastavili živjeti uz Hrvate. 


besonders Tirol. Universitatsverlag Wagner, Innsbruck, 1963, str. 131.) 
Bizantski pisci u srednjem vijeku pod oznakom Latini podrazumijevaju 
i sve žitelje zapadne Europe misleći posebno na njihovu pripadnost rim¬ 
skom kršćanstvu. 

26 Georgius Heinricus Pertz (edidit), Monumenta Germaniae historica. To- 
mus II, Hannoverae, 1829, str. 621. (Pertz je u bilješci ispod teksta naveo 
i izraz “Dalmatarum”.) 

27 I. Guberina, Državna politika, nav. dj., str. 58. 

I. 


Vladari Hrvata od sredine VI. 

DO DVADESETIH GODINA IX. STOLJEĆA 

prema Hrvatskoj kronici 


l. 

Početak kronologije vladara iz Hrvatske kronike može se dati¬ 
rati od sredine VI. stoljeća. Osobe koje navode hrvatska redakcija 
i Marko Marulić (u svojem prijevodu na latinski) živjele su uglav¬ 
nom u prvoj polovini VI. stoljeća. Spomen Totile u ovom vrelu 
odnosi se na povijesnog Totilu što je očito iz navoda glave druge 
daje završio onako kako mu je prorekao sveti Benedikt. 28 Kada se 
Totilu iz ovoga vrela poistovjeti s poznatim gotskim vojskovođom 
Totilom iz razdoblja oko sredine VI. stoljeća, razumno je datirati 
i Stroila u to isto doba. Marulić datira (pre)osvajanje nekadanje 
rimske Dalmacije od strane Goto-Sklavina u sredinu VI. stoljeća. 
To potvrđuju i drugi povijesni izvori jer se, prema Prokopiju, upra¬ 
vo u to doba i Sklavini (najvjerojatnije na nagovor Totile) stvarno 
doseljuju i ostaju u novoj domovini. Prokopije piše da je posli¬ 
je gotsko-bizantskih borba, konkretno poslije povlačenja Gota, u 
lipnju 536. godine, bizantski vojskovođa Konstancijan, kad je za¬ 
dobio Dalmaciju i Liburniju, “ privukao {pridobio ) sebi sve Gote 
koji su obitavali ” u tim pokrajinama. 29 Poslije završetka gotskih 

28 Ta činjenica potvrđuje da su obje godine iz Kaletićeve hrvatske redakci¬ 
je umetnute od nekog prepisivača ili da ih je Kaletić krivo pročitao i zato 
ih Marulić s pravom ne navodi. 

29 Elio Bartolini (priredio), I Barbari. Testi dei secoli IV-XI scelti, tradotti e 
commentati. Longanesi, Milano, 1982, str. 654. (O širenju gotskog nazi¬ 
va usp. Herwig Wolfram, Die Goten. Verlag C. H. Beck, Miinchen, 2001, 
str. 30- 46.) 

ratova s Bizantom, dakle od druge polovine VI. do kraja VIII. sto¬ 
ljeća, Goto-Sklavini su mogli nesmetano nastaviti (a s vremenom i 
bez suglasnosti Bizanta) vladati zauzetim teritorijem. 30 Da su Goti 
ostali i asimilirali se sa starosjediteljima dokazuje također podatak 
kako se u VI. i VII. stoljeću u nekim “ilirskim” crkvenim općinama 
svetkovao blagdan trojice gotskih mučenika: “ Hildaevora, Vihila 
ili Juhila i Theogenesa.” 31 Činjenica postojanja gotskih (german¬ 
skih) naziva i značenja za razmjerno veliki broj glagoljskih slova 
dokazuje daje to pismo moglo nastati samo u nekom političkom 
zajedništvu ili vojnom savezništvu s jedne strane sklavinskog i s 
druge strane nekog germanskog etnosa. Navedena činjenica tako¬ 
đer dokazuje da su barem u početku toga zajedništva vodeći sloj bili 
Goti. Danijel Farlati je točno izrazio bit gotosklavinske problemati¬ 
ke riječima: “Goti se nazivaju zato jer su i vojvode (‘duces ’) i veliki 
dio vojske bili gotskoga podrijetla, a ovi su sebi pridružili golemo 
mnoštvo Slavena koje su prikupili u graničnim područjima.” 32 

U drugoj se glavi latinske redakcije navodi da su kršćani bili 
poraženi od Gota. Vojske kralja dalmatinskoga (kralja Dalmacije) i 
kralja istrijanskog u obje se redakcije tretiraju kao “ strana krstjan- 
ska ”, odnosno kao kršćani. Taj navod treba promatrati u jedinstvu 
s nekim podatcima iz sljedećih glava. Tako se u glavi III. spominje 
progon kršćana u cijeloj državi, a posebno u primorskim građovi- 

30 “Poslije smrti cara Heraklija,... pa sve do početka IX. st. Bizant je bio 
rastakati dvorskim spletkama i unutarnjim nemirima te zabavljen no¬ 
vim neprijateljima: Saracenima i Bugarima tako, da nije mogao misliti 
na zapadni dio Balkana... Za sve vrijeme od cara Heraklija pa do kon¬ 
ca osmoga stoljeća nemamo nikakva povijesnog izvora, koji bi nam ka¬ 
zivao, da su Bizantinci vršili neku vlast na cijelom... prostoru od Raše do 
rijeke Vojuše .” (D. Mandić, Rasprave i prilozi, nav. dj., str. 161-162.) 

31 J. Kelemina, Popa Dukljanina “Libellus Gothorum ” (I-VII). Studija o 
starogermanskih spominih v naši zemlji. Etnolog (Ljubljana), br. 12. za 
1939, str. 19. 

32 Daniele Farlati, Illyrici sacri. T. 2, tl Ecclesia salonitana auctore Daniele 
Farlato”. Venetiis Apud Sebastianum Coleti, 1753, str. 148. 

ma. Iz glava VI. i VII. progoni kršćana također se događaju po ci¬ 
jelom kraljevstvu (u primorskim i u zagorskim stranama), a iz svih 
tih navoda proizlazi da je kršćana, osobito u primorskom dijelu 
rimske Dalmacije, bilo relativno mnogo prije dolaska Gota. 

Bris je, kao najstariji, naslijedio Sviholada (Sviolada), a nje¬ 
gova braća Totila i Stroil osvojiše najprije, kako piše u Kaletićevoj 
redakciji Hrvatske kronike, “kraljevstvo ugarsko ”, a u Marulićevu 
prijevodu hrvatske redakcije na latinski stoji, kao i u latinskoj re¬ 
dakciji, da su Goti osvojili “ provinciju Panoniju ”. 33 Osvajači tada 
s vojskom krenuše u T(a)rnovinu. U Marulićevu prijevodu na la¬ 
tinski (koji se nalazi u Beogradu) piše:”...m agro, qui Tarnovija 
dicitur”. Kada je Totila, sredinom VI. stoljeća, sa svojom vojskom 
rasno “Istriju i Akvileju ” i otišao u Italiju, njegov brat Stroil je 
osvojio Bosnu, došao u Dalmaciju i rasuo primorske gradove. On 
je tada poslao sina Sviolada da zauzme “z donju zemlju i zagorsku ”, 
dok je Stroil s malo vojske “ ostao u Prilivitu, a to je u Bosanske 
strane”. 34 

33 Ovaj Kaletićev navod dokazuje daje on samovoljno prepravljao izvor¬ 
nik jer u doba gotskih osvajanja nije postojalo “ugarsko kraljevstvo”. 

34 “Utom Stroil, brat njegov, s vojskom svojom vaze kraljevstvo od Ilirije, a 
to jest sva zemlja ča jest s ovu stranu Valdemije deri de Polonije. I on tvr- 
dimi rvanjami i s nemilostivimi boji sve obilja, jere nitkor suprotiviti se 
ne mogaše. I priđe u Bosnu, i slize u Dalmaciju i rasu primorske grade: 
Dalmu, Narun i bogati i lipi Solin, i grad Skardon, i mnoge slavne gra¬ 
de položi na zemlju. I ne bi mu za dovoljno; posla sina svoga, koga jure 
imiše i biše imal, i s njim vojske, da bi obujal i donju zemlju i zagorsku. 
A tomu sinu biše ime Sviolad. I otpravi sina s mnoštvom vojske. I meju- 
tim razumivše cesar iz grada cesarstva, da je Stroil poslal sina s mnoš¬ 
tvom vojske u donju i u [za]gorsku zemlju, a on da je ostao u Prilivitu, a 
to je u Bosanske strane, i posla cesar izviditi, ist[in]o li je Stroil razdilil 
vojske .” (I. Mužić, Hrvatska kronika u Ljetopisu popa Dukljanina. Mu¬ 
zej hrvatskih arheoloških spomenika, Split, 2011, str. 98. U daljnjem tek¬ 
stu: Hrvatska kronika.) U Marulića: “Krenuvši sa svojima na Istru, Totila 
je opustošio Akvileju, rušio je gradove, upao je u Italiju i uništivši napo¬ 
kon njene vile i naselja, sravnivši nekoliko gradova potpuno sa zemljom i 

U drugoj glavi hrvatske redakcije jasno stoji da se Stroilova 
država prostire do Poljske (“ Polonije ”). M. Marulić, u svome prije¬ 
vodu Hrvatske kronike na latinski, navodi kako je Stroil opljačkao 
primorske gradove, razrušio gradove Skradin i Solin kao luku ci¬ 
jele pokrajine, i, nezasićen još tim zločinstvima, poslao svoga sina 
Sviolada s dijelom vojske “« unutarnju Dalmaciju, koja se sada 
zove Hrvatska, da je osvoji”. 35 


donijevši pučanstvu posvemašnju propast, on se 547. godine poslije Kri¬ 
sta prebacio na Siciliju i malo poslije je umro, kako mu je nadahnut bo¬ 
žanskim duhom, prorekao opat Benedikt. U međuvremenu je njegov brat 
Stroil osvojio Ilirsko kraljevstvo, zatim je napao Donju Miziju, koja se 
danas naziva Bosna, i kad je nju u kratkom vremenu podjarmio, siđe u 
Dalmaciju. Opljačkao je primorske gradove, razrušio je gradove Skra¬ 
din i Solin, luku cijele pokrajine, i nezasićen još tim zločinstvima poslao 
je svoga sina Sviolada s dijelom vojske u unutarnju Dalmaciju, koja se 
sada zove Hrvatska, da je osvoji.” (Hrvatska kronika, str. 116.) 

35 Ova Marulićeva stilizacija jasno upućuje kako je on shvatio hrvatski 
predložak u smislu da se taj dio ‘unutarnje’ ili ‘zagorske’ Dalmacije nije 
ranije nazivao Hrvatska, što potvrđuje njegovo shvaćanje izvornika da 
Hrvati prema ovom vrelu nisu starosjeditelji, nego doseljenici s Gotima. 
K. Šegvić također zaključuje da ovo vrelo “sadrži vijest, da su Hrvati et¬ 
nički Goti, da su došli pod vodstvom Totile i njegove braće”. (K. Šegvić, 
Toma Splićanin. MH, Zagreb, 1927, str. 158.) Međutim, ne može se s 
potpunom sigurnošću zaključiti tretira li Hrvatska kronika Hrvate kao 
doseljenike s Gotima na Balkan ili kao balkanske starosjeditelje. U dru¬ 
goj glavi Hrvatske kronike, kada se iznosi kako u borbi s Gotima “6/ po¬ 
bijena strana krstjanska”, dodaje se: “/ mnogo tisuć krstjani po dobitju 
bi pod mač obraćeno i vele Hrvat bi pobijeno”. U četvrtoj glavi vrela pri¬ 
povijeda se o Silimiru i navodi: “/ vele krstjane ljubljaše i ne dadišepro¬ 
goniti jih. I naredi s njimi, da mu budu davati dohodak. I tako opet napu¬ 
ni zemlju hrvatsku. Ipočinu za njega zemlja i za njegova gospodstva kr¬ 
stjane u miru pribivaše.” Iz navedenih stilizacija moguće je zaključivati 
i da su se Hrvati borili na kršćanskoj strani kralja dalmatinskog i onoga 
istrijanskog, da ih je u tom boju mnogo pobijeno, ali i da se po prestanku 
progona kršćana za Silimira njihova dijelom ispražnjena (zbog gubita¬ 
ka u ratu) postojbina popunila (“opet napuni zemlju Hrvatsku”). Milorad 
Medini je obrazlagao mišljenje da hrvatska redakcija Gote “uvijek sma- 

U trećoj se glavi hrvatske redakcije granice Silimirove države 
ovako opisuju: “/ bi kraljevstvo njegovo Bosna i Valdemin deri do 
Polonije, tako primorsko kako i zagorsko kraljevstvo .” M. Marulić 
je prevodeći hrvatsku redakciju ove glave to ovako preveo: “Ipse 
autem Sevioladus Bosnae, Valachiae usque ad Poloniae fines et 
Dalmatiae Croatiaeque imperavitP 36 Stroilov sin Sviolad vladao 
je dvanaest godina progoneći kršćane “navlastito koji u primorskih 
gradih pribivaju ”. 


2 . 

Prema IV. glavi Hrvatske kronike nasljednik Svioladov bio je 
sin Silimir koji je kraljevao dvadeset i jednu godinu. U doba njego¬ 
va nasljednika Bladina, prema glavi V. Hrvatske kronike, dogodilo 
se doseljenje novih pridošlica koje se u petoj glavi opisuje ovako: 

“Bladin, i sin njegov, zauja gospodstvo i poča na otčevo misto 
gospodovati redom i putom otca svoga Silimir a. I Bladin kraljujući 
tako, imi sina i bi ime sinu njegovu Ratimir. I ta, kako ulize u znanje, 
poče kazati se vele ohol i mimored suprot svakomu okoran. Budući 
jošće otac u gospodstvu, i izlize niki puk s mnoštvom prez čisla tja 

trn nametnicima, a Hrvate starosjediocima” , dok se, prema njemu, u la¬ 
tinskoj redakciji “Goh identifikuju sa Slavenima”. (M. Medini, Kako je 
postao Ljetopis popa Dukljanina. U: Rad Hrvatske akademije znanosti i 
umjetnosti. Razreda povijesno-jezikoslovnog i Jilozofsko-pravnoga, Za¬ 
greb, 123 /1942/=273, str. 151.) 

36 “Kad je Sviolad to čuo, uputio se što je brže mogao s čitavom vojskom u 
Bosnu s namjerom da osveti smrt oca ako mu sudbina to dopusti. Ali kad 
je čuo da su protivnici odatle otišli, počeo je kraljevati upravo ondje na 
očevu mjestu. Rodio mu se sin kojemu je ime bilo Silimir. Sami Svioladje 
vladao Bosnom, Valahijom sve do granica Poljske, zatim Dalmacijom i 
Hrvatskom postupajući vrlo zlobno prema kršćanima. Onima koji su sta¬ 
novali u primorskim gradovima Dalmacije činio je česte nepravde.” ( Hr¬ 
vatska kronika, str. 116-117.) 

deri ispriko rike velike, ka se dii Velija. Ki puk izvede žene i dicu i 
vojsku; s njimi gredihu i sobom nosahu sve imanje svoje, ki čudnim 
zakonom hojahu. I ti obujase kraljestvo ko se zoviše Senobuija, ali 
prvo sve mimohojahu. Poglavica njih biše muž vrimenit, koga zovi- 
hu njih jazikom Bare, ča jest našim cesar, pod kim biše devet dužev, 
ki gospodovahu i obladahu taj puk koga biše čudno mnoštvo. Posli 
obujaše Sledusiu i pojdoše u Macedoniu, i nju prijaše i svu zemlju 
Latinsku, ki se onda /za/ Rimljane držahu, a sad se zovu Crni La¬ 
tini, kih cesar s onimi ima mnoge rvanje. I videće da protiva njim 
ne može biti, učini mir s njimi. Otaj puk tvrdo viru držaše, i tako 
ostaviše Latine u miru. I videći kralj Bladin čudesa togaj puka i 
mnoštvo veliko i razumi da jednim jazikom govore, mnogo bi vesel 
i tudije spremi posle i posla knjim. Ki ciča jazika mnogo milostivo i 
s poštenjem primiše i u miru staše, dajući jim Bladin dohodak, kako 
cesar biše učinio, i utakmiše se stati pod harač. Mnogo Ijubeznivo 
živiše, toliko veće koliko vire i jazika bihu jednoga. I ne učeše ra¬ 
sipati, da, počeše činiti sela i pribivališća, i napunjevati što rasuli 
bihu. I tvrdo učeše zemlju uzdržati, ku prijali bihu. ” 37 


37 “Poslije nego je dvadeset i jednu godinu vladao, Silimir nije bio više 
među živima, a naslijedio ga je vrlo blagi sin Bladin,... U isto je vrijeme 
veoma veliki broj nekih ljudi vodeći sobom žene i djecu preko velike rije¬ 
ke Velije provalio u zemlju Simbagiju i osvojio je. Vođi ovog naroda bilo 
je ime Pariš što mi u našem jeziku možemo kazati Cezar... Kad su odav¬ 
de pošli, pokorili su Seleukiju, zatim Macedoniju. Ikako nisu ni s tim bili 
zadovoljni, oružjem su navalili na Italiju. Kad je rimski car, koji se više 
puta s njima sukobio, vidio da je uvijek slabiji, okanio se borbe. Želeći 
dobro svojoj državi, sklopio je s njima savez, a oni su odustali od rata 
vjerno se držeći ugovora o miru. Bladin pak kralj Salone ne malo pre¬ 
strašen glasovima o njihovoj snazi, čim je doznao da se oni služe njego¬ 
vim jezikom i smatrajući da će druženjem s njima lako isposlovati i pri¬ 
jateljstvo s njima, poslao je izaslanike k njima i nije se prevario u nadi. 
Sto je želio, postigao je. I nisu samo jezikom bili u vezi, već da bi mir bio 
čvršći i dugotrajniji, on se Parišu obvezao na danak,.. Stoga su se vra¬ 
tili mnogi iz skupina vjernika koji su se zbog progona i okrutnosti biv- 

U Marulićevu (beogradskom) prijevodu na latinski navodi se da 
je Bladin bio kralj Solina (“ Bladinus autem Saloncirum Rex”), što 
znači kako Marulić, koji je imao u rukama hrvatski izvornik, sje¬ 
dište Bladinova kraljevstva smješta u Solin. 38 Takva se mogućnost 
ne može isključiti jer o Dalmaciji u VII. i VIII. stoljeću ne znamo 
gotovo ništa. 39 Doseljenici, koji su se došli za Bladina govorili su 
istim jezikom kao i Bladinovi podanici, i oni su mogli biti Sklavini 
predvođeni Avarima. U hrvatskom izvorniku Hrvatske kronike ne 
koristi se za navedene doseljenike naziv Avari i zato jer ni suvre¬ 
menicima, kako je poznato iz drugih vrela, taj pojam nije bio jasan, 
ali se ne spominje ni naziv Bugari. “ Ono što iznosi o Bugarima, 
treba da se pripiše Avarima, kako bi se u navodima ovog pisca 
moglo naći neko podudaranje vremena .” 40 Iz ove glave Hrvatske 
kronike jasno proizlazi da su doseljenici naselili novu postojbinu 
bez uništenja starosjeditelja na zaposjednutim teritorijalna. Na po¬ 
jedinim istraženim lokalitetima potvrđuje se od kraja VII. do kraja 
IX. stoljeća mimo suživljenje malobrojnih doseljenika sa starosje- 

šeg gospodara bili raspršili. Tako se ukratko dogodilo da je gornji dio 
Dalmacije, koji se zove Hrvatska, postao napućeniji, da se u miru među¬ 
sobno živjelo i da mir nije bio remećen nikakvim ratnim izazovima .” (U 
Marulića: Hrvatska kronika , str. 117.) 

38 Hrvatska kronika, str. 117. 

39 “{/ VII i VIII veku ne nailazimo ni na jedan jedini pomen nekog vizanti- 
skog namesnika u Dalmaciji, ni neposredan ni posredan (Jadran Ferlu- 
ga, Vizantiska uprava u Dalmaciji. SAN, posebna izdanja, knj. CCXCI, 
Vizantološki institut, knj. 6, Naučno delo, Beograd, 1957, str. 43, 61.) 

40 “Dukljanski prezviter, Kraljevstvo Slovena”. Pripremio i predgovor napi¬ 
sao Vojislav D. Nikčević; preveo /s latinskoga/ Mile Bogeski. Istorijski 
institut Crne Gore, Podgorica, 2003. (Monumenta Montenegrina, knj. 
10. Iz prošlosti Crne Gore. Posebna izdanja, str. 66.) Jože Rus je 1931. 
godine prvi upozorio daje u latinsku redakciju “zrne Vulgari interpoli- 
rano ” i da se radi o Avarima koji su predvodili Sklavine. “O doselidbi 
Bolgarov na dalmatinska tla tuđi ne more biti govora.''’ (Jože Rus, Kralji 
dinastije Svevladičev Najstarejši skupni vladarji Hrvatov in Srbov 454- 
614. Ljubljana, 1931, str. 141, 158.) 

diteljima, što se posebno očituje i u kontinuitetu načina pokapanja. 
Avarosklavinski doseljenici na zaposjednutom teritoriju nisu u di¬ 
jelu zatečenih starosjeditelja-kršćana uništavali ni njihovu vjeru. 41 
Papa Ivan IV. (+642.), rodom “Dalmatinac”, šalje opata Martina 
640/641. godine u Dalmaciju i Istru da od “pogana”, a tako su na¬ 
zivani i arijanci, otkupi zarobljene kršćane i sakupi kosti mučeni¬ 
ka. 42 Pregovori o otkupljivanju zarobljenih kršćana i sakupljanju 
kostiju mučenika nužno pretpostavljaju dobro organiziranu vlast 
tih “pogana” na zauzetom teritoriju. Pojedini ranokršćanski objekti 
preživjeli su i fizički i kao institucije razdoblje doseljivanja “po¬ 
gana” kroz VII. i VIII. stoljeće te nastavili djelovati kao žarišta 
kršćanskog kulta u IX. stoljeću. 

Kralj Bladin je pristankom na davanje dohotka priznao vrhov¬ 
ništvo vodstva novih doseljenika. Od Bladina se nastavlja supo- 
stojanje banske Hrvatske i istodobno avarosklavinske županijske 
Dalmacije sve do Borne. 

Kad je Bladin umro, naslijedio gaje, kako se navodi u VI. glavi 
Hrvatske kronike, sin Ratimir za kojega se ni u jednoj redakciji ne 
spominje koliko je godina vladao. “Meju tim umri kralj Bladin i 
sede na misto njegovo sin njegov Ratimir, i poče kraljevati. Ki biše 
velmi krstjanski neprijatelj i poče mimored činiti protiva krstja- 
nom i iskaše zatrti ime kristjansko po svem kraljevstvu svome. I 
tako mnoge grade i mista krstjanska raščini, a krstjane u hlapstvo 
obrati. I tako primorske gradove zgora rečene, u kih se opet bihu 

41 “ Veliki deo ovog stanovništva su svakako sačinjavali narodi autohtonog 
porekla. Jedan deo ovoga etnosa je stupao u brak sa Avarima i Avarka- 
ma i tom prilikom bio priman u zajednicu odričući se delimično ili pot¬ 
puno svega što su bili odlike njihove nacionalnosti. Avari su svakako to- 
lerisali kod zatečenih naroda zadržavanje hrišćanstva.” (Leposava Tr- 
buhović, Prilog proučavanju stranih etničkih elemenata u avarskim ne¬ 
kropolama. Starinar - Arheološki institut, sv. XXX. za 1979, Beograd, 
1980, str. 128.) 

42 F. Rački, Documenta, nav. dj., str. 277. 

zemljaci i mišćane skupivše [se] podvignuli za oca njegova kralja 
Bladina, (do)rasu i u hlapšćinu obrati. Tada krstjane, videći se u 
toj tuzi i nevolji, počeše po gorah i vrsih od gor i [po] tvrjah činiti 
kako tko mogaše za shraniti se, dokla Bog prigleda i dvigne bič 
poganski i dokla milostiv prigleda tolikim nevoljom. ” 43 

Poslije Ratimira koji, prema glavi VII. Hrvatske kronike, nije 
imao sina, kraljevao je jedan, a poslije njega drugi vladar njegove 
loze. Poslije te dvojice vladala su dva kralja, jedan poslije drugoga, 
koji nisu živjeli mnogo godina {“i ne mnogo lit živiš e”). Svi su oni 
nemilosrdno progonili kršćane. 44 Do oko sredine VII. stoljeća kada 
završava vladavina četiri neimenovana vladara, dakle u doba ava- 
rosklavinskog doseljivanja i boravka opata Martina 640/641. go¬ 
dine u Dalmaciji, prema Hrvatskoj kronici trajno prestaju progoni 
zatečenih starosjeditelja kršćana. Avarosklavinski doseljenici bili 
su, prema ovome vrelu, iste vjere kao i Bladinovi podanici (“ koliko 
vire i jazika bihu jednoga.’’ ’). O vjeri samih Avara može se posebno 
zaključivati iz arheoloških nalaza, 45 a s njima doseljeni Sklavini 
mogli su biti arijanci. “ Slaveni su mogli primiti taj oblik kršćanstva 
od zapadnih Gota koji su ostali na Balkanu poslije progona od svo¬ 
jih poganskih suplemenika, Gepida, o čijem prisustvu u Panoniji 
čak u IX. stoljeću imamo svjedočanstvo (Conversio Bagoariorum 

43 Hrvatska kronika, sir. 100. 

44 F. Sišić ističe daje ono što se priča o progonima kršćana u ovoj VI. i u 
VII. glavi “ potpuno... istorijski verna i ispravna opšta slika”. (Ferdo Si¬ 
šić, /priredio/, Letopis Popa Dukljanina. “Posebna izdanja SANU, knj. 
67. Filosofski i filološki spisi, knj. 18.” Zaklada tiskare Narodnih novina, 
Beograd - Zagreb, 1928, str. 426.) 

45 “Istorijskih podataka o tragovima hrišćanstva kod Avara do sedamdese¬ 
tih godina VII veka nema i primorani smo da se oslanjamo na arheološ¬ 
ke nalaze iz grobova. U avarskim grobovima ima veći broj predmeta sa 
hrišćanskom simbolikom. Ove nalaze ne treba smatrati kao rezultat us- 
peha hrišćanskih misija, bilo sa istoka ili zapada, već kao plod toleran¬ 
cije Avara prema drugim verama .” (J. Kovačević, Avarski kaganat, nav. 
dj., str. 206.) 

et Carantanorum, glava VI.); ili od arijanskih istočnih Gota koji su 
krenuli za Dalmaciju iz Italije poslije poraza od strane Justinijano- 
ve vojske. Prijašnje veze između heretičkih Gepida, Gota i Slave¬ 
na razjašnjavaju činjenicu da najstariji odlomci Svetog pisma na 
slavenskom pisani u glagoljici potječu iz gotskog (arijanskog) tek¬ 
sta od JVulfilla, a ne iz ‘pravovjernih’tekstova na grčkom ili latin¬ 
skom. I gotske i glagoljsko-slavenske biblije imaju iste propuste u 
usporedbi s ‘pravovjernim ’grčkim ili latinskim verzijama. Štoviše, 
nekoliko staroslavenskih crkvenih termina jesu prijevodi s istočno- 
germanskog dijalekta, a ne s grčkog ili latinskog. ” 46 

Iz hrvatske redakcije VII. glave proizlazi da je oko druge po¬ 
lovine VII. stoljeća prestala postojati vladavina dotadanje gotske 
dinastije koju je utemeljio Stroil, a koja je vladala od sredine VI. 
stoljeća u opisanoj državi i nad Hrvatima. Taj se kontinuitet jedne 
loze prekida u VII. glavi hrvatske redakcije vrela kada su zavladala 
dva kralja koja nisu bila iz Ratimirova roda. Da su do tada stvar¬ 
no vladali (i nad Hrvatima) kraljevi gotskog podrijetla, potvrđuju i 
gotska imena nekih od njih (Silimir i Bladin.) Iz nastavka pričanja 
u sljedećim glavama Hrvatske kronike proizlazi da su gotsku dina¬ 
stiju zamijenili novi avaro-sklavinski vladari protiv kojih su Bijeli 
Hi*vati podizali ustanke. Međutim, iz glava V., VI., i VII. Hrvatske 
kronike može se sa sigurnošću zaključiti da novi avaro-sklavinski 
doseljenici nisu nikad naselili krbavsko-lički prostor “ Bijele Hr¬ 
vatske 

Važno je napomenuti da sedmom glavom Hrvatske kronike za¬ 
vršava dio vrela u kojemu, po svemu sudeći, nema umetaka od 
strane prepisivača, odnosno redaktora. Iz sadržaja VIII. glave Hr¬ 
vatske kronike očito je da se ona u jednom svom dijelu ne nastav¬ 
lja na pričanje prethodnih glava. Poslije smrti četiriju nepravednih 
kraljeva ostao je sin jednoga od njih, koji se u hrvatskom tekstu 

46 Imre Boba, Sveti Metod i nadbiskupsko sjedište Sirmium u crkvenoj po¬ 
krajini Sclavonia. Crkva u svijetu. XX/1985, 4, str. 394. 

zove Satimir, a kojega u devetoj glavi ista hrvatska redakcija na¬ 
ziva Satamir. U njegovo doba umetnut je dodatak o Konstantinu 
(Cirilu) koji je pošao u Kazariju propovijedati kršćanstvo i koji je 
obratio svu “Bulgariju”. Konstantinova misija u Kazariji zbivala 
se u drugoj polovini 860. i u prvoj polovini 861. godine i F. Sišić 
posebno ističe da “kod krštenja Bugara nisu stvarno učestvovali ni 
Konstantin ni brat mu Metodije”. 41 


3. 

Prema glavi IX. hrvatske redakcije Hrvatske kronike, iza Sata- 
mira (Satimira) nastavlja četrdeset godina i tri mjeseca vladati Bu- 
dimir kao kralj čije je sjedište moguće smjestiti u Bosnu. Utvrđeno 
je da je gotovo sav dio ove devete glave preuzet iz Moravske legen¬ 
de 4 *, što dokazuje da se radi o neizvornom, dakle naknadno umet¬ 
nutom tekstu. Spomen povijesnih osoba (“papi Štipanu i ka cesaru 
Konstantinu ”) koje se u ovoj glavi navode u svezi saborovanja, a 
u međusobno istodobnom vremenu življenja, nije moguće smjestiti 
ni u VIII., a ni u IX. stoljeće. Ni drugi detalji koji se navode u ovoj 
glavi ne mogu potvrditi vjerodostojnost njezina pripovijedanja. 49 

47 F. Šišić, Letopis, nav. dj., str. 426. 

48 Muhamed. Hadžijahić, Povijest Bosne u IXi Xstoljeću. Preporod, Sara¬ 
jevo, 2004, str. 80-82. 

49 “Takva je, npr., tvrdnja da je kralj Svetopelek (časno i uz velik sprovod) 
sahranjen ‘u crkvi Svete Marije u gradu Duklji ’... Sišić je upozorio da je 
crkva sv. Marije ‘prosto izmišljena, i to tendenciozno izmišljena kao to¬ 
božnja rezidencija i saborna crkva drevnog dioklejskoga arhiepiskopa ’. 
Niti se opstojnost te crkve u Duklji može zasvjedočiti bilo kojim, makar 
kasnijim dokumentom, niti se u jednoj tako imaginarnoj dukljanskoj cr¬ 
kvi mogla obavljati krunidba kraljeva. Grad Duklja je stajao razoren još 
polovinom X. vijeka /Porfirogenit/, pa nije bilo rezona ni za opstojnost 
crkve sv. Marije baš u Duklji. Iz dukljanskog dijela Ljetopisa se sazna¬ 
je da mjesto gdje su se sahranjivali kraljevi nije bila nikakva crkva sv. 

Kralja Budimira naslijedio je sin Svetolik. Prema X. glavi Hrvatske 
kronike njega nasljeđuje sin Štipan Vladislav za kojega se ne na¬ 
vodi broj godina vladanja, a prema XI. glavi on kraljuje i zatim se 
nastavlja sljedeća glava: 

“XII. I osla na misto njegovo kraljevati sin njegov komu biše 
ime Polislav. I kraljujući Polislav, u to vrime biše u kraljevstvo 
ugarsko kralj imenom Atella. Ion skupi vojske i izajde s vojskom na 
kralja Polislava. Biše Polislav mlad i kripak u rvanjah. I činiše me- 
ju sobom mnoge rvanje i vazda Atilla, kada se b ’ijahu, izgubljaše, 
i napokon ne mogaše [sej suprotiviti i pobiže. I Polislav ima kćer 
i po njoj sina dva. I kraljeva lit sedam/na/deset i sedmonadesjejte 
lito hodeće umri slavom velikom” 50 

“Attila” je bio vladar hunskog carstva od 434. do 453. godine 51 
i na njega se nije moglo misliti u opisu ovih događanja čak i kada 


Marije, već manastir svetih mučenika Sergija i Baka /na Bojani/.” (M. 
Hadžijahić, Pitanje rasprostranjenosti Metodove nadbiskupije južno od 
Save. Croatica Christiana Periodica, IX/1985, br. 15, str. 215.) 

50 Hrvatska kronika, str. 104-105. U Marulića: “Kraljevstvo je preuzeo sin 
Polislav za čije vlade je panonski kralj Atila (‘Attillaj sakupivši veliku 
vojsku navalio na njegovu kraljevinu... Videći da se nikako ne može u 
boju s njim jednako nositi Atila (‘ Attillaj se povukao i izgubivši mnogo 
vojnika bio je prisiljen sramotno se vratiti u Panoniju... Pošto je kralje¬ 
vno sedamnaest ljeta, Polislav umre...” (Hrvatska kronika, str. 121-122.) 

51 “Od svih ljudi koji su sretali Atilu bilješku o njemu ostavio je jedino Pri- 
skus, vizantijski poslanik koji ga je posjetio 449. godine... Tokom dvade¬ 
setogodišnje vladavine pokazao se okrutan i destruktivan demon rata i 
pljačke... Atilina okrutnost postala je poslovična i pružala je motiv za to¬ 
like diskusije rimskih i kasnijih historičara... Legende raznih naroda ra¬ 
zličito predstavljaju Atilu. Različito ga predstavljaju čak i germanske le¬ 
gende... Kod romanskih naroda Atila je ‘Bič Božji’ (Flagellum Dei)... U 
srednjovjekovnoj mađarskoj tradiciji Atila je, progonjen zlom sudbinom, 
ubio brata, ali je idealizovan.” (Marko Sunjić, Narodi i države ranog 
srednjeg vijeka. Rabic, Sarajevo, 2003, str. 228-229.) Detaljnije o legen¬ 
darnom opisu Atile u europskoj srednjovjekovnoj literaturi usporedi: Ja¬ 
kob Kelemina, Popa Dukljanina “Libellus Gothorum ”, nav. dj., str. 20. 

bi se početak vladavine Gota u Dalmaciji i u susjednim predjeli¬ 
ma, prema Hrvatskoj kronici, pokušao datirati u (oko) godinu 495. 
Polislav je mogao vladati krajem VII. ili početkom VIII. stoljeća, a 
hunski Atila živio je u V. stoljeću. 52 Međutim, u jednom srednjovje¬ 
kovnom vrelu (Gesta Hungarorum) navodi se postojanje povije¬ 
sno nepotvrđenog panonskog kralja Atile, 53 a moguće je da se tako 
moglo nazivati nekoga od panonskih vladara. 54 Važno je znati i to 


52 Atila se spominje u DAI kao “avarski vladar” i možda se radi o zamje¬ 
ni Atile s Alarikom. “4 danas zvani Venečani bijahu Franci iz Akvileje i 
drugih mjesta Frangije. Kada je pako došao avarski vladar Atila i cijelu 
Frangiju opustošio i uništio, počeše svi Franci iz straha pred Atilom iz 
Akvileje bježati, i seliti se na nenastanjene otoke Venecije i praviti ondje 
kolibe.” (N. Tomašić, Život i djela cara Konstantina VII. Porfirogenita, 
nav. dj., str. 61.) Ime Atila spominje se kao “Atelij” u jednoj bilješci “o 
porobu turskom” u novljanskom časoslovu 1493. godine. “.. jakože nest 
bila od vremena Tatarov i Gotov i Atelija nečastivih”. (Vladimir Mažu- 
ranić, Prinosi za hrvatski pravno-povjestni rječnik. Informator, Zagreb, 
1975.1, str. 10. Pretisak izdanja: JAZU, Zagreb, 1908-1922.) 

53 “Anonymus, cap. 5. ... VIIprincipalespersorte, qui Hetumoger vocan- 
tur... elegerunt šibi terram Pannonie, quam audiverant fama volante 
terram Athile regis esse, de cuius progenie dux Almus pater Arpad des- 
cenderet. Cap. 12. ...Sclavivero ‘habitatores terre’audientes adventum 
eorum, timuerunt valde et sua sponte se Almo duci subiugaverunt eo, 
quod audiverant Almum ducem de genere Athile regis descendisse. Cap. 
14. Arpad ... respondit dicens: Licetpreavus meus, potentissimus rexAt- 
hilci habuerit terram, que iacet inter Danubium et Thysciam usque ad 
confinium Bulgarorum ... peto de mea iustitia unam particulcim /terrae/ 
propter pecora mea.” (Irnre Boba, A Twoofold Conquest of Hungary or 
Secundus Ingressus. U: Ungam Jahrbuch. Zeitschrift fiir die Kunde Un- 
gams und verwandte Gebiete, /Miinchen/, Bd. 12/1982-1983, str. 26.) 

54 “Der Name Attila wurde fiir mehrere Personlichkeiten der ungarischen 
Geschichte benutzt, weil Attila ein Synonym fiir mehrere, vom Osten 
kommende namenlose Heerfiihrer mirde.” (Navod Imre Bobe u: Irnre 
Boba-Thomas von Bogyay-Gabriel Silagi, Anmerkungen zu Anonymus. 
U: Ungam Jahrbuch. Zeitschrift fur die Kunde Ungams und verwandte 
Gebiete, /Miinchen/, Bd. 18/1990, str. 175.) 

da se stoljećima u srednjovjekovnim vrelima izjednačivalo Hune s 
Avarima, s kojima su bili i srodni. 55 

Iz navedena opisa može se zaključiti da su Avari iz Panonije na¬ 
padali kraljevinu Polislava, ali da ih je on pobjeđivao. Vladislavov 
sin Polislav vladao je sedamnaest godina, prema glavi XII. hrvat¬ 
ske redakcije, a trinaest godina prema latinskoj redakciji iste glave. 
Njegov je sin Sebislav vladao dvadeset i četiri godine prema glavi 
XIII. u objema redakcijama. 

“XIII. / sin starijiprijamši na misto oca svoga gospodstvo, ko¬ 
mu ime biše Sebislav. I u njegovo vrime, on kraljujući, nastupiše na 
njega opet oni narod Goti i obsedoše mu Skudar grad. I toj slišav 
Sebislav, skupi mnoštvo veliko ljudi i priđe u grad na njih šator. 
I ondi mnoštvo Gotij pod mač obrnu sve, a mnoge pohitaše, niki 
pobigoše, kako vojske sasvima razbijene. I toj čuvši kralj ugarski 
Atila, da su Goti nastupili na Sebislav a... I pridoše Sebislavu gla¬ 
sove, da Atila jest pod gradom njegovim i brzo dviže se i pojde na 
njega i najde da je popliniv i požgav pošao zač on kako ču, da je 


55 Tako, na primjer, Pavao Đakon, koji je u VIII. stoljeću napisao Povijest 
Langobarda, u njoj navodi: “Alboin je pak sklopio vječni savez s Avari¬ 
ma, koji su prvo zvali Huni, a kasnije su po imenu svoga kralja nazvani 
Avari... I Huni, koji se još nazivaju i Avari, provalili su iz Panonije u Ti- 
ringiju i s Francima vodili teške borbe .” (Pavao Đakon, Povijest Lango- 
barda/Pnulus Diaconus, Historia Langobardorum. Nakladni zavod Glo¬ 
bus, Zagreb, 2010, str. 36-37, 104-105.) Ili: Einhard (rođen oko 770., 
a umro 840. godine) u Životu Karla Velikog (Vita Caroli Magni ) piše: 
“Nakon ovoga slijedi osim saskog najvažniji od svih ratova koje je Kar¬ 
lo vodio. Riječ je o ratu koji je poduzet protiv Avara ili Huna... Osobno 
je ipak predvodio samo jedan pohod u Panoniju - u toj su naime provin¬ 
ciji tada obitavali Huni... U tom je ratu izginulo svo hunsko plemstvo i 
propala sva slava... Franci /su/pravedno oteli Hunima ono što su Huni 
prije drugim narodima nepravedno oteli.” (Einhard, Život Karla Velikog. 
Latina et Graeca. Zagreb, 1992, str. 70-73.) 

Sebislav razbio Gote, tako što učini, Atila s onim pobiže ne smijuć 
čekati Sebislava..." 56 

Iz ove XIII. glave Hrvatske kronike, kao i Marulićeva prijevoda 
na latinski, napadači na Sebislava označeni su kao Goti. Navodu o 
Gotima iz ovoga vrela može se prilaziti samo u smislu utvrđivanja 
tadašnjeg značenja ove oznake jer neka druga onodobna vrela spo¬ 
minju Gote i u drugoj polovini VIII. stoljeća. 57 Taj naziv je s vreme¬ 
nom mogao mijenjati i prvobitni etnički smisao. “Čak su i Slaveni, 
koji su se bili već potpuno smirili po raznim državicama na Balka¬ 
nu, druge došljake, koji su se ponečim od njih razlikovali - kao n. 
pr. Bugare - nazivali također Gotima. To nam svjedoče stari srbski 
pisci XIII-XV. stoljeća, kao Stefan Prvovjenčani, Monah Teodosi- 
je, Grigorije Camblak. Dapače, upotreba gotskoga imena širila se 
je i na zapadu i dalje .” 58 

Iza smrti Sebislava, prema opisu glave XIV. hrvatske redakcije, 
njegovi sinovi Razbivoj i Vladimir podijelili su državu tako daje 
Razbivoj vladao Primorjem, a Vladimir Zagorjem. “XIV. I os la¬ 
sta dva sina njegova u kraljevstvo njegovo: Razbivoj i Vladimir. I 
biše stariji Razbivoj i hoti razdiliti kraljevstvo, i da bratu gornju 
stranu: Zagorje, ko Surbiju zovu, ča jest g Dunaju i [g] Bugare, 
ki se sada zovu, ča jest tja do Paunja polja, ‘želisis ’, a sebi vaze 
Razbivoj primorsko kraljevstvo. I oženi se Vladimir kćerju kralja 

56 Hrvatska kronika, str. 105. U Marulića: “Kad je Polislav umro, počeo je 
vladati stariji njegov unuk po imenu Sebeslav. Kad su Goti grad Skodru 
u njegovu kraljevstvu počeli opsjedati, sakupivši znatnu vojsku Sebe¬ 
slav... U međuvremenu je panonski kralj Atila s neprijateljskom vojskom 
opet napao njegovu zemlju, zauzeo je neki grad i kad ga je opljačkao, a 
drugdje zapalio i zidine porušio te čuo za poraz Gota, bez oklijevanja se 
vratio u svoje kraljevstvo..." (Hrvatska kronika, str. 122.) 

57 Usp. Helmut Schrocke, Germanen Slaven. Vor-und Friihgeschichte des 
ostgermanischen Raumes. Verlag tur ganzheitliche Forschung. Viol, 
1999, str. 80. 

58 Franjo Horvat, Gotska stranica našepoviesti. Vrhbosna (Sarajevo), broj 
1-2, 1945, str. 15. 

ugarskoga, i bi tvrd mir meju njima. lima Vladimir sinove i kćeri. I 
poto[m] Razbivoj kraljevavši lit dvanadeste, umri prez sina. I priđe 
Vladimir brat njegov i vaze kraljevstvo i kraljeva u kraljevstvo za¬ 
gorsko lit dvadeset, a u primorsko osmo lito lito (i) umri. ” 59 

“XV. I ulize na očevo misto gospodovati sin njegov i sjedini 
kraljevstvo, i učini opet jedno kako i prija biše bilo. I njegovo gos¬ 
podstvo ne Ijubljahu Donji Hrvati i odvrgoše se od njega. I skupi 
kralj vojske svrhu istri/ja/jnske zemlje i u Bosnu gornju, i pojde na 
nje. I oni izajdoše i dočekaše ga na polje Hlivanjsko. I onde biše 
meju njima tvrdo rvanje i boji, i mnogokrat b ’iše se i napokon bi 
ubijen kralj, komu biše ime Kanimir. ” 60 

U glavi XV. Hrvatske kronike navodi se da je kralj skupio voj¬ 
sku iz “ istri/ja/nske zemlje ” i gornje Bosne. Kanimir je u borbi s 
Hrvatima poginuo, a nema podatka koliko je godina vladao. 


59 Hrvatska kronika, str. 105. U Marulića: “Nakon što je dvadeset i četiri 
godine vladao, ostavio je iza sebe dva sina. Jednome je ime bilo Milivor, 
a drugome Bladimir. Ovi su poslije očeve smrti kraljevstvo između sebe 
podijelili: Milivor koji je bio stariji, prepustio je Bladimiru onaj dio kra¬ 
ljevine preko planina prema Dunavu i dio Macedonije što se pruža do 
polja argodiskih. Za sebe je pak uzeo primorski dio kraljevine i čitav po¬ 
jas s ovu stranu planine vezan uz more i pogodan za pomorske putove. 
Bladimir je nadalje uzeo za ženu kćer kralja Panonije i dobio djecu od 
nje. Zbog toga je između njega i Panonaca dugo mir trajao...” {Hrvat¬ 
ska kronika, str. 122.) 

60 Hrvatska kronika, str. 105. U Marulića: “Poslije njega krunu je preuzeo 
njegov ptvorođeni sin Kanimir koji poveže malo prije podijeljene kra¬ 
ljevine. Svojom snagom je izjednačio moć prethodnih kraljeva. Ali kako 
zbog neke svoje tvrdoglavosti mnogima nije bio po volji, odijelio se od 
njega onaj dio Dalmacije koji se zove Hrvatska. Zbog toga je kralj u 
svom bijesu prikupio vojsku iz Macedonije, Epira i Gornje Mizije protiv 
onih koji su se odmetnuli i krenuo je zavojštiti na njih. Ali ni u njih nije 
bilo manje volje da se odupru i izišli su protiv njega na polju koje se zove 
Klivno. Poletjeli su jedni na druge, i dugo se neodlučna bitka vodila.” 
(.Hrvatska kronika, str. 122-123.) 

“XVI. Kada je napokon kralj Kanimir ubijen rat je prestao, a 
naslijedio ga je sin Tvrdislav i zavladao je kraljevinom .” 61 

Prema glavi XVII. hrvatske redakcije, uskoro je Tvrdislav umro 
bez sinova i kraljevstvo je primio njegov nećak Kristivoj (Ostrivoj) 
koji je vladao dvadeset i tri godine i zatim umro. Kristivoja (Ostri¬ 
voj a) je naslijedio sin Tolimir koji (prema hrvatskoj redakciji XVi¬ 
li. glave) “umri kraljevavši lit sedamnadesete” , 62 Prema glavi XIX. 
hrvatske redakcije poslije njegove smrti zavladao je sin Pribislav. 
‘"dosta na misto njego(vo) kraljevati sin njegov, komu biše ime Pri¬ 
bislav, koji u vrime svoje učini mnogo hudob. Iza njegova vrimena 
uzdvigoše se zemlja; ne mogoše se trpiti hudobe ni zlobe njegove. I 
ubiše kralja Pribislava i tilo njegovo u riku vrgoše.” 63 


4 . 

“XX. I učiniše kraljem na misto njegovo sina njegova Cepi- 
mira. I priam kraljevstvo posla po bana svoga i pohitaše mnoge 
Bošnjane, ki bihu bili uzrok smrti kralja oca njegova. I umori jih 
zlom smrtiju. I u to vrime, kraljujući Cepimir, izidoše ljudi imenom 
Nimci ispod zvizde i primiše Istr iju i počeše ulizovati u hrvačku ze¬ 
mlju. I toj čuvši Cepimir kralj skupi mnoštvo veliko i izabra izmeu 

61 U Kaletićevoj hrvatskoj redakciji Hrvatske kronike ova je rečenica ispu¬ 
štena, a ona u Marulićevu prijevodu na latinski glasi: “Interfecto tandem 
Canimerio rege cessavit bellum successit ei filius Turdislausis regnoque 
potitus est.” 

62 Hrvatska kronika, str. 106. U Marulića: “Naslijedio ga je sin Tolimir za 
čije se vlade ništa nemirnog nije dogodilo. Spokojstvo i mir su vladali 
kraljevinom jedanaest godina.'’'’ (Hrvatska kronika, str. 123.) 

63 Hrvatska kronika, str. 106. U Marulića: “Na njegovo mjesto je došao sin 
Pribislav. Kako je on mnogo toga nepodnošljivoga učinio onima nad ko¬ 
jima je vladao, a od Mižana, koji se sada nazivaju Bosancima, bio je ubi¬ 
jen i leš mu je bačen u rijeku da bude lišen pogreba onaj kojemu je ljud¬ 
skost strana bita.” (Hrvatska kronika, str. 123.) 

njih hrabrih ljudi i učini vojske. Ipripravista se obi strane k rvanji 
i boju, i mnogo se bista, da, Cepimir Nimce i njih mnoštvo pod mač 
obrati i izgna jih, ipobigoše iz sve zemlje. Iposli togajposla dux od 
nimške zemlje posle kralju Cepimiru, da bi dao kćer svoju za sina 
njegova, komu sinu biše ime Staozar. I ugodno bi kralju, jere duž 
biše i gospodin one zemlje. I svadba bi učinjena. I ostasta u miru 
i u ljubavi. I Cepimir kraljeva lit dvadeset i pet i miseci sedam.” 64 

“Nimci ispod zvizde” su Franci 65 koji su napali Hrvate i koji 
osvajaju Istru pred kraj VIII. stoljeća (788. godine). Franci, prema 
svjedočenju Hrvatske kronike, nisu uspjeli tijekom franačko-avar- 
skoga rata vojnom silom pobijediti Hrvate u Krbavi i Lici pa su bili 


64 Hrvatska kronika, str. 106. U Marulića: “Na njegovom mjestu je počeo 
vladati sin Cepimir. Pronašao je začetnike očeva ubojstva i kaznio ih je 
tako da ih je lišio života. Za njegove vlade jedno germansko pleme dola¬ 
zeći sa sjevera zauzelo je Istru. Kada su počeli uznemiravati i Dalmaci¬ 
ju, Cepimir im je pošao ususret i odmah je u početku postigao pobjedu. 
Vrlo mnogo ih je sasjekao, a malo njih je ipak pobjeglo. Da mržnju pre¬ 
tvori u prijateljstvo, knez Germana je zatražio Cepimirovu kćer za svog 
sina Stavozara. Kad je obavljeno vjenčanje, oni su postali prijatelji je¬ 
dan drugome. Cepimir je vladao dvadeset pet godina i sedam mjeseci.” 
{Hrvatska kronika, str. 123.) 

65 “Nijemac je praslavenski naziv naroda Nijemac, a nijem je riječ i u smi¬ 
slu čovjeka koji ne razumije slavenski i ‘značajno je da okolni narodi, 
koji kasnije dolaze u Evropu, zovu Nijemce /tim/ sveslavenskim nazivom ’ 
/Madžari, Turci, Cigani//' (Petar Skok, Etimologijski rječnik hrvatskoga 
ili srpskoga jezika. Uredili: Mirko Deanović i Ljudevit Jonke. Priredio za 
tisak Valentin Putanec. Knjiga druga, JAZU, Zagreb, 1972, str. 516-517.) 
“ Nijemac, nijemca, m. čovjek nijem... Bez sumnje je to ime izvedeno iz 
osnove pridjeva nijem, koji je nekad osim značenja lat. mutus značio još 
i: tuđ... Prema tome Nijemac upravo znači: tuđinac, čovjek koji tuđim 
ili nerazumljivim jezikom govori... Ime Nijemac nalazi se s istijem zna¬ 
čenjem u svim slav. jezicima... Nijemci /plur./ isto što njemačka zemlja, 
Njemačka.” {Rječnik hrvatskoga ili srpskoga jezika. Dio VIII. /Obradio 
Toma Maretić./ “U Zagrebu 1917-1922.” JAZU, str. 173-174.) 

prisiljeni, prema istom spisu, s njima stupiti u saveznički odnos. 66 
Franačka vrela izvješćuju o franačko-avarskom ratu, Guduscani- 
ma, Borni i Ljudevitu, ali u njima nema ni spomena da bi Franci 
osvajanjem zauzeli hrvatsku krbavsko-ličku banovinu. 

Iza Cepimira, prema pričanju XXI. glave hrvatske redakcije, 
zavladao je njegov sin Svetožak koji je za svoga kratkoga života (“/ 
ne mnogo živi”) zakraljio sina Radoslava. Prema glavi XXII. hrvat¬ 
ske redakcije, Radoslav je imao sina Seislava “ ki seprozva odmet¬ 
nik, jere dviže posluh crikveni i ocu svomu iskaše vazeti gospodstvo 
i mnoge suprotivšćine činjaše ” i koji “ odvrže se i vaze gospodstvo 
očevo i progna dobroga kralja oca svoga s nevirnimi Harvati...” 61 
Prema XXIII. glavi hrvatske redakcije “ Seislav ; proklet od Boga, 
videći da otac njegov ubiže u more, vrati se i uze zemlju i poče 
na očevo misto kraljevati”, ali je u borbama s Ugrima zarobljen i 
ubijen, a prema naknadno dodanoj glavi XXIV. hrvatske redakcije, 
ponovno je zavladao njegov otac Radoslav. 68 Vladavina Svetožaka 
(Svetozara), Radoslava i Seislava mogla je vremenski trajati naj- 

66 Pretpostavljanje nekolicine teoretičara o doseljenju Hrvata sa sjevera 
Europe na Balkan tek Gajem VIII. ili početkom IX. stoljeća nije potvr¬ 
đeno ni jednim pisanim vrelom niti arheološkim nalazom. Tu teoriju u 
potpunosti ruše dva postojeća vrela ( Hrvatska kronika i Salonitanskapo¬ 
vijest) koja potvrđuju postojanje Hrvata u zavelebitskom zaleđu sredi¬ 
nom VI. stoljeća ijedno vrelo ( DAI) koji svjedoči da se Hrvati nalaze na 
zapadnom Balkanu oko sredine VII. stoljeća. U starohrvatskim grobo¬ 
vima uz jadransku obalu i njezino bliže zaleđe nalazi se posebno oružje 
i nakit iz karolinškog doba, ali ti nalazi samo potvrđuju da su Hrvati to 
stekli kao franački saveznici. O Hrvatima nema ranijih spomena u VII. i 
VIII. stoljeću zbog toga jer za to razdoblje uopće, a pogotovo o tome teš¬ 
ko dostupnom zavelebitskom zaleđu, ne postoje pisana vrela. Franačka 
vrela u IX. stoljeću spominju Hrvate samo kao “ Sklavine ” i to tek kada 
su Hrvati kao franački saveznici u prva dva desetljeća IX. stoljeća dose- 
ljivali u “Dalmaciju”, odnosno kada je počelo njihovo razgraničavanje sa 
starosjediteljima Dalmati(ni)ma i Latinima. 

67 Hrvatska kronika, str. 107. 

68 Hrvatska kronika, str. 107-108. 

kasnije do kraja dvadesetih godina IX. stoljeća jer od tada imamo 
u pisanim vrelima posvjedočene vladare i u Hrvata, koje Hrvatska 
kronika ne spominje. 

Latinska i hrvatska redakcija vrela u biti se podudaraju od I. 
do zaključno XXIII. glave, a od glave XXIV. obje se redakcije 
bitno razlikuju. Dotadanja barem formalno jedinstvena država, 
prema latinskoj redakciji XXIV. glave, počela se definitivno ras¬ 
padati. Težište zbivanja u latinskoj redakciji od ove glave pa na¬ 
dalje događa se u Duklji i u njoj susjednim zemljama. Latinska 
je redakcija od glave XXIV. do posljednje glave posebno djelo 
kojemu prvi autor i redaktor može biti “pop Dukljanin”. Prve 
dvadeset i tri glave u objema redakcijama opisuju glavninu zbi¬ 
vanja posebno u Donjoj Dalmaciji (Bijeloj Hrvatskoj), te Bosni 
i Panoniji, a u ovim opisima nema spomena Srba. M. Marulić je 
točno shvatio bit predloška hrvatske redakcije Hrvatske kronike i 
tako on prevodi daje po doseljivanju Sviolad zavladao Bosnom, 
Valahijom 69 sve do granica Poljske, zatim Dalmacijom i Hrvat¬ 
skom pa je očito da, prema njegovu shvaćanju vrela, druge zemlje 
nisu tada spadale u ovo kraljevstvo. Marulić (koji kao i neki drugi 
srednjovjekovni auktori Bosnu naziva i Mizijom) na kraju (svoga 
prijevoda) posebno navodi kako se Zvonimirovo kraljevstvo sa¬ 
stojalo od četiriju teritorijalnih dijelova: Bosne; Hrvatske (‘unu¬ 
tarnje’, odnosno ‘zagorske’ Dalmacije); ‘primorske’ Dalmacije; i 
Narone. 

Hrvatska kronika nije adekvatan naziv za kronologiju vlada¬ 
ra jer oni nisu vladali samo Hrvatima. Nastanak prvobitne jezgre 


69 Teško je točno precizirati koje je granice Marulić pridavao Valahiji jer 
se taj pojam s vremenom mijenjao. Tako na primjer: “Planinskiprediel 
Požegi na zapadu oko Pakraca zovu pisci 18. vieka ‘Malom Vlaškom' ili 
‘die kleine JValachei (V. Klaić, Vlasi u Hrvatskoj tečajem 14. i 15. sto¬ 
ljeća. U: I. Mužić, Vlasi u starijoj hrvatskoj historiografiji. Muzej hrvat¬ 
skih arheoloških spomenika, Split, 2010, str. 9.) 

ovoga spisa može potjecati samo s hrvatsko-bosanskog prostora i 
zato jer je tu središte opisanih zbivanja. Redoslijed vladara pratila 
je najprije usmena, a kasnije i pisana predaja. 70 Taj je vladarski 
ljetopis u svojoj prvobitnoj formi mogao biti završen samo u do¬ 
ba kada i njegovi zapisi prestaju. Završetak ljetopisa, u kojemu se 
niže redoslijed vladara u gotovo neprekinutom slijedu, a spominju 
i detaljnije njihove karakterne osobine, može se stvarno datirati u 
IX. stoljeće. Kada bi se pretpostavio njegov nastanak u kasnijem 
srednjovjekovlju, što znači bez njegova utemeljenja na pisanim 
vrelima iz prethodnih stoljeća, onda bi trebalo zaključiti da se radi 
o krivotvorini, a to nije moguće i zato jer se neki temeljni podatci 
iz ovoga ljetopisa slažu s gotovo istim podatcima iz drugih vrela. F. 
Šišić posebno ističe daje redoslijed s godinama vladanja moguć i 
da to nije mogao izmisliti Dukljanin, i to ovako obrazlaže: “Naro¬ 
čito slabo je verovatno, da bi Dukljanin sam štogod mogao u Baru, 
odnosno u Duklji XII veka, da zna i čuje o događajima, što su se 
zbili u Hrvatskoj negde u IX i X veku. Jedino je dakle moguće, da 
je Dukljanin neke od ovih podataka pocrpao iz onih svojih izvora, 
za koje kaže, da ih je ‘čitao ’, a među njima verovatno u prvom re¬ 
du iz takovih, koji su postali negde u Hrvatskoj, odnosno u donjoj 
Dalmaciji.” 71 Ljetopisac se otkriva kao veoma savjestan kroničar. 
“Da je htio, on je ovim vladarima mogao dati bilo kakva imena. 


70 “Angaben der anthropologisch-vdlkerkundlichen Forschung beweisen, 
dass die Familientradition im Mittelalter sehr stark war und einzelne 
Familien manchmal 24, oder sogar 30 Generationen ihrer Vorfahren na- 
mentlich anjuhren konnten... Aberjede mittelalterliche Hojhaltung hatte 
ilire Oraltradition. Diese wurde memorisiert, am Hof immer wieder wi- 
ederholt und das hat die Familie immer zusammengehalten. Denn das 
Wissen um die Generationen war sehr wichtig um die venvandtschaf- 
tlichen Beziehungen klar sehenzu kdnnen.” (Navod I. Boba u: I. Boba- 
Thomas von Bogyay-Gabriel Silagi, Anmerkungen zu Anonymus. Nav. 
dj., str. 170, 176.) 

71 F. Šišić, Letopis, nav. dj., str. 433-434. 


37 



Dočim to nije učinio, jer im imena nije znao, nužno je zaključiti da 
je u svoj spis unosio samo činjenice koje je poznavao." 12 


72 A. Zakarija, ‘Hrvatska kronika‘ i hrvatska povijest. U: Marulić, 
XXVI/1993, 4, str. 496. ‘Hrvatska kronika navodi vladare, čak kako se 
koji zvao, koliko je vladao pa i kakav je bio, da li ‘dobar ’ ili ‘zločest ’ i 
tako dalje. Razumije se, da svi ti navodi nijesu sasma točni, već i radi 
toga, što je - manje više slično kao i kod drugih ljetopisa - kod prepi¬ 
sivanja bilo interpolacija ili ispuštanja. No njena logika i njen sustav 
ostao je originalan, a to je važno.” (Stjepan Buć, Problemi etnogeneze 
Hrvata, nav. dj., str. 943.) 

II. 

Kronologija vladara u Hrvatskoj kronici 


SVIHOLAD. (SVIOLAD) 73 
Sinovi: BRIS. 

TOTILA. (Ratovao od oko 541. do 552. godine.) 

STROIL. (Osvajanja u Dalmaciji započeo, prema 

Maraliću, od 547. godine.) 

Sin: SVIHOLAD. (SVIOLAD, u Maralića i SE- 
VIOLAD). Ne može se točno precizirati po¬ 
četak njegove vladavine, ali je moguće da 
je počela od oko 554. godine ili i nekoliko 
godina poslije. Vladao je 12 godina i to je 
moglo trajati do oko 566. godine. 

Sin: SILIMIR. Vladao 21 godinu. Moguće od 
oko 566. do oko 587. godine. 

Sin: BLADIN. Ne piše koliko je godina vladao. 
Moguće do oko 625. godine kada su Avaro- 
Sklavini mogli zauzeti Solin. 

Sin: RATIMIR. Ne piše koliko je godina vladao, 
a zavladati je mogao od oko 625. godine. 


73 Početak vladanja kraljeva iz Hrvatske kronike može se približno točnije 
datirati. Za mnoge od ostalih vladara navodi se samo broj godina vlada¬ 
nja, a za neke nema ni tih podataka. Konzultirao sam sve objavljene po¬ 
kušaje datiranja njihovih vladavina, a posebno je u tom smislu vrijedno 
djelo Jurja Rattkaya, Spomen na kraljeve i banove Kraljevstava Dalma¬ 
cije, Hrvatske i Slavonije. Hrvatski institut za povijest, Zagreb, 2001, str. 
142-153. 

V 

Četiri neimenovana vladara. Prvi i drugi od ovih kraljeva bi¬ 
li su od Ratimirova koljena. Iza njihove smrti nije bilo kralja od 
njihove krvi. Treći i četvrti kralj nisu mnogo godina živjeli (“ i ne 
mnogo lit živiše”). 

SATIMIR. Tako se navodi ime u VIII. glavi, a u IX. 
glavi glasi SATAMIR. On je sin jednoga od četi¬ 
riju neimenovanih kraljeva. Vjerojatno vlada do 
oko sredine VII. stoljeća. 

BUDIMIR. (U hrvatskoj redakciji ne piše da je Sati- 
mirov sin.) Budimir je vladao četrdeset godina i tri 
mjeseca, a njegovu vladavinu moguće je datirati 
od oko sredine VII. stoljeća do oko 690. godine. 

Sin: SVETOLIK. Vladao je Primorjem i Zagor¬ 
jem dvanaest godina (samo prema latinskoj 
redakciji) i to moguće od oko 690. do oko 
702. godine. 

Sin: VLADISLAV ŠTIPAN. Ne piše koliko je go¬ 
dina vladao, ali moguće od oko 702. godine. 

Sin: POLISLAV. Vladislavov sin Polislav vladao 
je sedamnaest godina, prema glavi XII. hr¬ 
vatske redakcije, odnosno trinaest godina, 
prema latinskoj redakciji iste glave. Vlada¬ 
vina od sedamnaest godina moguća je od 
oko 702. do oko 719. godine. 

Sin: SEBISLAV. Vladao dvadeset i četiri godine, 
moguće od oko 719. do oko 743. godine. 

Sinovi: RAZBIVOJ. Vladao Primorjem dva¬ 
naest godina prema hrvatskoj redakciji, 
odnosno prema latinskoj redakciji, se¬ 
dam godina, 

(i) VLADIMIR. (U Marulića: Bladime- 
rus, Bladimerius.) Vladao Zagorjem, a 
iza smrti Razbivoja zavladao Primorjem 
i Zagorjem. On je vladao dvadeset godi¬ 
na, i to, moguće do oko 763. godine. 74 

Sin Vladimirov: KANIMIR. Ne piše koliko je godina 
vladao. Ubili su ga Hrvati iz Krbave i Like i vje¬ 
rojatno je vladao veoma kratko vrijeme oko 763. 
godine. 

Sin: TVRDISLAV. Ne piše koliko je godina 
vladao, a moguće poslije 763. godine. 

Sinovac: KRISTIVOJ. (Ovo ime je u hrvat¬ 
skoj redakciji. U Marulića je Ostrivoj / 
Ostriuorus/. I u latin. red. Ostrivoj. Ovi 
podatci upućuju da mu je ime stvarno 
bilo: OSTRIVOJ .). Umro je u dvadeset 
i trećoj godini vladanja prema XVII. 
glavi hrvatske redakcije, odnosno u 
dvadeset i drugoj godini vladanja, pre¬ 
ma latinskoj redakciji. Vladao je mogu¬ 
će do oko 786. godine. 

Sin: TOLIMIR. Vladao jedanaest godina i 
moguće do oko 797. godine. 

Sin: PRIBISLAV. Ne piše koliko je godina 
vladao. Nastala je protiv njega pobuna, 
koju Marulić smješta u Bosnu, i mogu¬ 
će da je vladao veoma kratko vrijeme. 

74 Marulić: “Nakon što je vladao dvanaest godina, Milivorje umro ne osta¬ 
vivši iza sebe poroda. Stoga je došao brat njegov Bladimir i na temelju 
prava o srodstvu preuzeo je njegovu kraljevinu. I on je umro pošto je u 
svojoj kraljevini vladao dvadeset godina, a u bratovoj osam godina .” 

Sin: CEPIMIR. “7 Cepimir kraljeva lit dva¬ 
deset i pet i miseci sedam.” Franci su na¬ 
pali njegovu krbavsko-ličku banovinu 
pa je i zato moguće datirati njegovu vla¬ 
davinu od posljednjeg desetljeća VIII. 
do u prvo desetljeće ili u prva desetlje¬ 
ća IX. stoljeća. 

Sin: SVETOŽAK. Ovo ime je u hrvatskoj 
redakciji. U Marulića: Suetozar i Sta- 
vozar. U latinskoj redakciji Svetozar. 
(“... i ne mnogo živi”) 

Sin: RADOSLAV. 

Sin: SEISLAV. Pobunio se protiv oca i preu¬ 
zeo vlast. (“... odvrže se i vaze gospod¬ 
stvo očevo i progna dobroga oca svoga 
s nevirnimi Harvati, koji vazda su bolji 
bili prid strahom i pitomiji pod silom, 
nere vladani dobrotom dobrimi. ”) Sei- 
slav je ubijen u boju s “Ugrih 75 


75 Prema dodatnoj i posebno pisanoj hrvatskoj redakciji XXIV., XXV., 
XXVI., XXVII. i XXVIII. glave ovoga vrela, vladarski se niz nastavio 
ovako: 1. RADOSLAV. Ponovno zavladao iza pogibije sina Seislava. 
2. Sin: KOLOMAN. Nije mnogo godina vladao. 3. Sin: KRIŠIMIR. (U 
Marulića: Crisimerus, Crismerius.) Vladao trideset i jednu godinu. 4. 
Sin: ZVONIMIR. 

III. 


Hrvatski vladari 

OD DVADESETIH GODINA IX. STOLJEĆA 
DO KRAJA TOGA STOLJEĆA 76 


Borna 

Borna se spominje kao “dwč' > pod franačkim vrhovništvom u 
Einhardovim Analima za 818. godinu, 77 a i iz stvarnoga značenja 
ovoga termina može se zaključivati i o dometima njegove vlasti. U 
Gota su postojali “comites et duces , 78 Naslov dux Dalmacije i Libur- 

76 O hrvatskim vladarima u IX. stoljeću detaljnije vidi u: I. Mužić, Hrvat¬ 
ska povijest devetoga stoljeća. Muzej hrvatskih arheoloških spomenika, 
Split, 2011, str. 99-195. 

77 O problematici odnosa Borne i Guduscana usporedi: Reinhold Rau 
(Hrsg.), Quellen zur karolingischen Reichsgeschichte. Teil 1, Wissen- 
schaftliche Buchgesellschaft, Darmstadt, 1993, str. 310.; Franc Kos, 
Gradivo za zgodovino Slovencev, nav. dj., str. 48.; Emst Diimmler, Uber 
die dlteste Geschichte der Slawen in Dalmatien. Sitzungsberichte der 
Akad. der Wissenschaften. Wien, 1856, str. 388.; F. Šišić, Genealoški 
prilozi o hrvatskoj narodnoj dinastiji. Vjesnik Hrvatskoga arheološkog 
društva. Nova serija, sv. XIII. za 1913. i 1914, Zagreb, 1914, str. 31.; De- 
nis E. Alimov, Politija Borni: gentes i Herrschaft v Dalmacii vpervoj če- 
tverti IXveka. U: Studia Slavica et Balcanica Petropolitana /Sankt Peter- 
burg/, broj 1/9/za 2011, str. 101-142. 

78 “Seit der Neuordnung Konstantins des Grofien nehmen comites einen 
festen Platz in der Administration ‘mit entsprechender Stellung im Ho- 
frangsystem ’ ein, und zwar sowohl in der kaiserlichen Zentralvenval- 
tung wie in den Provinzen, als zivile wie militdrische Beauftragte. Als 
Militdrs konnen diese comites auch duces, Heerfuhrer, heijien;... Aus der 
Funktion des spatantiken Dux entstanden Rang und Beauftragung desje- 
nigen Dux, der Vorlaufer des fruhmittelalterlichen Herzogs wurde. Wie 
zah sich jedoch seine Ursprunge hielten, zeigt die Tatsache, dafi mit der 
karolingischen Restauration Dux und Comes wieder austauschbar wur- 

nije bio je na snazi pod Ostrogotima “a valjda i kroz cijelo vrijeme od 
679. do 802. godine”. 19 U starim analima pod nazivom dux podrazu¬ 
mijeva se Herzog, Markgraf ili Heerfuhrer , 80 Značenje termina dux u 
srednjovjekovnim vrelima odgovara njemačkom pojmu Herzog, bi¬ 
zantskom vojskovođa, 81 odnosno hrvatskom vojvoda. Izraz dux nije 
istoznačan njemačkom pojmu Fiirst, odnosno hrvatskom knez. Imre 
Boba točno napominje da njemačka riječ Fiirst odgovara latinskom 
izrazu princeps, koji označava čast (dostojanstvo), glavu roda, koja 
se i nasljeđuje, dok se dux bira i potvrđuje. Osoba se, prema Bobi, 
može roditi kao princeps, ali ne i kao dux. 82 Oznaka dux, kada se od¬ 
nosi na Hrvate može se prevoditi samo kao ban. Iz glave IX. latinske 
redakcije ljetopisa nedvojbeno proizlazi daje latinska riječ “dux” na 
hrvatskom značila ban (“ banum ordinavit, id est ducem ”) i zato se 
riječ “dux” u odnosu na Hrvate ne može prevoditi u značenju “knez”. 
Hrvatska redakcija glave IX. Hrvatske Honike nepobitno dokazuje 
da su u Hrvata postojali i banovi i knezovi. (” I zapisaše časti i dohot¬ 
ke banom i hercegom i knezom i satnikom. ”) 

Guduscani kojima Borna pokušava vladati navode se kao na¬ 
do Guduscanonun (u plemenskom značenju). 83 Ti se Guduscani ne 


den, daj.) darm bis an den Begiim des Hochmittelalters jeder Dux grun- 
dsdtzlich auch ein Comes war.” (H. Wolfram, Die Goten, nav. di., str. 
217, 220.) 

79 A. Dabinović, Hrvatska državna i pravna povijest, nav. dj., str. 65. 

80 Usp. Alois Bemt, Die Germanen und Slawen in Bdhmen und Mdhren. 
Grabert Verlag, Tiibingen, 1989, str. 84. 

81 K. V. Hvostova, K voprosu o terminologiji Ljetopisi popa Dukljanina. U: 
Slavjanskij arhiv. Izdanje Akademija nauka, Moskva, 1959, str. 30 - 45. 

82 Navod I. Boba u: I. Boba-Thomas von Bogyay-Gabriel Silagi, Anmer- 
kungen zu Anonymus. Nav. dj., str. 175. 

83 ”Izraz populus (pored njega i gens) se upotrebljava po tom uzoru u ra¬ 
nom srednjem veku za politički narod (vojsku, zborove punopravnog sta¬ 
novništva, zborove pri glasanju ili krunisanju kralja itd.); nado (i gens) 
se međutim upotrebljava pri označavanju plemenske strukture i plemen¬ 
ske pripadnosti.” (Bogo Grafenauer, Pitanje srednjovekovne etničke 


44 



mogu identificirati s Hrvatima. 84 Iz Annales regni Francorum za 
819. godinu može se zaključiti da je Borna tada vladao kao “dux 
Dalmatiae” . 85 Borna se i u vrelu Vita Hludowici imperatoris, kada se 
navodi boj na Kupi, spominje u istom smislu (“ Dalmatiae duci ”). 86 
On se u navedenim Analima za 820. godinu navodi samo po ime¬ 
nu, dakle bez posebnog tituliranja, 87 a isto tako spominje se samo 
po imenu i u Vita Hludowici imperatoris za 820. godinu. 88 Borna 
je u Einhardovim Analima za godinu 821. označen kao “dax Dal¬ 
matiae atque Liburniae ”. Anali za 821. godinu izvješćuju da je 
Borna mrtav i da gaje naslijedio Vladislav, 89 a prema anonimnom 
autom Vita Hludowici Borna je ubijen {vita privato) 99 a zanimljivo 
da se to zbilo u istoj godini kada je on označen kao ”dux Dalma¬ 
tiae atque Liburniae ”. Ne može se iz vrela zaključiti da li je Bor¬ 
na uz franačku pomoć stvarno zavladao i Hrvatima u njihovom kr- 
bavsko-ličkom zaleđu. N. Klaić (1920.-1988.) u svojoj posljednjoj 
i posmrtno objavljenoj studiji obrazlaže mišljenje da su se Hrvati, 
u doba avarskih osvajanja, iz svoje prvobitne balkanske prapostoj- 


strukture prostora jugoslovenskih naroda i njenog razvoja. Jugosloven- 
ski istorijski časopis /Beograd/, broj 1-2 za 1966. godinu, str. 7.) 

84 Usp. i: D. E. Alimov, Politija Borni, nav. dj., str. 129. 

85 F. Rački, Documenta, nav. dj., str. 320-322. 

86 F. Kos, Gradivo za zgodovino Slovencev, II, nav. dj., str. 48. 

87 F. Kos, Gradivo za zgodovino Slovencev, II, nav. dj., str. 55. 

88 F. Kos, Gradivo za zgodovino Slovencev, II, nav. dj., str. 61. 

89 F. Kos, Gradivo za zgodovino Slovencev, II, nav. dj., str. 61. 

90 ‘7 dok Ein bardovi anali pod 821. g. naprosto kažu da je Borna, ‘defunc- 
tus est’, pod istom godinom Anonimova ‘Vita HIudowici ’piše da je on 
‘vita privato’. Izraz ‘defunctus est’znači ‘umro je’, t. j. ‘pokojni je’, a 
‘vita privato ’ glasi u prevodu ‘lišen života ’ ili drugim riječima: ubijen 

je.” (Stjepan Antoljak, Da li bi se još nešto moglo reći o hrvatskim knezo- 
vima Borni i Ljudevitu Posavskom. Godišen zbornik 19, Skoplje, 1967, 
str. 134.) 

bine u zavelebitskom zaleđu, 91 povukli pred Avarima u Karantani¬ 
ju i odatle se vratili u doba franačko-avarskog rata, pa zaključuje: 
“Hrvati su s franačkom pomoći zauzeli županijsku Avariju između 
Zrmanje, Krke, Dinare, Mosora i mora, pa je upravo u tom dijelu 
nekadašnje avarske zemlje ili avarskog kaganata njihovo ime Hr¬ 
vat postalo i sinonim za novoosnovanu državu! Iako već Borna nosi 
zvučne naslove ‘dux Dalmacie et Liburnie ’, on se, unatoč franačkoj 
pomoći, ne uspijeva učvrstiti i izvan teritorija svoje županijske Hr¬ 
vatske. Nežupanijska ili banska Hivatska ostala je ‘pium desiderium ’ 
hrvatskih vladara najmanje do prve polovice 10. stoljeća, kad se prvi 
put, kako spomenusmo, u ovoj županijskoj Hrvatskoj počinju osjećati 
tragovi utjecaja one druge Hrvatske, koja je još poganska i očito žu¬ 
panijskim Hrvatima susjedna zemlja... Kad se knez Borna prvi put 
pojavljuje u izvorima, Einhard upisuje u svoje anale, među ostalim, i 


91 Vojislav Nikčević zaključuje: “S Nadom Klaić se slažem i u tome da je pri¬ 
sustvo predaka Srba i predaka Hrvata na Balkanu vremenski bilo mnogo 
duže nego što se do skora smatralo, da čak može da seže i u doba znatno 
prije nove ere... No, moguće da slovjenskijeh onomastičkih imena nema na 
starijem antičkim kartama usljed toga što ih njihovi autori nijesu bilježili 
zato što su na njih s prezrenjem gledali kao na ‘niže ’produkte doseljenijeh 
slovjenskih pagana (var var a)... No, ipak, na prigovor da na Pojtingerovoj 
tabli i ostalijem antičkim kartama nema slovjenskijeh naziva mjesta najsi¬ 
gurnije i najprihvatljivije odgovara Stjepan Pantelić iz Mainza /Njemačka/, 
Strabonom koji navodi da su Rimljani nakon zauzimanja nekog područja 
odmah mijenjali dotadanja imena rijeka, naselja itd., kao što su Austrijanci 
sva slavenska imena mjesta u Štajerskoj i Karantaniji germanizirali pa da¬ 
nas više ne znamo kakav je bio slavenski oblik (V. Nikčević, Kroatističke 

studije. Naklada Erasmus, Zagreb, 2002, str. 37-39.) Usporedi: Valentin Pu- 
tanec, Ubikacija klasičnih toponima Sisopa i Soroga u Zagreb i pitanje pri¬ 
sutnosti Slavena na Balkanu u 1. st. naše ere. Zagreb, 1992, str. 16.; I. Mu¬ 
žić, La linguaparlata nella Dalmazia romana. La cultura nel mondo, Roma, 
XLV/1991, 1, str. 7-16. /Ovaj rad objavljenje i na hrvatskom jeziku pod na¬ 
slovom: O slavenskoj pismenosti na današnjem teritoriju Hrvata u antičko i 
ranosrednjovjekovno doba. Kačić. Zbornik Franjevačke provincije Presve¬ 
toga otkupitelja. Sv. 25, god. 25, Split, 1993, str. 385-403./ 

to da je došao vojvoda Gaćana Borna... Nameće se naime misao da 
su Franci dajući Borni taj naslov, po svoj prilici vjerovali da će im 
Borna pomoći osvojiti jedan dio banske avarske poganske zemlje u 
zavelebitskim krajevima. U slučaju pak da je Borna bio već za dola¬ 
ska Franaka vojvoda u Gackoj - najzapadnijoj zemlji banske avarske 
zemlje - Franci su, kad je prišao k njima, očito bili uvjereni da je 
to pravi put da dođu do ostalih banskih pokrajina. Ali na tom istom 
sastanku u Heristalu pojavljuje se i Ljudevit... Ljudevit se tuži, kao 
što je poznato, na prefekta furlanske marke Kadolaha i ‘smišlja nešto 
novo ’, kako tvrdi Einhard. Te su novosti vrlo vjerojatno Ljudevitova 
želja da proširi svoju vlast također na avarsko bansko područje i zato 
već godine 819. protiv njega odlazi vojska, ali se vraća ne postigav¬ 
ši ništa... Nema nikakve sumnje da je nestankom Ljudevita i avar¬ 
ska banska zemlja odahnula, jer se riješila odjednom svih osvajača. 
Franci su prema njoj bili nemoćni, tako da im nije uspjelo poslati u 
tu njima nepristupačnu zemlju ni prve misionare, te stanovnici njezini 
ostaju pogani najmanje do sredine X. stoljeća. Zato i car Konstantin 
u svoje vrijeme oko 959, razlikuje dva hrvatska područja: županijsko 
(s pokrštenim stanovnicima) i bansko, koje je još uvijek poganskol... 
Ali Stara Hrvatska ostaje i za Mađare neosvojiva zemlja... Prema to¬ 
me, Stara Hrvatska ostaje neosvojiva tvrđava za sve susjede najma¬ 
nje do sredine X. stoljeća. ” 92 N. Klaić je precijenila snagu i prostor¬ 
ni obujam avarskih osvajanja, a Hrvatsku kroniku zanemarila je kao 
vjerodostojno vrelo. Klaićka je pošla “sa stajališta danas već gotovo 
prihvaćene teorije da su župani i banovi avarski činovnici i upravite¬ 
lji njihovih, avarskih pokrajina skupljenih u prvo avarsko carstvo ” i 
na temelju te “teorije” zaključila da su “sve županske i banske zemlje 
mogle... za formiranja prvoga avarskoga kaganata pripadati samo 


92 N. Klaić, Poganska stara ili vela Hrvatska cara Konstantina Porfiroge- 
neta. Croatica Christiana Periodica, XII/1988, broj 21, str. 52, 56-57, 61. 

Avarima ”. 93 Mišljenje (očito i njezino) da hrvatski naziv ban potječe 
od avarskoga osobnog imena vladara Bajana poziva se na poglavlje 
XXX. DAI u kojemu se navodi kako među Hrvatima u Lici, Krbavi 
i Gackoj vlada “boanos” (boan) koji se u glavi XXXI. DAI spominje 
kao “boeanos” (boean). Međutim, u Hrvata postoji samo naziv ban 
koji se u hrvatskim izvorima oduvijek tako pisao i izgovarao. 94 Nije 
utvrđeno ni za naziv župan da pripada avarskom rječničkom blagu. 
Župani postoje u Bugarskoj, Grčkoj te u Čeha i Poljaka. U gl. XXIX. 
DAI stoji da su Hrvati, Srbi, Zahumci, Trivunjani, Konavljani, Duklja- 
ni i Pagani imali, kao i ostali Sklabenoi, župane starješine. 95 

Iz Hrvatske kronike nedvojbeno proizlazi da su Hrvati po avar¬ 
skom zaposjedanju njima susjednih teritorija u prvoj polovini VII. sto¬ 
ljeća ostali pod avarskim vrhovništvom u krbavsko-ličkom prostoru, 
na kojemu su se nalazili i sredinom VI. stoljeća i iz kojega nisu nigdje 
iselili po avarosklavinskom doseljenju. Međutim, točno je sve što je 
Klaićka zaključila o određenoj političko-teritorijalnoj samostalnosti i 
neosvojivosti za velebitskoga zaleđa, ali uz napomenu da su ga tijekom 
svih tih stoljeća trajno nastavali samo Hrvati. Svi mogući avarski nala¬ 
zi na krbavsko-ličkom prostoru mogu dokazati samo određeno suživ- 
ljenje u zajedničkoj državi Hrvata s avarosklavinskim doseljenicima. 

93 N. Klaić, Vinodol od antičkih vremena do Knezova krčkih i Vinodolskog 
zakona. /Posebna izdanja Historijskih arhiva u Pazinu i Rijeci/. Pazin- 
Rijeka, 1988, str. 14. 

94 “Tvrdnja da je ‘ban ’postao stezanjem iz ‘bojan ’protivi se i historijskim 
činjenicama i glasovnim zakonima. Da je slavenski ‘bojan ’proizašao iz 
mongolsko-turskoga ‘bajan ’, trebalo bi istom dokazati, jer može biti i od 
korijena boj. Istina je dodaše, da je kod nabrojenih altajsko-turanskih 
naroda lično ime ‘Bajan ’ bilo dosta često, ali u povjesnim vrelima nema 
nigdje ni traga kakovu svjedočanstvu, da je riječ bajan kod njih ozna¬ 
čivala državno ili vojničko dostojanstvo i imala isto ili barem približno 
slično značenje kao hrvatski ‘ban (Stjepan K. Sakač, Otkuda Hrvati¬ 
ma Ban ’? Život, XX/1939, 7, str. 393.) 

95 Detaljnije o problematici naziva ban i župan usp. I. Mužić, Hrvatska po¬ 
vijest, nav. dj., str. 129-134. 

Vladislav 


Borna je ubijen vjerojatno u siječnju ili veljači 821. godine. 
Einhardovi Anali za godinu 821. izvještavaju daje Bornu iste go¬ 
dine naslijedio Vladislav: “ Na molbu (uz suglasnost ) naroda i uz 
carev pristanak za njegova nasljednika bi postavljen njegov nećak 
/sinovac, unuk?) Ladasclavus”. 96 Iz navedene stilizacije ovoga fra¬ 
načkog vrela moguće je zaključiti da je i Borna svojedobno kao 
dux Gaćana bio od naroda u Gackoj biran, a kasnije i od Franaka 
potvrđen. 

Trajanje Vladislavove vladavine, koja je počela 821. godine, 
neutemeljeno se datira do oko 835. godine. Ann. reg. Franc. iz¬ 
vješćuju o bijegu Ljudevita 822. godine u Dalmaciju i da ga je u 
njoj 823. godine ubio Bomin ujak Ljudemisl. 97 Annales Fuldenses 
navode daje Ljudevit 98 došao 823. godine Ljudemislu, koji gaje 
na prevaru ubio, 99 što može upućivati i na vjerojatnost daje te 823. 
godine prestao vladati Vladislav. Ne može se isključiti mogućnost, 
prema Annales Fuldenses, daje Ljudemisl 823. stvarno banovao u 
Dalmaciji. Prema istim Ann. Reg. Franc za 823. godinu, Ljudevit 
bježi Borninu ujaku Ljudemislu koji je u Dalmaciji, a prema Ann. 
Fuld. te godine Ljudevit bježi Ljudemislu, koji je među Dalmatima 


96 “Interea Borna, dux Dalmatiae atc/ue Liburniae, defunctus est, etpetente 
populo atque imperatore (Hludowico) consentiente nepos illius, nomine 
Ladasclavus, successor ei constitutus est.” (Rački, Documenta, nav. dj 
str. 325.) 

97 F. Kos, Gradivo za zgodovino Slovencev, II, nav. dj., str. 67. 

98 Ljudevitova vladavina obuhvaćala je područje kasnoantičke provincije 
“Savia” kojoj je glavni grad bio Sisak. Ljudevit je “dux” ili “rector infe- 
rioris Pannoniae” , a to je dio današnje Slavonije sa središtem u Sisku. 
(S. Antoljak, Da li bi se još nešto moglo reći, nav. dj., str. 129-139.) 

99 U Ann. Fuld. za 823. godinu piše: “ Liudewitus... iterum in Dalmatas ad 
Liudemuhslum avunculum Bornae ducis pervenisset, dolo ipsius inter- 
fectus est.” (F. Kos, Gradivo za zgodovino Slovencev, II, nav. dj., str. 67.) 

(“zn Dalmatas”). 100 Moguće je zaključiti, iako ne sa sigurnošću, da 
je Ljudemisl vladao kao ban samo u Dalmaciji, odnosno nad Dal- 
matima, dakle ne i u svim dijelovima nekadašnje Libumije, a to bi 
značilo da su za njegove vladavine Dalmacija i Libumija nastavile 
postojati kao dvije političko-teritorijalne posebnosti. 


Mojslav 

Tijekom tridesetih godina IX. stoljeća Hrvatima vlada Mojslav 
o kojemu postoje oskudna vrela. Đakon Ivan u djelu Chronicon Ve¬ 
ne tum piše daje dužd Petar (Tradonik) “ treće godine svoga duždo- 
vanja otišao ratnim brodovima zauzeti Sklaveniju” i da je sklopio 
mir s Moj slavom (“czzm illorum principe Muisclavo nomine”. ) 101 F. 
Sišić to događanje datira “ nekako oko g. 839/840.” 102 Hrvati su se 
u doba Moj slava oslobodili od Franaka. Rat Hrvata protiv Franaka, 
koji navodi Porfirogenet, trajao je sedam godina i mogao se dogo¬ 
diti u Dalmaciji, a ne u Panoniji. 

U djelu DAI stoji i da su pod carem Mihajlom Mucavim (820.- 
829.) dalmatinski gradovi “ postali neovisni, te se ni rimskom caru, 
ni bilo kome nijesu pokoravali” , m 


100 F. Kos, Gradivo za zgodovino Slovencev, II, nav. dj., str. 61, 67. 

101 F. Rački, Documenta, nav. dj., str. 335. Milan Ivanišević zaključuje da 
je mletački dužd Petar Tradonik sklopio mir s Moj slavom 839. godi¬ 
ne u Vranjicu. (M. Ivanišević, Otok hrvatskog vladara. Tusculum, sv. 1, 
2008, str. 109-124.) 

102 F. Šišić, Genealoški prilozi, nav. dj., str. 5. 

103 F. Rački, Documenta, nav. dj., str. 338. 

Kralj Trpimir 


Početak Trpimirove vladavine moguće je datirati najkasnije u 
840. godinu i na temelju Tomina podatka daje Justin bio nadbiskup 
u Splitu 840. godine poslije nadbiskupa Petra, koji se spominje u 
Trpimirovoj ispravi. 104 

Na vojništvo, koje je unovačio Mojslav u ratu protiv Franaka, 
mogao se osloniti njegov nasljednik Trpimir koji je, očito, ojačao 
zatečenu vojnu silu jer je samo uz njezinu pomoć mogao ujediniti 
sve dijelove svoje velike države, koja je uspostavljena poslije hr- 
vatsko-franačkog rata pod hrvatskim vodstvom kralja Trpimira. O 
Trpimiru se do godine 1931/32. pisalo na temelju isprave nazvane 
Trpimirova darovnica, koja je sačuvana u najstarijem prijepisu iz 
1568. godine. Samo povijesna jezgra ove isprave može se prihvatiti 
kao istinita. Nada Klaić je detaljno analizirala ovu ispravu i uvjer¬ 
ljivo zaključila da je ona krivotvorina iz XII. stoljeća u kojoj “ni 
jedna bitna formula protokola i eshatokola nije sastavljena u obli¬ 
cima javne isprave IX. stoljeća... Sigurno je da historijski sadržaj 
TD u cijelosti nije istinit... Učinio je to sastavljač TD koji se poveo 
za običajem svoga vremena te je vladaru pripisivao odluke koje su 
išle u korist splitske crkve. Provjeravanje historijskog sadržaja TD 
otkrilo je njegov rad kao krivotvorinu. On je vjerojatno istinskoj 
jezgri dodao lažne dodatke.” 105 U Trpimirovoj ispravi stoji: “ Tri- 

104 “Najzad poslije propasti Salone u Splitu nalazimo, da su ovo bili stari¬ 
ji biskupi u Splitu: nadbiskup Justin je bio godine inkarnacije osamsto 
četrdesete...” (Toma Arhiđakon, Kronika. Uredio i preveo: Vladimir Ri- 
smondo. Čakavski sabor, Split, 1977, str. 42.) Bulić-Bervaldijev Popis 
spljetskih nadbiskupa po rezultatima kritičnog istraživanja kamenih i pi¬ 
sanih dokumenata poznaje nadbiskupa Justina iza nadbiskupa Petra. (F. 
Bulić - J. Bervaldi, Kronotaksa solinskih biskupa uz dodatak Kronotaksa 
spljetskih nadbiskupa. Zagreb, 1912-1913, str. 168.) 

105 N. Klaić, O Trpimirovoj darovnici kao diplomatičkom i historijskom 
dokumentu. Vjesnik za arheologiju i historiju dalmatinsku, LXII, Split 

pimirus dux Chroatorum a navodi se i “regnum Croatorum .” 106 
Nije moguće zanemariti podatak da se u toj ispravi navodi kako 
Trpimir vlada po milosti Božjoj. 107 Ne može se iz sumnjive stili¬ 
zacije regnante zaključiti, kao što su to mislili I. Lučić, F. Šišić i 
njihovi sljedbenici, daje Trpimir priznavao vrhovnu vlast franač¬ 
kog cara Lotara. 108 Prijepis te Trpimirove isprave iz XVI. stoljeća 
upućuje na mogućnost da indikcija može biti i pogrešno prepisana. 
Pod pretpostavkom da je indikcija točno navedena ne može se sa 


1960, str. 152-154. Usp. i: N. Klaić, Povijest Hrvata u srednjem vijeku. 
Globus, Zagreb, 1990, str. 413. “Navedimo na kraju i podatak zbog ko¬ 
jega se i laiku čini neuvjerljivom Trpimirova darovnica u cjelini: on na¬ 
vodno daje splitskom nadbiskupu zemlje u Lažanima i u Mosoru (Poljici- 
ma) s robovima; crkvu Sv. Jurja u Putalju sa svim prostranim posjedima 
između Kozjaka i mora i između kamenog i željeznog međaša, također s 
robovima; desetinu od svih prihoda cijelog kraljevskog kliskog posjeda, 
i to sve za vječna vremena — a u zamjenu za samih 11 libara srebra što 
mu ih je nadbiskup dao, da bi posuđem opskrbio crkvu u Rižinicama, što 
odgovara težini od 3,5-4,5 kg srebra. Koji bi se vladar odrekao tako pro¬ 
stranih i plodnih posjeda, brojnih robova i opteretio svoje podanike vječ¬ 
nim davanjem, i to ne u korist svoje vlastite (ninske) crkve, već tuđe split¬ 
ske.” (D. Kečkemet, Kaštel-Sućurac. “Izdavač Mjesna zajednica Kaštel 
Sućurac.” Split, 1978, str. 59.) 

106 Milio Barada, Dvije naše vladarske isprave. Croatia Sacra, Zagreb, 1937, 
str. 32. “Imenom ‘regnum ’običavahu i drugi hercezi (franačko- njemač¬ 
ki) nazivati svoje države, kada bi htjeli pokazati da vladaju samostalno. 
Iz toga se dakle vidi, da Trpimir nije bio odvisan ni od istočnoga (bizan¬ 
tinskog) ni od zapadnoga (franačkog) carstav rimskoga. Zato i u povelji 
ističe, da vlada ‘milošću Božjom ’. "(Rudolf Horvat, Povijest Hrvatske. 
Knjiga I. Zagreb, 1924, str. 34.) 

107 Željko Trkanjec - Pavao Knezović (priredili), Documenta historiam Cro- 
aticam spectantia: (repraesentativa). 3. izdanje, Zagreb, Školska knjiga, 
1995, str. 100-101. 

108 Usp. F. Šišić, Pregled povijesti hrvatskoga naroda. NZ Matice hrvatske, 
1975, str. 93. 

sigurnošću zaključiti na koju se godinu odnosi. 109 Datiranje Trpi¬ 
mira ve isprave stvarno je moguće na temelju sljedećih činjenica: 
Najstariji sin cara Ludviga Pobožnog (814.-840.) je Lothar (umro 
855.), koji je okrunjen za suvladara 817. godine. On je Ludvigov 
suvladar, a u Trpimirovoj ispravi spominje se samo jedan od ta dva 
suvladara. Treba posebno istaknuti daje Lotar bio regent u Italiji 
od 822.-825., ali daje u Rimu okrunjen na Uskrs 823., a ne 822. 
godine. 110 Dakle pouzdano je daje Lotar od 822 do 825. bio regent 
u Italiji, a daje okrunjen na Uskrs 823. godine u Rimu. * * 111 Točno je 
daje “ općeprihvaćeno datiranje s godinom 852, doduše, u skladu s 
15. indikcijom, ali ne i s činjenicom da Lotar od 844. god. više nije 
bio talijanskim kraljem nego njegov sin Ludovik //”. 112 

Iz natpisa “pro duce Trepim” (ero) na ulomku lijeve strane za- 
bata u crkvi benediktinskog cenobija u Rižinicama (Solin) 113 može 
se zaključi(va)ti daje Trpimir započeo vladavinu kao ban Hrvata ili 
kao hrvatski vojskovođa. U Čedadskom četveroevanđelju, pisanom 
uncijalom V.-VI. stoljeća, uneseni su upisi uglavnom iz IX. stoljeća 
i u njemu se spominje Trpimir kao dominus. 

U gl. XXXI. DAI opisuje se vojna snaga velike države u do¬ 
ba Trpimirova kraljevanja: “Poslije mnogo godina (nakon kršte¬ 
nja Hrvata, primj. F. Šišić), u doba vladara Trpimira, oca vladara 
Krešimira, iz Francije, koja se nalazi između Hrvatske i Venecije, 
dođe neki čovjek po imenu Martin, vrlo nabožan, ali u svjetskim 


109 Lucius datira ispravu u 838. godinu. (Giovanni Lučio, Storia del regno di 
Dalmazia e di Croazia. Edizioni Lint, Trieste, 1983, str. 149.) 

110 Der Grosse Ploetz. Wissenschaftliche Buchgesellschaft, Darmstadt, 
1999, XXXII. izdanje, str. 381. 

111 Lexikon des Mittelalters, V, 2002, Coron Verlag Monika Schoeller, 
Lachen am Ziirichsee, str. 2123-2124. 

112 T. Raukar, Hrvatsko srednjovjekovlje. Školska knjiga - Zavod za hrvat¬ 
sku povijest Filozofskog fakulteta u Zagrebu, Zagreb, 1997, str. 27. 

113 Vedrana Delonga, Latinski epigrafički spomenici u ranosrednjovjekovnoj 
Hrvatskoj. Muzej hrvatskih arheoloških spomenika, Split, 1996, str. 128. 

(svjetovnim, pr. I. M.) haljinama, za koga isti Hrvati kažu, da je 
i dosta čudesa počinio. Onaj nabožni čovjek bijaše slab i sakat 
u noge, tako da su ga četvorica nosila i prenosila kudgod je htio. 
On savjetova Hrvate, da do konca života svoga očuvaju ugovor sa 
svetim papom, naloživši im zakletvu, kao što i papa. Poradi toga 
niti sagene niti kondure tih Hrvata nikad ne izlaze na vojevanje, 
osim ako tkogod na njih navali. Na taj način dakle Hrkati, koji 
se bave trgovinom plove lađama iz grada u grad sve do Poganije 
(Neretljanske oblasti, pr. F. Šišića) i do dalmatinskoga zaliva i do 
Venecije... Krštena Hrvatska 114 može na noge podići konjaništva 
do 60.000, a pješadije do 100.000 i sagena do 80, a kondura do 
100. I sagene imaju po 40 ljudi, a kondure po 20 ljudi, a manje 
kondure po 10 momaka. Veliku tu moć i množinu naroda imađaše 
Hrvatska sve do arhonta Krešimira. Pošto pak ovaj umrije, a sin 
njegov Miroslav vladavši četiri godine od ruke bana Pribine po¬ 
gibe, kad u zemlji nastade raskol i razdor veliki, umanji se broj i 
konjaništva i pješadije i sagena i kondura, što ih imađahu Hrvati. 
Sada oni imadu 30 sagena, **kondura većih i manjih i **konjanika 
i **pješaka.” U5 

Bizantolog Gavro Manojlović još je 1902. godine u svojoj ana¬ 
lizi stilizacija u DAI nepobitno dokazao da se Porfirogenetov opis 
hrvatske vojne sile odnosi na Trpimira i deveto stoljeće. “Ali ako 
dobro pogledamo u tekst Porfirogenetov za onaj ‘čk[1oa/xi ’, vidimo, 
da se ne može ticati sadašnjosti Porfirogenetova pisanja. Očito je 
ona alineja, počinjući se sa on, nepromijenjeni izvadak (kao što je 

114 “Krštena Hrvatska ”, kako se u DAI naziva dotadašnji avarosklavinski 
dio nekadašnje Dalmacije, ima gradove “Nin, Biograd, Veliča, Skradin, 
Livno, Stolpon, Knin, Karin, i Klavoku”, ali veličina njihovih okolnih po¬ 
dručja nije navedena. 

115 F. Sišić, Genealoški prilozi o hrvatskoj narodnoj dinastiji. Vjesnik Hr¬ 
vatskoga arheološkog društva. Nova serija svezak XIII. za 1913 i 1914, 
Zagreb, 1914, str. 13. (F. Šišić je u ovom prilogu donio izvornik na grč¬ 
kom iz DAI i ovdje citirani prijevod na hrvatski.) 

cijeli onaj cap 31. ‘De adm. imp. ’složen od 8 takih izvadaka, gdje 
on - kako je poznato - stoji mjesto današnjega znaka navođenja [“ 
“]) iz nekoga Porfirogenetova izvora, koji je onda za sebe pisao u 
prezensu (ČK/la/Jxi). Da onaj čk(1o.aaci vrijedi za prošlost, još bolje 
vidimo iz toga, što odmah daljna alineja, govoreći da je rečenu voj¬ 
nu silu imala Hrvatska za Krešimira, upotrebljava imperfekat si/sv. 
Zatim se tu i smrt Krešimira ne prikazuje razmjerno suvremenom 
(tcacv n)oavzo0, pak ni vlada Mirosavljeva (o.pčavzog) i njegovo 
umorstvo (vnd tov npifiovvla flosavov avaipsSevzog), pak ni nu¬ 
tarnji nemiri iza toga ni najmanje nisu prikazani kao suvremeni 
(Sr/ovoidn> Kai jzoaaOv Si/oazacnćbv sic; zjv/cbpav ysvopsvcov), a ti 
su osim toga dugo trajali, kako same riječi Porjirogenetove evo go¬ 
vore. Istom sada dolazi kao posljedak svega perfekat: ‘rjkazzcozai 
Kai zd Kafio.AAapiKdv Kai zd ncčiKČv ....’, a na koncu cijele te aline¬ 
je istom dolazi nabrajanje ‘sadašnje’ (apzlcog) umanjene hrvatske 
vojne snage. Pa možda ni ta ‘sadašnjost’nije upravo istovremena s 
pisanjem Porfirogenetovim, nego s pisanjem njegova pouzdanika, 
iz kojega on vadi ove očite ekscerpte; taj pouzdanik ipak ne mora 
biti godinama daleko, osobito ako ne tome mjestu Porfirogenet ne 
ekscerpira kakvu kroniku, - ali se ovo potonje zbilja čini. Ovo ra¬ 
zglabanje Porfirogenetovih obiju alineja u ovom pogledu svakako 
meće sadržaj njihov u neku prošlost prema vremenu Porfirogeneto¬ 
va pisanja ovih mjesta, i to ne baš u bližnju... Svakako ona druga 
spomenuta Porfirogenetova alineja djeluje tako, da se po njoj sa¬ 
moj ne mogu ni Krešimir, ni Miroslav ni Pribunja ni građanski oni 
ratovi postaviti u 5. decenij X. stoljeća. A kamo onda? Mislim da 
bi ipak najzgodnije bilo, povratiti se na pređašnje, gdje već imamo 
Trpimira listine od 4. III. 852. Od godine 852. njegove listine pak 
do pisma Ivana VIII. Domagoju (između 14. XII. 872. i IX. 873.) 
ima ravnih dvadeset godina, u koje usred burnoga u hrvatskoj po- 

vijesti IX. stoljeća može stati vlada Porfirogenetova Krešimira, 
4-vlada Mirosavljeva i nutarnji ratovi, ...”. 116 

Na bizantskom dvoru morala se pozorno pratiti ratna spre¬ 
mnost susjednih država pa se i zato podatci iz DAI mogu držati 
veoma pouzdanima. 117 Postojanje takove velike hrvatske kopnene 
i pomorske sile bilo je moguće samo u državi prostorno mnogo 
većoj od banske Hrvatske. Alfred Rambaud zaključio je daje tada 
Hrvatska mogla imati od 1,600.000 do 2,000.000 stanovnika, ali 
moguće je i više. I iz Gottschalkova isticanja daje Dalmacija “ veo¬ 
ma duga zemlja ” može se sa sigurnošću zaključiti da u IX. stoljeću 
teritorijalni pojam Dalmacije nije bio ograničen samo na nekoliko 
dalmatinskih gradića. 118 Iz Čedadskog četveroevanđelja proizlazi 
da se u najužoj Trpimirovoj pratnji nalazi ban Pribina, a taj podatak 
potvrđuje posebnu važnost Krbave i Like u Trpimirovoj državi. 

Da je Trpimir raspolagao velikom vojnom silom, potvrđuje i 
njegovo pobjedonosno ratovanje “ protiv Grka i njihova patricija” 
(Gottschalk). Kada se u DAI navodi da je bugarski vladar Boris 
Mihajlo (852.-889.) napao na Hrvate i daje bio prisiljen sklopiti s 
njima mir, to se moglo dogoditi za Trpimira ili za njegova nasljed¬ 
nika. To dosta jasno potvrđuje navod u gl. XXXI. DAI o Hrvatima 

116 G. Manojlović, Jadransko pomorje IX. stoljeće u svjetlu istočno-rimske 
/bizantinske/povijesti. Rad JAZU, knjiga 150, “Razredi filologijsko-hi- 
storijski i filosofijsko-juridički 58”. Zagreb, 1902, str. 99-100. 

117 Sve do sredine XX. stoljeća povjesničari nisu sumnjali u Porfirogenetov 
navod o vojnoj snazi Hrvatske, ali su to uglavnom datirali u prvu polo¬ 
vinu X. stoljeća. U citiranom spisu stvarno stoji u prezentu riječ “može”, 
dakle nije napisano u smislu daje Hrvatska “mogla nekad”, ali je realno 
zaključivati usporedbom s drugim navodima u DAI da je to zabilježeno 
na temelju zapisa iz IX. stoljeća. Iz analize grčkoga jezika na temelju sa¬ 
čuvanoga srednjovjekovnoga rukopisa DAI nije dokazano da u izvorniku 
navedena kratica, kada se spominju konjanici, ne znači riječ “tisuća”. 

118 Iz cjelokupnoga Gottschalkova svjedočanstva također nedvojbeno proi¬ 
zlazi da su u prvoj polovini IX. stoljeća u Dalmaciji uz Latine u gradovi¬ 
ma (koji su podložni Bizantu) živjeli još Dalmatini i Sclavi. 

i Bugarima: “Arhont Hrvatske od početka, to jest od vlade cara 
Iraklija, podanički je potčinjen caru Romeja i nikada ne bese potči- 
njen arhontu Bugarske. Ali ni Bugarin ne povede rat protiv Hrvata, 
izuzevši Mihajla Borisa, arhonta Bugarske, koji pođe i zarati na 
njih i ne mogavši ništa da učini, zaključi sa njima mir, obdarivši 
Hrvate i primivši od Hrvata darove. Međutim, ni ovi Hrkati ni¬ 
su nikada Bugarima plaćali danak, osim što često davahu jedni 
drugima poklone prijateljstva radi.” 119 “Ako su dakle Bugari mogli 
navaliti na Hrvate, morali su oni biti susjedi, a to je moglo biti 
samo na Drini. Bosna je dakle morala biti i tad još (u IX. stoljeću) 
u rukama Hrvata, jer nemamo nikakova razloga niti je vjerojatno 
uzeti, da je ona možda tada bila u rukama Bugara.” 120 

N. Klaić zaključuje da se ova Porfirogenetova vijest o ratu Mi¬ 
hajla Borisa (852.-889.) s Hrvatima odnosi na Trpimirovo doba, 121 
a Ferdo Sišić konkretizira daje Boris “z'z nepoznata razloga okre¬ 
nuo oružje na Dalmatinsku Hrvatsku, ali ga... Trpimir potuče i pri¬ 
mora na mir 855. Taj je rat jasno svjedočanstvo da je Dalmatinska 
Hrvatska tada morala neposredno graničiti s Bugarskom. ” 122 

U Trpimirovo doba nisu zabilježene borbe Hrvata s Mlečani- 
ma, što znači da se mletački gusari nisu usuđivali pustošiti istočno- 
jadransku obalu. 

Prvorazredan i izvanredno vrijedan izvor za ranu hrvatsku po¬ 
vijest je traktat poznatoga monaha Gottschalka iz IX. stoljeća iz 
kojega proizlazi daje Trpimir suvereni vladar i da nije ničiji, dakle 
ni franački vazal. Dijelovi u Gottschalkovu izvorniku, koji se od¬ 
nose na Trpimira, u hrvatskom prijevodu, glase: 


119 B. Ferjančić, Vizantiski izvori, II, nav. dj., str. 43-44. 

120 D. Gruber, Studije iz bosanske povijesti, str. 235. 

121 N. Klaić, Povijest Hrvata u srednjem vijeku. Globus, Zagreb, 1990, str. 59. 

122 F. Sišić, Pregled povijesti hrvatskoga naroda. Nakladni zavod Matice hr¬ 
vatske, Zagreb, 1975, str. 94. 

“...Kadje naime Trpimir, kralj Sklavina (‘rex Sclavorum ), 123 kre¬ 
nuo protiv Grka i njihova patricija , 124 a naš dvorac bijaše na samoj 
granici budućeg rata, rekao sam mu (Gottschalkovu učeniku) da ide 
i da priskrbi sve što je potrebno kralju i njegovoj vojsci, a to mu 
je i dužnost. Ali ga ipak strašno zakleh Gospodinom Bogom, da ne 

123 Titula rex u bizantskom tituliranju ne postoji i u bizantski-grčki jezik pre¬ 
nesena je iz latinskoga. U bizantskoj literaturi postoji bazileus, a to je bi¬ 
zantski car, a tek kasnije franački, pa bugarski i srpski car. Papinska vre¬ 
la neke južnoslavenske vladare nazivaju kraljevima, dok su oni u Bizantu 
smatrani arhontima. Tako papinske poslanice upotrebljavaju od VI. stolje¬ 
ća naslov rex i za vladare koji nisu bili okrunjeni. Pape u IX. stoljeću bu¬ 
garskom knezu Borisu daju titulu rex, a u Bizantu ga zovu arhont. 

124 Primorska su mjesta između 846.-848. godine priznavala vlast Bizanta, 
ali Trpimir je u tom razdoblju započeo rat i taje primorska mjesta pod¬ 
vrgnuo pod svoju vlast. “Njegov (Mislavov) nasljednik Trpimir vodi rat 
za oslobođenje Splita. Ujednome nedavno odkrivenom rukopisu, koji sa¬ 
drži neke sastavke saksonskog monaha Gottschalka, ovaj pripovieda, da 
je bio na dvoru kneza i da je tada ‘Trpimir, slavenski knez, išao protiv 
Grka i njihova patricija, a naš je dvorac bio na samoj granici buduće¬ 
ga rata ’... Ova kratka viest baca sasvim novo svietlo na našupoviest IX. 
vieka. Ona nam pokazuje, a) da su hrvatski knezovi bili toliko slobodni, 
da su vodili samostalne ratove, čak protiv Bizanta, b) Trpimir je vodio 
rat protiv bizantinskog patricija za podvrgnuće Splita svojoj državnoj 
vlasti. To se razabire odatle, što Gottschalk veli, da je njegov dvorac bio 
‘na samoj granici budućeg rata ’. Kako je on bio gost Trpimirov, to je taj 
dvorac bio onaj Trpimirov, a ovaj je imao svoje dvorce na Klisu, Biaćima 
i Postranju (Katić, op. c. s. 15), t.j. baš na granici Splita. Po Gottschal- 
ku Trpimir je pobiedio (Katić 1. c. s. 19 n. 39a) i podvrgao Split svojoj 
državnoj vlasti. Sada nam postaje razumljiv sadržaj Trpimirovepovelje, 
njegova ljubav prema Splitu, kao i izjava splitskog biskupa, da mu je Tr¬ 
pimir ‘gospodar’ (Sišić, Priručnik, s. 193)... Trpimir je pobiedio Bizant, 
zagospodario Splitom i nakon ovoga triumfapokumio se njegovim bisku¬ 
pom, ... Povelja govori o ‘carstvu Hrvata ’, i time je rečeno Bizantu, da su 
Hrvati nasljednici carstva, to jest Dioklecianove tradicije u Splitu .” (I. 
Guberina, Državna politika, I, nav. dj., str. 60-61, 64.) 


58 



uzimlje oružja niti da ide s vojskom, nego da jaše za njima i da pom¬ 
njivo pazi kakvo će biti držanje onoga našeg konja. Prema nedavnim 
naime događajima posve sigurno sam znao da će pobjeda pripasti 
onom dijelu ljudi (onoj strani) i da će njihova biti pobjeda čiji konji 
budu veselo išli i svojim pobjedničkim držanjem pokazivali radost. A 
tako se naskoro i dogodilo, kako je nagovijestilo i unaprijed otkrilo 
držanje konja koji se veselo poigravao... Svi Venetici, naime Latini 
(homines Latini) koji žive u gradovima na mom, svoga gospodara, 
tj. grčkog cara, ne zovu dominus nego dominatio. Oni kažu: Be- 
nigna dominatio miserere nostri, ili Fuimus ante dominationem, 
ili Lta nobis dixit dominatio. Da ne bi podcijenio taj gotovo pučki 
način govora, gledaj što se zbiva na nebu. Umjesto dominus kažu 
dominatio i oni blaženi duhovi koji među ostalima čine šesti red . 125 
Tako se dakle za Boga govori Boštvo i Božanstvo. Isto tako Dalma- 
tini (‘homines Dalmatini ’), kao i Latini uza sve to što su podložni 
grčkom carstvu, po svoj veoma dugoj zemlji Dalmaciji (‘per totam 
Dalmatiam longissimam revera regione(m) ’ nazivaju zajedničkim 
nazivom: kralj i car, kraljevstvo i carstvo. Kažu naime: Bili smo 
pred kraljevstvom ’ i ‘Stali smo pred carstvo ’ i ‘Tako nam je reklo 
kraljevstvo ’. Ali ne misli, da to oni govore s omalovažavanjem. ,n26 

I svi Trpimira vi podanici u njegovoj velikoj državi odnose se 
prema njemu kao prema kralju, kako to svjedoči Gottschalk, koji je 
živio na njegovu dvora. “Trpimir se ponaša kao pravi mali istoč¬ 
ni dinast. Jednostavno ne dopušta da ga njegovi ljudi nazivaju po 
imenu, nego on svoju vladarsku vlast - personificira! Ponaša se 


125 Lambot, Oeuvres theologiques, nav. dj., str. 208. (M. Grmek donosi pri¬ 
jevod ovoga dijela Gottschalkova navoda, koji je u mene naveden masni¬ 
jim slovima.) 

126 Cyrille Lambot, Oeuvres theologiques et grammaticales de Godescalc 
d’Orbais /D. C. Lambot. Universite catholique, Louvain, 1945. XXIV, 
str. 208. (Prvi sam pasus donio u svom prijevodu. Posljednji pasus 
Gottschalkova teksta donio sam prema prijevodu I. Guberine.) 

dakle kao i bizantski car i po svoj prilici traži također od svojih 
ljudi da pred njim padnu ničice.” 127 

Trpimir je prvi hrvatski vladar koji nosi titulu “kralj” i nju mu 
nije dao papa, ali je ona vrjednija od one koju je papa dao Zvonimiru. 
“Suprotno starim romantičarskim tumačenjima, titula rex i diadema 
ili kruna koja uz nju ide, nisu izraz suverenosti većpotčinjenosti ono¬ 
me ko je dodeljuje, znak uključivanja u njegov hijerarhijski sistem. 
Ali, to istovremeno donosi izjednačavanje sa onima koji su u takvom 
odnosu prema papi ili caru, i stavljanje iznad onih koji nisu u nepo¬ 
srednom odnosu prema nosiocu ‘univerzalne’vlasti.” 128 

Gottschalk je živio na kraljevskom dvoru od 845. do kraja 847. 
godine 129 i on je dobro znao da Trpimir nije samo kralj Hrvata i 
zato ga točno naziva “ kraljem Sklavina”. Sklavinima su tada nazi¬ 
vani i Hrvati, ali u određenim vrelima i svi raniji goto-sklavinski, a 
kasnije i avaro-sklavinski doseljenici na teritorij rimske Dalmacije 
koji su se s vremenom stopili sa starosjediteljima i nastanjivali Tr- 
pimirov regnum. Iz Gottschalkova traktata proizlazi daje Trpimir 
nezavisni vladar koji nije podređen ni Francima ni Bizantu. 

Trpimirovi odnosi s nadbiskupom Splitu, kojemu je Trpimir bio 
“gospodar”, bili su izvrsni što se očituje i iz njegove listine u kojoj 
on naziva nadbiskupa Petra ‘dilectus compater’’ (‘milim kumom ’). 130 


127 N. Klaić, Kad je postala hrvatska država / 31. Start /Zagreb/, broj 502. od 
16. travnja 1988, str. 87. 

128 Sima Ćirković - Rade Mihaljčić /priredili/, Leksikon srpskog srednjeg 
veka. Beograd, 1999, str. 321. 

129 Reinhard Schneider, Die Siidslawen im Lichte erzahlender Quellen des 
Karolingerreiches. U: Počeci hrvatskog kršćanskog i društvenog živo¬ 
ta od VII. do kraja IX. stoljeća. Crkva u svijetu, Split, 1990, str. 245. 
Ovim se ispravljaju ranija datiranja Gottschalkova boravka u Dalmaciji 
od (oko) 846. do 848. godine. 

130 “Da vladari uzimaju za kumove svojih sinova odlične crkvene dostojan¬ 
stvenike, nije ništa neobično, dapače poznato je, kako su se pape Stjepan 
III. i Hadrijan I. sami ponudili prvi franačkomu kralju Karlmanu, bra- 

Kraljevi Krešimir (Krišimir) i Miroslav 


Kralja Trpimira, koji je vladao do oko 850. godine, a možda i 
koju godinu više, naslijedio je njegov sin Krešimir/Krišimir (“Kra- 
semer”) koji je kraljevao do oko 860. godine. Krešimirov sin Mi¬ 
roslav, prema glavi XXXI. DAI, vladao je četiri godine, što znači 
od oko 860. do 8647865. godine, kada preuzima vladavinu Doma¬ 
goj. 131 Miroslava je ubio ban Pribina oko 863/864. godine. Moguće 
je smjestiti u vremenski period od oko 850. do oko 8647865. godi¬ 
ne vladavinu Trpimiravih nasljednika Krešimira i četverogodišnju 
Miroslava, te njegovo ubojstvo od strane bana Pribine (Pribunje) i 
nerede koji su nastali. U nastalim neredima mogla je prestati i vla¬ 
davina Hrvata nad svim dijelovima dotadanje velike države. 


tu i suvladaru Karla Velikoga, a drugi samomu Karlu Velikomu, da budu 
kumovi kod krštenja njihovih sinova, pa da tako s njima stupe ‘u dušev¬ 
no srodstvo Imajući taj primjer pred očima, teško dakle da ćemo pogri¬ 
ješiti, ako ustvrdimo, da je spljetski nadbiskup Petar I. bio budi na krstu 
budi kod potvrde kum Trpimirovu sinu Petru, koji je baš i dobio to ime 
po svom kumu:' (F. Sišić, Genealoški prilozi o hrvatskoj narodnoj dina¬ 
stiji. Vjesnik hrvatskoga arheološkoga društva, “nove serije sveska XIII. 
1913. i 1914.”, Zagreb, 1914, str. 7-8.) 

131 Ivan Đakon bilježi daje 864. godine ubijen dužd Petar i daje izabran 
Urso pa nastavlja: “Naime, prije rečeni dužd Urso žurio se da povede 
mornaricu protiv slavenskog vladara Domagoja. Ali, čim je ovaj vidio 
mletačko mnoštvo, nije se upustio u bitku i zatražio je mir Dužd se zatim, 
pošto je primio taoce, vratio u Veneciju (F. Rački, Documenta, nav. dj., 
str. 364. Preveo Dane Gruber.) 

Domagoj 


Domagoj nije bio Trpimirov potomak. On je vjerojatno kao 
neretvanski ban, čija je banovina bila sastavni dio velike države 
prethodnih vladara, dakle i Trpimira, nasilno preuzeo vlast zbog 
čega je i nastala pobuna protiv njega. Domagoj je preoteo vlast u 
Hrvatskoj, doživio urotu i ubio jednoga od zavjerenika. U jednom 
manuskriptu, koji je sastavljen od dviju kronika (jedna iz XV., a 
druga iz XVI. stoljeća), navodi se Domagoja kao princa Neretljana 
(“ Domoghoi, prinze de Narentani”). m 

Papa Ivan VIII. piše, između 874. i 875. godine, Domagoju i ovo: 
“Osim toga opominjemo Te, da protiv pomorskih razbojnika, koji pod 
Tvojim imenom (sub pretextu tui nominis) divljaju na kršćane, tim že¬ 
šće ustaneš, u koliko znaš, da njihova djela potamnjuju čast Tvoga 
imena. I ako se može vjerovati, da oni putnike napadaju protiv Tvoje 
volje, a ipak se kaže, da ih Ti možeš ubvtiti, to ako ih ne ubvtiš, sma¬ 
tramo te krivcem. ,,m Iz ovoga Papina pisma očito je da su “morski 
razbojnici ” Domagojevi podanici i da ih on može obuzdati. Papa Do¬ 
magoja titulira kao dux Sclavorum. m O teritoriju koji je obuhvaćala 
Domagojeva vladavina može se zaključivati da je vladao banskom 
Hrvatskom, županijskom Hrvatskom, Bosnom i Neretvanskom obla- 


132 Jakov Stipišić, Corona Venetorum. Radovi Instituta za povijest umjet¬ 
nosti Sveučilišta u Zagrebu, god. I./1972, br. 1/2, str. 128 - 135. M. Suić 
ističe da se složenica “-goj”, susreće dva puta u osobnom imenu samo 
“neretvanskih knezova ” Domagoja i Berigoja. (M. Suić, Nekoliko spoj¬ 
nica i razdjelnica između Nina i Knina. Iz starije hrvatske povijesti. U: 
Starohrvatska spomenička baština. Rađanje prvog hrvatskog kulturnog 
pejsaža. /Urednici Miljenko Jurković i Tugomir Lukšić/. Odsjek za po¬ 
vijest umjetnosti Filozofskog fakulteta u Zagrebu - Nakladni zavod Ma¬ 
tice hrvatske, Zagreb, 1996, str. 165-167.) 

133 F. Sišić, Priručnik izvora hrvatske historije. Kr. hrvatsko- slavonsko- dalma¬ 
tinske zemaljske vlade, Zagreb, 1914, str. 201-202. (Preveo I. Guberina.) 

134 F. Šišić, Priručnik izvora, I, nav. dj., str. 201. 

šću (Paganijom). 135 Ivan Đakon je zapisao daje Domagoj umro 876. 
godine. “Zatim je, poslije smrti Domagoja, najgorega kneza Slavena, 
gospodin dužd Urso i njegov sin Ivan sa Slavenima sklopio mir i slogu 
(‘cum Sclavis pacem et concordiam iniit j. Ipak protiv Neretljana, s 
kojima je bio u neprijateljstvu, pošalje vojsku (jTamen adversus Na- 
rentanos cum quibus iurgium habebat exercitum misit ’).” 136 


Zdeslav 

Ivan Đakon za 878. godinu bilježi: “Tih je dana Sedesklav iz 
Trpimirova roda, došao iz Carigrada, pomognut carskom zašti¬ 
tom, prigrabio banovinu Slavena i potjerao Domagojeve sinove u 
progonstvo. ” 137 Dakle od Domagojeve smrti 876. godine do Zde- 
slavova preuzimanja vlasti 878. godine može se pretpostaviti da su 
vladali Domagojevi sinovi. Smisao navoda Ivana Đakona: “His di- 
ebus Sedesclavus, Tibimir ex progenie, ... ” može značiti daje Zde¬ 
slav prema značenju riječi bio iz Trpimirova roda, ali je bitno iz 
toga vrela da Zdeslav potječe s teritorija koji se označuje kao ban¬ 
ska Hrvatska. Papa Ivan VIII. godine 879. godine piše Zdeslavu: 
“Dilecto jilio Sedesclavo, glorioso comiti Sclavorum. ” 138 Država 


135 Nije vladao Panonijom u kojoj vlada “Montemero” između 873. i 884. 
(M. Hadžijahić, Pitanje rasprostranjenosti Metodove nadbiskupije južno 
od Save. Nav. dj., str. 10.) 

136 F. Rački, Documenta, nav. dj., str. 364-366. Setovi su Hrvati i s njima je 
mletački dužd Urso Patricijak, poslije Domagojeve smrti, sklopio mir. 
Istodobno taj dužd šalje na Neretvane vojsku, što može značiti da su se 
oni osamostalili poslije Domagojeve smrti. 

137 “His diebus Sedesclavus, Tibimiri ex progenie, imperiali fultus presidio, 
Constantinopolim veniens, Sclavorum ducatum arripuit, filiosque Do- 
mogor exilio trusit." (F. Rački, Documenta, nav. dj., str. 373.) 

138 Diplomatički zbornik Kraljevine Hrvatske, Dalmacije i Slavonije. ICodex 
diplomaticus Regni Croatiae, Dalmcitiae et Slavoniae.l Sv. I. Listine godi¬ 
na 743-1100. Uredio Marko Kostrenčić. JAZU, Zagreb, 1967, str. 12. 

u kojoj je vladao Zdeslav graničila je s Bugarima. Papa Ivan Vi¬ 
li. u citiranom pismu navodi sljedeće: “Budući da je glas o tvojoj 
ljubaznosti, dobroti i vjeri u Boga došao sve do nas, s pouzdanjem 
nalažemo i preporučujemo tvojoj slavi da za ljubav svetih apostola 
Petra i Pavla, vaših zaštitnika, nazočnom poslaniku kojeg šaljemo 
k narodu bugarskom omogućite da dođe zdrav i čitav k ljublje¬ 
nom sinu našem Mihajlu, njihovu slavnom kralju; i pružite mu za 
ljubav Božju što god mu je potrebno za hranu i odijevanje. ” 139 F. 
Šišić napominje kako se ne može ni pomisliti da bi papinski glasnik 
mogao proći kroz bizantski teritorij i zaključuje: “No iz toga valja 
zaključiti, da su Hrvatska i Bugarska tada neposredno graničile 
u današnjoj sjevero-istočnoj Bosni uz bugarsku ravnu Slavoniju i 
Srijem. ” 140 Hrvatska je za vladavine i Domagoja i Zdeslava bila dr¬ 
žava koja je graničila s Bugarskom. “Da je Dalmatinska Hrvatska 
neposredno graničila s Bugarskom, dokazuje i to što su pape slali 
bugarskomu knezu Mihajlu Borisu svoje poslanike preko Dalma¬ 
tinske Hrvatske, moleći knezove Domagoja i Zdeslava da ih dadu 
otpratiti do bugarske granice (ili do Bugara ). ” 141 Iz pisma u koje¬ 
mu papa Ivan VIII. godine 879. moli Zdeslava da omogući miran 
prolaz poslaniku kojega on (papa) šalje “narodu bugarskom ” jasno 
proizlazi daje Zdeslav u toj državi od jadranske obale do granice 
s Bugarskom stvarno vladao. Zdeslav je vremenski vladao veoma 
kratko, i to vjerojatno od kraja 878. do početka 879. godine. Ivan 
Đakon izvješćuje za kraj 878. ili početak 879. godine i ovo: “U to 
je doba neki Slaven imenom Brenamir, umorivši Zdeslava, prisvo¬ 
jio njegovu banovinu. ” 142 


139 F. Šišić, Priručnik izvora, nav. dj., str. 202. 

140 Ferdo Šišić, Povijest Hrvata u vrijeme narodnih vladara. Zagreb, 1925, 
str. 353. 

141 F. Šišić, Pregled povijesti hrvatskoga naroda. Nav. dj., str. 94. 

142 F. Rački, Documenta, nav. dj., str. 374. 

Branimir 


Branimir je, sudeći po papinim pismima, vladao od 879. godine. 
Imre Boba, pozivajući se na papinske dokumente, hagiografsku litera¬ 
turu i hrvatsku tradiciju, zaključuje daje tijekom međuvlađa u franač¬ 
koj državi (877.-881.) “ Sventoplk, koji je u to vrijeme vladao državom 
od Bosne do rijeke Rabe u Panoniji, i Branimir, vladar dalmatinskih 
Hrvata, stavili su pod papinsku zaštitu sebe i svoje države... Sventopl- 
kova podrška Branimira dovela je prvog do sklapanja političkog save¬ 
za s Hrvatima. Zajedničke napore Sventoplka i Branimira podržavao 
je papa Ivan VIII., a to je dovelo do toga da se Sventoplk okrunio za 
kralja dok je Branimir ostao ban u užoj Hivatskoj. ” m 

Iz pisma pape Ivana VIII. Branimiru od 7. lipnja 879. godine mo¬ 
že se zaključiti da je i tada Hrvatska graničila s Bugarima. “/pošto 
si nas preko svećenika Ivana zamolio, da bi te za veći Tvoj spas bla¬ 
goslovili svojim blagoslovom, učinili smo to rado. Kad smo naime 
na dan uzašašća Gospodnjega čitali misu pred žrtvenikom sv. Petra, 
digosmo ruke u vis, te blagoslovismo Tebe i narod Tvoj i zemlju Tvo¬ 
ju, da uzmogneš ovdje sretno vladati, a po smrti da se na nebesima 
raduješ za sve vijeke. Ujedno Ti javljamo, da smo ovoga vjernoga 


143 I. Boba, Sveti Metod i nadbiskupsko sjedište, nav. dj., str. 395, 398. Martin 
Eggers pokušava dopuniti I. Bobu ovako: ‘Kine entscheidende Rolle spi- 
elte zunachst jenes Gebiet, welches Sventopulk vor seinem Regierungsan- 
tritt in Moravia (871) beherrschte. Dieses , Regnum ‘ wie es in frdnkischen 
Quellen bezeichnet wird, lag nun — im Gegensatz zu Moravia- tatsachlich 
siidlich der von Boba postulierten Drau-Donau-Linie. Es umfafite aller- 
dings nicht nur Bosnien, wie Boba annimmt, sondern auch Teile des Save- 
Drau-Stromlandes, des heutigen Slawonien, wo die Forschung den 838 ge- 
nannten Slawenfursten Ratimir lokalisiert hatte—zu Recht, wie die Unter- 
suchung erwies, nur dafi sich dieses Furstentum eben weiter nach Suđen 
ausdehnte als bisher angenommen. Dagegen hatte Sventopulks , Regnum ‘ 
nichts mit der ephemeren Reichsbildung des Liudewit von Siscia zu Beginn 
des 9. Jahrhunderts zu tun.” (M. Eggers, Das ‘Grossmahrische Reich Re¬ 
alitet oder Fiktion? Anton Hiersemann, Stuttgart, 1995, str. 296.) 

svećenika Ivana odredili za poslanika bugarskome kralju, pak te mo¬ 
limo, da za ljubav Božju dozvoliš, da to poslanstvo obavi bez krzma¬ 
nja, pak Ti zato Tvojoj ljubavi mnogo puta zahvaljujemo.”' 44 Iz ovoga 
papina pisma nedvojbeno proizlazi da teritorijem koji se prostire od 
jadranske obale do granice s Bugarskom vlada Branimir. Daje tada 
na tome konkretnom prostoru u toj državi postojao vladar nadređen 
Branimiru, onda bi se papa obratio njemu, a ne Branimiru. Branimir 
je stvarno vladao banskom Hrvatskom, županijskom ( dalmatinskom ) 
Hrvatskom i Bosnom, a postoji mogućnost da se ovaj njegov teritorij 
nalazio u prostorno većoj državi kojom je vladao kralj nadređen, ba¬ 
rem nominalno, i Branimiru. 145 

Branimir je mogao vladati i u devedesetim godinama IX. sto¬ 
ljeća. Pismo Pape Ivana VIII. u kojemu on Branimir titulira comes, 
datira se od druge polovine 881. do druge polovine 882. godine. 
Branimirov natpis pronađen u predromaničkoj crkvi sv. Petra u 
Muću (sada u Arheološkom muzeju u Zagrebu) uobičajeno se dati¬ 
ra u literaturi u 888. godinu. 146 

144 F. Šišić, Priručnik, nav. dj., str. 202-203. (Preveo I. Guberina.) 

145 Između Save i Drave vladao je dux Braslav od oko 880. godine do kraja 
IX. stoljeća. Usp. F. Šišić, Povijest Hrvata, nav. dj., str. 396. 

146 Šime Ljubić, Pisan spomenik iz doba hrvatskoga vojvode Branimira. Rad 
JAZU, knj. XXV, Zagreb 1873, str. 92-102. Usp. detaljnije u: Vedrana De- 
longa, Latinski epigrafički spomenici u ranosrednjovjekovnoj Hrvatskoj. 
Muzej hrvatskih arheoloških spomenika, Split, 1996, str. 123. /Tabla XLII./ 
Potrebno je napomenuti da postoje i pobijanja takvoga datiranja. “Na prvoj 
ploči je izrađen natpis sa dva reda ornamentike iznad njega, tako da se pot¬ 
puno jasno vidi, da taj natpis pretstavlja jednu zamišljenu koncepciju, koja 
je potpuno izvedena i zaključena, tako da slova i brojevi na drugoj ploči, kao 
i uopšte ta sama druga ploča nemaju sa prvobitnom koncepcijom i izradom 
samoga natpisa apsolutno nikakve veze. Ta ploča sa svojim slovima i broje¬ 
vima može predstavljati samo, ako je u opšte i bila ikada pridodana pome- 
nutom natpisu samo jedan dodatak. Ali valja naglasiti, ako je u opšte ikada 
pripadala tome natpisu, jer sam natpis to apsolutno isključuje. On je u sebi 
tako izrađen i tako potpuno do krnja izveden, da se vidi, da je zapravo samo 
to natpis kneza Branimira, dok ono drugo naprosto potpada pod znakpita- 

Godine 887. dolazi do rata u kojemu Mlečani napadaju Ne- 
retvane, o čemu izvješćuje Ivan Đakon. 147 Rat se, kako navodi 
Dandolo, vodio protiv Neretvana, a odlučna bitka dogodila se pod 
brdom Biokovom kod Makarske. Ivan Đakon izvješćuje da su Mle¬ 
čani od tada plaćali godišnji “uobičajeni danak ” Hrvatima. Bazilije 
I. (867.-886.) naredio je da Split, Trogir, Zadar, Osor, Rab i Cres 
plaćaju hrvatskom vladaru tribut mira. 148 


Mutimir 

Mutimir je moguće zavladao, kako se u literaturi navodi, od 
oko 890. godine. 149 U Mutimirovoj ispravi, koja se datira u 892. go¬ 
dinu, spominje se kao posebna potvrda vlasti: “ Muncimiro, divino 
munere iuvatus Croatorum dux, ,n5 ° a s obzirom daje ona sačuvana 

nj a... Na drugoj ploči, koja je i bez ornamentike i koja je u prvoj polovici 
prazna, ono, što je glavno jeste broj VIII. /a/ s tim brojem, ako se on čita za¬ 
jedno sa gornjom pločom dobij a se mesto godine 880 godina 888. Gledajući 
gornju ploču ko da se ne zapita, ako se je to htelo zašto se na toj gornjoj plo¬ 
či onim rimskim brojevima nije dodao još i br. VIII, kada je zato toliko mesta 
bilo. Pogled na jednu i na drugu ploču dovodi do toga, da su to bez ikakve 
sumnje i potpuno jasno dve posebne stvari. U prvoj ploči imademo izrađe¬ 
ni potpuno svršeni spomenik sa imenom Branimira i godinom 880. Ne može 
biti nikakve sumnje, da je to originalni spomenik...” (Dušan S. Popović, Pi¬ 
smo pape Ivana VIII knezu Mutimiru. U: D. S. Popović, Prilozi čitanju i ra- 
zumevanju raznih starina. Beograd, 1957, str. 393-410.) 

147 F. Rački, Documenta, nav. dj., str. 374- 375. 

148 B. Ferjančić, Vizantiski izvori, II, nav. dj., str. 36. 

149 Povijesna jezgra Mutimirove isprave može se prihvatiti kao istinita. U 
toj ispravi nalaze se riječi da Mutimir sjedi ‘ha očinskom prijestolju ” 
(“residenter patemo solio”) kao i riječi: “ut donatam a patre meo reco- 
limus”, to jest “kako se opominjemo, da je darovana od moga oca”. ( Di¬ 
plomatički zbornik Kraljevine Hrvatske, Dalmacije i Slavonije, nav. dj., 
str. 22-25.) 

150 N. Klaić, Izvori za hrvatsku povijest I. ( do g. 1107.). Školska knjiga, Za¬ 
greb, 1955, str. 28. 

u dosta kasnom prijepisu oznaka dux ne mora označavati stvarni 
sadržaj Mutimirove vladavine. Na arhitravu i zabatu oltarne ograde 
iz predromaničke crkve sv. Ivana u Uzdo Iju kod Knina spominje 
se “Muncimyr”, a označena je godina, koja se uobičajeno čita kao 
895., a u natpisu se Mutimir titulira kao princeps. 151 O prostranstvu 
i čvrstoj snazi Mutimirove vladavine možemo ponešto zaključivati 
iz podatka u gl. XXXII. DAI da su tada u Hrvatsku bježali i nalazili 
u njoj zaklonište pretendenti za vladavinu u Srbiji. 152 Nemamo po¬ 
datka u vrelima do kada je Mutimir vladao. Toma u Salonitanskoj 
povijesti , kada spominje nadbiskupa Ivana, navodi “ godine Gos¬ 
podnje 914. u vrijeme Tomislava bana”, 153 što znači daje prije toga 
prestala Mutimirova vladavina. 

Vrela, od onih kamenih na latinskom jeziku do onih pisanih, ra¬ 
zličito tituliraju hrvatske vladare od Trpimira do kraja IX. stoljeća. 
U odnosu na te naslove najvažnije je da su svi ti hrvatski vladari 
od Trpimira do svršetka IX. stoljeća vladali potpuno nezavisno od 
Franaka, Bizanta i Mlečana. Hrvatska je u doba njihove vladavine 
neposredno graničila s Bugarskom, a obuhvaćala je krbavsko-lič- 
ku oblast ( ‘bansku Hrvatsku ’), županijsku Hrvatsku (‘ Dalmaciju’ u 
užem značenju), Bosnu, a povremeno i neretvansku oblast. 


151 V. Delonga, Latinski epigrafički spomenici, nav. dj., str. 156-157. (Tabla LII.) 

152 N. Tomašić, Život i djela cara Konstantina, nav. dj., str. 86. Dolasci i od¬ 
lasci tih srpskih “prinčeva” datiraju se od 891. do oko 895/896. godine. 
(Klaus Belke - Peter Soustal /Uvod, prijevod i komentari/, Die Bvzanti- 
nerund ihre Nachbam. Verlag Fassbaender, Wien, 1995, str. 175.) 

153 “Johannes archiepiscopus fuit anno domini nongentesimo quarto deci- 
mo tempore Tamislavi ducisj' (Thomas Archidiaconus, Historia Saloni- 
tana. Priredio: F. Rački, JAZU, Zagreb, 1894, str. 36.) 

Spomen Mutimira na oltarnoj ogradi izpredromaničke crkve 
sv. Ivana u Uzdolju kod Knina. MHAS u Splitu. Snimio: Z. Alajbeg 

Tomislav 


Toma Arhiđakon spominje nadbiskupa Ivana u godini 914. “u 
doba bana Tomislava” (“tempore Tamislavi ducis”). 154 Tomislav se 
spominje i u pismu pape Ivana X (913-928) kao “rex” koji vlada u 
“provinciji Hrvata i u granicama Dalmacija” (“consulatu peragente 
in provincia Chroatorum et Dalmatiarum finibus Tamislao rege.”) 
155 Potom se u još jednom pismu isti papa Ivan X. obraća i “ljublje¬ 
nom sinu Tomislavu, kralju Hrvata” (“dilecto filio Tamislao regi 
C(h)roatorum”.) 156 Problematika ova dva pisma, a posebno njihova 
datiranja, ne izgleda da je do danas u historiografiji u potpunosti 
riješena. 157 


154 Fr. Rački, Thomas Archidiaconus.Historia Salonitana. JAZU, Zagreb, 
1894, str. 36. Usp. Toma Arhiđakon, Kronika. Split, 1977, nav. dj., str. 42. 

155 F. Šišić, Priručnik izvora hrvatske historije, nav. dj., str. 213. Usp. N. 
Klaić, Izvori za hrvatsku povijest, nav. dj., str. 30. 

156 F. Šišić, Priručnik izvora hrvatske historije, ibid., str. 216. Usp. N. Klaić, 
Izvori za hrvatsku povijest, nav. dj., str. 31. 

157 K. Šegvić, Borba za hrvatsko bogoslužje i Grgur Ninski ili skižma u Hr¬ 
vatskoj i Dalmaciji 1059-1075. Zagreb, 1930, 119 str. (Poseban otisak iz 
časopisa: Bogoslovska smotra, Zagreb, 1930, godište XVII/, broj 3.) Us¬ 
poredi i: K. Šegvić, Toma Splićanin: državnik i pisac 1200-1268. Matica 
Hrvatska, Zagreb, 1927, str. 166-172. Na veoma vrijedno i detaljno obra¬ 
zloženo Šegvićevo mišljenje kritički se osvrnuo, iako ne i sasvim uvjer¬ 
ljivo, samo I. Guberina u tekstu: Autentičnost splitskih sabora. U knjizi: 
Državna politika hrvatskih vladara. Prvi dio, nav. dj., str. 165-170. 


70 



IV. 


Kraljevanje Mihovila (Mihajla) Krešimira i 
Stjepana Držislava u kontinuitetu od oko 926 . do 
POSLIJE 976 . GODINE 


I. 

Uvod 

“Sve do danas nijesu riješena mnoga pitanja iz rodoslovlja hrvat¬ 
skih narodnih vladara. Još uvijek nije raščišćeno pitanje najstarijih 
općih hrvatskih vladara, niti rodbinski odnošaj onih u IX. stoljeću, na¬ 
pose Trpimirovića i Domagojevića... Ovo nam sve govori, daje po¬ 
trebno, na osnovu vjerodostojnih izvora i svih suvremenih povijesnih 
pomagala, pretresti još jednom pitanje redoslijeda hrvatskih vladara i 
utvrditi njihova imena, vrijeme vladanja i međusobno srodstvo.” 

Dominik Mandić 158 


1 . 

V 

SlŠIĆEVO POGRJEŠNO DATIRANJE HRVATSKIH KRALJEVA 

iz De administrando imperio: Trpimira, Krešimira 
i Miroslava u X. stoljeće 


U gl. XXXI. De administrando imperio (u daljnjem tekstu: 
DA I) spominje se i to u neprekinutom nizu vladanja hrvatske kra¬ 
ljeve ( arhonte ): Trpimira, koji je Krešimirov otac, i Krešimirava 
sina Miroslava. U gl. XXXI vrela DAJ sadržani su podatci o vlada¬ 
vini tih hrvatskih kraljeva, koji u prijevodu Ferde Šišića glase: 

158 D. Mandić, Rasprave i prilozi iz stare hrvatske povijesti. Hrvatski povi¬ 
jesni institut, Rim, 1963, str. 327. 

“Poslije mnogo godina (nakon krštenja Hrvata, primj. F. Šiši- 
ća), u doba vladara Trpimira, oca vladara Krešimira, iz Francije, 
koja se nalazi između Hrvatske i Venecije, dođe neki čovjek po ime¬ 
nu Martin, vrlo nabožan, ali u svjetskim (svjetovnim, primj. I. M.) 
haljinama, za koga isti Hrvati kažu, da je i dosta čudesa počinio. 
Onaj nabožni čovjek bijaše slab i sakat u noge, tako da su ga če¬ 
tvorica nosila i prenosila kadgod je htio. On savjetova Hrvate, da 
do konca života svoga očuvaju ugovor sa svetim papom, naloživši 
im zakletvu, kao što i papa. Poradi toga niti sagene niti kondure tih 
Hrvata nikad ne izlaze na vojevanje, osim ako tkogod na njih nava¬ 
li. Na taj način dakle Hrvati, koji se bave trgovinom plove lađama 
iz grada u grad sve do Poganije (Neretljanske oblasti, primj. F. 
Sišića) i do dalmatinskoga zaliva i do Venecije... Krštena Hrvatska 
može na noge podići konjaništva do 60.000, a pješadije do 100.000 
i sagena do 80, a kondura do 100. I sagene imaju po 40 ljudi, a 
kondure po 20 ljudi, a manje kondure po 10 momaka. Veliku tu moć 
i množinu naroda imađaše Hrvatska sve do arhonta Krešimira. Po¬ 
što pak ovaj umrije, a sin njegov Miroslav vladavši četiri godine od 
ruke bana Pribine pogibe, kad u zemlji nastade raskol i razdor ve¬ 
liki, umanji se broj i konjaništva i pješadije i sagena i kondura, što 
ih imađahu Hrvati. Sada oni imadu 30 sagena, **kondura većih i 
manjih i **konjanika i **pješaka.” 159 

Gavro Manojlović u svojoj analizi citiranih stilizacija u DAI 
1902. godine zaključio je da se navedeni Porfirogenetov opis odno¬ 
si na hrvatske kraljeve u devetom stoljeću i to je obrazložio ovako: 

“Ali ako dobro pogledamo u tekst Porfirogenetov za onaj 
‘ekIIć.aaci ’, vidimo, da se ne može ticati sadašnjosti Porfirogeneto- 
va pisanja. Očito je ona alineja, počinjući se sa on, nepromijenjeni 
izvadak (kao što je cijeli onaj cap 31. ‘De adm. imp. ’ složen od 8 

159 F. Sišić, Genealoški prilozi o hrvatskoj narodnoj dinastiji. Vjesnik Hr¬ 
vatskoga arheološkog društva. Nova serija, svezak XIII. za 1913 i 1914, 
Zagreb, 1914, str. 13. 

takih izvadaka, gdje on - kako je poznato - stoji mjesto današ¬ 
njega znaka navođenja [“ “]) iz nekoga Porfirogenetova izvora, 
koji je onda za sebe pisao u prezensu (hcfiakkei). Da onaj hcfiakkei 
vrijedi za prošlost, još bolje vidimo iz toga, što odmah daljna ali¬ 
neja, govoreći da je rečenu vojnu silu imala Hrvatska za Kreši¬ 
mira, upotrebljava imperfekat sl/sv. Zatim se tu i smrt Krešimira 
ne prikazuje razmjerno suvremenom ( tcacv nj a a vio q), pak ni vlada 
Mirosavljeva (apčavTog) i njegovo umorstvo (ono tov npifiovvla 
fiocć.vov avaipsSsvTog), pak ni nutarnji nemiri iza toga ni najmanje 
nisu prikazani kao suvremeni (Sr/ovoitbv Kal noXX tov Si/ooraoićov 
slg TT\vyd)f)av yevopevcov), a ti su osim toga dugo trajali, kako same 
riječi Porfirogenetove evo govore. Istom sada dolazi kao poslje¬ 
dak svega perfekat: ‘rj/Azronai Kal to KafiaMapiKOv Kal to tzcčikov 
a na koncu cijele te alineje istom dolazi nabrajanje ‘sadašnje ’ 
(apncog) umanjene hrvatske vojne snage. Pa možda ni ta ‘sadaš¬ 
njost’ nije upravo istovremena s pisanjem Porfirogenetovim, nego 
s pisanjem njegova pouzdanika, iz kojega on vadi ove očite ek- 
scerpte; taj pouzdanik ipak ne mora biti godinama daleko, osobito 
ako ne tome mjestu Porfirogenet ne ekscerpira kakvu kroniku, - 
ali se ovo potonje zbilja čini. Ovo razglabanje Porfirogenet ovih 
obiju alineja u ovom pogledu svakako meće sadržaj njihov u neku 
prošlost prema vremenu Porfirogenetova pisanja ovih mjesta, i to 
ne baš u bližnju... Svakako ona druga spomenuta Porfirogenetova 
alineja djeluje tako, da se po njoj samoj ne mogu ni Krešimir, ni 
Miroslav ni Pribunja ni građanski oni ratovi postaviti u 5. decenij 
X. stoljeća. A kamo onda? Mislim da bi ipak najzgodnije bilo, po¬ 
vratiti se na pređašnje, gdje već imamo Trpimira listine od 4. III. 
852. Od godine 852. njegove listine pak do pisma Ivana VIII. Do¬ 
magoju (između 14. XII. 872. i IX. 873.) ima ravnih dvadeset go¬ 
dina, u koje usred burnoga u hrvatskoj povijesti IX. stoljeća može 
stati vlada Porfirogenetova Krešimira, 4-godišnja vlada Mirosav¬ 
ljeva i nutarnji ratovi, započeti umorstvom kneza Miroslava banom 

Pribunjom (Prvunjom), iz kojih je onda niklo vladanje krepkoga 
Domagoja, vladara - ne iz <Trpimirova koljena>. Prema tomu bi 
Krešimir Stariji bio hrvatskim kraljem direktno prije Držislava, 
koji se u listini prvi put pojavljuje (Rački, Doc.) oko godine 978. 
Pa to se sasvim dobro sudara s onom glasovitom ninskom listinom 
Petra Krešimira od c. 1062., u kojoj se ničim ne spominje vlada 
(makar samo od 4 godine) kakova Miroslava (tobožnjega sina ovo¬ 
ga Krešimira, a brata ovoga Držislava), premda se očito vidi da je 
sastavljaču listine upravo stalo bilo da počevši od Krešimira Stari¬ 
jega sve do Petra Krešimira (kroz po prilici 84 godine!) navede sve 
kraljeve (i banove); u spominjanju neprekidnoga niza tih vladara 
upravo i jest juridički živac ove listine pro praeterito, a imena tih 
vladara ne spominje listina možda kao izdavača ponovnih potvrda 
one darovnice Krešimira Starijega, nego tim imenima podrobnim 
načinom bilježi upravo vrijeme (<Quod tutum possessoribus suis 
mansit tempore ipsius et filii eius Dirzislai ...>), koje je proteklo od 
prve darovnice do ove listine. Ali tu će mi se prigovoriti, da ime 
bana Pribyne u ovoj listini jamči za identičnost Krešimira Starije¬ 
ga s Porfirogenetovim Krešimirom, jer se u Porfirogeneta veli, da 
je Krešimirova sina Miroslava srušio ban Pribounia. Nego, na to bi 
se moglo odgovoriti: 1. da samo ime <Pribvna> u latinskom možda 
nije identično s Pribounia Jer se Pribounia može čitati upravo Pr- 
vunja (i — bb — v); 2. ako ime i jest identično, to lica ne moraju biti 
ista, pošto je sasvim lako moguće jedan Pribina ban u IX. stoljeću, 
a jedan uX.” m 


160 G. Manojlović, Jadransko pomorje IX. stoljeće u svjetlu istočno-rimske 
/bizantinske/povijesti. Rad JAZU, knjiga 150, “Razredi filologijsko-hi- 
storijski i filosofijsko-juridički 58”. Zagreb, 1902, str. 99-102. Bizantolog 
G. Manojlović (1856.-1939.) autor je i posebne Studije o spisu ‘De ad- 
ministrando imperio ’ cara Konstantina VII. Porfirogeneta. (Rad JAZU, 
1910.-1911.) Engleski bizantolog James Howard-Johnston u radu objav¬ 
ljenom godine 2000. godine dopunja G. Manojlovića u smislu daje sre- 

-i' * * 

F. Šišić je 1906. godine u svojoj knjizi Hrvatska povijest hrvat¬ 
ske kraljeve iz DAI: Trpimira, Krešimira i Miroslava, kao i G. Ma- 
nojlović datirao u deveto stoljeće, a opisanu vojnu snagu Hrvata po¬ 
sebno u doba Trpimira. 161 Međutim, F. Šišić je u raspravi objavljenoj 
u jednom izdanju za 1913. i 1914. godinu u potpunosti promijenio 
izneseno mišljenje i predatirao navedene hrvatske kraljeve iz DAI 
Trpimira, Krešimira i Miroslava u X. stoljeće, s obrazloženjem, koje 
se radi korektnosti donosi u opširnijim izvodima, kako slijedi: 

dišnji dio DAI, bio sastavljen prije konačne redakcije spisa u X. stoljeću. 
(James Howard-Johnston, TheDe administrando imperio: a re-examina- 
tion of the text and a re-evaluation of its evidence about the Rus. U: Ka- 
zanski, M. - A. Nercessian C. Zuckerman (ed.). Les centres proto-ur- 
bains russes entre Scandinavie, Byzance et Orient. (Actes du colloque 
intemational tenu au College de France en octobre 1997). P. Lethielleu, 
Pariš, 2000, str. 301-336.) 

161 “/ vojna mu je snaga bila velika: za njegova je vladanja mogla kneževi¬ 
na hrvatska podići na noge 100.000 pješaka i 60.000 konjanika, dok je 
na moru imala osamdeset velikih brodova, na svakom po četrdeset ljudi 
i sto manjih sa deset do dvadeset momaka... Na ovoj visini i snazi odr- 
ža Hrvatsku sin i nasljednik njegov Krešimir (oko 854. do 862.), dapače, 
kad je na njega udario bugarski knez Boris (Mihajlo), prisili ga na mir i 
obnovu prijateljstva... Država hrvatska za knezovanja Trpimirova i Kre- 
šimirova prostirala se uz obalu morsku od Raše do ušća Neretve (obu- 
hvatajući dašto i sve otoke), te na istok do Dunava kod Beograda i ne¬ 
što preko Drine, dok je na sjeveru bila Sava granicom. Po skoroj smrti 
Krešimirovoj, kad ga naslijedi sin Miroslav (oko 862.-865.), uze država 
hrvatska poradi nutarnjih nemira naglo padati. Protiv Miroslava naime 
podiže se buna, na čelu joj ban Pribunja, u kojoj nesrećni knez pogine. 
Urotnici podignu na prijesto kano kneza Domagoja (oko 865.-876.), koji 
ne bijaše od roda Trpimirova. Za tih buna spade veoma snaga Hrvatske 
na kopnu i moru, jer ona izgubi s jedne strane Bosnu ipreko-drinske kra¬ 
jeve do Dunava, a s druge Neretljansku oblast. ” (F. Šišić, Hrvatska povi¬ 
jest. I. Od najstarijih vremena do godine 1526. Zagreb, 1906, str. 43-44.) 

“Ove su careve vijesti svi historici od Lucija dalje prenosili na 
kneza Trpimira, pa su dosljedno tome onda iza njega, a pred kne¬ 
za Domagoja stavljali u niz hrvatskih vladara još i Krešimira i Mi¬ 
roslava, dapače neki su grješkom još i banu Pribini dali bar neko 
časovito vladarsko mjesto, premda za takovo mnijenje riječi cara 
Konstantina ne daju baš nikakova uporišta. Dok se još uzimalo, da 
Trpimirova listina pada u godinu 837., a za početak Domagojeva 
vladanja znalo se pouzdano, da nekako počinje oko 864., bilo je i 
dosta vremena, da se ispuni vladanje trojice vladara, naime otpri¬ 
like oko dvadeset i sedam godina, pa tako se znatna ova praznina 
od 837. do 864. sama po sebi nametala historicima, da uz ime Trpi- 
mirovo one isprave nadovežu kazivanje cara Konstantina Porfiro- 
geneta. No otkad je dokazano i stavljeno izvan svake sumnje, da je 
Trpimirova isprava izdana 852., ili drugim riječima, da je vrijeme 
od onih pomenutih dvadeset i sedam godina sada stegnuto u bitnosti 
(ako uzmemo, da je za Trpimira apsolutno sigurna samo 852.) na 
dvanaest godina, od kojih bi dapače četiri godine imale otpasti na 
samoga Miroslava, morao je nastupiti preokret u shvaćanju onoga 
mjesta u cara Konstantina... Ali naš rezultat o Trpimirovim sinovima 
zahtijeva sada očito, da se oni Konstantinovi vladari, naime Trpimir, 
Krešimir i Miroslav, odmaknu iz IX. vijeka i opet metnu natrag u X. 
vijek. Jer ne dajući veće cijene toj čudnoj misli, da knezovi Mislav i 
Trpimir moraju odmah nakon zajamčena vremena njihova vladanja, 
naime 839.7840. i 852. i prestati vladati, da se tako upravo vještački 
dobije onaj razmak vremena, što je nuždan, da se uzmognu smjestiti 
tri vladara, i to otac, sin i unuk, dakle tri ljudske generacije, - sva¬ 
kako ne možemo tako olako proći pored činjenice, da bi za slučaj 
vladarskoga niza: Trpimir otac, Krešimir sin i Miroslav unuk, do¬ 
lazio na prijestolje drugi (inače sigurno nam poznati) sin Trpimirov 
Zdeslav, punih četrnaest godina, a treći (također izvan svake sumnje 
poznati nam sin Trpimirov) Mutimir čak punih dvadeset i sedam go¬ 
dina poslije njihova bratića ili sinovca, naime Miroslava. Mi ćemo 

stoga još jednom podvrći reviziji pitanje o kronološkom smještenju 
one trojice Konstantinovih vladara hrvatskih. Ponajprije treba da 
posvetimo pažnju kazivanju cara Konstantina o velikoj vojnoj snazi 
države hrvatske, kao i o ‘množini naroda’, dakle drugom riječi o 
prostranom teritoriju, jer je s njime dašto u najtješnjoj i nerazdru- 
živoj vezi ta ‘množina naroda’... A sada pitamo, može li se takova 
snažna vojna organizacija zamisliti u IX. vijeku, naime u doba kneza 
Trpimira iz poznate listine od 852., u doba kad je Hrvatska nesum¬ 
njivo priznavala franačku vrhovnu vlast?... Ne dajući baš osobite 
važnosti onom historičkom prezentu (sKfakksi) svakako se slažem s 
Drinovom u tom, da se one careve riječi, što ih veže uz pad hrvat¬ 
ske velike vojne snage, a koje glase: ‘sada (apzicog) oni (sc. Hrvati) 
imadu 30 sagena... ’, bezuvjetno pristaju u njegovo doba, dakle baš u 
sadašnjost, u čas kad je car pisao svoje djelo, naime između g. 949. 
i 952., te da su logički završetak čitavoga prikaza Hrvatske u doba 
Trpim ira, Krešimira i Miroslava. Prema tome držim, da je Rački sa¬ 
svim ispravno odredio vladanje ove trojice vladara u g. 928. do 949. 
I ja priznajem, da je car Konstantin pisao ono o hrvatskoj historiji 
na osnovu izvještaja, a ne samo po slušanju, na što nas već i upućuju 
one latinske genetivne forme njihove... koje je zacijelo pridržao iz 
svoga latinski pisanoga predloška, što ga je dašto dobio od kojega 
svoga pouzdanika iz dalmatinskih gradova... Da ono on, kao znak 
za citat, za naše današnje,, “, ne mora samo važiti za prošlost, poka¬ 
zuje to, što car i opisivanje dalmatinskih gradova, koje je bezuvjetno 
suvremeno, počinje sa on, a tako i nabrajanje suvremenih gradova 
u Hrvatskoj, Srbiji, Zahumlju, Travunji, Konavlima, Duklji, Poganiji 
(Neretljanskoj oblasti), kojemu još izrijekom stavlja naslov, koji je 
sam napisao... Šta više, odlomak u kojem govori o granicama Mad¬ 
žara, i to nakon propasti Moravske (dakle poslije 906.), Konstantin 
i opet počinje sa on. Takih bih primjera mogao navesti iz djela ca¬ 
reva <de administrando imperio> vrlo mnogo, pa sve se čini, da ono 
on ne mora vazda baš da bude isključivo znak za citat izvora budi 

starijega budi novijega postanja... 162 Isto je tako tvrdnja, da sigurno 
zajamčeni ban Pribina za vladanja kralja Krešimira, oca Držislav- 
Ijeva, dakle prije g. 970., nije isto lice s Konstantinovim banom Pri- 
binom, subjektivna konjektura, koja naspram ove činjenice upravo 
nikako ne može da sebi pribavi autoriteta. Jer treba dobro pripaziti, 
da se ne radi naprosto o identičnosti imena, već - a to je kud i kamo 
važnije, - o identičnosti dostojanstva banskoga. Savjestno pak istra¬ 
živanje Klaićevo pokazalo je, u IX. vijeku ne samo da se ne spominje 
u sačuvanim izvorima banska čast, već se može uzeti kao utvrđena 
činjenica, ‘da u Hrvatskoj između Zrmanje i Cetine nema kroz čitavo 
IX. stoljeće mjesta banu, a prema tome nema on ni vlasti u toj kne¬ 
ževini. Tek u X. stoljeću, možda u ono vrijeme, kad se od hrvatskih 
kneževina i oblasti oko g. 925. stvorila hrvatska kraljevina, postao 
je ban kraljevim zamjenikom i u užoj Hrvatskoj... Nikako ne mogu 
dakle da uvidim, da treba da odstupimo od Drinovljevog i Račkovog 
mnijenja, da je baš taj ban Pribina veoma snažan argument, da ona 
tri vladara padaju u prvu polu X. vijeka... Prema tome dakle dr¬ 
žim, da se ona tri Konstantinova hrvatska vladara imadu prenijeti u 
prvu polu X. vijeka, otprilike onako, kako je to učinio Rački, to jest 
poslije g. 928., pa sve do g. 949... No dok je sigurno zajamčen rod 
ove trojice vladara, naime da su oni otac, sin i unuk, nije nikako po¬ 
znat rodbinski odnošaj s jedne strane između Mutimira i Tomislava, 
a s druge između Tomislava i nasljednika mu kralja Trpimira. Kod 
rješavanja ovoga pitanja treba svakako uzeti na um ono, što piše 
car Konstantin Porfirogenet u glavi XIX.: ‘Veći dio tih Slavena (to 
jest Hrvata, Srba itd.) ne kršćavahu se, nego dugo bijahu nekršteni. 
Tek za Vasilija, hristoljubivoga cara, pošalju poslanike moleći ga i 
zaklinjući, da pokrsti one od njih, koji nijesu kršteni... A kad su se 

162 Ne može se zanemariti u kontekstu ove problematike bitna činjenica koja 
“posebno vrijedi za Porfirogeneta, koji i izraze: ‘sada’, ‘upravo sada’ 
upotrebljava u svojim djelima za razmake od 10 do 100 godina.” (D. 
Mandić, Rasprave i prilozi, nav. dj.,1963, str. 212.) 

pokrstili, pošalje im arhonte, koje su sami htjeli i unapred naznačili 
od roda, koji su poštovali i ljubili. I otada do današnjega dana (t.j. 
949.) od istih su rodova arhonti njihovi (to jest Hrvata, Srba itd.) i 
ne od drugoga. ’Ja sam naumice čitavu stavku Konstantinovu iznjeo, 
da se jasno vidi, u kojoj i u kakovoj su vezi ove odlučne posljednje 
riječi, iz kojih nedvojbeno slijedi, da su kod Hrvata i Srba vladale u 
prvoj poli X. vijeka (dakle u Konstantinovo doba) prave dinastije s 
neprekidnom tradicijom bar sve do u doba cara Vasilija I. Makedon¬ 
ca. Prema tome zaključujem, da su Mutimir i Tomislav, a tako i Tomi¬ 
slav i Trpimir bili u vrlo bliskom krvnom rodu, naime članovi jedne 
te iste porodice. Treba nadalje i dobro uočiti ime drugoga Trpim ira, 
jer je odavno već poznato, da se baš u jednoj istoj porodici vrlo rado 
opetuju neka imena; tako viđamo, kako se ime Krešimir četiri puta 
opetuje, i to budi u prvoj, budi u drugoj generaciji. Stoga mislim, da 
smijemo nekom većom vjerojatnošću u Tomislavu gledati sina Muti- 
mirova, na što nas već upućuje zrelije doba Mutimirovo, kada zasje¬ 
de prijestolje, dok je drugi Trpimir budi sin Tomislavljev, budi brat 
njegov, noseći tako ime pradjedovo, odnosno djedovo. Razumije se, 
tu se ne da ništa odlučna i sigurna kazati, jer manjkaju izravni po¬ 
daci, ali prema onomu, što kaže Konstantin Porfirogenet, pa prema 
samom imenu Trpimir, bilo bi baš hiperkritički posumnjati u tješnju 
krvnu vezu između vladara Mutimira, Tomislava i Trpimira. ” 163 
F. Šišić je vjerovao da poslije Tomislava, između 928. i 949. 
godine, treba staviti Konstantinove vladare Trpimira, Krešimira i 
Miroslava. On, a poslije njega i sljedba njegovih pristaša, pretpo¬ 
stavlja daje iza Tomislava vladao Trpimir II., “vjerojatno njegov 
mlađi brat”, i to od oko 928. do oko 935. godine. Potpuna je fanta¬ 
zija i tobožnje postojanje Krešimira I. kao Trpimirova sina koji je 
vladao od oko 935. do 945. godine. 164 

163 F. Šišić, Genealoški prilozi, nav. dj., str. 14-18, 58-59. 

164 F. Šišić, Povijest Hrvata u vrijeme narodnih vladara. “Izdano troškom 
naklade školskih knjiga.” Zagreb, 1925, str. 431. 

F. Šišić je, na temelju svoga navedenoga obrazloženja, predlo¬ 
žio sljedeći redoslijed hrvatskih kraljeva u X. stoljeću: 

“1. Tomislav 924., umro poslije 928. 

2. Trpimir II. poslije 928. do 935. (?) 

3. Krešimir I. 935. (?) - 945. 

4. Miroslav 945. - 949. 

5. Mihajlo Krešimir II. 949., umro prije 970. 

6. Stjepan I. Držislav prije 970., umro oko 995. 

7. Svetoslav oko 995. - 1000. 

8. Krešimir III. 1000., umro poslije 1030. i Gojislav 1000. do 
poslije 1019., suvladari .” 165 


' 1 * *•!•* 
v v v 

Vjekoslav Klaić je prvi 1925. godine izrazio mišljenje da je 
kralj Trpimir II. povjesničarska izmišljotina: “No još je veća ne¬ 
prilika, što Konstantin o imenovanim hrvatskim vladarima govori 
tako neodređeno, da se dosad nije moglo ustanoviti, u koje stoljeće 
da se svrstaju rečeni vladari, da li u IX. stoljeće ili u X.? Svi histo¬ 
ričari od Luciusa do Dummlera redali su ih u IX. stoljeće, naročito 
u vrijeme između god. 852. (837.) i 864.; noviji povjesničari počev 
od Drinova i Račkoga pak do Šišića meću ih u X. stoljeće, i to u 
vrijeme od god. 931. (935.) do 949. No jedni i drugi su osjećali, 


165 F. Šišić, Genealoški prilozi, nav. dj., str. 87. Šišić u kasnijim izdanjima 
svojih pregleda hrvatske povijesti nije u biti odstupao od ove kronologi¬ 
je hrvatskih kraljeva. Tako je Tomislavu vladavinu datirao od “oko 910- 
928”, a Trpimira II. od “oko 928-935”. Usp. Ferdinand Šišić, Geschichte 
der Kroaten. Matica hrvatska, 1917, str. 150.; F. Šišić, Pregled povijesti 
hrvatskoga naroda od najstarijih dana do 1. decembra 1918. II. dopu¬ 
njeno izdanje. Tisak i naklada St. Kugli, 1920, str. 112.; F. Šišić, Povijest 
Hrvata u vrijeme narodnih vladara. “Izdano troškom naklade školskih 
knjiga.” Zagreb, 1925, str. 431. 

da su periode od 852.-864. ili 931.-949. suviše malene za četiri 
arhonta i još jednoga bana, pa su zato od četiri arhonta načinili 
tri, poistovjetovavši Trpimirova sina Krešimira s Miroslavljevim 
ocem Krešimirom. Ali ni tim nijesu se mnogo pomogli, jer su mo¬ 
rali stvoriti skroz fantastičnoga arhonta Trpimira II., da bude djed 
ubijenomu arhontu Miroslavu.” 166 

Engleski povjesničar S. Runciman 1930. godine u knjizi A Hi- 
story of the first Bulgarian empire (London, 1930.) u potpunosti je 
odbacio Šišićev redoslijed hrvatskih vladara i povratio se na staro 
mišljenje, prema kojemu bi Porfirogenetov Trpimir bio istovjetan s 
hrvatskim kraljem Trpimirom iz sredine IX. stoljeća. 167 Na Klaiće- 
vo i Runcimanovo upozorenje nitko se od povjesničara nije osvr¬ 
nuo do izdanja isprave kralja Krešimira iz 950. godine objavljene u 
Diplomatičkom zborniku 1967. godine. 


2 . 

Neutemeljenost datiranja hrvatskih kraljeva 

Trpimira, Krešimira i Miroslava iz De administrando imperio 

U X. STOLJEĆE 

Doprinos Ferde Šišića hrvatskoj historiografiji respektabilan je, 
ali to ne znači i da su sve njegove prosudbe točne pogotovo poslije 
otkrića nekoliko povijesnih vrela u novije doba. Tako nijedan od 
razloga kojima F. Sišić i njegovi sljedbenici opravdavaju datiranje 
hrvatskih kraljeva Trpimira, Krešimira i Miroslava iz DAI u X. sto¬ 
ljeće nije dokazan pa u tom smislu obrazlažem kako slijedi: 

F. Šišiću je u ocjeni navoda iz Porfirogenetova vrela bilo poseb¬ 
no važno da se Trpimirova darovnica (sačuvana samo u prijepisima, 


166 V. Klaić, Prilozi hrvatskoj historiji za narodnih vladara. Nastavni vje¬ 
snik, knjiga XXXIII, Zagreb, 1925, str. 276. 

167 Usp. D. Mandić, Rasprave i prilozi, nav. dj., str. 327, 346. 

od kojih je najstariji iz 1568. godine) može datirati u 852. godinu 
i daje Trpimir priznavao vrhovnu vlast franačkog cara Lotara, što 
se ne može zaključiti iz dvojbene stilizacije regnante. Trpimirava 
isprava datirana je ovako: “Regnante in Italia piissimo Lothario 
Francoram rege per indictionem XV sub die IIII Nonis Martii ... 
ego... Tirpimir, dux Chroatoram, iuuatus munere diuino.” 168 Lujo 
Margetić osvrnuo se 1983. godine na Sišićevo mišljenje daje, pre¬ 
ma toj stilizaciji u ispravi, Trpimir priznavao vlast franačkog cara 
Lotara (840. - 855.) kao kralja Italije i zaključio: “Trpimir doista 
nije imao nikakva razloga da bi priznavao čak i sjenku vrhovništva 
takvom vladara. Uostalom,.. .Trpimir smatra sebe vladarom Hrvata 
<Božjom pomoću>, čime isključuje bilo kakav odnos podređenosti. 
S drage strane, Trpimir datira po Lotara ispravu iz 852. godine ... 
isključivo zato da bi naglasio - kako ni u kojem slučaju ne potpada 
pod bizantskog cara. Takav način datiranja bio je u našim - i ne 
samo u našim - ranosrednjovjekovnim ispravama vrlo čest.” 169 L. 
Margetić je 1994. godine uvjerljivo dopunio svoje ranije zaključi¬ 
vanje na sljedeći način: “Godina 852. prihvaćena je zato što je to 
jedina godina za vrijeme Trpimirova vladanja koja odgovara 15. 
indikciji. Ali, to rješenje izaziva velike teškoće. Poznato je da je 
Lotar odmah nakon smrti svojega oca još 840. otišao iz Italije i da 
se više nikad u nju nije vratio. Osim toga, on je 15. lipnja 844. dao 
okruniti svojega sina Ludo vika II. za talijanskog kralja. Dakle, od 
844. Lotar je franački car i tako se uvijek i beziznimno naziva (im¬ 
perator augustus). Više se nikad nije nazivao talijanskim kraljem. 
Od toga vremena talijanskim se kraljem nazivao, dakako, njegov 
sin. Zar je doista moguće da Trpimir, jedan od najmoćnijih i naj- 

168 Jakov Stipišić i Miljen Samšalović (priredili), Diplomatički zbornik kra¬ 
ljevine Hrvatske, Dalmacije i Slavonije, (743 - 1100). I, JAZU, Zagreb, 
1967, str. 4. 

169 L. Margetić, Marginalije uz rad V. Košćaka ‘Pripadnost istočne obale'. 
Historijski zbornik, Zagreb, 1983, godište XXXVI (1), str. 267. 

uglednijih vladara u ovom dijelu Europe, nije znao o toj promje¬ 
ni? I to Trpimir koji je, kao što je poznato, ugostio neko vrijeme 
slavnoga benediktinskog redovnika Gottschalka koji se sklonio na 
njegov dvor 846/848... Kako je Mislav vladao u Hrvatskoj 839., a 
Ludovik II. bio, kao stoje poznato, proglašen italskim kraljem 15. 
lipnja 844., Trpimirovu ispravu valja datirati između te dvije godi¬ 
ne. Zbog toga godine Mislavova vladanja treba sigurno pomaknuti 
unatrag, npr. ‘o. 833-839.’ Iz toga bi slijedilo daje nova dinastija 
Trpimirovića vjerojatno započela vladati u Hrvatskoj početkom tri¬ 
desetih godina IX. stoljeća.” 170 

Trpimir je vladao kao moćni kralj u velikoj državi koja je gra¬ 
ničila s Bugarskom, a to znači da je ta država imala i dovoljnu 
“množinu naroda” iz kojega se mogla regrutirati premoćna vojna 
sila koja se dokazala u pobjedonosnom ratovanju protiv Bugara i 
Bizanta. 171 Iz Trpimirove isprave, koja se u svojoj povijesnoj biti 
smatra vjerodostojnom, moguće je zaključivati i o prostranstvu 


170 L. Margetić, Pitanja iz najstarije povijesti zagrebačke biskupije i Sla¬ 
vonije. Croatica Christiana Periodica. Zagreb, 1994, godište XVIII, broj 
34, str. 23-24. D. Farlati datirao je početak Trpimirove vladavine u 838. 
godinu. (“Tirpimirus seu Terpemere an. 838. Ex Porphyr. & Diplomate 
ejusdem Tirpimiri.” /Daniele Farlati, Illvrici Sacri, tomus primus. Eccle- 
ssia Salonitana, Venetiis, 1751, str. 342./) 

171 Detaljnije o prvom hrvatskom kralju Trpimiru vidi u: I. Mužić, Hrvat¬ 
ski vladari od sredine VI. do kraja IX. stoljeća. II. izdanje, Muzej hrvat¬ 
skih arheoloških spomenika, Split, 2013, str. 51- 60. Sam F. Sišić tuma¬ 
či Porfirogenetov navod u smislu daje bugarski vladar Boris krenuo na 
“Dalmatinsku Hrvatsku”, ali je bio prisiljen sklopiti mir 855. godine. (F. 
Sišić, Pregled povijesti hrvatskoga naroda od najstarijih dana do 1. de¬ 
cembra 1918. Drugo dopunjeno izdanje. Tisak i naklada St. Kugli, 1920, 
str. 83.) N. Klaić zaključuje da Porfirogenet u X. stoljeću donosi vijest o 
ratu Mihajla Borisa s Hrvatima, a da je to moglo biti u Trpimirovo doba. 
(N. Klaić, Povijest Hrvata u srednjem vijeku. Globus, Zagreb, 1990, str. 
221 .) 

tadašnje hrvatske države. “Isprava, govoreći o prostom splitske/ 
salonitanske crkvene organizacije uključuje prostor do Dunava. 
Toma Arhiđakon također na isti način doživljava i razmatra pod¬ 
ručje splitske metropolitanske organizacije koja se po kanonskome 
pravu mora poklapati s političkom organizacijom. Također i engle¬ 
ski kralj Alfred Veliki donoseći sliku Europe za svoje vrijeme tj. 
kraj IX. st. i to možda najboljoj takvoj geografiji IX. st. uopće, Hr¬ 
vatsku proteže do Dunava, gdje ističe da graniči s Bugarima. Ove 
činjenice nisu zanemarive pri procjeni vjerodostojnosti isprave, ali 
i političke slike hrvatskoga prostora u ranome srednjem vijeku.” 172 


*•!•* *•!•* 

'i' 'I' -p 

U gl. XXX. DAI navodi se kako među Hrvatima u Lici, Krbavi 
i Gackoj vlada “boanos” (boan), koji se u gl. XXXI. DAI spominje 
kao “boeanos” (boean). Ime hrvatskoga bana u DAI navodi se kao 
“Pribounia”, a u literaturi se čita kao: Pribunia, Pribunja, Pribuna, 
a prema G. Manojloviću moglo bi se čitati i kao “Prvunja”. Ma- 
nojlović se s pravom pita je li ime “Pribyna” u hrvatskim listinama 
pisanim na latinskom, identično s Porfirogenetovim imenom bana 
koji je označen kao “Pribunia”. On posebno napominje daje mo¬ 
gao postojati jedan ban Pribina u IX., a jedan ban istoga imena i u 
X. stoljeću. 

F. Šišić navodi daje banska čast u Hrvata od X. stoljeća, 173 a 
to potvrđuje njegovo nepoznavanje značenja banske vlasti kakova 
je postojala od samih začetaka srednjovjekovne hrvatske države 
u Lici, Krbavi i Gackoj i o kojim počecima posebno svjedoči Hr- 


172 Mirjana Matijević Sokol, 1150. obljetnica darovnice kneza Trpimira. U: 
100 godina Arheološkog muzeja Istre u Puli: nova istraživanja u Hrvat¬ 
skoj. Hrvatsko arheološko društvo, Zagreb-Pula, 2010, str. 14-15. 

173 F. Šišić, Genealoški prilozi, nav. dj., str. 18. 

vatska kronika , 174 Oznaka dux, kada se u vrelima odnosi na Hrvate 
u južnohrvatskom prostoru, može se prevoditi samo kao ban. Iz 
glave IX. latinske redakcije Ljetopisa popa Dukljanina nedvojbe¬ 
no proizlazi da je latinska riječ “dux” na hrvatskom značila ban 
(“banum ordinavit, id est ducem ”) i zato se riječ “dux” u odnosu 
na Hrvate ne može prevoditi u značenju “knez”. Hrvatska redakci¬ 
ja glave IX. Hrvatske kronike nepobitno dokazuje da su u Hrvata 
postojali i banovi i knezovi. (“ I zapisaše časti i dohotke banom i 
hercegom i knezom i satnikom. ”) 

U darovnici kralja Petra Krešimira posjeda Diklo samostanu sv. 
Krševana nalazi se za vrijeme kralja Krešimira i za njegova sina Dr¬ 
žislava i spomen “njihovih moćnih banova Pribine i Godemira”. 175 
Kako tijekom X. stoljeća do 976. godine postoji u vrelima potvrđen 
samo jedan kralj Krešimir, a nema indicije ni o postojanju nekoga 
kralja Miroslava u cijelom ovom stoljeću, očito je da se navod iz 
DA I o banu Pribunji ne može odnositi na ovoga bana Pribinu čak 
i ako postoji mogućnost da se ova dva imena mogu poistovjetiti. 


174 Korijen naziva ban je indoeuropski, a u rimsku Dalmaciju najvjerojat¬ 
nije su ga prenijeli Germani. Iz sačuvane hrvatske tradicije može se za¬ 
ključiti da su Hrvati čast bana kao najvišeg dostojanstvenika iza kralja 
preuzeli od Gota. Izraz dux na južnohrvatskom prostoru nije istoznačan 
njemačkom pojmu Fiirst, odnosno hrvatskom knez. Imre Boba točno na¬ 
pominje da njemačka riječ Fiirst odgovara latinskom izrazu princeps koji 
označuje čast (dostojanstvo), glavu roda, koja se i nasljeđuje, dok se dux 
bira i potvrđuje. Osoba se, prema Bobi, može roditi kao princeps, ali ne 
i kao dux. (I. Boba-Thomas von Bogyay-Gabriel Silagi, Anmerkungen 
zn Anonymus. Ungarn-Jahrbuch. Zeitschrift fiir die Kunde Ungarns und 
vervvandte Gebite (Miinchen), Bd. 18/1990, str. 175.) Detaljnije o zna¬ 
čenju pojma ban u Hrvata usporedi: I. Mužić, Hrvatska povijest deveto¬ 
ga stoljeća. III. izdanje, Muzej hrvatskih arheoloških spomenika, Split, 
2011, str. 132-133. 

175 Ferdo Sišić, Priručnik izvora hrvatske historije. Kr. hrvatsko-slavonsko- 
dalmatinska zemaljska vlada, Zagreb, 1914, str. 250. 


85 



II. 

Kraljevanje Mihajla (Mihovila) Krešimira i Stjepana Drži¬ 
slava U KONTINUITETU OD OKO 926 . DO POSLIJE 976 . GODINE 

1 . 

Postoji jedan hrvatski vladarski katalog pronađen u Trogiru (u 
daljnjem tekstu: Trogirski katalog) u kojemu se navodi daje posljednji 
potomak Branimirova roda bio ban Čudomir koji je oko 920. godine 
udao kćer za “srpskoga” kralja Tješimira i koji je umro oko 932. godi¬ 
ne. Kralju Tješimira rodio se sin Krešimir koji je postao kralj i zavla¬ 
dao Bosnom oko 929. godine, žena mu je bila kraljica Jelena, i koji je 
poslije smrti tasta Čudomira zavladao i Hrvatskom, te smjestio svoju 
prijestolnicu svoju 932. godine u Solin, a umro je oko 954. godine. Taj 
Catalogus ducum et regum Dalmatie et Croatie, neki autori (Faber, 
Bulić, Bervaldi, Sišić) pripisuju Filipu Riceputiju. U Katalogu, koji je 
prvi put u cijelosti objelodanio F. Sišić 1914. godine, navodi se i ovo: 

“XVI. Cidomiras, aliis Tirpimiras vel Zudomiras aut Zelemi- 
ras, postremus e genere Branimiri, filiam heredem nuptiis dedit 
Tiscimiro regi Serui? cum nondum dux esset; obiit circa 932. 

XVII. Cresimiras I., frlius Tiscimiri regis Seraiae, a patre Bosi- 
na et regio titulo donatur circa 929; defunctoque Cidomiro socero 
Croaciam nouo suo regno adiungit regiamque Salonae figit +932; 
vxor Helena basilicaram apud Salonas fundatrix; obiit circa 954.” 
(Krešimir I., sin kralja Srbije Tješimira, dobio je od oca oko 929. 
Bosnu i kraljevsku titulu, a kad mu je umro tast Čudomir, pridruži 
on novom svom kraljevstvu Hrvatsku i smjesti prijestolnicu svoju 
932. u Solinu; žena njegova Jelena sagradila je /dvije/ crkve kod 
Solina; umro je /kralj Krešimir I./ oko 954.) 176 

176 F. Sišić, O hrvatskoj kraljici Margareti s dodatkom dr. Ljuba Karamana. 
“Preštampano iz mjesečne ilustrovane revije ‘Dubrovnik’, I. - Izdanje 
uredništva.” Dubrovnik, 1929, str. 50. 

Priređivač ovoga Trogirskoga kataloga stvarno se dijelom ko¬ 
ristio i nekim podatcima iz latinske redakcije Hrvatske kronike u 
kojoj se navodi i sljedeće: 

“XXVIII. Defuncto rege, ii, qui de progenie Tycomil erant, cae- 
perunt dominare Rassam, et omnes bani similiter tempore ut prius 
dominari super se, nolebantque ullam facere rationem reginae, nec 
ejus filii. Sola Tribunia obediebat reginae, eo quod parentes ejus 
erant in Tribunia et Lausio, et non audebant rebellare ei. Postquam 
autem crevit puer, tulerunt ei uxorem filiam Cidomiri bani de Croa- 
tia Alba, de qua genuit duos filios, Praelemirum et Cresimirum. Po- 
stquam autem creverunt pueri, misit Tiesemirus filium suum socero 
suo, qui Croatiam Albam dominabatur, mandans ei, ut congregaret 
populum, et iret supra banum Bosnae. Ipse autem cum Prelimi- 
ro filio suo congregans parentes suos et populum Tribuniae, venit 
praeliare contra banum, qui Praevalitanam regionem regebat. Ba- 
nus itaque congregans populum paravit se ad bellum. Dum autem 
committeret bellum, cecidit banus, et mortuus est. Cecidit et Tiese¬ 
mirus, et vulneratus est. Postea mortuus est. Plerimirus autem ejus 
filius vicit praelium, et cepit totam Croatiam Rubeam, et coronatus 
est rex. Caepitque dominari terram et regnum patrum suorum. (Po 
kraljevoj smrti oni koji su bili od Tihomilova roda počeli su vladati 
Raškom, i svi banovi, kao i prije, vladali su sami i nisu se htjeli 
nimalo obzirati ni na kraljicu ni na njezina sina. Jedino se Tribuni)a 
pokoravala kraljici, jer je njena rodbina bila u Tribunji i Lauziju, i 
nisu se usudili odmetnuti od nje. A kad je dječak odrastao, doveli 
su mu za ženu kćer bana Čudomira 177 iz Bijele Hrvatske, i ona mu 
je rodila dva sina, Prelemira i Krešimira. A kad su dječaci odra¬ 
sli, Tješimir je poslao sina svojem tastu, koji je vladao Bijelom 

177 F. Šišić ime u navodu “Cidomiri” prevodi kao “Čudomir” s mogućim obra¬ 
zloženjem daje “verovatno iskvareno za Čudomir (Cudomiri). U Hrvat¬ 
skoj bilo je i pleme Čudomirića”. (F. Šišić, Letopis popa Dukljanina. Srp¬ 
ska kraljevska akademija, Beograd-Zagreb, 1928, nav. dj., str. 323.) 

Hrvatskom, nalažući mu da skupi narod i krene protiv bosanskog 
bana. Sam je sa sinom Prelimirom skupio svoju rodbinu i tribunjski 
narod i krenuo u bitku protiv bana koji je vladao prevalitanskom 
oblašću /Dukljom/. I tako je ban skupio narod i spremio se za bit¬ 
ku. Kad je ban stupio u bitku, poražen je i ubijen. Ranjen je pao i 
Tješimir. Poslije je umro. A njegov sin Prelimir je pobijedio u bitki, 
osvojio čitavu Crvenu Hrvatsku, okrunjen je za kralja i počeo je 
vladati zemljom i kraljevstvom svojih očeva.); XXIX. Cresimirus 
autem frater ejus cum avunculo pugnantes praedaverunt Uscople et 
Lucca et Preva. Banus autem Bosnae, videns quod ante eos stare 
nequibat ad pugnam, fugit ad regem Ungariae. Deinde Cresimirus 
cepit totam Bosnam, et dominavit eam. Defuncto etiam patre ma- 
tris suae, dominavit Croatiam Albam. (Njegov pak brat Krešimir, 
boreći se zajedno s ujakom, opljačkali su Uskoplje, Luku i Prevu 
/Plevu, Plivu?/. A bosanski ban, vidjevši da se ne može postaviti 
pred njih za bitku, pobjegao je ugarskom kralju. Zatim je Krešimir 
zauzeo čitavu Bosnu i vladaše njome. Kad je umro i otac njegove 
majke, zavladao je Bijelom Hrvatskom.); XXX.: “Eo tempore de- 
functus est Bulgarorum imperator Petrus nomine, qui sedebat in 
civitate Magna Preslava... (U to je vrijeme preminuo bugarski car 
po imenu Petar, koji je imao sjedište u gradu Velika Preslava...) 

XXXI. Cresimiro autem fratri ejus natus est filius, cui Stepha- 
nus nomen imposuit. Iste post mortem patris rexit Croatiam Albam 
et Bosnam, et post eum semper regnaverunt in Croatia... (A nje¬ 
govu bratu Krešimiru rodio se sin, kojemu je on dao ime Stjepan. 
On je poslije očeve smrti vladao Bijelom Hrvatskom i Bosnom, i 
poslije njega uvijek su kraljevali u Hrvatskoj.. ,)” 178 

Prema gl. XXIX. Ljetopisa popa Dukljanina, Krešimir je opusto¬ 
šio Uskoplje, Luku i “Prevu”. Tada je bosanski ban pobjegao je k ugar¬ 
skom kralju, a potom je Krešimir zauzeo čitavu Bosnu i zavladao njo- 

178 I. Mužić, Hrvatska kronika u Ljetopisu popa Dukljanina. Muzej hrvat¬ 
skih arheoloških spomenika, Split, 2011, str. 274, 277. 



me, a po smrti oca njegove majke zavladao je i Bijelom Hrvatskom. 179 
Pod Krešimirom iz gl. XXIX. Ljetopisa podrazumijeva se hrvatski 
kralj Mihajlo Krešimir. 180 Poslije navoda u gl. XXIX. nastavlja se u gl. 
XXX. Ljetopisa daje bugarski car Petar (927.-969.) u to vrijeme umro. 
Stilizacija “eo tempore” ne znači dakako daje Krešimirova vladavina 
u Bosni i Hrvatskoj započela neposredno prije smrti cara Petra, koji je 
umro 30. siječnja 969. godine. U gl. XXXI. Ljetopisa navodi se da se 
Krešimiravu bratu rodio sin Stjepan, a to je Stjepan Držislav koji je 
poslije očeve smrti vladao Bijelom Hrvatskom i Bosnom. 181 Ljetopis 
popa Dukljanina posebno opisuje zbivanja u X. stoljeću, a sastavljan 
je nekoliko stoljeća kasnije i zato se u njemu ne može očekivati točnost 
datiranja, koje može u odnosu na opisana događanja i za koje desetlje¬ 
će biti pogrješno. Bit je citiranih navoda iz Ljetopisa popa Dukljanina 
daje hrvatski ban iz Bijele Hrvatske Čudomir udao kćer za kralja Tje- 
šimira, da se iz toga braka rodio i sin Krešimir, koji se po očevoj zapo¬ 
vijedi zaratio protiv bana Bosne, a taj banje, ne mogavši se oduprijeti 
pobjegao ugarskom kralju, a zatim je Krešimir zauzeo “čitavu Bosnu”. 
Krešimir je poslije Čudomirove smrti zavladao Hrvatskom i Bosnom, 
a njegovu je državu iza njegove smrti naslijedio sin mu Stjepan. N. 
Klaić zaključuje “da u tim vijestima smijemo naslućivati historijsku 
jezgru... Pop Dukljanin očito točno pogađa bit problema kad tvrdi da 
je osnovno sredstvo prisvajanja takvih udaljenih pokrajina bilo rodbin- 
sko povezivanje vladajućeg sloja”. 182 

F. Šišić zaključuje da je na “prvi pogled jasno, da se u ovom 
pričanju popa Dukljanina ima tražiti prvi glavni izvor kompilatora 
bivšega trogirskoga imenika”. 183 F. Sišić misli da bi se, kada bi u 

179 F. Sišić, Letopis popa Dukljanina, str. 323-324. 

180 F. Šišić, Letopis popa Dukljanina, nav. dj., str. 448. 

181 F. Šišić, Letopis popa Dukljanina, nav. dj., str. 327. 

182 N. Klaić, Povijest Hrvata, nav. dj., str. 87-88. Usp. i: F. Šišić, Letopis 
popa Dukljanina, nav. dj., str. 447-448. 

183 F. Šišić, Genealoški prilozi, nav. dj., str. 62. 

podatcima bivšega Trogirskoga imenika bilo “išta historijskoga”, 
morala naći i potvrda u rodu i slijedu onovremenih članova srpske 
vladalačke kuće, a da u genealogiji srpskih vladara nema ni traga 
imenima Tješimira i Krešimira. 184 Međutim, navodi imena u Ljeto pi¬ 
šu ne moraju biti od presudnog značenja, a vladari su mogli nositi i 
narodno i kršćansko ime. Navedene glave, XXVIII. XXIX. i XXXI., 
Ljetopisa nastavljaju se na njegove prethodne glave iz kojih jasno 
proizlazi da se njihova događanja zbivaju i u doba kralja Seislava, 
koji se tako naziva u izvornoj hrvatskoj redakciji, a koji je u latinskoj 
redakciji, i to posebno u onoj koju više ne prati hrvatska redakcija 
Ljetopisa, preveden u srpskog kralja Časlava. 185 F. Šišić misli daje 
u Ljetopisu “verovatno reč baš o istoriskom srpskom vladaru Ča- 
slavu, a sem toga njegovi su sukobi s Mađarima u suštini i dobro 
lokalizovani”. 186 Međutim, problematika s tim Časlavom nije najja¬ 
snija. “Jedini je latinski tekst (s Orbinijevim talijanskim prijevodom) 
koji zna za kralja Časlava (Ciaslav). Hrvatski tekst (i Marulićev la¬ 
tinski prijevod), koji prema Jeliću, Mediniju, Markotiću, Mandiću, 
pa i Mošinu, predstavlja stariji i autentičniji tekst, ne zna za Časla¬ 
va, već kraljevo ime navodi kao Seislav. Također i stari dubrovački 
kroničari, osim Nikole Ranjine, isto tako ne znaju za Časlava, već 
govore o kralju Berislavu (Anonym, najkasnije potkraj XV vijeka), 
odnosno o Gotoslavu (Tubero, 1459-1527). Izvjesni kompromis na¬ 
pravio je Ranjina (1494-1582), navodeći ime Časlava, koji mu nije 
raški već bosanski kralj, dodajući uz ime ‘Ciaslavo’ ‘Berislavo co- 
gnominato’... Analiza postojećeg latinskog teksta Kronike daje na¬ 
slutiti daje i u latinskom tekstu, odnosno njegovu predlošku, mjesto 
kralja Časlava stajalo neko drugo ime, vjerojatno Seislav.” 187 No, bit 

184 F. Šišić, Genealoški prilozi, nav. dj., str. 60-61. 

185 Ibid. 

186 F. Šišić, Letopispopa Dukljanina, nav. dj., str. 440. 

187 Muhamed Hadžijahić, Tihomir iz Kronike popa Dukljanina - historijska 
ličnost? Separat iz ‘Godišnjaka’ Društva istoričara Bosne i Hercegovine, 

je u odnosu na usporedbu s datumima iz Trogirskog kataloga (“oko” 
godine 929. i “oko” godine 932.) daje i povijesni srpski kralj Časlav 
zavladao “u 927 ili možda 928 g.” 188 

Krešimir, koji ni po Ljetopisu uopće ne spada u red srpskih 
vladara, prema Trogirskom katalogu kraljuje u Bosni od oko 929., 
u Hrvatskoj od oko 932., a umire oko 954. godine, što znači da 
Trogirski katalog težište zbivanja datira u Bosnu i Hrvatsku, i to 
prvu polovinu X. stoljeća. Posebno je sporan detalj iz Trogirskoga 
kataloga o kralju Tješimiru koji, po Trogirskom katalogu, vlada i 
“oko 932.” godine, ali o komu u vrelima nema spomena, a moguće 
je on imao i još jedno vladarsko ime. F. Sišić posebno napominje 
da u Hrvatskoj “oko 929.” vlada Tomislav, 189 a u Ljetopisu popa 
Dukljanina izrijekom je navedeno da hrvatski ban Čudomir vlada 

god. XVII, 1966-1967. Štampa: ‘Oslobođenje’, Sarajevo, 1969, str. 402- 
403. U tekstu o “Caslavu” otkrivaju se i očite intervencije prerađivača. 
“Umetanjem Časlava između Radoslava i sina mu Petrislava i predstavlja¬ 
njem da se Radoslavu sinu Petrislav rodio iz drugog braka, i to tek posle 
pogibije Časlavljeve, prerađivač je stvorio jednu kronološki nemogućnu 
situaciju. Od Časlavljeve smrti o. 960. god. pa do smrti trebinjskog kneza 
Pavlimira, unuka kneza Radoslava od sina mu Petrislava, prošlo bi samo 
oko 8 godina (960-968), budući je dukljanski knez Predimir zavladao Tre- 
binjskom već pre 969. god., godine smrti bugarskog cara Petra, a posle Pa- 
vlimirove smrti. U tom razmaku vremena od 8 godina imao bi se roditi Ra¬ 
doslavu sin Petrislav, pa bi ovaj odrastao, oženio bi se i dobio sina Pavlimi¬ 
ra, koji bi odrastao i preuzeo vlast u Trebinjskoj i vodio dva rata, jedan sa 
raškim velikim županom, a drugi sa Mađarima. Ova nemogućna kronološ¬ 
ka situacija jasno svedoči daje Dukljaninov tekst prerađen. Priča o Rado- 
slavljevoj drugoj ženidbi morala je stoga biti umetnuta od strane prerađi¬ 
vača.” (Borislav M. Radojković, Država kralja Svetopeleka i njegovih po¬ 
tomaka. U: Istorijski zapisi, Titograd, 15 /1962/, knj. 19, sv. 1, str. 407.) 

188 G. Ostrogorski, Porfirogen i to va kronika srpskih vladara i njeni krono¬ 
loški podaci. Istoriski časopis Srpske akademije nauka, Beograd, 1949, 
sv. 1-2, str. 29. 

189 F. Šišić, Genealoški prilozi, nav. dj., str. 60. 

u Bijeloj Hrvatskoj koja je, moguće, tada bila samo banski dio (ta¬ 
dašnja Lika, Krbava i Gacka) hrvatske države. Međutim, najvažni¬ 
je je, što i sam F. Šišić zaključuje, daje povijesna bit navoda u Lje¬ 
topisu popa Dukljanina vjerodostojna. “Ali daje i ovde (gl. XXVI- 
II-XXIX) Dukljanin očuvao mnoge tragove narodnoga pričanja i 
pamćenja, ne može da bude sumnje... Pa i onaj podatak, gde se 
kaže, da je kralj Bele Hrvatske (ili Hrvatske) Krešimir (=Mihajlo 
Krešimir II) zauzeo najpre stare hrvatske županije (s leve obale 
Vrbasa) Uskoplje (danas Bugojno i Kupres), Luku (danas Dnoluka 
kod Jajca) i Plivu (kod Jajca), a potom i ‘čitavu Bosnu’, po mom 
je mišljenju istoriski ispravan; verovatno je i to kaki prepisani stari 
istoriski zapis hrvatskoga (ili donjodalmatinskoga) postanja.” 190 

Priređivač Trogirskog kataloga koristio se, uz Ljetopis, i svakovr¬ 
snim drugim vrelima pa je tako prezentirao u glavama XVI. i XVII., 
uz netočne, i neke veoma važne točne podatke kojima je istinitost 
potvrđena kada je krajem kolovoza 1898. godine otkriven nadgrobni 
natpis kraljice Jelene. U ovome natpisu (u čitanju i prijevodu M. Sui- 
ća) stoji daje Jelena “bila žena kralju Mihovilu i majka Stjepana kra¬ 
lja, ona koja je smrću prezrela kraljevski grimiz osmoga mjeseca li¬ 
stopada i ovdje u miru pokopana godine od Gospodnjeg utjelovljenja 
976”. 191 Od izvanredna je značenja za vjerodostojnost vrela (dakako 
u određenoj mjeri) navod u ovom Trogirskom katalogu daje Jelena 
žena kralja Krešimira, a F. Šišić dobro primjećuje da “toga nema ni 
u jednom izvoru, kojima se on (priređivač, op. I. M.) mogao služiti”. 
Takva točnost ne može se objasniti Šišićevom pretpostavkom daje 
do toga podatka “kompilator” došao kombiniranjem. 192 

S. Antoljak s pravom zaključuje da ni podatak iz Trogirskog ka¬ 
taloga o Krešimirovoj smrti oko 954. godine nije daleko od istine. 

190 F. Šišić, Letopispopa Dukljanina, nav. dj., str. 447-448. 

191 M. Suić, Prilog tumačenju natpisa kraljice Jelene. Starohrvatska pro¬ 
svjeta. Serija III, 14/1984 (1985), str. 34. 

192 F. Šišić, Genealoški prilozi, nav. dj., str. 63. 

“Dakle on je sjeo na očevo prijestolje 926; 950. je vladao već 24 
godine. Kada je prestao vladati, tj. kraljevati, sigurno i određeno ne 
znamo, iako ima za to jedan vrlo kasni i od ovoga doba vrlo daleki 
podatak. To je tzv. ‘Catalogus ducum et regum Dalmatie et Croa- 
tie’, sastavljen u prvoj polovici 18. stoljeća, a pisac bi mu valjda 
imao biti Isusovac Filip Riceputi... Unatoč toga ne bi se i mogli 
sasma složiti sa Šišićem da su ‘svikolici podaci bivšeg trogirskog 
imenika... sasvim nepouzdani i bez ikakve historičke vrijednosti’, 
jer su oni uzimani iz većinom danas izgubljenih izvora kao i onih, 
koji i danas nisu sasma podvrgnuti jednoj temeljitoj kritici, kao ni 
ovaj ‘rimski katalog’, koji još nije dobio svoje određeno mjesto 
među izvorima za hrvatsku srednjovjekovnu historiju.” 193 

F. Bulić je, poslije otkrića Jelenine nadgrobne ploče, posebno 
napomenuo da su hrvatski kraljevi u X. i XI. stoljeću imali uz na¬ 
rodno i kršćansko ime (Petar Krešimir, Dmitar Zvonimir) i točno 
zaključio daje tako Jelenin muž Mihajlo (Mihovil) imao i narod¬ 
no ime Krešimir. “Ime Mihajla moramo dati Krešimiru i nikomu 
drugomu: a) jer se je suprug Jelene zvao i Mihajlo, kako u na(t) 
pišu; b) jer trogirski Anonym veli izričito, da je Jelena bila žena 

193 S. Antoljak, nav. dj., str. 147-148. I Bulić misli slično. “I bez obzira na 
ostale vijesti, sadržane u trogirskom imeniku, sudeći po sama ova dva 
poglavlja br. XVII i XVIII, koja se odnose na predmet, s kojim se bavi¬ 
mo, lako je uvidjeti, daje Catalogus trogirski neka smjesa raznih vije¬ 
sti, neka krparija iz kasnijih doba, negdje valjda iz XVII. v., skrpana od 
raznih pisaca, nešto više legendarna, nego li povjesničkoga. Ali se opet 
vidi po svemu, da nije ovo iz glave izvađeno, nego daje ovo skrpano iz 
povjesničkih legendarnih starijih djela, da nije ovo sve izmišljeno, da 
izvornici odmiču u starije vjekove... Alija cijenim, da u gore navede¬ 
nom zamršenom katalogu ima već nešto povjesničkog zrnja odnosno na 
napis Jelenin.” (. Izvještaj predsjednika društvenoga mons. Fr. Bulića o 
crkvi sv. Marije od Otoka i nadgrobnom napisu kraljice Jelene. Vjesnik 
hrvatskoga arheološkoga društva. Nova serija, svezak V, Zagreb, 1901, 
str. 224.) (U daljnjem tekstu: Bulić, Izvještaj .) 

Krešimirova; c) jer u na(t)pisu stoji, daje Stjepan bio sin Mihajla 
i Jelene, a Resti veli, daje otac Stjepanov bio kralj Krešimir, pa i 
Anonym trogirski stavlja za nasljednika Krešimiru Stjepana-Miro- 
slava. Krešimir i Mihajlo, dakle, jedna su te ista osoba.” 194 Bulić je, 
vjerujući da se kronologija vladara u DAI odnosi na X. stoljeće, po- 
grješno zaključio za Jelenina sina Stjepana da se zvao Miroslav. 195 


2 . 

Za kronologiju hrvatskih kraljeva u X. stoljeću od bitnog su 
značenja podatci koje se navode u Rimskom katalogu. D. Farlati 
je pridavao iznimnu važnost Rimskom katalogu (kako ga je on na¬ 
zvao), a koji je, prema njegovu navodu, izradio kronološkim redom 
jedan učeni “Dalmata” iz raznih pismohrana. (“Catalogus Roma- 
nus ex Archivis Romanis, puta Indice Archivi Avenionensis, Actis 
Consistorialibus Antiquis, Actis Consistorialibus novis, seu Libris 
Provisionum Apostolicarum.”) 196 

U Rimskom katalogu navodi se i sljedeće: 

“Joannes VIII. aliis Januarius II. Archiepiscopus Spalatensis 
vicesimus sextus. Praefuit ab an. 914. usque ad an. c. 940. seden- 
tibus Joanne X. Leone VI. Stephano VII. Joanne XI. Leone VII. 
Stephano VIII. imperante in Oriente Constantino Porphyrogenito 
cum Romano Lecapeno; regnante in Servia Tiscimiro, Ducibus in 

194 F. Bulić, Izvještaj, nav. dj., str. 222, 226. 

195 F. Bulić je s vremenom prihvatio zaključak da je kraljica Jelena bila 
“žena kralja Mihajla Krešimira... a majka Stjepana Držislava”. (Frano 
Bulić-Lovre Katić, Stopama hrvatskih narodnih vladara. Hrvatsko knji¬ 
ževno društvo sv. Jeronima, Zagreb, 1928, str. 76. Tekst F. Bulića u ovoj 
knjizi je samostalan, a označen je kao: “II. dio.”) Usporedi i: Duje Ren- 
dić-Miočević, Neke epigrafsko-onomastičke značajke epitafa kraljice 
Jelene. Arheološki radovi i rasprave. Zagreb, 8-9, 1982, str. 226-228. 

196 D. Farlati, nav. dj., I, str. 329. 

Croatia Michaele, Ciodomiro, aliis Tirpimiro II. deinde in eadem 
Croatia regnante Cresimiro I. 

Fruntinianus IV. Archiepiscopus Spalatensis vicesimus septi- 
mus. Praefuit inter annos 940. et 970. sedentibus Stephano VIII. 
Martino III. vel Marino II. Agapito II. Joanne XII. Leone VIII. Be- 
nedicto V. Joanne XIII. imperantibus in Oriente Constantino Por- 
phyrogenito, Romano, Nicephoro Phoca, Joanne I. Zemnisce; re¬ 
gnante in Croatia Cresimiro I. 

Martinus IV. Archiepiscopus Spalatensis vicesimus octavus. 
Praefuit ab an. 970. usque ad an. 1000; sedentibus Joanne XIII. Bene- 
dicto VI. Dono II. Benedicto VII. Bonifacio VII. Joanne XIV. Joanne 
XV. Gregorio V. Silvestro II. imperante in Oriente Joanne Zemnisce, 
Basilio cum fratre Constantino; regnante in Croatia Dircislao.” 197 

Iz Rimskoga kataloga proizlazi da su u Hrvatskoj u doba nad¬ 
biskupa Ivana VIII. (od 914. do oko 940. godine) vladali banovi 
Mihajlo i Cudomir (po nekima Trpimir), a zatim kralj Krešimir. 
Od posebne je vrijednosti podatak u Rimskom katalogu da je već 
za nadbiskupovanja Ivana VIII. vladao u Hrvatskoj kralj Krešimir. 
Biskupa Ivana, smješta Toma Arhiđakon u 914. godinu, “znači va¬ 
ljda dobu, kada je ovaj počeo biskupovati”. 198 Ivan je, po Rimskom 
katalogu biskupovao do 940. godine. Za kronologiju Krešimirova 
kraljevanja bitno je da je Ivan, kako je sigurno posvjedočeno, bi¬ 
skupovao i 928. godine. “Iz pisma pape Leona VI. može se samo 
ustvrditi, da je g. 928. bio još Ivan na životu.” 199 Biskupa Ivana 
naslijedio je Frontinijan (Fruntinianus IV.), a njegovo nadbisku- 
povanje u Rimskom katalogu datira se od 940. do 970. godine i 


197 D. Farlati, nav. dj., I. str. 334. 

198 Fr. Bulić - J. Bervaldi, Kronotaksa solinskih biskupa uz dodatak Kro- 
notaksa spljetskih nadbiskupa {od razorenja Solina do polovice XI. v.) 
“Preštampano iz ‘Bogoslovske smotre’ god. 1912.” Zagreb, 1912-1913, 
str. 160. 

199 F. Bulić - J. Bervaldi, Kronotaksa, nav. dj., str. 163. 

navodi se daje i u tom razdoblju (“praefuit inter annos 940. et 970.) 
kraljevao u Hrvatskoj Krešimir. Rimski katalog navodi da je od 
970. godine nadbiskupovao Martin. “Sva je prilika da data Tome 
Arcidjakona od god. 970. označuje vrijeme, kada je Martin počeo 
biskupovati, kako smo isto opazili i za biskupa Ivana.” 200 Za Marti- 
na (Martinus IV.), prema Rimskom katalogu, vladao je u Hrvatskoj 
kralj Držislav. 

Farlati je kao maksimalno korektan povjesničar donio, na te¬ 
melju njemu tada raspoložive građe, svoje posebno viđenje krono¬ 
logije hrvatskih vladara. On pod naslovom Series Ducum & Regum 
Chrobatiae nastavlja poslije Mutimira (“filius Tirpimiri an. 892.”) 
ovu kronologiju: 

“XII. Tamislavus anno circiter 914. Ex Archidiacono. 

XIII. Michael anno circiter 920. Ex Historicis Venetis; idem 
fortasse ac Myrosthlabus Porphyrogeniti. 

XIV. Tirpimirus II. Ex Dandulo 

XV. Mucimirus II. Ex Dandulo 

XVI. Cresimirus Senior seu Major. Ex Diplomate Crefimiri III. 
Hactenus Duces. 

XVII. Dircislavus primus Rex Chrobatiae ab anno circ. 970. 
usque ad finem saeculi decimi. Ex Archidiac. & Tabulis Fundat. 
Templi S. Michaelis apud Salonam.” 201 

Farlati se, kako je i posve razumljivo za njegovo doba, navodeći 
podatke o kraljevima Trpimiru i Mutimiru, pozvao na Dandola, a on 
je “kroničar XIV. v., koji je u (tom) pitanju imao pred očima Tomu 
Arcidjakona”. 202 Farlati se u ovoj sintezi hrvatskih vladara poziva na 
mletačke povjesničare i zaključuje daje Mihajlo vladao oko 920. go¬ 
dine u Hrvatskoj i da bi to mogao biti kralj Miroslav iz DAI, ali on ne¬ 
ovisno spominje i navod iz istih mletačkih pisaca daje Mihajlo vladao 

200 F. Bulić - J. Bervaldi , Kronotaksa, nav. dj., str. 166. 

201 D. Farlati, nav. dj., I, str. 342. 

202 F. Bulić - J. Bervaldi , Kronotaksa, nav. dj., str. 168-169. 

kao hrvatski ban između 912. i 932. godine, a posebno dodaje daje taj 
Mihajlo ista osoba kao Miroslav iz DAI i da ga je ubio ban Pribina. 203 

Navedeno Farlatijevo shvaćanje redoslijeda hrvatskih vladara 
gotovo je u potpunosti protivno sadržaju Rimskoga kataloga što 
potvrđuje vjerodostojnost njegova navoda daje jedan učeni “Dal- 
mata” bio autor posebno priređenoga Rimskoga kataloga. 204 

Iz navedenih podataka u Rimskom katalogu može se zaključiti 
daje u godinama u koje Šišićeva sljedba datira dva kralja Krešimi¬ 
ra (“Krešimir I. 935. (?) - 945.”; “Mihajlo Krešimir II. 949., umro 
prije 970.”) postojao samo jedan hrvatski kralj Krešimir. “Ovaj 
svoju kraljevsku funkciju vrši do pedesetih godina X. stoljeća, i to 
za vrijeme nadbiskupovanja Ivana, a dijelom i za nadbiskupovanja 
Fruntianusa IV (940 - 970), o kome Toma Arhiđakon ništa nezna 
- a ne kako se kaže u tom istom katalogu za cijelog njegova mi- 
tropolitovanja. Još nešto. Kada Farlati govori o nadbiskupovanju 
Fruntianusa, on priča daje Tomislava naslijedio Čudomir, a ovoga 
‘nepos’ Krešimir s nadimkom ‘Maior’, kako ga se zove ‘in Tabulis 


203 D. Farlati, nav. dj., I, str. 341. 

204 U izdanju Bulić-Bervaldijeve Kronotakse drži se “veoma vjerojatnim” 
daje Rimski katalog sastavio ili Riceputi ili Farlati, ali se ipak napomi¬ 
nje da “bi nam se moglo prigovoriti, daje naša hipoteza presmjelom pri 
prosugjivanju ovih ljudi, inače veoma zaslužnih za našu crkovnu povi¬ 
jest”. (Fr. Bulić-J. Bervaldi, Kronotaksa, nav. dj., str. 77-83.) Bulić je, 
suočen s činjenicom da se podatci iz Rimskoga kataloga bitno razlikuju 
od Farlatijeva redoslijeda hrvatskih banova i kraljeva, to pokušao ovako 
objasniti: “Samo katkad ne slažu se datumi ovoga /Rimskoga/Kataloga 
sa poviješću Farlata. Po svemu se vidi, daje to navlaš učinjeno, da se ne 
dozna za pravog auktora ovog Kataloga .” (Fr. Bulić - J. Bervaldi, Kro¬ 
notaksa, nav. dj., str. 184.) Ovo mišljenje /don/ Frane Bulića, u kojemu 
bez i jednoga argumenta optužuje Farlatija za izmišljanje, bezvrijedno je 
i kao pretpostavka. (Uzgred: “Riceputijev rukopis uopće ne sliči rukopi¬ 
su autora ‘rimskoga kataloga’, a od Farlatija ne postoji nijedan dokument 
napisan ili potpisan njegovom rukom.” / Antoljak, nav. dj., str. 146./) 

Dalmaticis’. Na ovaj se podatak začudo nitko od naših historičara 
dosada nije osvrnuo, pa čak ni Šišić ni Barada. Svakako je intere¬ 
santno što kaže Farlati o ovom redoslijedu vladara, a njegov navod 
da se Krešimir zove ‘Stariji’ u dalmatinskim ispravama (spisima) 
točan je, jer tako baš stoji u onoj ispravi iz 1067. godine.” 205 

Ne može biti sporno daje Jelenin sin kralj Stjepan Držislav vla¬ 
dao prije, ali i 976. godine, ali nijedno poznato vrelo ne svjedoči o 
godini njegove smrti. 206 Spomen kralja Stjepana Držislava u Tome 
Arhiđakona, glasi: 

“Denique post Salone interitum in Spalato hos inuenimus an- 
tiquiores fuisse antistites: Iustinus archiepiscopus extitit anno in- 
camationis octingentesimo quadragesimo; Marinus archiepiscopus 
fuit tempore Caroli regis et Branimiri ducis Sclauonie; Iohannes 
archiepiscopus fuit anno Domini nongentesimo quarto decimo 
tempore Tamislaui ducis; Martinus archiepiscopus fuit anno Do¬ 
mini nongentesimo septuagesimo tempore Theodosii imperatoris 
et Dirsci/s/claui regis.” 207 (“Napokon poslije propasti Solina nala¬ 
zimo u Splitu ove starije biskupe: Justin je postao nadbiskupom 
godine od utjelovljenja osamsto četrdesete; Marin je bio nadbiskup 
u vrijeme kralja Karla i Branimira bana Sklavonije; Ivan je bio 
nadbiskup godine Gospodinove devetsto četrnaeste u vrijeme bana 
Tomislava; Martin je bio nadbiskup godine Gospodinove devetsto 
sedamdesete u vrijeme cara Teodozija i kralja Držislava.”) 208 Toma 

205 S. Antoljak, Značaj i važnost isprave kralja Krešimira I za hrvatsku po¬ 
vijest X stoljeća. U: S. Antoljak, Hrvati u prošlosti. Književni krug, Split, 
1992, str. 148. 

206 N. Klaić, Povijest Hrvata, nav. dj., str. 90-91. 

207 Toma Arhiđakon (Thomas Archidiaconus), Historia Salonitana. (Prire¬ 
dio Franjo Rački) JAZU, Zagreb, 1894, str. 36-37. Usporedi: N. Klaić, 
Historia Salonitana maior. SANU, Beograd, 1967, str. 107. 

208 Tomin navod o caru Teodoziju je pogrješan. Posljednji bizantski car pod 
imenom Teodozije vladao je u prvoj polovini VIII. stoljeća. (Theodosius 
III. od kraja kolovoza 715. do 18. travnja 716.; umro 722. godine). Tada 

je sakupio samo ona imena splitskih nadbiskupa za koje je znao i 
o kojima je ostala sačuvana uspomena. 209 Bit je Tomina datiranja 
da je Martin bio nadbiskup 970. godine, a to je bilo prema Tomi 
u doba “cara Teodozija i kralja Držislava”, što znači da je 970. 
godine kada je Martin postao nadbiskup, vladao Držislav, ali se iz 
ovoga navoda ne može zaključiti od kada je Držislav zavladao i do 
kada je vladao. 


3. 

Potreba prevrjednovanja postojeće historiografske građe nastu¬ 
pila je 1967. godine kada su Jakov Stipišić i Miljen Šamšalović 
u izdanju Diplomatičkoga zbornika objavili ispravu kralja Kre¬ 
šimira iz 950. godine. 210 Stjepan Antoljak je u posebnom izdanju 
ove isprave 1972. godine točno pročitao godinu njezina izdavanja 


je bio bizantski car Ivan Tzimisces (od 11. prosinca 969. do 10. siječnja 
976.). (Klaus-Jurgen Matz, Wer regierte Wan? Deutscher Taschenbuch 
Verlag, Miinchen, 2002, str. 46-47.) 

209 Kerubin Segvić, Borba za hrvatsko bogoslužje i Grgur ninski ili skižma u 
Hrvatskoj i Dalmaciji 1059-1075. “Pretiskano iz ‘Bogoslovske smotre’. 
Zagreb, 1930, str. 5. 

210 Jakov Stipišić i Miljen Šamšalović (priredili), Diplomatički zbornik kra¬ 
ljevine Hrvatske, Dalmacije i Slavonije, (743 - 1100). I, JAZU, Zagreb, 
1967, str. 39-43. N. Klaić na temelju Stipišićeva dvoumljenja oko čita¬ 
nja datuma isprave istu je datirala u “850 godinu” i zaključila daje “tako 
označena godina rezultat falsilikatorova neznanja”. (N. Klaić, Tobožnji 
Kresimirov ‘Priuilegium de Durana ’. Zbornik Filozofskog fakulteta. / 
Spomenica Georgija OstrogorskogJ Beograd, XII, 1, 1974, str. 207 - 
226); Klaićka nije posebno istraživala ovu ispravu nego se na nju osvr¬ 
nula na temelju navedenoga Stipišićeva izdanja, i to tako da se cijeli taj 
osvrt doimlje najviše kao njezin osobni obračun sa Stipišićem. 

i uvjerljivo obrazložio njezinu autentičnost, 211 ali to su prihvatili 
samo kritični pojedinci. 212 


211 S. Antoljak, Značaj i važnost isprave kralja Krešimira, nav. dj., str. 111- 
172. S. Antoljak želeći ovu ispravu uskladiti s podatcima iz DA1, misli da 
je kralj Krešimir iz isprave imao oca Trpimira koga on nazivlje Trpimir II. 
“Na osnovu kritičkog razmatranja unutarnjih karakteristika i materijalne 
strane ove povelje može se ustvrditi daje ona autentična. Iz ovoga privile¬ 
gija proizlazi daje Krešimir I. bio potpuno nezavisan vladar, tj. ‘po milosti 
Božjoj kralj Hrvata i Dalmatinaca’, koji je 950. g. već 24 godine sjedio na 
prijestolju. S time se u vezi može staviti početak njegove vladavine u 926. 
godinu, kada je naslijedio svoga oca Trpimira II. U vezi ovoga datuma mi 
stavljamo vladanje Tomislava, za koga ničim nije dokazano daje sin Mun- 
cimira, u početak 10. stoljeća do o. 920. g. i na taj način suzujemo krug nje¬ 
gove djelatnosti i događaja, koji su mu se dosada preko ustaljenih datuma 
upravljanja hrvatskom državom (o. 910. - o. 930) pripisivali. Usporedo sa 
time možemo reći da prvi splitski sinod, za koji se tvrdi daje održan 925, 
nije tada bio nego je mogao zasjedati i prije 920, zapravo već poslije 915. 
godine. Mijenjamo i dataciju kraljevanja Trpimira II, čiji se rodbinski od¬ 
nos prema Tomislavu ne može odrediti, te njegovu vladavinu stavljamo u 
period od o. 920. do nešto prije 926. i pripisujemo mu u tom razdoblju sve 
ono što seje tada odvijalo i događalo u Hrvatskoj. Analizirajući detaljno i 
kritički kasnije izvore (pretežno one iz početka 18. stoljeća), koji govore 
o Krešimiru I, uzimamo odande jedino u mogućnost podatak, koji govori 
daje umro o. 954. godine, te da mu se žena zvala Jelena... U tom vremen¬ 
skom periodu ukazujemo i na to: daje dosadašnja godina datacije drugog 
splitskog sinoda problematična i nedokazana. Na osnovu pak spisa, koji 
nam govori i o putu papinskih poslanika u Bugarsku i natrag, možemo za¬ 
ključiti daje ovaj sinod mogao biti održan najranije tek 929. godine.” (S. 
Antoljak, Značaj i važnost isprave kralja Krešimira, nav. dj., str. 170-171.) 

212 Usporedi: Duško Kečkemet, Prošlost Vranjica. U knjizi: Vranjic kroz vjeko¬ 
ve. Institut za historiju radničkog pokreta Dalmacije, Split, 1984, str. 49-50.; 
Milan Ivanišević, Povijesni izvori. U knjizi: Starohrvatski Solin. Arheološ¬ 
ki muzej u Splitu, Split, 1992, str. 49. Njemački povjesničar Martin Eggers 
prihvatio je ovu listinu kao vjerodostojnu i on je u djelu Das “Grossmahris- 
che Reich ” Realitat oder Fiktion? (1995. godine) s pravom zaključio da Si- 

Kralj Krešimir u ovoj ispravi, koja se čuva u Nadbiskupskom 
arhivu u Splitu, daruje devetorici Hrvata otok Vranjic i neke posjede 
u Solinu. Kao ime pisara ove isprave navodi se biogradski biskup 
Prestancije, a jedan biogradski biskup ovog imena poznat nam je iza 
1074. godine, ali kako o datumu osnutka biogradske biskupije nema¬ 
mo nikakvih podataka, moguće je pretpostaviti daje i ranije postojao 
također biogradski biskup imenom Prestancije, odnosno da je bio¬ 
gradska biskupija utemeljena u IX. stoljeću. 213 Godina izdavanja ove 

šićeva “škola”, zapada u “najveću teškoću” jer izmišlja vladavinu Trpimira 
II. od 928. do 935. godine, iako taj kralj nije nigdje potvrđen. (M. Eggers, 
Das “Grossmahrische Reich ” Realitat oder Fiktion? Eine neuinterpretati- 
on der Quellen zur Geschichte des mittleren Donauraumes im 9. Jahrhun- 
dert. Anton Hiersemann, Stuttgart, 1995, str. 345.) M. Eggers smatra da gl. 
XXXI. DAI obrađuje vrijeme poslije Muncimira oko 895. godine, a prije 
Tomislava. Tako on stavlja iza Muncimira Porfirogenetova kralja Krešimi¬ 
ra oko 900., a Miroslava 905. pa zatim bana Pribinu do 910. i Tomislava kao 
kralja posebno u 926. godinu kada te iste 926. godine prijestolje zauzimlje 
kralj “Krešimir II”. (M. Eggers, Das ‘Grossmahrische Reich ’Realitat oder 
Fiktion ?, nav. dj., str. 345-347, 350.) Treba napomenuti da se u DAI navodi 
kralja Trpimira u neprekinutom nizu neposredno prije Kreši mir a i Mirosla¬ 
va. M. Eggers u svojoj kronologiji shvaća Tomislava (Thomislavus) iz gla¬ 
ve XII. latinske redakcije Hrvatske kronike kao kralja Tomislava iz X. sto¬ 
ljeća. (M. Eggers, Das ‘Grossmahrische Reich ’Realitat oder Fiktion!, nav. 
dj., str. 343-350.) Ovaj autor datira vladavinu kralja Tomislava u Bosni od 
909. godine, a u Hrvatskoj od 914. do 926. godine. (M. Eggers, Das ‘De ad- 
ministrando imperio ’ des Kaisers Konstantinos VII. Porphyrogennetos und 
die historisch-politische Situation Siidosteuropas im 9. und 10. Jahrhundert. 
Ostkirchliche Studien 56 /2007/, str. 30.) Međutim, kralj “ Thomislavus ”, 
prema redoslijedu kraljeva iz Hrvatske kronike, vladao je u prvoj polovini 
VIII. stoljeća, a prema glavi XII. prvobitne (izvorne) hrvatske redakcije Hr¬ 
vatske kronike nije se ni zvao Tomislav nego Polislav. Usp. I. Mužić, Hrvat¬ 
ska kronika u Ljetopisu popa Dukljanina. Muzej hrvatskih arheoloških spo¬ 
menika, Split, 2011, str. 104-105, 121. 

213 “Pisar isprave je biogradski biskup Prestancije. Znamo da se Biograd spo¬ 
minje u hrvatskim ispravama prvi put tek 1060. godine u ispravi kralja Pe- 

isprave je, prema S. Antoljaku koji ju je prvi stvarno vrjednovao, 214 


tra Krešimira izdanoj u korist samostana sv. Ivana u Biogradu prigodom fon¬ 
dacije. Kasnije 1071. Biograd se spominje kao castrum. Zanimljivo je napo¬ 
menuti da i Konstantin Porfirogenet nazivlje Biograd kastrumom. U već spo¬ 
menutoj ispravi iz 1060. spominje se biogradski biskup Teodozije. Obično 
se smatra da je to prvi biogradski biskup. Međutim, to se ničim ne može do¬ 
kazati. Sasvim je nepoznato kada je osnovana biogradska biskupija. O tome 
nam najmanje govori spomenuta isprava. Farlati bez dokaza pretpostavlja da 
je Biograd najprije potpadao pod zadarsku, a zatim pod ninsku biskupiju i da 
je ‘auctor et conditor’ biogradske biskupije kralj Petar Krešimir IV. Mi zna¬ 
mo da se Biograd nazivlje i civitas. Ne znamo od kada. To je moglo biti mno¬ 
go ranije od 1060. godine... Prema tome, ako hoćemo riješiti ovu zagonet¬ 
ku, ne preostaje nam drugo nego odbaciti tvrdnju daje biogradska biskupija 
osnovana tek 1060. godine i pomaknuti njen osnutak za stotinjak godina ra¬ 
nije. Konstantin Porfirogenet na spomenutom mjestu ističe da Biograd spada 
među gradove pokrštene Hrvatske, pa bismo mogli pretpostaviti daje kao ta¬ 
kav već u njegovo doba mogao biti i sijelom biskupa. A to što nemamo pisa¬ 
nih spomenika o osnutku biskupije, ne bi nas trebalo zbunjivati, jer i o ninskoj 
biskupiji u IX stoljeću sve do 892. godine, tj. do Muncimirove isprave nema¬ 
mo u našem diplomatičkom materijalu nikakva spomena. Da nam vatikanski 
kodeks s pismima Ivana VTII ne donosi pismo upućeno ni ns kom biskupu Te- 
odoziju od 7. lipnja 879, ne bismo mogli ni pomisliti daje Nin već tako rano 
bio sjedištem biskupa.” (Jakov Stipišić, Tragom jedne bilješke Ivana Luciusa 
o jednoj hrvatskoj vladarskoj ispravi, str. 88-89.) Slično obrazlaže i S. Anto- 
ljak. (S. Antoljak, Značaj i važnost, nav. dj., str. 135, 164.) 

214 “Ivan Lučić je dobro poznavao ovu ispravu i sam prepisao njezin jedi¬ 
ni izvornik. Nije ju smatrao vrijednom navođenja u potpunosti, kao što 
je navodio druge isprave, ali je nije zanemario ili označio kao krivotvo¬ 
rinu. Rački ovu ispravu nije uvrstio u svoju zbirku, iako je Ivan Krstitelj 
Tkalčić nju nabrojio u svom izvješću o proučavanju arhiva u Dalmaciji, 
a podnio ga je Akademiji 15. ožujka 1876., dok je Rački još tiskao svo¬ 
je djelo. Tako je isprava kao cjelina bila dugo zaboravljena. Frane Bulić 
je godine 1913. spomenuo Lučićevo pisanje o ispravi, u njegovu djelu i 
u jednom njegovu pismu, ali nije pošao tražiti ispravu.” (M. Ivanišević, 
Otok hrvatskoga vladara. Tusculum /Solin/, 1, 2008, str. 116-117, 119.) 

jasno označena kao: ‘5 CCCCL’, što znači da se radi o 950 godini. 215 

Iz ove kraljevske listine proizlazi daje do oko 950. godine u Hr¬ 
vatskoj vladao kralj Krešimir dvadeset i četiri godine, što znači da 
je počeo vladati od oko 926. godine. Isprava započinje ovako: “/« 
nomine sante et indiuidue trinitatis. Anno dominice incarnationis 
DCCCCL indictione XIIa. Ego Cresimirus, dei grada Croathorum 
atque Dalmatinorum rex, uicesimo quarto regni mei anno residens 
in paterno Christi munere solio. ..” 216 (“U ime svetoga i nedjelji¬ 
voga Trojstva. Godine od Gospodinova utjelovljenja devetstotina 
i pedesete, indikcije dvanaeste. Ja Krešimir Božjom milošću kralj 


215 “Taj isti autor (Stipišić) piše da ‘s obzirom na to da upravo datum pred¬ 
stavlja najteži problem ove isprave mi bismo mogli doći do apsurdne 
brojke DCCCL (S. A.), koja ni u kojem slučaju ne može biti točna’... 
Međutim i u onoj pergameni od 1397., gdje se nalazi ova Krešimirova 
povelja, stoji datum ‘8 CCCCL’, a u Luciusovom prijepisu ‘DCCCCL’, 
te je zbilja čudno odakle Stipišiću takva vremenska brojka?!... Međutim 
to je 950. godina. Naime naše 5 znači svakako 500, L = 50 (Gl. Cappelli, 
Lexicon abbreviaturarum. IVorterbuch lateinischer und italienischer 
Abkurzungen, Leipzig 1928, 414, 416) a CCCC je 400. Prema tome je to 
gore navedena godina. Po indikciji pak to bi trebala biti 953 ili 954. godi¬ 
na. Ovo bi se moglo, kako Rački navodi za druge isprave, dogoditi kriv¬ 
njom prepisivača, koji su pogriješili. Tako on niže nekoliko primjera iz 

XI stoljeća glede pisanja datuma (v. Rački, Staripriepisi. . .,155-157)... 
Prema prijepisu iz kraja 14. stoljeća ovo je XII indikcija, i to bizantinska 
koja je trajala od 1. IX 953. do 31. VIII 954. godine (v. za to A. Cappelli, 
Cronologia..., 10, 11, 246). Nadalje mi imamo napisanu 950. godinu i 
njoj pripada 8. indikcija, koja je trajala od 1. IX 949. do 31. VIII 950. go¬ 
dine. Iz ovoga se može zaključiti ili da se je pisar zabunio pri prepisiva¬ 
nju ili godine (onda bi bila u najmanju ruku 953. ili 954. g.) ili u indikci¬ 
ji, koja je imala biti VIII, a u najgoru ruku VII. Uopće prepisivač iz XIV 
stoljeća lakše se je mogao zabuniti pri prepisivanju nego li onaj npr. iz 

XII stoljeća.” (S. Antoljak, Značaj i važnost , nav. dj., str. 126.) 

216 Čitanje isprave donosim prema posljednjem objavljenom izdanju u M. 
Ivaniševića. (M. Ivanišević, Otok hrvatskoga vladara. Nav. dj., str. 117.) 

Hrvata i Dalmatinaca, Kristovim darom vladajući na očinskom pri¬ 
jestolju u dvadeset i četvrtoj godini moga kraljevanja.. 

Vjerodostojnost isprave kralja Krešimira iz 950. godine potvrđu¬ 
je sadržajna istoznačnost temeljnih podataka iz Trogirskog kataloga i 
Rimskoga kataloga. Pod brojem XVI. Trogirskog kataloga navodi se 
daje Krešimira obdario otac Tješimir Bosnom i kraljevskim naslo¬ 
vom “oko” 929. godine, a “oko” 932. godine daje Krešimir zavladao 
u Hrvatskoj i sjedinio Bosnu i Hrvatsku u jedinstveno kraljevstvo. 
Posebno je važan istinit podatak iz Trogirskog kataloga (koji ne po¬ 
stoji u Ljetopisu popa Dukljaninal ) daje Jelena žena kralja Krešimi¬ 
ra. Iz Jelenina natpisa daje kraljica bila “glasovita... žena kralju Mi¬ 
hovilu i majka Stjepana kralja” i “za života, kosnuta smrću u kraljev¬ 
skom domu, postala majkom sirota i zaštitnicom udovica” 217 može 
se zaključiti daje bila suvladarica u dužem vremenskom razdoblju, 
što osobito potvrđuje daje bila žena kralju Mihajlu Krešimiru koji je 
zavladao od oko 926. godine. 218 Točnost podatka o Jeleni u Trogir¬ 
skom katalogu upućuje na mogućnost da i podatci u istom katalogu 
o godinama kada je Krešimir zavladao Bosnom i Hrvatskom također 
mogu biti točni. Godine 929. i 932. iz Trogirskog kataloga navedene 
su s oznakom “oko”, a to je gotovo u potpunosti suglasno navodu iz 
isprave kralja Krešimira da on vlada u Hrvatskoj od oko 926. godine. 
Rimski katalog potvrđuje daje Krešimir zavladao u doba nadbiskupa 
Ivana VIII., dakle od 914. do “oko” 940. godine što znači daje to 
moglo stvarno biti “oko” 926. godine, kako stoji Krešimirovoj ispra¬ 
vi iz 950. godine. Trogirski katalog, Rimski katalog i isprava kralja 
Krešimira iz 950. godine savršeno su suglasni daje u međuvremenu 
od oko 926. godine do 976. godine vladao samo jedan hrvatski kralj 


217 M. Suić, Prilog tumačenju natpisa, nav. dj., str. 34. 

218 “Ako seje Jelena udala god. 930, moglo joj je tada biti po prilici 20 go¬ 
dina; pa stoga smrt ju je zatekla po prilici u dobi od 66 godina; a to je po¬ 
sve redovit ljudski vijek.” (Bulić, Izvještaj, nav. dj., str. 227.) 

Mihovil (Mihajlo) Krešimir i da ga je u tom razdoblju poslije smrti 
naslijedio njegov i Jelenin sin Stjepan Držislav. 

I iz darovnice Petra Krešimira za posjed Diklo, 219 koja se dati¬ 
ra u 1067. godinu, može se sa sigurnošću zaključiti daje postojao 
samo jedan kralj Krešimir do kraja vladavine kralja Stjepana Drži¬ 
slava, dakle do vremena Svetoslava i njegove braće. Petar Krešimir 
u spomenutoj ispravi navodi svoje pretke ovako: “Našli smo naime 
u zborniku isprava šukundjeda našega Krešimira Starijega (‘Com- 
perimus namque in gestis proavi nostri Cresimiri maioris’), daje za 
spas svoje duše darovao u posjed samostanu Sv. Krševana neko ze¬ 
mljište, koje se zove Diklo... To je ostalo neprijeporno njegovim po¬ 
sjednicima [samostan Sv. Krševana] za vrijeme njegovo [Krešimira 
Starijega] i za njegova sina Držislava , i njihovih [Krešimira Starije¬ 
ga i Držislava] moćnih banova Pribine i Godemira, i za vrijeme Sve¬ 
toslava i njegove braće Krešimira i Gojislava, i sina njegova kralja 
Stjepana, oca moga...” 220 D. Mandić zaključuje da se iz citiranih 


219 “Iako darovnica Petra Krešimira IV za posjed Diklo - tobože u korist 
samostana sv. Krševana u Zadru - nije vjerodostojna, ipak je jedan od 
najdragocjenijih diplomatičkih izvora za razdoblje Trpimirovića. Naime, 
kad nepoznati benediktinac po svoj prilici u drugoj polovici 12. st. sa¬ 
stavlja darovnicu, unosi u nju podatke o hrvatskim vladarima i banovima 
služeći se nekom, danas izgubljenom vladarskom genealogijom ili kata¬ 
logom. Nema razloga sumnjati u to da su njegovi podaci o hrvatskim vla¬ 
darima istiniti, da ih je izmislio, promašio bi svrhu svog falsifikata. Zato 
podatke o hrvatskim vladarima u inače lažnoj darovnici za Diklo pri¬ 
hvaćamo kao najvredniji izvor za porodične odnose u dinastiji Trpimi¬ 
rovića.” (N. Klaić, Izvori za hrvatsku povijest do 1526. godine. Školska 
knjiga, Zagreb, 1972, str. 56.) 

220 D. Mandić, Rasprave, nav. dj., str. 331-332. D. Mandić je riječ šukundjed 
upotrijebio kao zamjenu za riječ predak “proavus” (pradjed) u citiranoj 
ispravi. F. Šišić točno napominje da Petar Krešimir u citiranoj ispravi 
“izbraja inače čitavu lozu svoje porodice od njezina utemeljitelja Mi¬ 
hajla Krešimira... Kralj dakle u toj ispravi govori o pretku čitave svo- 

navoda “jasno razabire, daje Petru Krešimiru IV. bio otac Stjepan, 
pradjed Držislav i šukundjed Krešimir Stariji”. 221 Dakle iz citirane 
isprave Petra Krešimira proizlazi daje njegov predak bio kralj Kre¬ 
šimir stariji, daje taj Krešimir stariji imao sina kralja Držislava i da 
je taj Držislav imao sinove Svetoslava, Krešimira i Gojislava. 

Navod u ispravi kralja Krešimira iz 950. godine daje on Kre¬ 
šimir “Božjom milošću kralj Hrvata i Dalmatinaca” i da vlada “na 
očinskom prijestolju” upućuje da je on samostalan vladar u neza¬ 
visnoj državi. Tu povijesnu stvarnost potvrđuje činjenica da su Hr¬ 
vati raspolagali velikom vojnom snagom, koja se dokazala 927. 
godine u pobjedonosnom ratu s Bugarima. U gl. XXXII. DAI po¬ 
slije navoda daje srpski veliki župan Zaharija pobjegao u Hrvatsku 
kada je car Simeon poslao na njega svoju vojsku stoji (u prijevo¬ 
du D. Mandića) sljedeće: “U to, dakle vrijeme, vrijeme isti Bugari 
uniđu u Hrvatsku pod vodstvom Alogobotura da ratuju, ali budu 
tamo svi poubijani od Hrvata.” To se, prema bizantskim kroniča¬ 
rima (nastavljaču Teofanove kronike, Georgiju Kedrenosu i Ivanu 
Zonarasu) dogodilo 27. svibnja 927. godine. 222 S ovakvom vojnom 
snagom Krešimir je stvarno mogao vladati i Bosnom, kako stoji u 
Ljetopisu popa Dukljanina, odnosno u Trogirskom katalogu. 


je porodice, što riječ <proavus> i znači... Petar Krešimir dakle služio se 
u ispravi od 1066/1067. običnijom riječi proavus umjesto neobičnijom 
abavus.” (F. Šišić, Genealoški prilozi, nav. dj., str. 84-85.) 

221 D. Mandić, Rasprave, nav. dj., str. 332. 

222 D. Mandić, Rasprave, nav. dj., str. 215-217. 

Sažetak 


Početak Trpimirave vladavine moguće je datirati najkasnije u 
840. godinu. Kralja Trpimira, koji je vladao od tada do oko 850. 
godine, a možda i koju godinu više, naslijedio je njegov sin Kre- 
šimir/Krišimir (“Krasemer”) koji je kraljevao do oko 860. godine. 
Krešimirov sin Miroslav, prema glavi XXXI. DAT, vladao je četiri 
godine, što znači od oko 860. do 864./865. godine, kada preuzi¬ 
ma vladavinu Domagoj. Miroslava je uklonio ban Pribunja oko 
863/864. godine. U vremenski period od oko 850. do oko 8647865. 
godine moguće je smjestiti vladavinu Trpimirovih nasljednika Kre¬ 
šimira i četverogodišnju Miroslava, te njegovu pogibiju od strane 
bana Pribunje i nerede koji su nastali. Vjerodostojnost isprave kra¬ 
lja Krešimira iz 950. godine, iz koje proizlazi daje zavladao u Hr¬ 
vatskoj od 926. godine potvrđuje sadržajna istoznačnost temeljnih 
podataka iz Trogirskog kataloga i Rimskoga kataloga. Pod brojem 
XVI. Trogirskog kataloga navodi se daje Krešimira obdario otac 
Tješimir Bosnom i kraljevskim naslovom “oko” 929. godine, a da 
je “oko” 932. godine Krešimir zavladao u Hrvatskoj i sjedinio Bo¬ 
snu i Hrvatsku u jedinstveno kraljevstvo. Posebno je važan istiniti 
podatak iz Trogirskog kataloga (koji ne postoji u Ljetopisu popa 
Dukljaninal) daje Jelena žena kralja Krešimira. Točnost podatka 
o Jeleni u Trogirskom katalogu upućuje na mogućnost da i podatci 
u istom katalogu o godinama kada je Krešimir zavladao Bosnom i 
Hrvatskom također mogu biti točni. Godine 929. i 932. iz Trogir¬ 
skog kataloga navedene su s oznakom “oko”, a to je gotovo u pot¬ 
punosti suglasno navodu iz isprave kralja Krešimira da on vlada u 
Hrvatskoj od 926. godine. Rimski katalog potvrđuje daje Krešimir 
zavladao u doba nadbiskupa Ivana VIII., dakle od 914. do “oko” 
940. godine što znači daje to moglo stvarno biti “oko” 926. godine, 
kako stoji u Krešimirovoj ispravi iz 950. godine. Trogirski katalog, 
Rimski katalog i isprava kralja Krešimira iz 950. godine savršeno 


107 


su suglasni daje u međuvremenu od oko 926. godine do 976. go¬ 
dine vladao samo jedan hrvatski kralj Mihovil (Mihajlo) Krešimir 
i da gaje u tom razdoblju poslije smrti naslijedio njegov i Jelenin 
sin Stjepan Držislav. 

Iz postojećih pisanih i kamenih vrela može se sa sigurnošću za¬ 
ključiti daje Sišićev i gotovo općeprihvaćeni redoslijed hrvatskih 
kraljeva u velikom dijelu X. stoljeća pogrješan i da ta kronologija 
stvarno izgleda ovako: 

1. Mihovil Krešimir od 926. do oko 954. godine 

2. Stjepan Držislav od oko 954. do poslije 976. godine 

3. Svetoslav od poslije 976. godine do pred kraj X. stoljeća. 


PRILOZI 





SVETOJURJEVSKA PROBLEMATIKA U HRVATA 

I 

sveti Juraj na reljefu crkve u Zrnovnici 


I. 

Farlati o svetom Jurju Solinskom 
i 

Bulićevo obezvrjeđivanje toga Farlatijeva teksta 


“Nijedan svetac u prošlim vremenima nije imao toliku slavu 
kao .vv. Juraj. Njegovo se štovanje raširilo po svemu svijetu, na sve 
narode, u svim jezicima. U tome se Zapad natječe s Istokom.'’'’ 

Krsto Stošić 


1 . 

U kršćanskom svijetu posebno se časti sveti Juraj o kome li¬ 
teratura navodi da je bio vojnik rođen u III. stoljeću u Kapadociji 
(današnja Turska) i da je podnio mučeničku smrt 303. ili 304. u 
Nikomediji (danas Izmir u Turskoj) ili u mjestu Lydda (danas Lod 
u Izraelu). 223 Uz ovoga najomiljenijeg sveca u povijesti kršćanstva 
vezano je i mnogo legendi. “Koncem 19. st. povijesna je znanost 
ipak utvrdila, da je sv. Juraj bio povijesna osoba - zahvaljujući 
pronalasku dotada nepoznatih vrela. To se u prvom redu odnosi na 
neke, premda rijetke arheološke i literarne podatke... Natpis iz mje¬ 
sta Eaccaea (Eitha) u Bataneji iz 368. god. spominje ‘kuću svetih i 
pobjedonosnih mučenika Jurja i drugova ’. Tu kuća znači crkva, a 

223 Jacobus de Voragine, Legenda aurea. Die Heiligenlegenden des Mitte- 
lalters. Anaconda Verlag, K51n, 2008, str. 238. 


111 




Sveti Juraj na reljefu crkve u Žrnovnici. Snimio: Zoran Alajbeg 

podignuta je u vrijeme, koje je također blizu eri mučenika... Prema 
navedenim svjedočanstvima sv. Juraj podnio je mučeništvo u Lyddi 
u Palestini, gdje je nad svečevim grobom već u prvoj polovici 4. 
st. bila podignuta crkva, kojoj su hodočastili kršćani. Doskora su 
se i u drugim krajevima Palestine podizale crkve s relikvijama sv. 
Jurja, kao 368. u Bataneji, a 515. u Trahonitidi.” 224 Kapadocija, 
kao i Lydda, stvarno su bili rani centri Jurjeva kulta. 225 Kršćan¬ 
ski svijet od petog stoljeća sve više štuje ovog sveca, naročito na 
Istoku, gdje je njegova svetkovina stoljećima među zapovjednim 
blagdanima. 226 “U Siriji je bilo negda mnogo crkava sv. Jurja, a 
jedna već od sredine IV. vijeka. U Palestini u Jerikonu bio je osno¬ 
van manastir .sv. Jurja u IV. vijeku... U Armeniji podigao je crkvu 
car Justinijan. U Carigradu je podigao jednu već car Konstantin, 
drugu Mauricij, treću Justinijan.” 221 

U literaturi se smatra da se kult sv. Jurja proširio sa srednjeg 
Istoka na Zapad. 228 U Napulju je na početku V. stoljeća utemelje¬ 
na bazilika sv. Jurja, a prve izvještaje o crkvama posvećenim na 
Zapadu sv. Jurju imamo u VI. stoljeću. 229 ‘Papa Grgur I. Veliki 
(590-604) dao je sagraditi crkvu sv. Jurja u nekom mjestu Sicilije. 
Papa Lav II. posvetio je g. 682. crkvu .sv. Jurja i Sebastijana u Ri¬ 
mu, a kad je papa sv. Zaharija (741-752) prenio u tu crkvu glavu 


224 Karlo Jurišić, Sveti Juraj u povijesti i legendi. U: Poljica. List Poljičkog 
dekanata, broj 1(2), godina II, Gata, 1977, str. 10-12. 

225 Gabriella Schubert, Der Heilige Georg und der Georgstag auf dem Bal¬ 
kan. U: Zeitschrift fur Balkanologie. Wiesbaden, 1985, broj 4, str. 99. 

226 Ambrozije Benković, Sveti Juraj mučenik. Sarajevo, 1938, str. 29. 

227 Krsto Stošić, Sv. Juraj mučenik vitez. Rukopis. Muzej Grada Šibenika, 
str. 15. 

228 Lorenz Seelig, Der heilige Georg im Kampf mit dem Drachen. Bayeris- 
ches Nationalmuseum, Bildfiihrer 12, Miinchen, 1987, str. 41. 

229 Bibliotheca sanctorum. Istituto Giovanni XXIII della Pontificia Univer- 
sita lateranense. Grottaferrata, 1965, VI, str. 518, 519, 522. 

Snimio: I. Mužić 


sv. Jurja, nazivala se dalje samo svečevim imenom... U današnjoj 
Francuskoj .vv. Klotilda... podigla je crkvu... uz samostan u VI. vi¬ 
jeku i više oltara... Štovanje .vv. Jurja u Bizantiji je počelo od doba 
cara Justinijana (52 7-567). ” 230 Kult sv. Jurja potvrđen je i u carstvu 
Karla Velikoga 231 , ali iz karolinškoga doba nije poznat nijedan pri¬ 
kaz sv. Jurja u umjetnosti. 232 

230 K. Stošić, Sv. Juraj mučenik vitez, nav. dj., str. 13, 15. 

231 “//;? Reich Karls d. Gr. war eine arianische Fassung der Legende ins Alt- 
hochdeutsche iibersetzt worden. Sie ist als ‘Leich des heiligen Georg’in 
einer dem 9. Jh. entstammenden Abschrift des Lebens Jesu erhalten, das 
der Monch Otfried verfaJSt hatte, und zeigt an, dafi so friih auch schon 
den germanischen Stdmmen der hl. Georgzum Urbild eines kdmpfenden 
Glaubensstreiters geworden war. ” (Sigrid Braunfels-Esche, Sankt Ge- 
org Legende Verehrung Symbol. Verlag Georg D. W. Callwey, Miinchen, 
1976, str. 12.) 

232 Achim Krefting, St. Michael und St. Georg in ihren geistesgeschich- 
tlichen Beziehungen. Eugen Diederichs Verlag, Jena, (1937), str. 34. 

Svetojurjevska problematika sadrži u sebi i dugostoljetno 
predanje o svetom “Jurju Solinskom”, prema kojemu je on bio bi¬ 
skup u Solinu i mučen u doba progona za Dioklecijana i njegovih 
suvladara. 233 Danijel Farlati, u svom monumentalnom djelu, poziv¬ 
lje se na stara crkvena vrela pa obrazlaže: 

“Ona slavenska legenda, koja se svake godine na dan sv. Jurja 
običavala nekoć u njegovoj crkvi kod Dalmata za propovijedi re¬ 
citirati, je tako stara kao sama dotadašnja upotreba slavenskoga 
jezika, preuzeta u Dalmaciji gotovo od VII. stoljeća... Kad je neko¬ 
liko stoljeća kasnije, u sedmom stoljeću, Salona uništena, ime i sje¬ 
ćanje na Jurja Solinjanina svugdje je gotovo nestalo. Štogod je po¬ 
tom novog štovanja Jurju bilo pridodano, sve to je, smatram, bilo 
pripisano Palestinskom, kojeg jedinog poznavahu Grci, a jednako 
i Latini... Nekoć u Jurjevu hramu u Kaštel Sućurcu, prije svečane 
žrtve, običavalo se recitirati s bine u okružju zbijenog mnoštva, 
ugodnim i ljupkim suglasjem, povijest napisanu na slavenskom, o 
životu i mučeništvu svetoga Jurja, kao i o njegovoj slavnoj pobje¬ 
di protiv ubijenog Zmaja. Da li je običaj čitanja i pjevanja ove 
legende bio prisutan također i u drugim dalmatinskim mjestima 
i hramovima, doista nisam posve siguran... Zaista svetost i slava 
ovog dana ne zadržava se u granicama Splitske biskupije, nego kod 
mnogih Dalmatinaca kažu da je ovaj dan iznimno svetkovan... Na- 

233 “fn Legenda Slavonica Georgii martyrium anno 287. afficitur, revocan- 
dum ex nostris calculis ad annum aerae vulgaris 296.” (Illyrici sacri. T. 
I. Ecclesia Salonitana. Auctore Daniele Farlato. Apud Sebastianum Co- 
leti, Venetiis, MDCCLL, str. 679.) D. Farlati Jurjevu mučeničku smrt da¬ 
tira na dan 23. travnja. (D. Farlati, nav. dj., str. 699.) Salvatore Borrelli, 
koji je u dosadašnjoj literaturi dao najpotpuniji pregled podataka o sve¬ 
tom Jurju ne zna Farlatijevo pisanje o Jurju Solinskom. Usp. S. Borrelli, 
II magalomartire s. Giorgio nella fausta ricorrenza del suo XVI centena- 
rio. Studio critico. Napoli, 1902, str. 639. 

kon što se je ime i štovanje i jednog i drugog Jurja stopilo u jedno, 
a sjećanje na Solinskoga gotovo ugašeno, Splićani i Dalmatinci u 
neznanju odakle je proisteklo ustanovljenje toga svetog i svečanog 
Jurjeva dana, sve privatne i javne službe čašćenja, koje čine onaj 
dan, mišlju i duhom pripisuju Palestinskom Jurju. ” 234 

D. Farlati posebno nabraja svetišta svetog Jurja koja su obuhva¬ 
ćena granicama i jurisdikcijom Splitske biskupije, a navodi i pone¬ 
ka u ostalom dijelu Dalmacije (crkva blizu grada Perasta u Kotor¬ 
skoj biskupiji, velika crkva i samostan sv. Jurja u gradu Obrovcu, 
svetište i mjesto na otoku Pagu, koje nosi naziv po sv. Jurju, župu 
grada Trsata koja je također stavljena pod naslov i zaštitu sv. Jurja) 
a kao osobito važno zaključuje: 

“Nemam vremena nabrajati druge i poimence izložiti; ali bu¬ 
dući da se mnogo više izdižu u jednoj dijecezi splitskoj nego u čita¬ 
voj ostaloj Dalmaciji, s razlogom se čini da uzrok njihove izgradnje 
treba pripisati ne Palestinskom, nego Salonitanskom Jurju. Pa ni 
neki drugi vjerojatan razlog ne može protumačiti zašto su Splićani 
poradi svoje pobožnosti prema Jurju, više nego drugi Dalmatinci, 
podigli spomenike, ako razlog nije taj što je već od najstarijih vre¬ 
mena u tom kraju cvjetalo vrlo veliko Jurjevo štovanje... Od onih 
Jurjevih svetišta koje sam gore nabrojio, smatram da su mnoga bi¬ 
la podignuta od Splićana, sagrađena umjesto starošću razrušenih 
koje su stari Solinjani u čast biskupu Jurju bili sagradili. A to što 
se doista u istim svetištima vide slike Jurja kako sjedi na konju u 
vojničkom držanju i odijelu, držim da to treba pripisati ili općem 
uvjerenju Splićana koji su mislili, da u svoj sredini ne štuju dru¬ 
gog nego onog palestinskog vojnika, ili je došlo zahvaljujući sta¬ 
rom običaju, po kojem je mogao, poput blaženog Jakova Apostola, 


234 Farlati, nav. dj., str. 682, 688-689. (Za prijevod Farlatijeva pisanja o sve¬ 
tom Jurju Solinskom zahvaljujem dr. don Ivanu Bodrožiću.) 

Martina iz Toursa, i drugih biskupa i mučenika, također i Juraj 
biskup i mučenik solinski biti prikazan .” 235 

Teško može biti slučajnost činjenica, na koju je Farlati poseb¬ 
no upozorio, daje kult svetoga Jurja bio neusporedivo najveći na 
dalmatinskom dijelu srednjovjekovne hrvatske države. Farlati se 
za svoje navode, između ostaloga, pozvao i na dokumentaciju iz 
rimskih arhiva, koju je priredio (neimenovani) “Dalmata”. 236 Neki 
autori smatraju da nijedan od rukopisa kronotaksa salonitansko- 
splitskih (nad)biskupa nije stariji od kraja XIV. ili vjerojatnije od 
početaka XV. stoljeća, ali prevladava mišljenje o njihovoj vjerodo¬ 
stojnosti i o postojanju starije jezgre po kojoj su sastavljene, odno¬ 
sno ne isključuje se mogućnost da su one nastale prepisivanjem i 
preinačivanjem starijih kataloga. 237 Dominik Mandić navodi kako 
je poznato 25 kataloga solinsko-splitske biskupije od kojih je oko 
polovica nastala u XVIII. stoljeću, znatan dio stariji je od XVI. i 
XV. stoljeća, dok neki potječu iz XIII. i XII. stoljeća, “a njiho¬ 
ve matice su daleko starije. Svjedočanstvo, prema tome, kataloga 
solinsko-splitske nadbiskupije ne smije se olako zabacivati...”. 238 
Milan Ivanišević kritički vrjednuje Riceputijevu i Farlatijevu gra¬ 
đu, ali ona prema njegovoj “ ocjeni vrijedi više negoli je Bulić bio 

• 99 

opazio . 


235 D. Farlati, nav. djstr. 689-692. 

236 D. Farlati je imao u rukama i “Kroniku splitske crkve ”, a za koju se “ da¬ 
na.s... ne zna”. (Ante Marija Strgačić, Kršćanstvo u rimskoj provinciji 
Dalmaciji do Milanskog edikta 313. /"Inauguralna disertacija”./ Šibenik, 
1941, str. 29-30.) 

237 Ivo Babić, Splitske uspomene na salonitanske kršćanske starine. U: Vje¬ 
snik za arheologiju i historiju dalmatinsku. Split, 1993, sv. 85, str. 16,26. 

238 Dominik Mandić, Rasprave i prilozi iz stare hrvatske povijesti. Hrvatski 
povijesni institut, Rim, 1963, str. 9. 

239 Milan Ivanišević, Salonitanski biskupi. Vjesnik za arheologiju i historiju 
dalmatinsku. Sv. 86 za 1993. godinu. Split, 1994, str. 228. 


117 



U literaturi do dvadesetoga stoljeća nije se posebno sumnjalo u 
postojanje sv. Jurja Solinskoga. 240 Petar Krstitelj Bačić je posljed¬ 
nji koji je o njemu opširnije pisao 241 uz posebnu napomenu: “Na¬ 
protiv, njegov ću životopis nacrtati na temelju Farlatia, Bomana, 
Vinjalića, (Compendio storico-cronologico ecc. rukopis u arhivu 
samostana Visovačkoga), Bollandista, Fabianića i ostalih, koji su 
se i malo o njem bavili, a navlastito Genevskog biskupa Jakova de 
Voragine.” 242 


240 Usp. Valentino Lago, Memorie sulla Dalmazia. Vol. I, Venezia, 1869. 
Pretisak (bez oznake godine), Amaldo Fomi editore, str. 56-57.); Pietro 
Doimo Maupas, Prospetto cronologico della storia della Dalmazia. Se- 
conda edizione, Spiridione Artale librajo-editore, Žara, 1878, str. 57-58. 

241 Petar Krstitelj Bačić, Sveti Juraj Biskup Solinski. La Dalmazia Cattolica. 
“Giomale religioso - politico - economico - letterario.” “Žara 30 Luglio 
1876.” Godina VII, broj 31, str. 244-247.; La Dalmazia Cattolica. “Žara, 
6 Agosto 1876”. Godina VII, broj 32, str. 252-255. (Autor je navedeni 
rad potpisao ovako: “O. Petar Krstitelj Bačić franovac.”) 

242 P. K. Bačić, Sveti Juraj Biskup Solinski. La Dalmazia Cattolica. VII/1876, 
31, 244. Bačićev navedeni citat Radoslav Katičić interpretira ovako: 
“Kao na vrela za svoje pripovijedanje Baćić se poziva na impozantan niz 
autora. To su Farlati, Boman te Vinjalićev Compendio storico-cronolo¬ 
gico i ‘rukopis u arhivu samostana Visovačkoga ’. Spomen toga rukopi¬ 
sa predstavlja, dakako, istraživački zadatak. Ako ga je Baćić doista imao 
u rukama, vrijedilo bi pokušati pronaći taj spomenik naše hagiografske 
predaje. Baćić se zatim poziva na bolandiste, Fabijanića i ‘ostale koji su 
se i medo o njem (tj. sv. Jurju, op. R. K.) bavili ’, a posebno ističe kao svo¬ 
je vrelo Jakoba de Voragine.” (R. Katičić, Sveti Juraj u Baćićevoj inter¬ 
pretaciji. U: Zbornik radova sa znanstvenoga skupa ‘Petar Krstitelj Ba¬ 
ćić’, Skradin - Visovac, 27. - 28. X. 2006. Hrvatski studiji Sveučilišta u 
Zagrebu, Zagreb, 2007, str. 13.) Međutim, iz navedenoga Bačićeva citata 
proizlazi da on spominje Vinjalićev Compendio storico-cronologico , ali 
da ne navodi “i ‘rukopis u arhivu samostana Visovačkoga Uz Vinja¬ 
lićev Compendio ne postoji još “i” neko posebno nepoznato djelo u ru¬ 
kopisu, nego se u samostanu u Visovcu nalazio rukopis Vinjalićeva dje- 

Vjerovalo se u postojanje svetog Jurja Solinskog sve do oko 
drugog desetljeća XX. stoljeća kada je Farlatijevo pisanje porekao 
Frane Bulić i to sljedećim stilizacijama: 

“Istina, učeni Farlati u svome ‘llirycum sacrum ’I.-II. sv. na¬ 
pisao je mnogo toga o Solinu, mnogo je on dragocjenih vijesti i 
dokumenata iznio na vidjelo; ali ne samo da u tomu ima dosta le¬ 
gendarna, nego i koješta nije bilo njemu poznato, što mi sada zna¬ 
mo... Moglo bi se primijetiti da Katalozi nose mnoge druge biskupe 
prije Dioklecijanova progonstva i prije Venancija i da će se bar za 
kojega od njih moći dokazati, da je u istinu bio biskupom u II. ili 
III. v. po Krstu. Istina je, da se mnogi spominju, dapače Spljetski 
Shematizam ih nabraja do dvadeset. Neka su imena doista histo- 
rična. Ali baš za to, izim Dujma i Venancija, možemo biti sigurni 
da spadaju četvrtomu, petomu, pa čak i šestomu vijeku. Farlati - 
inače veoma zaslužan za našu crkvenu povijest - govori ob ovim 
tobožnjim biskupima na dugo i široko, ali nam čisto i bistro kaže, 
da su se njihova Akta izgubila - ‘Acta perierunt ’. Stoga o njima 
piše jedino na temelju opće crkvene i svjetske povijesti. Što može 
Farlatijeva mašta da napiše, ojačana poznavanjem opće povije- 

la Compendio. Vinjalić je autor povijesti, čija je dva dijela do 1520. go¬ 
dine, preradio mletački franjevac Gianantonio Bomman i objavio u Ve¬ 
neciji. Taj Vinjalićev rukopis čuva se u Franjevačkom arhivu na otočiću 
Visovcu i to je Compendio istorico e cronologico delle cose piu memo- 
rabili occorse agli Illiri e Slavi in Dalmazia, Croazia e Bosnia. Gianan¬ 
tonio Bomman je ovo Vinjalićevo djelo preradio i tako prerađeno izdao 
pod naslovom Storia civile ed ecclesiastica della Dalmazia, Croazia e 
Bosnia in libri dodici compendiata u Veneciji 1775. (Vicko Kapitanović, 
Gašpar Vinjalić i njegova povijest Slavena. U: Gašpar Vinjalić, Krat¬ 
ki povijesni i kronološki pregled važnijih zbivanja koja su se dogodila 
Slavenima u Dalmaciji, Hrvatskoj i Bosni 1514.-1769. Književni krug, 
Split, 1910, str. 7-14.) Usp. Gianantonio Bomman, Storia civile ed eccle¬ 
siastica della Dalmazia, Croazia e Bosna. Tom I, Venezia, 1775. (Preti¬ 
sak Kessinger Publishing’s /USA/, 2009, str. 108-111.) 

sli i hagijografije, dakako prema ondašnjim kriterijima, dokazom 
je Juraj, biskup i mučenik solinski. O njemu povijest solinska ne 
bilježi ništa: to priznaje sam Farlati. Katalog rimski nosi njego¬ 
vo biskupovanje megju god. 285-296. Da sastavi povijest ovoga 
biskupa, Farlati utječe se glasovitomu Jurju, mučeniku i vitezu iz 
Kapadocije, veoma dobro poznatomu svecu i kod našega naroda, 
te na temelju maštanja on napisa o njemu ništa manje nego 106 
stupaca in folio .” 2A3 

Činjenica je da se u apostolsko doba započelo s kristijanizi- 
ranjem Ilirika, odnosno Dalmacije, ali Bulić potpuno neuvjerljivo 
zaključuje da je zbog progona nestalo ranoga kršćanstva u Soli¬ 
nu. 244 Činjenica je daje Tit otišao propovijedati u Dalmaciju 245 što 
potvrđuje i Pavao (2 Timoteju, IV, 9-11), a Bulić to ovako inter- 

243 Fr. Bulić - J. Bervaldi, Kronotaksa solinskih biskupa. Preštampano iz 
‘Bogoslovske smotre’. Zagreb. Tiskara Hrvatskog kat. tiskovnog društva 
1912, str. 5. U hagiografskoj literaturi XX. stoljeća Jurja Solinskog rijet¬ 
ko tko spominje, ali kada se to dogodi njegov spomen nije posve iden¬ 
tičan Farlatijevu opisu. (Usp. Erhard Gorys, Leksikon svetaca. Naklada 
Slap, Jastrebarsko, 2003, str. 204.) 

244 Tu misao Frane Bulić iznosio je i ranije u svojim spisima, a Petar Kaer 
je s pravom zaključio: “Ai dotti invece doveva sembrar strano che, dopo 
l ’ evangelizzazione di Tito in Dalmazia, quei primi cristiani rimanessero 
senza una guida, contrariamente a cio che afferma Ireneo delle Chiese 
apostoliche, alle quali i loro fondatori, ‘gli Apostoli mettevano a presie- 
dere altri in loro veće ’... Ne solo ai dotti, ma anche ai meno dotti doveva 
riuscire inverosimile la singolare eccezione, che a Salona ed in Dalma¬ 
zia, ii sangue dei martiri sparso nelle prime persecuzioni, anziche essere 
seme di nuovi cristiani, fosse ragione, nei primi tre secoli del cristiane- 
simo, a far li scomparire da queste teme. ” (Pietro Kaer, San Doimo ves- 
covo e martire di Salona nell’archeologia e nell’agiografia. Consorzio 
Tipografico Ugo Fosco, Sebenico, 1908, str. 232.) 

245 Dobro je navesti da sv. Epifanije (umro 403.) piše kako je apostol Luka pro¬ 
povijedao Evanđelje i kako je on “tu dužnost obavio najprije u Dalmaciji, 
Galiji, Italiji i MacedonijČ. (J. Jelenić, Djelovanje Hristovih i apostolskih 

pretira: “Dokle je Tito dopro, gdje je propovijedao i kojim uspje¬ 
hom, nije nam do sada poznato... Ako je Tito i bio u Solinu, ako 
je štogod uspio u propovijedanju, njegovi uspjesi nijesu mogli biti 
veliki, a i onakovi kakovi su bili, lako je, da su bili ugušeni od pr¬ 
vog progonstva Neronova, koje je nastalo malo poslije nego je Tito 
otputovao za Dalmaciju.” 246 Pavao navodi (Rim. XV, 19) kako je 
i on propovijedao Evanđelje od Jeruzalema i naokolo do Ilirika, 
što može značiti kako je evangelizirao područje samo do granica 
Ilirika. Međutim, postoji Buliću nepoznato i mnogo starije vrelo 
od Porfirogeneta, nazvano Armenska geografija, u kojem se u opi¬ 
su Dalmacije navodi boravak apostola Pavla, zbog brodoloma, na 
jadranskom otoku Mljetu. 247 U glavi XXXVI. De administrando 
imperio također se navodi da je na otoku Mljetu “vv. Pavla za prst 
ujela ljutica, koju onda sv. Pavao u vatri spali”. 248 Bulić je, u svezi 

učenika te ostalih vjerovjesnika u Iliriku. U: J. Jelenić, Povijest Hristove 
crkve. I, Zagreb, 1921, str. 38-42.) 

246 F. Bulić - J. Bervaldi, Kronotaksa solinskih biskupa, nav. dj., str. 22. 

247 Robert H. Hewsen (uvod, prijevod, komentari), The Geography of Ana- 
nias of Širak. Ludwig Reichert Verlag, Wiesbaden, 1992, str. 47. Robert 
H. Hewsen je (na temelju detaljne analize) zaključio, 11 sa sigurnošću” , da 
je to djelo nastalo između 591. i 636. godine. Djelo je napisano na teme¬ 
lju ranije nastalih i izgubljenih vrela iz razdoblja od II., a posebno od IV. 
do oko sredine VII. stoljeća, s mogućnošću poneke kasnije interpolacije. 
Bitni sadržaj vjerojatno je najvećim dijelom prenesen iz izgubljene Cho- 
rographiae Papusa iz Aleksandrije (IV. stoljeće) koji je koristio (skraći¬ 
vao!) Ptolomejevu Geografiju. Ono je dragocjeno i zato jer sadržava po¬ 
datke kojih nema u Ptolomeja ni u drugih autora. Djelo je, za vrijeme u 
kojemu je nastalo, kako s pravom zaključuje Hewsen, vrhunsko ostvare¬ 
nje, i to na Istoku i na Zapadu. O ovome veoma važnom podatku upozo¬ 
rio sam Mihu Demovića kada je pripremao tisak Đurđevićeve knjige, na 
čemu mije u izdanju iste posebno zahvalio. Usp. Ignjat Đurđević, Sveti 
Pavao apostol brodolomac. Nakladnik: Biskupija Dubrovačka, Dubro¬ 
vačke knjižnice Dubrovnik i Općina Mljet. Zagreb, 2008, str. 19. 

248 Constantinus Porphyrogenitus (Konstantin Porfirogenet). O upravljanju 
carstvom. (Prijevod i komentari Nikola Tomašić /hrvatski/, R J. H. Jen- 

s ovom tematikom, polemizirao s V. Palunkom ne baš primjere¬ 
nim stilizacijama. 249 U Djelima se stvarno navodi daje vjetar bacao 
brod po Adriji (Hadria), a naziv Adria bio je pojam za sjeverni Ja¬ 
dran, i Pavao je teško mogao more oko Malte nazvati Adrijom. 250 

Salonitanski Dujam podnio je, prema Buliću, mučeništvo u 
doba progona za Dioklecijana i njegovih suvladara. “ Međutim, ne 
može se smatrati dokazanom i njegova hipoteza da je kršćanska 
zajednica u Saloni prvoga biskupa dobila tek sredinom III. stolje¬ 
ća, bez obzira na to što su je poslije prihvatili gotovo svi arheolozi 
i povjesničari.'" 25 ' Sigurno zaključivanje nije moguće jer stvarno 


kins /engleski/. Priređivač grčkog izvornika Gyula Moravcsik). Dom i 
svijet, Zagreb, 2003, str. 91. 

249 “ Constatera, pur troppo, che in questa epoca nelle nostre regioni la sci- 
enzci era in alcuni circoli molto bassa ed ii campanilismo molto alto.” 
(Melita del naufragio di s. Paolo. /Notizie bibliografichel. Supplemento 
al ‘Bullettino di archeologia e storia dalm.’ a. 1913. n. 1. Spalato, 1913, 
str. 3.) Uredništvo zbornika radova Brodolom sv. Pavla u vodama hrvat¬ 
skog otoka Mljeta tiskalo je radnju Vicka Palunka pod naslovom Meli¬ 
ta - otok brodoloma sv. Pavla jest otok Mljet u Dalmaciji i donijelo ovu 
opasku: “Raspravu objavljujemo unatoč veoma neprimjerene, nepraved¬ 
ne i žučljive kritike koju su, kako je poznato, napisali mons. dr. Frane Bu- 
lić i mons. dr. RudolfVimer Svjesni smo da pobornici spomenutih pisaca 
opravdavaju ‘oštrinu njihova pera’ ljubavlju prema ‘pravoj znanosti ’. A 
mi pak držimo da je napisana i uz prizvuk taštine i jala.” (U: “Brodolom 
sv. Pavla u vodama hrvatskog otoka Mljeta. Zbornik radova znanstvenog 
skupa ‘Ignjat Đurđević i dubrovačka tradicija svetopavlovskog brodolo¬ 
ma u vodama hrvatskog otoka Mljeta.’ Dubrovnik -Mljet 10. - 13. stu¬ 
denog 2008.” Nakladnik: Dubrovačka biskupija i Matica hrvatska - Du¬ 
brovački ogranak, Zagreb, 2009, str. 35.) 

250 Nenad Cambi, Paul the Apostole at Sea. Pavao na moru. U: Biblija — 
knjiga mediteranapar excellence. Zbornik radova. Književni krug, Split, 
2010, str. 489-490. 

251 Slavko Kovačić, Sveti Dujam najslavniji salonitanski biskup i mučenik i 
njegovo štovanje. U: Arsen Duplančić - Milan Ivanišević - Slavko Ko- 

postoji nedostatak “materijalnih spomenika iz najranijeg vremena 
razvoja salonitanske kršćanske zajednice ”. 252 Ipak se ne može sa 
sigurnošću nijekati mogućnost daje već u apostolsko doba posto¬ 
jao solinski biskup kako tvrde pradavna crkvena predanja. Roko 
Rogošić razumno napominje: “Možda još nije dovršena polemika, 
jesu li bila dva Dujma, Domnius mučenik za cara Trajana, i Do- 
mnio, za cara Dioklecijana, ili je bio samo jedan Domnio za cara 
Dioklecijana. Nije tako očevidno dokazano, da je oko g. 270. bio 
prvi solinski biskup Venancije. U to doba bio je Kajo iz Dalmaci¬ 
je biskup Rima (283-296). Prodorno kršćanstvo je sigurno zarana 
imalo pristaša u glavnom gradu Dalmacije. Ako ih je bilo u trgovač¬ 
kom Solinu, onda su imali biskupa, iako ne u sjaju biskupa poslije 
slobode. Oni su bili radnici, trgovci, zanatlije itd. Amijan Marcelin 
kudi novi sjaj i bogatstvo biskupa Rima, te uzdiže još siromašne 
provincijalne biskupe (XXVI3, 14s).” 253 Crkveni povjesničari Josip 

vačić, Sveti Dujam: štovanje kroz vjekove. Crkva u svijetu, Split, 2004, 
str. 13. S. Kovačić napominje daje sv. Tit kao Pavlov najbliži suradnik 
putovao u Dalmaciju nedvojbeno u vjerovjesničkomu i organizatorsko- 
mu poslu, a s obzirom “ na odličnu prometnu povezanost, a u isto vrije¬ 
me vrlo žive trgovačke i kulturne veze Salone s istočnim Sredozemljem i 
napokon na prodornost tadašnjih kršćanskih vjerovjesnika, s punim pra¬ 
vom smijemo pretpostaviti da je u tomu gradu barem od konca I. ili naj¬ 
kasnije od prve polovice II. stoljeća postojala organizirana crkvena op¬ 
ćina ili biskupija (S. Kovačić, ibid., str. 15.) O kristijaniziranju Dalma¬ 
cije u apostolsko doba usporedi iz starije historiografije: Carlo Federico 
Bianchi, Žara cristiana. Žara, 1877. Volurne I., str. 1-14. O boravku apo¬ 
stolskoga učenika Tita u Dalmaciji vidi: M. Ivanišević, Sveti Tit biskup 
i ispovijedalac. Povijesni izvori. U: Longae Salonae, I, Split, 2002, str. 
28-30. 

252 Milja Jarak, O porijeklu salonitanskog biskupa i mučenika Domnija. 
Radovi Filozofskog fakulteta u Zadru. Razdioba povijesnih znanosti 
(1998), 37(24), str. 48. 

253 Roko Rogošić, Veliki Ilirik (284-395) i njegova konačna dioba (396- 
437). Nema oznake nakladnika. Zagreb, 1962, str. 163-164. 

Buturac i Antun Ivandija zaključuju da, iako nemamo pouzdanih 
suvremenih dokumenata o kršćanstvu u Saloni i Dalmaciji prije 
250. godine, ipak ostaje vjerojatno daje ovdje i prije toga vremena 
bilo kršćana. “ Salona, grad s velikim brojem stanovnika, smještena 
na tako prometnom mjestu, bila je svakako zgodna prilika da se 
u njoj dosta rano proširi kršćanstvo, pa makar i u manjem broju. 
Svakako je značajno da je Kajo iz Salone bio izabran za papu g. 
283; njegov pontifikat traje do 296F 254 Nije utvrđeno daje sv. Ve- 
nancije, kako je Bulić vjerovao, bio prvi, a niti uopće salonitanski 
biskup, a arheološka istraživanja u Solinu nisu potvrdila postojanje 
njegova groba ili tragova kulta. 255 

Bulić je svoja znanstvena shvaćanja branio na sve moguće 256 , 
pa i neznanstvene, načine. 257 

254 J. Buturac - A. Ivandija, Povijest Katoličke crkve među Hrvatima. Hrvat¬ 
sko književno društvo sv. Ćirila i Metoda, Zagreb, 1973, str. 19. 

255 Usp. D. Mandić, Rasprave i prilozi, nav. dj., str. 1-18.; Đuro Basler, Kr¬ 
šćanska arheologija. Crkva na kamenu. Mostar, 1986, str. 39. M. Ivani- 
šević ne sumnja u postojanje biskupa i mučenika Venancija, ali “ dok ne¬ 
kom drugovrsnom potvrdom ne bude zajamčeno njegovo biskupovanje u 
Saloni ”, ne predlaže ga na mjestu njezina najstarijega biskupa. (M. Iva- 
nišević, Salonitanski biskupi. Vjesnik za arheologiju i historiju dalmatin¬ 
sku. Sv. 86. za 1993 godinu. Arheološki muzej, Split, 1994, str. 228.) 

256 Bulić se obračunavao s osobama koje su njegova tvrđenja pokušale kritič¬ 
ki vrjednovati, tako da ili je nazivao neznalicama u arheologiji, kao na pri¬ 
mjer don Petra Kaera. P. Kaer (1848.-1919.) objavio je u nekoliko navrata da 
izvorni grob mučenika, ali prema njemu ne i biskupa Dujma nije pronađen 
u konfesiji bazilike na Manastirinama 1874. godine, kako tvrdi Bulić, nego 
1873. godine i to sto metara južno od bazilike. Bulić je zbog toga tužio Kae¬ 
ra crkvenom sudu; spor je trajao gotovo devet godina, ali nije nikada zavr¬ 
šen. Usp. Josip Dukić, Don Frane Bulić na sudu. Tusculum, Solin, 2010, sv. 
3, str. 205-220.; Josip Ante Soldo, Pitanje .s v. Dujma i don Frane Bulić. Vje¬ 
snik za historiju i arheologiju dalmatinsku, 79/1986, str 181-204. 

257 Bulić je tako smatrao posebno važnim i populariziranje viđenja misti- 
čarke Terezije (Therese) Neumann iz Konnersreutha, koja je, (na pitanje 

'l' v v 

Ako su neka Bulićeva mišljenja postala općeprihvaćena, to ne 
znači da su ona dokazana kao istinita, što je moguće i na primjeru 
njegove interpretacije pisanja Danijela Farlatija o Jurju Solinsko- 
me. Postojanje svetog Jurja Solinskog, kojega je Farlati opisao kao 
biskupa i mučenika iz druge polovine III. stoljeća, nije dokazano 
vjerodostojnim vrelima niti arheološkim nalazima, ali je njegovo 
povijesno postojanje moguće. Posebno je nezamislivo da od Titove 
i Pavlove evangelizacije Dalmacije, dakle od prvoga pa gotovo do 
kraja trećeg stoljeća, nije bilo (i više) salonitanskih biskupa. 


jednog svećenika da li tijelo solinskog biskupa sv. Dujma, koji daje bio 
učenik sv. Petra, propovijedao u Dalmaciji i umro mučeničkom smrću, a 
da mu je tijelo sahranjeno u stolnoj crkvi), odgovorila da se Dujmovo ti¬ 
jelo nalazi u Rimu, a ne u Splitu, Dder betreffende Mdrtyrer ist nicht, wie 
die Priester in Spalato glauben, vom hl. Petrus als Glaubensbote ges- 
chickt worden, sondern er gehort dem vierten Jahrhundert an, in dem er 
gemartert wurde; sein Leib ist in Rom, nicht in Spalato. ”/ (Ovo je objav¬ 
ljeno u: “IVochenschrift jur Kultur, Politik und Volkswirtschaft”, godište 
XI, broj 2 od 13. listopada 1928, str. 30. Dio iz njemačkoga izvornika u 
hrvatskom prijevodu tiskao je u Zagrebu (u nepotpisanom tekstu pod na¬ 
slovom l Terezija Neumann ’) Glasnik sv. Josipa, godište 57, broj 8 za ko¬ 
lovoz 1929, str. 249.) F. Bulić je ovo viđenje T. Neumann prenio u: Don 
Frane Bulić, Povodom pedesetgodišnjice jubileja “Vjesnika za arheolo¬ 
giju i historiju dalmatinsku ” (Bulletin d’archeologie et d’histoire dalma- 
te)l878-l928. Split, 1931, str. 95-96. Bulić je i pismeno zamjerio fra K. 
Kržaniću, kada je ovaj pisao o Tereziji Neuman 1932. godine, što to nije 
spomenuo. (J. A. Soldo, Pitanje sv. Dujma, nav. dj., str. 201.) Zanimlji¬ 
vo je napomenuti sljedeće: U Rimuje 1962-1964. godine ispitan sadržaj 
ostataka u oratoriju sv. Venancija. “ Zbog malog nalaza kostiju, koje nisu 
ni označene, sigurno se može tvrditi da je opat Martin skupio relikvije a 
ne tjelesa mučenika. ” (J. A. Soldo, nav. dj., str. 202.) 

2 . 

O KULTU SVETOGA JURJA U HRVATA 


Ime Juraj potvrđeno je 1086. godine (Jurav setnico), a oblik Ju- 
rana (Jurana iuppano de Sidraga) potvrđen je već 1059. godine. 258 
Kult svetoga Jurja mogao je među Hrvate doći, ako ga oni nisu po 
doseljenju zatekli u Dalmaciji, u doba njihova pokatoličavanja od 
oko kraja VIII., odnosno prvih desetljeća IX. stoljeća, i to najvje¬ 
rojatnije s benediktincima. Sveti Juraj zauzima veliki broj mjesta 
u popisu ranosrednjovjekovnih naslovnika crkava u Dalmaciji, a 
posebno u IX. stoljeću. 259 Osobito su brojne crkve svetoga Jurja 
na širem splitskom području. “Crkva sv. Jurja na rtu marjanskog 
poluotoka sagrađena je u IX. stoljeću uz ostatke antičkoga Dija- 
nina hrama. Drugoj crkvi istoga titulara na Mejama u predjelu 
Zvončac (San Zorzi detto Sunzac) izgubio se svaki trag. Crkva sv. 
Jurja u Solinu nalazila se na istoimenoj glavici iznad rijeke Jadro... 
a crkva posvećena istome titularu nalazila se na samom vrhu Ko¬ 
zjaka i na brdu Perun na Mosoru. Samo na području Kaštela na 
obroncima Kozjaka bilo je nekoliko crkvica posvećenih sv. Jurju. 
Najstarija je ona iznad Kaštel Sućurca na lokalitetu Putalj... Naj¬ 
starija je do danas sačuvana crkva sv. Jurja u Radunu iznad Kaštel 
Staroga, koja je zadržala prvobitni oblik predromaničke građevine 


258 Domagoj Vidović, Prilog proučavanju odraza svetačkog imena Juraj u 
hrvatskoj antroponimiji. Rasprave Instituta za hrvatski jezik i jezikoslov¬ 
lje. Zagreb, 2007, sv. 33, str. 431, 435. 

259 Tomislav Marasović, Dalmatia praeromanica. Ranosrednjovjekovno 
graditeljstvo u Dalmaciji. I. Književni krug Split - Muzej hrvatskih ar¬ 
heoloških spomenika - Arhitektonski fakultet Sveučilišta u Zagrebu. 
Split - Zagreb, 2008, str. 167-168; T. Marasović, Dalmatia praeroma¬ 
nica. Ranosrednjovjekovno graditeljstvo u Dalmaciji. II. Književni krug 
Split - Muzej hrvatskih arheoloških spomenika - Arhitektonski fakultet 
Sveučilišta u Zagrebu. Split - Zagreb, 2009, str. 56-58, 161-165, 179- 
182, 248-249, 498. 

raščlanjene plitkim nišama. Jedna srednjovjekovna crkva u Kašte¬ 
lima, posvećena istom titularu nalazila se i u Žestinu (s. Georgius 
de Mirano), a spomenuta je u ispravi iz 1189. godine .” 260 

Sveti Juraj u srednjovjekovnoj Hrvatskoj posebno se častio kao 
mučenik. Dvadeset četiri puta susrećemo u naslovu samostana kr¬ 
šćanske mučenike i mučenice. “ Među njima je bio na pravom mjestu 
sveti Juraj, čiji je kult kod nas bio povezan s brojnim narodnim 
običajima.” 26 ' Na nadvratniku jedne starohrvatske predromaničke 
crkve spominje se tepčija-tepčica (dvorjanin) Ljubomir (“ Lubomi- 
rus tepci ”) iz posljednje četvrti XI. stoljeća. 262 Posvetni natpis u 
prijevodu glasi: “Ovo je dvor nebeski, ovo su vrata nebeska. Ovdje 
je umornima pokoj i bolesnima zdravlje. Ovdje se čiste opačine, 
pogreške i svi zločini. Ovu sam kuću sagradio ja, tepdžija Ljubimir, 
na čast ovih nepobjedivih svetaca: poglavice Petra, ispovijedaoca 
Nikole i mučenika Jurja.” 263 

Sveti Juraj prikazan je u romaničkoj crkvi Srimske Gospe na 
fresci koja se datira od XI. - XII. i do početka XIII. stoljeća. Svetac 
je s desne Marijine strane, a uz njega je natpis “S. Georgius”, dok 
je ispod njega prikazan seljak. 264 

260 Marina Marasović-Alujević, Hagioforna imena u srednjovjekovnom 
Splitu i okolici. Književni krug Split, Split, 2003, str. 23. 

261 Ivan Ostojić, Benediktinci u Hrvatskoj i ostalim našim krajevima. Sv. II. 
Benediktinci u Dalmaciji. Split, 1964, str. 18. 

262 Jadran Ferluga, Manfred Hellmann, Frank Kampfer, Herbert Ludat, Klaus 
Zernack. Glossar zurfruhmittelalterlichen Geschichte im dstlichen Euro¬ 
pa. Beiheft Nr. 2. Franz Steiner Verlag, Wiesbaden, 1982, str. 49-50. Usp. 
Vedrana Delonga, Latinski epigrafički spomenici u ranosrednjovjekovnoj 
Hrvatskoj. Muzej hrvatskih arheoloških spomenika, Split, 1996, str. 93. 

263 Ivan Ostojić, Benediktinci u Hrvatskoj i ostalim našim krajevima. Split, 
1963, sv. I, str. 342. 

264 Cvito Fisković, Romaničke freske u Srimi. U: Frano Dujmović - Cvito 
Fisković, Romaničke freske u Srimi. Prilozi za povijest umjetnosti u Dal¬ 
maciji. XI, Split, 1959, str. 24-40. 

Sveti Juraj na fresci. Crk\’a Gospe Srimske. Srima. Snimio Tomislav Pavičić 


I u crkvici sv. Jurja blizu Vrbnika na Krku moguće je da je 
prikazan Juraj, i to u neratničkom izgledu, na fresci iz XII.-XIII. 
stoljeća. 265 Sveti Juraj bio je u nas čašćen i kao ratnik. Među naše 
najstarije freske ubrajaju se one u predromaničkoj crkvici sv. Mi¬ 
hajla u Stonu, naslikane pri kraju XI. ili na početku XII. stoljeća, a 
na njima je i sveti Juraj. “ Nasuprot mršavom i gorštačkom vladaru 
ukočio se .s v. Juraj u raskošnoj bojnoj opremi sa svijetlim mačem i 
štitom, mladolik, rastvorenih očiju .” 266 

265 “Tamo su ostaci fresaka s prikazom trgovačke lađe iz XIII. stoljeća i s li¬ 
kom sv. Jurja koji u rukama nosi folklorno proljetno zelenilo... Odjeven 
je u aristokratsku odjeću od karirane tkanine, koja se u bokovima zvo- 
noliko širi, jer su joj tamo ušiveni bočni klinovi tkanine .” (Branko Fučić, 
Terra incognita. Kršćanska sadašnjost, Zagreb, 1997, str. 87.) 

266 Cvito Fisković (predgovor), Dalmatinske freske. Zora, Zagreb, 1965, str. 
9-10. 

Imamo sačuvanu i Pasiju sv. Jurja u fragmentu glagoljskog pa- 
sionala iz XIII. stoljeća. 267 Sveti Juraj veoma se svetkovao ne samo 
u Hrvatskoj, nego i u Bosni. 268 


267 “Legenda o mučenju sv. Georgija, jednog od najpopularnijih svetaca 
srednjega vijeka, u hrvatskoj je književnosti poznata po veoma ošteće¬ 
nom glagoljskom fragmentu pasionala ili možda zbornika iz 13. st., koji 
je zajedno s još dva fragmenta nađen prilijepljen na koricama Četvr¬ 
tog vrbničkog brevijara iz 14. st. Sva tri fragmenta (A, B, C) pisala je 
ista ruka ranom ustavnom glagoljicom, arhaičnim jezikom i stilom. Je¬ 
zična i stilska arhaičnost povezuju tekst fragmenta s najstarijim razdo¬ 
bljem slavenske književnosti... Sada raspolažemo s još jednim glagolj¬ 
skim tekstom legende o mučenju sv. Georgija iste redakcije kao i glagolj¬ 
ski iz Pasionala. Pronašla sam ga u glagoljskom rukopisu iz čuvene zbir¬ 
ke Phillippica... Paleografske i jezične osobine pokazuju karakteristike 
prve pol. 15. st., od kada datiraju najstarije naknadne bilješke (1447)... 
Naš glagoljski odlomak svjedoči ujedno da se staroslavenski tekst legen¬ 
de o mučenju sv. Georgija još u 15. st. prepisivao na glagoljaškom po¬ 
dručju i da je živio u hrvatskoj književnosti. ” (Anica Nazor, Još jedan 
glagoljski fragment legende o mučenju sv. Georgija. U: Kliment Ohrid¬ 
ski i ulogata na ohridskata književna škola vo razvitokot na slovenskata 
prosveta. Materijali od naučen sobir održan vo Ohrid od 25 do 27 sep- 
temvri 1986 godina. Makedonska akedemija na naukite i umetnostite. 
Skopje, 1989, str. 119-120.) 

268 “Ma da je sv. Juraj kao mučenik vrlo znamenit svetac, to ipak njemu po¬ 
svećeni dan nije zapovjedna svetkovina, pa se na taj njegov dan smiju 
raditi kako lakši, tako i teži poslovi. Jedino se Jurjevdan svetkuje u onoj 
župi, u kojoj je crkva tome svecu na čast posvećena, dok je u tom pogle¬ 
du Ilindan zapovjedna svetkovina, ma da su obadva sveca od davnina za¬ 
štitnici Bosne i Hercegovine... Baš radi toga, što je zaštitnik zemlje malo 
će ko od kršćanskog katoličkog puka obadviju zemalja prihvatiti gdje za 
kakav posao.” (Nikola Buconjić, Život i običaji Hrvata katoličke vjere u 
Bosni i Hercegovini. Tiskom i nakladom Daniela A. Kajona, Sarajevo, 
1908, str. 52-53.) 


129 




Sveti Juraj na fresci. Crkva sv. Mihajla. Ston. 
Iz knjige: Dalmatinske freske. Zagreb, 1965. 


*'!■* •■I-* *-!-* 
v v 'D 

U Hrvata postoji mnogo spomena o borbi u kojoj sveti Juraj 
ubija zmaja. Poznato je da je tek Konstantin Veliki u kršćansku 
simboliku uveo zmaja, davši naslikati veliku sliku na kojoj “on no¬ 
gama gazi zmaja i baca ga u ponor. On je tu debellator hostium, a 

kao takav je prikazan i Konstantin II. na jednom novcu, kako ko¬ 
njem gazi zmaja. Pod tim ‘neprijateljem ’podrazumijevao se nepri¬ 
jatelj kršćanstva i predstavnik paklenih sila. I u toj alegoriji ulaze 
zmaj i drugi gmazovi u kršćansku umjetnost.” 269 Sveti Mihovil, kao 
vođa nebeske vojske za razliku od sv. Jurja, prikazuje se kako ubija 
zmaja, ali on je uvijek s krilima i češće ima mač nego koplje. 270 
Kult svetog Mihovila, koji je najviše cvjetao u IX. i X. stoljeću, 
dopunit će posebno u XII. i XIII. stoljeću kult sv. Jurja. 271 “ Legenda 
o zmaju i djevojci polako se izgrađivala. Zmaja, npr., u vezi sa .s v. 
Jurjem, ali bez priče o djevojci, u svom panegiriku u čast sv. Jurja 
spominje već sv. Andrija Kretski, biskup Gortyne, koji je umro 740. 
godine. ” 212 

Sveti Juraj je na najstarijim bizantskim prikazima IX. stoljeća 
prikazivan kao ratnik i kao mučenik. 273 Tek od X. stoljeća nalazimo 
u umjetnosti prizore kako sveti Juraj ubija zmaja. 274 Najstariji reljef 
sv. Jurja koji ubija zmaja sačuvan na crkvi u Achtamaru (Armeni- 


269 Ćiro Truhelka, Starokršćanska arheologija. HKD sv. Jeronima, Zagreb, 
1931, str. 134. 

270 Usp. Sankt Michael in der Kunst. Amerbach Verlag, Basel, 1947, str. 
1-16+26 slika. (Autor nije označen.) 

271 Berthold Riehl, Sankt Michael und sankt Georg in der bildenden Kunst. 
Miinchen, 1883, Inaugural-Dissertation, str. 39. 

272 “Usp. Migne, PG 97, 1190: ‘extractos draconis faucibus' .” (Karlo Juri- 
šić, Sveti Juraj u povijesti i legendi. Nav. dj., str. 14.) 

273 Hannelore Sachs - Emst Badstiibner - Helga Neumann, Erklarendes 
Worterbuch zur christlichen Kunst. Verlag Werner Dausien, Hanau, bez 
godine, str. 147-148. 

274 Uwe Steffen, Drachenkampf. Kreuz Verlag, Stuttgart, 1984, str. 219. 
Usp. Giinter Spitzing, Lexikon byzantinisch-christlicher Symbole. Die 
Bilderwelt Griechenlands und Kleinasiens. Diederichs, Miinchen, 1989, 
str. 131. 

Sveti Juraj ubija zmaja. Reljef na crkvi u Achtamaru (916. - 921. god.) 

Iz knjige: M. S. Ipsiroglu, Die Kirche von Achtamar. 

Florian Kupferberg Verlag, Berlin-Mainz, 1963, str. 125. 

ja), nastao je od 916. do 921 godine 275 što upućuje na mogućnost da 
je taj motiv na Istoku mogao biti poznat i stoljećima ranije. 

275 M. S. Ipsiroglu, Die Kirche von Achtamar. Bauplastik im Leben des 
Lichtes. Florian Kupferberg Verlag, Berlin-Mainz, 1963, str. 125. Usp. 
Lexikon des Mittelalters. Deutscher Taschenbuch Verlag, Miinchen, 
2002, Bd. 4, str. 1274. 

Na europskom Zapadu motiv sv. Jurja koji ubija zmaja potvr¬ 
đen je tek od XII. stoljeća 276 , a neki autori smatraju daje u tu kr¬ 
šćansku ikonografiju taj motiv stvarno ušao tek u doba križarskih 
ratova (1099-1291). 277 Nije posve točno mišljenje daje na Zapadu 
u XII., ali i u prvoj polovini XIII. stoljeća svetac prikazan samo kao 
nebeski pomoćnik i mučenik. 278 Najranije izlaganje motiva borbe 
sv. Jurja sa zmajem srećemo na Zapadu oko 1100. godine na ka- 
pitelu jedne crkve u Normandiji, ali tu sv. Juraj nije prikazan na 
konju. Rani prikaz prizora svetoga Jurja kao viteza, koji kao konja¬ 
nik kopljem ubija zmaja, poznat je na portalu katedrale u Ferrari iz 
1135. godine. 279 U nekim veoma starim srednjovjekovnim himni- 


276 Hannelore Sachs - Ernst Badstiibner - Helga Neumann, Erklarendes W6r- 
terbuch zur christlichen Kunst. Verlag Wemer Dausien, Hanau, bez godi¬ 
ne, str. 147. Usporedi: Enciclopedia cattolica. Citta del Vaticano, vol. V, 
str 443-444.; John Bowker (Hrsg.), Das Oxford-Lexikon der Weltreligio- 
nen. Wissenschaftliche Buchgesellschaft, Darmstadt, 1999, str. 345. 

277 “Non possiamo dire esattamente quando San Giorgio fu visto (disegnato o 
scolpito) snl cavallo epiu tardi a lottare col dragone... Con tutto cio con- 
sideriamo piu probabile che ii cavallo biancofu aggiunto nella iconogra- 
fia di San Giorgio al tempo dei Crociati (1099-1291), quando questi scel- 
sero come loro protettori santi guerrieri e soldati, per aiutarli nelle loro 
lotte. II sigillo del Vescovo ‘Rogerius ’ di Ramleh e Lida (1110-1147) raf- 
figura un santo sul cavallo. Lo stesso si vede nell’affresco della chiesa di 
Abuohosh costruita nel 1145, in una pittura bizantina, San Giorgio si vede 
su un cavallo .” (Giorgio Aquilina, San Giorgio, ii santo della Palestina. 
U: San Giorgio e ii Mediterraneo. Atti del II Colloquio internazionaleper 
ii XVII Centenario Roma, 28-30 novembre 2003. A cura di Guglielmo de’ 
Giovanni-Centelles. Citta del Vaticano, 2004, str. 35-36.) 

278 Monika Schwarz, Derheilige Georg-Miles Christi und der Drachentdter. 
JVandlungen seines literarischen Bildes in Deutschland von den Anfcin- 
gen bis in die Neuzeit. (Dissertation an der Philosophischen Fakultat der 
Universitat Koln). Koln, 1972, str. 85. 

279 A. Krefting, St. Michael und St. Georg, nav. dj., str. 59, 72, 74. 

ma opisuje se sv. Juraj kako ubija zmaja. 280 Motiv kako sveti Juraj 
ubija zmaja postao je osobito omiljen u umjetničkom izrazu goti¬ 
ke 281 , ali najveća popularnost legende o tomu kako sv. Juraj ubija 
zmaja nastala je na Zapadu u XIII. stoljeću poslije objavljivanja 
djela Legenda aure a. 2 * 2 Vitez Juraj, u književnim i umjetničkim 
ostvarenjima srednjovjekovnoga kršćanstva, pobjeđuje sotonskog 
zmaja samo uz Božju pomoć, a ne svojom ljudskom snagom. 

U doba rane gotike u Hrvata životinje su u ukrasima rijetke, a 
u prikazima sv. Jurja “« više rukopisa nalazimo konja na kojemu 
jaše sv. Juraj i zmaja kojega on ubija"}' 22 ' 3 Najstariji poznati prikaz 
svetoga Jurja koji ubija zmaja imamo iz 1268. godine sačuvan na 

280 Usp. S. Borrelli, Ii magalomartire s. Giorgio nella fausta ricorrenza del 
suo XVI centenario. Studio critico. Napoli, 1902, str. 613-621. 

281 Heinrich i Margarethe Schmidt, Die vergessene Bildersprache chris- 
tlicher Kunst. Verlag C. H. Beck, Miinchen, 1982, str. 44. 

282 To djelo je, autor dominikanac Jacobus de Voragine (rođen 1230. godine u 
Vorago /danas Varazze/), napisao između 1263. i 1273. On je 1292. godine 
postao nadbiskup u Genovi gdje je i umro 1298. godine. (Jacobus de Vo¬ 
ragine, Legenda aurea. Verlag Philipp Redam, 2007, Stuttgart, str. 269.) 
Motiv borbe sv. Jurja sa zmajem na današnjem njemačkom tlu sačuvan je 
tek iz 1230. godine. (Wolfgang Fritz Volbach, Der hlg. Georg. Bildliche 
Darstellung in Suddeutschland mit Berucksichtigung der norddeutschen 
Typen bis zur Renaissance. Studien zur Deutschen Kunstgeschichte. Heft 
199, Strassburg, 1917, str. 7-13, 38.) 

283 Anđelko Badurina, Kulturna animalistika. Zbornik radova sa znanstve¬ 
nog skupa održanog 29. rujna 1997. godine u Splitu. Književni krug 
Split, Split, 1998, str. 138. Detaljnije o shvaćanju zmaja u Hrvata vidi 
u: I. Mužić, Problematika reljefa na zapadnoj strani zmajeve pećine na 
Braču. U: Nenad Cambi - Heinrich i Ingrid Kusch - Ivan Mužić, Mje¬ 
sec u Hrvata i Zmajeva pećina. II. izd. Naklada Bošković, Split, 2004, 
str. 27-36. O posebnom shvaćanju problematike zmaja u suvremenoj kr¬ 
šćanskoj literaturi usporedi: Ivan Rusarin, Postanak. Nema oznake na¬ 
kladnika, Zagreb, 2010, str. 481-524. I. Rusarin je pseudonim, a ovo iz¬ 
danje utemeljeno je na knjizi Nauk Postanka (The doctrines of Genesis 

pečatu grada Senja. 284 Prvi spomen svetog Jurja nalazimo vezano 
uz grad Senj 1183/4. godine, kada su Senj dobili templari, 285 i zato 
je posve moguće daje već u drugoj polovini XII. stoljeća na senj- 


1-11), koju je napisao katolički svećenik (doktor fizike i teologije) Victor 
Warkulwiz. 

284 “Najstariji pečat grada Senja (si. 47.), našao se na ispravi od 11. sep¬ 
tembra 1268. Taj pečat visi na zelenoj svilenoj vrpci, okrugao je i mjeri u 
promjeru 55mm. U njem se razabire sv. Juraj na konju, jašući na lijevo, 
dok kopljem, na dršku kojega leprši mala zastavica, bode u vrat zmaja, 
što se je ispružio ispod konja. Taj zmaj ima dvije noge i dugi vrat, otvore¬ 
ne je čeljusti okrenuo prema glavi konja, a svojim dugim repom omotao 
mu je stražnje noge. Desna stražnja konjeva noga, kraj njegova repa i 
noge zmajeve prelaze nutarnji kolobar i prodiru u prostor legende. Među 
dva člankovita kolobara teče naokolo napis:-S. COMVNIS: CIVITATIS: 
D. SCEINNA = (Sigillum co(m)munis civitatis de Sceinna). Ovaj isti pe¬ 
čat opisuje jedna isprava od 29. januara 1302., izdana u Senju,...” (E. 
Laszowski, Prilog k hrvatskoj sfragistici, II, Vjesnik arheološkog druš¬ 
tva /Zagreb/, nova serija, sv. V, 1901, str. 82-83.) 

285 “To doznajemo iz pisma papeLucija III, koji im potvrđuje darovnicu kra¬ 
lja Bele III... U papinu pismu stoji da templarima osim Senja pripada i 
crkva sv. Jurja. Međutim, kada 1209. kralj Andrija II potvrđuje darov¬ 
nicu svoga prethodnika, on kaže da je Bela darovao templarima Senj, a 
splitski nadbiskup crkvu sv. Jurja. Vjerojatno je Andrija imao pred so¬ 
bom tekst Beline darovnice pa je mogao točnije navesti tko je što daro¬ 
vao. Uz to valja spomenuti da je u prvoj darovnici Senj naselje (vilici), a 
u drugoj je već grad (civitas). Darovana crkva sv. Jurja postoji, dakle, i 
prije dolaska templara. Oni je dobivaju odmah nakon dolaska, a ne gra¬ 
de je tek kad su došli. Dakako, po srednjovjekovnom pravu nije mogu¬ 
će da se ovdje radi tek o jednoj zgradi koju templari dobivaju. Oni do¬ 
bivaju i nadarbinu vezanu uz tu crkvu. Ta crkva pripada gradu. Postoja¬ 
lo je, naime, na darovanom području i drugih crkava, ali one imaju svoj 
posebni status, a onaj koji postaje gospodar Senja ne dobiva već time i 
pravo na nadarbinu vezanu uz te crkve. U slučaju crkve sv. Jurja jedno 
je i drugo povezano, što opet znači da je grad imao patronat nad tom cr¬ 
kvom. Iz toga dade se naslutiti da je i svetac kojemu je ta crkva posveće- 

skom području bio poznat motiv svetog Jurja koji ubija zmaja. Sve¬ 
ti Juraj javlja se “ kao pobjedilac u dvoboju s aždajom u čitavome 
krugu narodnih pjesama i priča jugoslavenskih ”. 286 Moguće je da 
se već u XII. stoljeću, ako ne i mnogo ranije, na hrvatskom terito¬ 
riju pjevala Pisan svetago Jurja koja nam je sačuvana u jednom 
glagoljskom liturgijskom kodeksu iz druge polovine XIV. stoljeća 
u ovakvom zapisu: 

Pe(sa)n’ s(ve)t(a)go Jure. Poi ljudem’ razum’no 287 

1. V’ ime I(su)sa Nazaranina, 

Ki nema nig’der takmenika 
I vseh’ s(ve)tih’ i s(ve)t(a)go Jure kon’nika, 

Hoćete li ljudi slišati ot šego veka, 


na već tada držan patronom (zaštitnikom) grada Senja.” (Mile Bogović. 
Sveti Juraj i Senj. U: Senjski zbornik, sv. 19. za 1992, str. 25-26.) 

286 Stojan Novaković, Legenda o sv. Gjurgju u staroj srpsko-slovenskoj i u 
narodnoj usmenoj literaturi. Starine JAZU, sv. XII, str. 134. Fra Frane 
Radman objavio je 1762. u knjižici Život sv. Jurja deseteračku pjesmu 
pod naslovom Pisma kako sv. Jura pogubi aždaju, kojaje 1801. umetnu¬ 
ta u Kačićev Razgovor ugodni “pa ju je narod primio kao svoju”. (K. Ju- 
rišić, Sveti Juraj u povijesti, nav. dj., str. 16.) 

287 “Tekst ove... pjesme uzet je iz pariškoga kodeksa br. 11. po prijepisu Jo¬ 
sipa Vajsa .” (Rudolf Strohal, Zbirka starih hrvatskih crkvenih pjesama. 
Sabrao iz starih hrvatskih glagolskih rukopisa od 14.-18. vijeka Rudo¬ 
lf Strohal. “Tisak C. Albrechta, a trošak sabiratelja.” Zagreb, 1916, str. 
37-39.) Dragica Malić objavila je ovu pjesmu u latiničkoj transliteraciji 
i suvremenoj transkripciji. (D. Malić, Jezik najstarije hrvatske pjesmari¬ 
ce. Znanstvena biblioteka Hrvatskog Filološkog društva. Liber, Zagreb, 
1972, str. 33-39.) Ova pjesma s opširnim tumačenjem objavljena je i 
u: Hrvatsko srednjovjekovno pjesništvo Pjesme, plačevi i prikazanja na 
starohrvatskom jeziku. Tekstove kritički priredili i osvrte na tekstove sa¬ 
stavili: Amir Kapetanović - Dragica Malić - Kristina Štrkalj Despot. Iz¬ 
dao: Institut za hrvatski jezik i jezikoslovlje. Zagreb, 2010, str. 245-252. 

5. Da v(a)m’ poju pes’n ot s(ve)t(a)go Đeor’đie kon’nika! 
Kda se s(ve)ti Jurai s’ drakunom’ r’vaše. 

Kralevu hćer ot s’mr’ti iz’b(a)vlaše. 

S(ve)ti Jurai v Kapadocii rođen’ bese, 

Pleminito g(ospo)d’stvo on’ imeše 

10. Ot dveju na deste letu mud’r sloveše, 

Pasanoga viteza ga postaviše 
S(ve)ti Đeor’đie poče pole udr’žati, 

K(a)ko ini vitezi brum’no se r’vati. 

S(ve)ti Đeordie poče tako reći: 

15. “K šego sveta r’vane ne ću teći!” 

Bol’ša mu pamet’ poče prihoditi, 

V tue strane on’ se otpravlaše, 

K Solinu gradu on se približaše. 

A onomu gradu drakun’ vele zla činaše, 

20. Ere onomu gradu bliz’ ezero postavleno b(e)še. 

Iz’ ezera drakun’ ishaeše, 

A ognenim’ plamikom’ dihaše, 

A ogan’ mu smradom’ vonaše, 

Ot onogo smrada vele ljudi goniše. 

25. Bes’ čisla ih z’gubi drakun’ hudi. 

Kral’ s vlasteli poče tako većati: 

“Učinemo drakunu po d’voe dobit’ka dati, 

“Da budet’ dobitak’ pri ezere stati, 

“Požr’v ga, drakun’ budet se vraćati!” 

30. Vladan’e vas’ dobitak’ strati, 

Ošće kral’ s vlasteli poče većati: 

“Učinemo žrebi metati, 

“Komu žrebi skočiše, bez’ dvoine ga drakunu dati, 
“Bez’ dvoine ga drakun’ iz’edeše!” 


137 


35. Bez dvoine kralju žrebi iskočiše. 

Krak ed’nu ćer vele lepu imeše, 

Ošće veće det’ce ne imeše. 

Krak im’ se umileno poče moliti: 

“V’z’mete zl(a)to i srebro neiz’rečito, 

40. “Učinete moei h’ćeri smr’t’ prostiti!” 

Vlastele mu rekoše tako: 

“G(ospodi)ne, to ne ćemo učiniti!” 

Ošće im’ se krak umileno poče m(o)liti: 

“Učinete mi s’ moju h’ćer’ju do osam’ d(a)n’ stati, 

45. “Da se budeve na ed’no plakati!” 

Vlast(el)e mu učiniše otpustiti, 

Da nju poče napravlati, 

Kako da bi ju za muž’ dati. 

Osam’ d(a)n’ se poče ispl’nevati, 

50. G(ospo)dič’na poide sama k’ ezeru stati. 

Vsi ljudi potekoše po mireh’ gledati, 

Kuda hoće g(ospo)dič’na ot drakuna smr’t’ prieti. 

Veliko čudo stvori b(o)g’ poslati, 

S(ve)t(a)go Jure stvori prihaeti. 

55. “Čto si prišla, g(ospo)dič’na, sama z’de stati?” 

On’ e poče tiho uprašati, 

A ona mu poče poč’teno otgovarati: 

“G(ospodi)ne, drakuna mi e s’de 288 čekati, 

“Ot nega mi e straš’nu semr’t’ prieti. 

60. “Oime, moi g(ospo)d(i)ne, učini se ot suda otdeliti, 

“Obeju naju hoće drakun požreti!” 

S(ve)ti Jurai poče tako reći: 

288 “ Vajsprepisao vs ’de, što mi se činipogrješno.” (Primj. R. Strohala. Ibid., 
str. 38.) 

“Ne mozi se, g(ospo)dič’na, boeti!” 

V tom čaše drakun’ iz’ ezera se is’klonaše, 

65. S(ve)ti Jurai ga zagledaše. 

Znameniem’ s(ve)t(a)go križa on’ se z’namenaše, 

Šćita i sulice rukama potresieše, 289 
Tr’ drakuna v g’rlo pobodieše. 290 

Pisan svetogo Jurja prva je pjesma zapisana čakavštinom u 
hrvatskoj pjesmarici iz glagoljičnoga Pariškoga kodeksa (1380.) 
i u toj pjesmi ima više starijih i crkvenoslavenskih obilježja nego 
u ostalim pjesmama pariške pjesničke zbirke. 291 ”Prema Farlatiju 
Solin je kolijevka jedne od nekoliko u crkvenoj literaturi poznatih 
verzija legende o sv. Jurju. To nije nimalo čudno kad se zna da je 
legendarni vitez iz Kapadocije završio mučeničkom smrću pod ca¬ 
rem Dioklecijanom, možda i negdje u tom kraju. Ako i djelomično 

289 “U Vajsa potresneše, što će biti valjda štamparska pogrješka .” (Primj. 
R. Strohala. Ibid., str. 38.) 

290 “Urukopisu pogriješno: probivahuč (Primj. R. Strohala. Ibid., str. 38.) 

291 “Pjesma Mihaile preblaženi zapisana je bez naslova u Pariškoj pjesma¬ 
rici (1380.) i u Berčićevu zborniku br. 5 (kraj XV. st.)... Poznato je da 
je sv. Mihovil zaštitnik grada Šibenika (njegova skulptura istaknuta je 
na šibenskoj katedrali), ali kako se nastanak pariške zbirke ne veže uz 
taj grad, vjerojatno se stih ‘ti si slava vsega grada ’ ne odnosi na Šibe¬ 
nik, nego na Split i njegovu okolicu. U Splitu je do 1906. postojala vrlo 
ugledna Crkva sv. Mihovila, za koju se drži da je osim Katedrale naj¬ 
starija splitska crkva i koju je, prema predaji, dao sagraditi prvi splitski 
nadbiskup Ivan Ravenjanin u VII. stoljeću... Osim splitske Crkve sv. Mi¬ 
hovila postojala je i vrlo ugledna crkva posvećena istom svecu u Solinu, 
koja je potjecala još iz vremena hrvatskoga kralja Držislava, a uništena 
je nakon pada Solina i Klisa u turske ruke. Ta splitsko-solinskci tradicija 
štovanja sv. Mihovila još je jedan od argumenata za povezivanje Pariš¬ 
ke pjesmarice sa Splitom ili njegovom okolicom .” (A. Kapetanović - D. 
Malić - K. Štrkalj Despot, Hrvatsko srednjovjekovno pjesništvo. Nav. dj., 
str. 253.) 

povjerujemo u Farlatijevo tvrđenje da je ‘historia ’ o kojoj on go¬ 
vori nastala u Solinu i da je slavenska, tj. pjevana slavenskim jezi¬ 
kom od najstarijih vremena, onda u postojanju legende u tom kraju 
moramo pretpostaviti bar dva sloja (etničko-kulturnohistorijska): 
neslavenski (tj. predslavenski) i slavenski. Jer ako je legenda na¬ 
stala u Solinu u vezi s biskupom koji bi imao biskupovati negdje 
potkraj III. vijeka (ili s carem Dioklecijanom), onda je to bilo još u 
daleko predslavensko doba. Razaranje Solina, zatiranje uspomene 
na Jurja Solinskog i dolazak Slavena na Jadran vremenski se otpri¬ 
like podudaraju. U tom bi slučaju slavenski etnički elemenat imao 
usvojiti na tom terenu poznatu i popularnu legendu interpolirajući 
u nju s vremenom elemente iz legende o palestinskom Jurju, a dosta 
kasnije prihvatiti i novu verziju legende o borbi sv. Jurja sa zma¬ 
jem. U tom izmijenjenom obliku bila je ona, po riječima Farlatija, 
zabilježena slavenskim pismom. Da li je ta legenda zaista imala 
onaj predslavenski solinski sloj, koji se kasnije mijenjao, ili je le¬ 
genda o ,vv. Jurju, vitezu iz Kapadocije, kasnije, u vrijeme širenja 
kršćanstva, nekim drugim putem došla do Hrvata u solinsko-split- 
skom kraju i tamo se uvriježila, teško je danas reći. Činjenica je 
da je već u prvoj polovini IX. st. hrvatski knez Mislav u solinskom 
kraju, u Putalju, na području današnjeg Kaštel-Sućurca, izgradio 
crkvu sv. Jurja i darovao je splitskom nadbiskupu, koju su kasniji 
hrvatski vladari više puta potvrđivali splitskoj nadbiskupiji... Po¬ 
stoji nagađanje da je uz crkvu bio i samostan sv. Jurja (što nije 
dokazano). Crkva nosi ime jednog od najpoznatijih benediktinskih 
zaštitnika, sv. Jurja... Možda su upravo benediktinci donijeli sa so¬ 
bom legendu o .s v. Jurju u ovaj kraj. Još bi i u tom slučaju ona bila 
vrlo stara. Crkva u Putalju vjerojatno je ona na koju misli Farlati 
kad spominje izvođenje legende u crkvi .s v. Jurja na njegov praznik. 
Nova verzija o borbi sa zmajem (drakunom) mogla se kasnije lako 
vezati uz staru tradiciju i dobivši pjesnički oblik izvoditi se na tra¬ 
dicionalnim Jurjevim svečanostima, a do Farlatijeva doba dobiti 

prizvuk ‘prastarosti’. Kao nekadašnje sjedište hrvatskih kraljeva 
Solin je u mašti puka mogao lako biti prihvaćen kao podloga priče 
o spašavanju kraljevske kćeri od zmaja. Dosta zatvoreno more So¬ 
linskog zaljeva moglo je da zamijeni obavezno legendarno jezero 
u kojem je živio zmaj, a zanimljivo je spomenuti da i danas uz sam 
solinski amfiteatar postoji toponim Jezerine, koji označuje neki isu¬ 
šeni teren, pa je, sudeći po tome, stari Solin imao i neko svoje jeze¬ 
ro. Na svaki način, hrvatski je puk u solinskom kraju legendu o sv. 
Jurju usvojio vrlo rano... Da je naša Pisan svetogo Jurja u najužoj 
vezi s davnašnjom slavenskom solinskom legendom o sv. Jurju i 
njegovom svetkovinom u tom kraju, o kojoj Farlati govori u svom 
djelu, ne može biti nikakve sumnje. Da li je to upravo ona ‘historia ’ 
koja se stoljećima izvodila (uz pjev izvodila, pjevala, recitirala?) 
puku u crkvi sv. Jurja na Solinskom polju, ne može se sa sigurnošću 
reći, ali nije nevjerojatno. Je li Farlati možda znao za naš kodeks 
(mada je on već 1706. bio vlasništvo nekog pariškog oratorija) ili 
se imao priliku upoznati s nekim još starijim hrvatskim zapisom te 
legende? Na veliku starinu pjesme upućuje i jezik i njen pjesnič¬ 
ki oblik (rimovani nepravilni distisi), za koji je lako pretpostaviti 
da je u izvođenju imao neki recitatorsko-pjevni karakter (Grgeč 
spominje sličnost s bugaršticama i mogućnost pjevanja po nekoj 
starinskoj melodiji). Pozivanje slušača na posluh upućuje na to da 
se ona stvarno običavala izvoditi pred nekim većim skupom... Da je 
pjesma i u očima zapisivača imala veliko značenje, pokazuje to što 
ju je zapisao na prvom mjestu. Znači da joj je davao prednost pred 
ostalima koje je zapisao. Sve to govori o vrlo bliskoj vezi te pjesme 
i one za koju Farlati kaže da se stoljećima izvodila puku u crkvi .s v. 
Jurja na Solinskom polju (u Kaštel-Sućurcu). Da li se radi o jednoj 
te istoj pjesmi? Da li ovoga puta zaista imamo pred sobom naj¬ 
stariju poznatu hrvatsku pjesmu? Ne, doduše, iz VII. st. kako misli 
Farlati, ali zato možda iz XII. ili XIII., kojem vremenu odgovara 

svojim etičko-viteškim vrednotama, a jezičnim mu se osobinama u 
mnogo čemu približuje.” 292 

Prikaz svetog Jurja kako ubija zvijer imamo sačuvan i na stećci- 
ma koji se datiraju u XV. stoljeće, a nalaze se na srednjovjekovnom 
teritoriju Bosne i Hrvatske. “Scena u kojoj vitez ubija zmaja i oslo¬ 
bađa ženu iz njegovih čeljusti, direktni prenos epizode iz legende o 
sv. Đorđu, ukrasila je nekoliko spomenika: na nekropoli u Gvoznu 
dva puta, na Poljicama na Visočici na sarkofagu Vukosava Lupči- 
ća, datiranom uXVvek, i na sarkofagu u Ježeprasini, sve tri u široj 
okolini Kalinovika, u kraju gdje je kult ovog svetitelja bio veoma 
poštovan. ” 293 U selu Župa Biokovska (Imotska krajina) pronađen 
je 1975. godine stećak koji Karlo Jurišić datira u prvu polovicu XV. 
stoljeća i na kojemu je, prema Jurišićevu opisu, prikazan sveti Ju¬ 
raj koji ubija zvijer. “Umjetnik nije prikazao zmaja u izmišljenom, 
fantastičnom obliku, kako ga redovito prikazuju, tj. aždaju u prilici 
gmaza s niskim nogama i krilima. On ga je prikazao u prilici koja 
je najsličnija vuku... Lik zmaja zauzima skoro više prostora negoli 
Juraj, konj i djevojka zajedno. Osim toga je zmajev rep istaknuto 
dug i prkosno zavinut. Prema narodnoj mašti mnogim je životinja¬ 
ma snaga u repu. ” 294 

Pričanje kako sveti Juraj ubija zmaja stoljećima se održavalo na 
hrvatskom teritoriju, posebno u Dalmaciji. 295 Taje priča tako živa 
u Hrvata “da se pripovijeda, kako je ubijeni zmaj ležao u ovoj ili 


292 D. Malić, Jezik najstarije hrvatske pjesmarice. Nav. dj., str. 24-27. 

293 Nada Miletić, Stećci. Jugoslavija - Beograd, Spektar-Zagreb, Prva knji¬ 
ževna komuna - Mostar, 1982, str. 95. 

294 Karlo Jurišić, Nepoznati stećak u župi biokovskoj i legenda o svetom Jur- 
ju. Kačić. Zbornik franjevačke provincije Presv. Otkupitelja. Split, 1976, 
sv. VIII, str. 230, 233. 

295 Usp. Viče Vuković, Sveti Jure. (Krinj u Dalmaciji.) U: Zbornik za narod¬ 
ni život i običaje. JAZU, 1930, knjiga XXVII, str. 177-178. 

onoj pećini ili kraj nekoga jezera” 296 Ivan Kukuljević Sakcinski, 
poslije posjeta Žrnovnici u “putopisnom zapisu iz 1857”, prvi je u 
literaturi, koliko je poznato autom ove rasprave, o reljefu na proče¬ 
lju crkve Uznesenja Blažene Djevice Marije u Žrnovnici zabilježio 
sljedeće: “Ja razgledah župnu crkvu, koja je sagrađena na temelju 
stare. Od ove sačuvan je na pročelju nove crkve starinski iz kamena 
izklesani kip sv. Jurja. Djelo je priprosto, ali znamenito. Sv. Juraj 
ima odeću hrvatsku, glavu mu pokriva okrugla hrvatska kapa, on 
ubija sulicom zmaja, ali ovaj priliči više pitomomu janjetu ili psetu 
negoli ljutomu zmaju.” 291 


296 Krsto Stošić, Sveti Juraj u povijesti, legendi i umjetnosti. Obitelj (Za¬ 
greb), DC/1937, 17,303. 

297 I. Kukuljević Sakcinski, Izabrana djela. Priredio Nikola Batušić, Matica 
hrvatska, Zagreb, 1997, str. 477. 

II. 


Predaja i detalji reljefa na crkvi u 
Zrnovnici potvrđuju prikaz svetog Jurja 


1 . 

Abramićev opis reljefa u Zrnovnici 

I NADOPUNE NJEGOVA OPISA 

Mihovil Abramić, prvi je pisao o reljefu na pročelju crkve Uzne¬ 
senja Blažene Djevice Marije u Žmovnici u Starohrvatskoj prosvjeti 
1927. godine. On je naveo kako narod u Žmovnici naziva taj reljef 
imenom sv. Jurja, a inače ne zna o njemu ništa reći, osim da su Fran¬ 
cuzi (?) gađali u lice sveca. Abramić dalje opisuje ploču od vapnenca 
kako je duga 123 cm, visoka 80 cm, a izgleda debela, ukoliko se je 
mogla mjeriti, do 27 cm. On se pita da li prikazani čovjek na ko¬ 
nju, koji lijevom mkom drži uzde, a desnom utjemje svoje dugačko 
koplje u ždrijelo četveronožne zvijeri, zbilja jaše na konju? Njemu 
izgleda da jahač sjedi na konju “ po žensku ”, da mu je glava i gornji 
dio tijela do pasa isklesan en face, donji dio u strogom profilu, lice s 
brkovima i sa šiljastom trokutnom bradom nešto je poradi spomenu¬ 
toga gađanja oštećeno, glava je pokrivena, regbi, kožnatom kapom 
ili niskim “ poluokruglim šljemom ”. Dalje dodaje da haljina ili tunika 
jahača nikako nije označena na gornjem tijelu i da samo od pasa do¬ 
lje do preko koljena ima nekoliko širokih nabora. Prema Abramiću, 
ni konj nije uspjelije izrađen od jahača, a njegov odveć dugačak trup 
čini nam se kao da je prelomljen likom jahača, a, dok je glava na 
vitkom vratu s kratkom grivom prilično pogođena, potpuno su slabo 
isklesane konjske prednje noge. On za zvijer navodi da se ne zna je 
li to vuk, lav ih što slično. Ključni mu je element za datiranje reljefa 
pleterna ornamentika. “ Kako je već poznato, ona prevladava u Dal- 

Poljica. Karta iz knjige: Frano Ivanišević, Poljica. 

maciji u razdoblju od IX. do XI., čak i do XII. stoljeća otprilike, da¬ 
kle za doba hrvatskih narodnih vladara. Reminiscencija na pleternu 
plastiku nalazimo i docnije, na primjer na arhitektonskim ulomcima 
sa natpisima u gotici. Važno nam se čini, da je u našem slučaju ple¬ 
ter kao dekorativno sredstvo upotrebljen sekundarno. Primijetili smo 
već, da pleterni okvir ne obuhvaća sve četiri strane, nego samo tri, 
dok donja ostaje prazna, i da gornja vrpca ne stoji u organičkoj vezi 
sa pobočnim okvirom... Klesar našega reljefa ugledao se pri takovu 
uokvirenju u dekoraciju oltarnih ograda (plutei). Pleterni ures stu- 
pića obično svršava ili prelazi u oblik križa, kako to vidimo na više 
komada iz Splita i okolice u splitskom arheološkom Muzeju... Ova- 
kovih oltarnih ograda klesar našega reljefa možda je vidio i u crkvi 
srednjega vijeka u samoj Žrnovnici (premda do danas još nemamo 
ostataka pleterne plastike iz ovog mjesta), ali sigurno ih je mogao 
vidjeti u bližemu Splitu i baš u stolnoj crkvi Sv. Duje. Sada je jedan 
dio tih ploča-ograda iz katedrale upotrebljen po drugi put u krstio¬ 
nici i svaka se očuvala sa spomenutim gornjim pojasom. Da je bilo i 
ploča obrubljenih lijevo i desno s motivom pilastra, to nam dokazuje 
mramorni neki ulomak..., koji se je nedavno našao u baroknoj arhi¬ 
tekturi prigodom pregrađivanja kapelice Sv. Duje... Nesumnjivo bila 
mu je poznata i ploča s likom narodnog vladara slično uokvirena. 
I baš ovakove oltarne ograde mogle su biti i bile su našem klesaru 
pred očima ili u pameti, kada je reljefu konjanika-lovca dao okvir. 
Dok je ovo uokvirenje samo sa tri strane od oltarnih ograda orga- 
nično i razumljivo, kod našeg reljefa, koji nije mogao nipošto služiti 
kao pluteusova dekoracija, ne odgovara svojoj funkciji i djeluje kao 
čista imitacija. Pleter nam je dvoprutasti veoma površno izrađen. 
Sve ovo nam savjetuje, da s obzirom na pleternu dekoraciju uvrstimo 
naš reljef među najkasnije predstavnike ovakove plastike, možda čak 
u doba, kad u većim gradovima ove vrste dekoracije više nije bilo. 
Prosti, regbi seoski karakter dekoracije ispoljava se također i u onim 
prostim kružnicama. Analogne motive naći ćemo u nekim komadima 

pleterne plastike u kninskom muzeju, koji potječu iz malih seoskih 
crkvica u unutrašnjosti Dalmacije 

Abramić misli da se na reljefu radi o nekom čovjeku u lovu, ali 
da nije isključena ni mogućnost da reljef prikazuje baš sv. Jurja, kako 
to hoće pučka tradicija u Zrnovnici. “Je li dakle ova tradicija sta¬ 
ra ili sekundarna? Izgleda da se ovoj interpretaciji protivi činjenica, 
što je naš konjanik-lovac bradat, dok je na ostalim spomenicima Sv. 
Juraj uvijek prikazan kao mladić bez brade i brkova. Zvijer također 
unatoč one čudne glave, nipošto nema izgled zmaja. Tip Sv. Jurja na 
konju u borbi sa zmajem počeo se je razvijati u umjetnosti tek počet¬ 
kom XII. stoljeća, iza kako je u XI. stoljeću prodrla dotična dobro 
poznata legenda o borbi i ubijanju zmaja i spašavanju same kraljeve 
kćeri... premda su već mnogo ranije drugi sveci-vojnici bili prikazani 
u uspješnoj borbi sa zmajem... Mislim, da se ne može a limine odbiti 
hipoteza, da je u XII. stoljeću, ili možda još kasnije, neki provinci¬ 
jalni klesar-majstor, koji još nije dobro poznavao pravu ikonografiju 
Sv. Jurja, mogao s ograničenim sredstvima svoje umjetnosti ili bolje 
svoje vještine prikazati Sv. Jurja i zvijer-zmaja baš onako, kako ga 
vidimo na žrnovničkom reljefu. Možda je za rješenje ovog pitanja od 
odlučne važnosti sporedan momenat, naime karakter reljefnog okvi¬ 
ra, koji je - kako je već dokazano - uzet od uresa nutarnje crkvene 
arhitekture. Takav okvir mnogo bolje dolikuje prizoru hieratičnog 
značenja, nego običnog, kakav bi bio lov. Karakter ove skulpture, ko¬ 
liko ljudskog lika, toliko životinja (konja i zvijeri), dobro odgovara 
periodu njenog postanka t.j. prelaznom vremenu od pleterne plastike 
na čisto romanski slog. U vrijeme cvata pleterne plastike u Dalmaciji, 
i ljudske figure su tako rekuć geometrijski izvedene, kako to možemo 
dobro razabrati na već pomenutoj ploči s vladarom u splitskoj krstio¬ 
nici i na lijepim ogradama u zadarskom Muzeju sv. Donata .” 298 

298 Mihovil Abramić, Barelijef sv. Jurja (?) u Žmovnici. Starohrvatska pro¬ 
svjeta. Nova Serija I, broj 1-2. Zagreb-Knin, 1927, str. 77-83. (Abrami- 
ćev tekst donesen je bez jezičnih ispravaka.) 

Milan Ivanišević navedeni Abramićev opis reljefa dopunjuje 
ovako: 

“Abramić pokazuje kako se nije udubio u kiparski postupak po¬ 
kazivanja pokreta i stvaranja likova u prostoru. Kipar je imao tri 
zadaće u oblikovanju likova. Jednostavna je bila ona u oblikova¬ 
nju konja, jer na njegovu tijelu nije bilo zadane pojedinosti koju je 
morao pokazati na neki poseban način. Tako konj stoji oslonjen na 
sve noge, svaka je pokazana točno u svom e prostoru, rep je također 
na svome mjestu, a glava je neznatno okrenuta na desnu stranu, pa 
gledatelj vidi oba uha i čitavo oko, nozdrve i žvale. Druga je zadaća 
je bila oblikovati zvijer koja istodobno pokazuje svoja tri pokreta: 
hodanje po neravnoj površini, podizanje lijeve stražnje noge, što je 
znak ranjavanja, i okretanje glave u neprirodnu vezu s tijelom, jer su 
na glavi, u istoj ravni, morali biti pokazani: oko, njuška i razjaplje¬ 
ne čeljusti u kojima je morao biti vrh koplja. Oblikovanje čovjeka 
bilo je opterećeno još težim zadaćama. On je morao jašiti, kao da je 
gledan sa strane, a istodobno pokazati čitavo lice i svu opremu koju 
je odjenuo, kao da je gledan sprijeda, te obje šake sa svim prstima. 
Kipar je sve to uspio pokazati, pa mu ne smije biti prigovoreno: ‘ni¬ 
je niti umio da udovolji najjednostavnijim zahtjevima perspektive ’. 
Valja,., promotriti kako su oblikovane čovjekove noge: gledane su sa 
strane, desna je dulja, lijeva je kraća. Tako je pokazano čovjekovo 
prirodno jahanje na konju. Kipar u onome dobu tako pokazuje čovje¬ 
kov hod. Dovoljno je prisjetiti se likova ljudi na reljefu u Krstionici 
splitske prvostolne crkve i njihova međusobnoga odnosa u prostom. 
Onaj koji sjedi, pokazan je kao da je gledan sprijeda. Onaj koji je 
oblikovan na desnoj strani onoga koji sjedi, pokazan je u gornjemu 
dijelu tijela kao da je gledan sprijeda, a noge su pokazane kao da su 
gledane sa strane. Zašto? On hoda u smjeru onoga koji sjedi. Onaj 
treći, ispred stolice, pokazan je u čitavome tijelu kao da je gledan sa 

strane. Zašto? On leži prednjim dijelom tijela na površini koja nosi 
stolicu. Noge hodača u Splitu pokazane su na isti način kao noge ja¬ 
hača u Žrnovnici. Dakle, oba su jednako u pokretu, a taj pokret jed¬ 
nako je kiparski oblikovan. Abramić je za usporedbu konjanika koji 
na konju sjedi postranice predložio reljef u rimskoj crkvi San Saba. 
Usporedbu valja odbiti, jer je reljef sačuvan bez nogu, pa nije mogu¬ 
će dokazati kako lovac sjedi... Začuđuje kako Abramić nije još više 
naglasio križ kao potvrdu sveca na reljefu. On križ spominje samo u 
opisu ukrasa... Tako križ, kao ikonografski sadržaj, nije iskorišten, a 
on najbolje potvrđuje cjelinu svetačke ikonografije?'’ 299 

Lovre Katić u opisu jednog stećka u Imotskoj krajini navodi 
kako su figure na arkadicama stećka “ stisnute, pa, jer nije bilo mje¬ 
sta u trećoj arkadi za psa, kovač ga je uklesao, kao da stoji na stra¬ 
žnjim nogama ispod košute. Jednako je radio i klesar u Žrnovnici 
prikazujući sv. Jurja kako ubija zmaja.” 300 

Zvijer na reljefu u Žrnovnici može biti samo vuk. ‘ Najrašireni¬ 
ja u svim slovenskim zonama jeste legenda o tome da je vuka stvo¬ 
rio đavo, protiveći se Bogu... Vuk je povezan s nečistom silom. ” 301 
Sveti Juraj je “gospodar vukova (sv. Đorđe, car vukova)”. 302 

299 “Htio sam biti siguran u ovome zaključku, pa sam prikupio podatke iz mno¬ 
gih ikonografskih djela, ali ih ovdje ne nabrajam.” (M. Ivanišević, Osvrt 
na reljef sv. Jurja u Žrnovnici. Rukopis datiran: “Split. 20. XII. 2010.”) 

300 L. Katić. Stećci u Imotskoj krajini. Starohrvatska prosvjeta, III. serija, sv. 
3 za 1954, str. 134. 

301 Aleksandar Gura, Simbolika životinja u slovenskoj narodnoj tradiciji. Na¬ 
kladnici: Brimo -Logos - Aleksandrija, Beograd, 2005, str. 90-116. “Vuk 
se javlja kao predstavnik onostranih sila... Nisu ga slučajno terali krstom... 
Cesi su đavola figurativno nazivali vuk.” (Svetlana M. Tolstoja — Ljubinko 
Radenković /redaktori/, Slovenska mitologija: enciklopedijski rečnik. Zep- 
ter Book World, Beograd, 2001, str. 104.) Usp. Dušan Bandić, Narodna re¬ 
ligija Srba u 100pojmova. Nolit, Beograd, 1991, str. 25-30. 

302 S. M. Tolstoja-Lj. Radenković, Slovenska mitologija, nav. dj., str. 105, 
118. “Pogubna narav toga staroga Vuka valjda progovara iz naše narod- 

Nije točno Abramićevo mišljenje daje, za razliku od reljefa u 
Zrnovnici, “na ostalim spomenicima sv. Juraj uvijek prikazan kao 
mladić bez brade i brkova”. Sveti Juraj je najčešće prikazivan mla¬ 
dolik i bez brade, ali se pojavljuje i s bradom. 303 Na jednoj mini¬ 
jaturi iz kraja XII. stoljeća u jednom švicarskom kodeksu bradati 
sveti Juraj je “ odjeven u suvremenu zapadnjačku odjeću”. 304 Na 
“prozoru katedrale u Chartresu iz prve polovine XIII. vij. sv. Juraj 
ima kratku bradu, drži mač, štit i koplje, a konja i zmaja nema”. 305 1 
u nekim srednjovjekovnim slikama prizora mučenja sv. Jurja, kako 
su opisana u djelu Legenda aurea, on je prikazivan s bradom. 306 

Koplje na reljefu u Žrnovnici ima franački izgled 307 , ali u vre¬ 
menskom razdoblju od VIII. do XIII. stoljeća nije postojao neki 
specifični oblik koplja koji bi bio karakterističan za neko stoljeće, 


ne poslovice:,Razminuše se ka Vukac (t.j. Vuk) i dobra sreća, a to zna¬ 
či: kao nesreća i sreća; zatim iz riječi ,vučac, lat. gangraena (bolest, što 
ljudima truje i jede živo meso), koja je postala od Vuk.” (S uvodom i ko¬ 
mentarima priredio za školsku i privatnu upotrebu M. Kušar. Narodne 
pripovijesti - mitične. Zadar, 1907. Naklada piščeva, str. 148.) 

303 B. Riehl, SanktMichael undsankt Georg, nav. dj., str. 47. 

304 Branko Fučić, Sveti Juraj i Zeleni Juraj. Zbornik za narodni život i obi¬ 
čaje. JAZU, Zagreb, 1960, sv. 42, str. 130. 

305 K. Stošić, Sv. Juraj mučenik vitez. Nav. dj., str. 11. Usp. Orlando Grosso, 
San Giorgio nell ’arte e nel cuore deipopoli. Amilcare Pizzi editore, Mi¬ 
lano, 1962, str. 24-25. 

306 Legenda aurea aus der Goldenen Legende des Jacobus de Voragine mit 
Meisterwerken mittelalterlichen Kunst herausgegeben von Christoph 
Wetzel. Verlag Herder, Freiburg-Basel-Wien, 2007, str. 107. 

307 Marija Šercer opisuje franačka koplja u osmom i devetom stoljeću ova¬ 
ko: “Bodilo od željeza u obliku izduljenog lista s blago naglašenim gre¬ 
benom, vitkim vratom koji prelazi u tuljac s manjim ‘krilima (M. Ser- 
cer, Staro oružje na motki. Povijesni muzej Hrvatske, Zagreb, 1972, str. 
89.) 

Osnovne vrste motiva koplja koje se sreću na stećcima. 
Iz knjige: Š. Bešlagić, Stećci - kultura i umjetnost. 

V. Masleša, Sarajevo, 1982, str. 232. 


a promjene koje su nastale “na bodilu bile su male i neznatne .” 308 
Zdenko Chavrak zaključuje: “Na ploči iz cca XI.-XII. stoljeća, cr- 
leve u Žrnovnici (Split), nailazimo na jedinstveni primjer upotrebe 
lovačkog koplja u konjaničkom lovu. Srednjovjekovno bosansko 
koplje se oblikom mnogo ne razlikuje od predhistorijskog i rim¬ 
skog, samo što je čvršće i jače .” 309 Za datiranje reljefa nije odlu- 

308 Gavro A. Skrivanić, Oružje u srednjovjekovnoj Srbiji, Bosni i Dubrov¬ 
niku. SAN. Posebna izdanja knjiga CCXCIII, Odeljenje društvenih nau¬ 
ka knjiga 24. Naučno delo. Izdavačka kuća SAN, Beograd, 1957, str. 76- 
77. Na stećcima nalazimo tri vrste ovoga oružja: obično koplje, koplje 
sa krsnicom (lovačko koplje) i koplje sa zastavicom. “ Koplje za lov na 
medvjede i veprove, masivnije, sa krsnicom ili sa krilcima na dnu tuljca, 
upotrebljavalo se još od IX. stoljeća .” (Sefik Bešlagić, Stećci - kultura i 
umjetnost. Veselin Masleša, Sarajevo, 1982, str. 232.) 

309 Z. Chavrak, Lovne scene kamenih spomenika srednjeg vijeka Jugoslavi¬ 
je. Lovačka knjiga, Zagreb, 1954, str. 15. 

čujuća ni pleterna ornamentika koja se nalazi na njemu. Pojedini 
pleterni motivi javljaju se u “ konzervativnoj Dalmaciji... sve do u 
XIII. stoljeće ”. 310 Ovaj je reljef mogao nastati u doba kada je pleter¬ 
na ornamentika bila već preživjela te se čuvala samo u zabačenim 
selima i brdskim naseljima. 311 Sam M. Abramić zaključuje da je 
ovaj reljef mogao nastati “w XII. stoljeću, ili možda još kasnije 
Višestoljetna predaja žrnovničkog puka potvrđuje daje na re¬ 
ljefu crkve prikazan sveti Juraj koji kopljem ubija zmaja-zvijer. 312 
“SV. Juraj je bio zaštitnik republike Poljica (Dalmacija), koja je 
ukinuta od Napoleonova maršala Marmonta g. 1817. Na zelenom 
je brijegu na Gracu (župa Gata) drevna crkva sv. Jurja, u kojoj je 
bio blagoslovljen novoizabrani knez, koji se kleo na poljički statut. 
Na blagdan sv. Jurja dolazi i danas narod iz 12 sela negdašnje 
poljičke republike .” 313 U Poljicima je blagdan sv. Jurja 23. travnja 

310 Ljubo Karaman, Odabrana djela. Književni krug, Split, 1986, str. 372. 

311 Kruno Prijatelj, Skulpture s ljudskim likom iz starohrvatskog doba. Sta¬ 
rohrvatska prosvjeta. Zagreb, 1954, III. serija, sv. 3, str. 81. 

312 Župnik crkve Uznesenja Blažene Djevice Marije don Luka Jozić u pisa¬ 
noj potvrdi koju je napisao u Žrnovnici, 8. studenoga 2010. godine, na 
molbu autora ove rasprave, navodi sljedeće: “ Kao župnik u Žrnovnici 
razgovarao sam sa svojim župljanima i oni su mi potvrdili kako iz svje¬ 
dočanstava, koja su im prenesena u pričanjima njihovih starijih predaka, 
znaju sljedeće: Reljef na pročelju današnje župne crkve sv. Marije done¬ 
sen je s ruševne kapelice iz zaseoka Barbarići, i ugrađen je u današnju 
crkvu prije oko 280 godina. Motiv na reljefu prema navodima navedenih 
/i najstarijih/ Žrnovčana predstavlja sv. Juru /Jurja/ u borbi sa zmajem / 
zvijeri/. Poznato je da je sveti Jure zaštitnik Poljica, a da je predio pre¬ 
ko rijeke Žrnovnica spadao u nekadašnje područje Poljičke republike, a 
i danas pripada katastarskoj općini Srinjine. ” 

313 K. Stošić, Sveti Juraj u povijesti, legendi i umjetnosti. Nav. dj., str. 303. 
“Pod biskupon Kalođeri u Splitu opet se bili probudili i okupili poljiški 
svećenici i puk na ti dan na Gracu, veliko se je slavlje tute činilo nazad 
dvaest godina, a sada se zanemarilo .” (Frano Ivanišević, Poljica narod¬ 
ni život i običaji. Društvo Poljičana ‘Sveti Jure’ - Priko 2006, str. 374.) 

“postao jedan od najvažnijih datuma u godini ”. 314 U svijesti žrnov- 
ničko-poljičkoga puka sačuvano je pradavno predanje koje samo 
svetog Iliju dovodi u svezu s gromom, 315 a svetog Jurja samo kao 
ubojicu zmaja. “Sveti Ilija (20. VII.), najveći kris, najžešća puči¬ 
na lita, gromovi i oluje najstrašnije. Kaže se, da je začvrljija Ilija 
glavnjon s neba. U gornjin Poljicin iznašaju ujutro rano pri sunca 
na ariju robu, da je tarmica ne izgrize... Grom šalje Bog s neba po 
svomu svemogućstvu, kad ‘oće da koga da ošine i pokori... Sveti Ili¬ 
ja drži gromove po Božjoj naredbi, on š njiman vlada. Kad zagrmi 
na nebu, reče se: eno sv. Ilija bačve valja... Zmaj je strašna zmija, 
koja stoji u jezerin ili ponorin, dočika ljude i proždre ji ’. Nije ga 
sad vidit, otkad ga je sveti Juraj smaka \” 316 

Prihvati li se kao vjerodostojno predanje o svetom Jurju Solin¬ 
skom i njegovu kontinuitetu, onda bi se reljef na crkvi u Žrnovni- 
ci mogao datirati najranije već u doba franačko-hrvatskih odnosa 
krajem VIII. ili u prva desetljeća IX. stoljeća. U protivnom moguće 
je žmovnički reljef datirati najkasnije i u drugu polovinu XII. ili u 
prvu polovinu XIII. stoljeća. 


314 Ante Nazor, Sveti Jure zaštitnik Poljica. Hrvatska revija. Obnovljeni te¬ 
čaj 3 (2003), 2, str. 100. 

315 Puk u Bosni također je zamišljao samo svetog Iliju kao gromovnika. 
“Božji ugodniksv. Ilija proganja sotonu sa svojim strielama, i odatle do¬ 
lazi pucanje groma, a od vremena do vremena i padanje tuče kao plod 
sotonina biesa, jer je pobiedjen... puk vjeruje, da grmljavinu uzrokuje 
gromovnik sv. Ilija. Ovo se vjerovanje može protumačiti objavljenom isti¬ 
nom o velikoj moći sv. Ilije proroka, koji je na ognjenim kolima uznesen 
na nebo.” (Ljudevit A. Ivandić, Pučko praznovjerje kod H}-vata katolika 
u Bosni. Hrvatski Nakladni Zavod ‘Domovina’, Madrid-Buenos Aires, 
1963, str. 66.) 

316 F. Ivanišević, Poljica, nav. dj., str. 377, 522, 498. 

III. 


NeSTVARNOST VIĐENJA “BOŽANSKOG BOJA ” 

V 

Peruna i Velesa na reljefu crkve u Zrnovnici 


“Izučavanje mitova neprimjetno je preraslo u mitotvorstvo .” 

L. S. Klejn 


1 . 

Ante Milošević iznio je (prvi put u mjesecu studenome 2008. 
godine) mogućnost da reljef na crkvi u Žrnovnici prikazuje borbu 
Peruna i Velesa. 317 M. Ivanišević to Miloševićevo shvaćanje inter¬ 
pretira ovako: 

317 A. Milošević, Reljef gromovnika Peruna? Žrvanj. Glasilo udruge Prija¬ 
telji kulturne i prirodne baštine Žmovnice. Godište IV, broj 7 (studeni), 

2008, str. 8-10. A. Milošević je, u organizaciji Muzeja Hrvatskih arheo¬ 
loških spomenika u Splitu, Odsjeka za etnologiju i kulturnu antropolo¬ 
giju Filozofskog fakulteta u Zagrebu, Vijeća Mjesnog odbora Žrnovni- 
ca i Udruge Žrvanj, održao predavanje pod naslovom ‘ Božanski boj na 
žrnovskom reljefu ’ u Knjižnici Marka Marulića u Žrnovnici 24. ožujka 

2009. ; Muzej Hrvatskih arheoloških spomenika u Splitu i Centar ‘Studia 
mediterranea’ pri Filozofskom fakultetu u Splitu organizirali su Miloše¬ 
vićevo predavanje na temu: “Dva nova značajna rezultata srednjovje¬ 
kovne arheologije u Hrvatskoj ‘Zrnovskaploča ’ ‘Branimirov sarkofag’ “ 
u Muzeju HAS-a u Splitu 5. lipnja 2009.; Udruga Žrvanj u Žrnovnici, 
Ogranak Matice Hrvatske u Podstrani i Odsjek za etnologiju i kulturnu 
antropologiju Filozofskog fakulteta Sveučilišta u Zagrebu priredili su i 
Znanstveni skup Perunov Žrvanj i Jurjevo koplje ’ u Podstrani i Žrnov¬ 
nici 8.-10. listopada 2010. na kojemu je Milošević održao 9. X. 2010. u 
Žrnovnici predavanje pod naslovom ‘Žrnovska ploča kao vrijedan eu¬ 
ropski spomenik. ’ U splitskom dnevnom listu to je zabilježeno ovako: 

“Četiri su najvažnija njegova zaključka: pomicanje vremenske 
odrednice u starije doba, odbacivanje svetačkoga ikonografsko- 
ga sadržaja i mogućnost tumačenja ikonografskoga sadržaja kao 
borbe Dobra i Zla, mogućnost pogansko-kršdanskoga sinkretizma. 
Vremenska je odrednica ovako obrazložena: ‘ispunjen ornamenti¬ 
kom uobičajenom za 8. i 9. stoljeće i svi drugi ornamentalni motivi 
koji stoje na reljefu iz Žrnovnice upućuju na pretpostavku da on ne 
pripada ranoromaničkom vremenu (11. i 12. stoljeću), nego upravo 
ranome srednjemu vijeku, to jest drugoj polovici 8. stoljeća. Takvih 
je stilskih osobina trostrani, mjestimično nevjesto izvedeni pleterni 
okvir i križevi u medaljonima na gornjim uglovima ploče jer se baš 
u takvome konceptu ti elementi pojavljuju i na drugim skulpturama 
iz predromaničkoga doba. Jednake osobine ima i masivno koplje 
s krilcima na vrhu, koje je kao oblik tipično za rano karolinško 
oružje druge polovice 8. i cijelo 9. stoljeće. ’ O konjaniku (Milo- 
šević) je napisao: ‘gol je do pojasa, na glavi ima kalotastu kapu 
(ili šljem), a na konju sjedi postrance, s tijelom i licem okrenutim 
prema gledatelju... Može se međutim, pretpostaviti da takav način 
prikazivanja odražava i duh umjetnosti ranoga srednjega vijeka, 
jer je na vrlo sličan način predstavljen i konjanik na jednom mra¬ 
mornom reljefu koji se danas nalazi pod trijemom crkve San Saba u 
Rimu. Pretpostavlja se da pripada 8. stoljeću... Konjanik na reljefu 


“Splitski arheolog dr. Ante Milošević je 2009. godine došao do senzaci¬ 
onalna otkrića kako se tu ne radi o Mihovilu koji ubija zmaja nego da je 
na reljefu prikazan božanski boj staroga slavenskog boga Peruna i nje¬ 
govog suparnika Velesa. To otkriće nadmašuje lokalne i nacionalne okvi¬ 
re i svakako spada u red velikih doprinosa europskoj znanosti i istraži¬ 
vanjima mitologije.'’’’ (Igor Brešan, Perunov žrvanj i Jurjevo koplje. Slo¬ 
bodna Dalmacija, broj od 9. X. 2010, str. 33.) Nije jasno zašto se spomi¬ 
nje Mihovil (arkanđeo Mihael) kada je općepoznato da on nikad u povi¬ 
jesti kršćanske umjetnosti nije prikazan na konju i daje zato što je shva¬ 
ćan kao vođa Božje nebeske vojske najčešće predstavljan s krilima. 

iz Rima... prikazan je u vrlo sličnom položaju, s tijelom okrenutim 
gledatelju i s licem u profilu, na glavi ima kalotastu kapu (ili šljem), 
naglašeni nos i izduženu trokutastu bradu, što su sve i jasne karak¬ 
teristike jahača iz Žrnovnice. ’ U mnoštvu nabrojenih pojedinosti, 
koje jamče sličnost dvaju reljefa, Milošević je zaboravio da lice na 
reljefu u Žrnovnici nije u profilu. U određenju je ikonografskoga 
sadržaja Milošević veoma odlučan: ‘Očito je da on ne predstavlja 
niti sv. Jurja, niti sv. Mihovila kako se pretpostavlja, jer jahač na 
konju nije mladolik, a životinja koju ubija nije zmaj, a niti neka 
druga neprirodna zvijer. ’ On potvrđuje ukras križa na reljefu, ali 
mu je on dokaz samo za stariju vremensku odrednicu, slično kao vr¬ 
sta koplja. Milošević drukčije tumači jednu pojedinost reljefa: ‘vrh 
koplja kojemu suprotni kraj doslovno izlazi iz nekakvoga amorfno¬ 
ga oblika koji se može protumačiti kao oblak, to jest Nebo. Mogu¬ 
će je stoga, tumačenje da je na reljefu isklesan česti ikonografski 
kršćanski motiv borbe Dobra i Zla, pri čemu je konjanik posrednik 
koji za račun Dobra pobjeđuje Zlo. ’ Od takve pretpostavke, koja 
je moguća, ali ju Milošević nije obrazložio primjerima za potvr¬ 
du postojanja konjanika u toj borbi, proučavatelj naglo skreće u 
jedno drukčije tumačenje: ‘moguća su možda i drugačija rješenje. 
Ta međutim, još treba istraživati, pa stoga ovdje tek kao prijedlog 
iznosimo i mišljenje da je na reljefu iz Žrnovnice, u svojevrsnom 
pogansko-kršćanskom sinkretizmu, moguć i prikaz staroslaven¬ 
skoga vrhovnoga boga Peruna kojemu koplje kao grom izlazi iz 
oblaka i pogađa životinju (možda medvjeda, to jest Velesa - zlog 
boga podzemlja i Perunovog suparnika). Takvu pretpostavku dobro 
potkrjepljuje i činjenica da je kult Peruna (ali i drugih slavenskih 
božanstava i poganskih vjerovanja) upravo u žrnovničkome kraju 
i u Poljicima i danas vrlo prisutan, a posebno se odražava u topo- 
nomastičkim prežitcima ’. Po mojem prosuđivanju te Miloševićeve 
pretpostavke dogodilo se u naglome zaokretu njegova razmišlja¬ 
nja, bez ikakve potvrde u sačuvanim umjetninama, jedno opasno 

klizanje u pogrešno teoretiziranje. To je iskrivljavanje pojma sin- 
kretizma. Sinkretizam je spajanje, a ono pretpostavlja istodobno 
postojanje svih sastavnica takvoga spajanja. Kada bi umjetnik, koji 
je oblikovao reljef sačuvan u Žrnovnici, u svojoj stvaralačkoj za¬ 
misli htio ostvariti spajanje nekršćanskoga sadržaja s kršćanskim 
sadržajem, on bi morao znati kakav je likovni oblik obaju sadrža¬ 
ja. On je morao imati u svojem sjećanju pojedinosti likova i pro¬ 
stora na nekoj viđenoj umjetnini nekršćanskoga sadržaja ili pred 
sobom takvu umjetninu. Na sličan je način morao znati pojedinosti 
s umjetnine kršćanskoga sadržaja. Tek je tada mogao svojom stva¬ 
ralačkom maštom i vještinom stvoriti novi sadržaj u kojem će neki 
budući proučavatelj opravdano prepoznati sinkretistički postupak 
u nastajanju novoga sadržaja. Gdje je takva umjetnina nekršćan¬ 
skoga sadržaja? Milošević nije čitatelju pružio niti jednu uputnicu 
za razmišljanje o razložnosti prijedloga o sinkretističkome sadrža¬ 
ju reljefa. On čitatelju pokazuje primjere toponomastičkoga sin- 
kretizma. On je moguć i veoma dobro poznat u znanosti. Poznat je 
u znanosti i sinkretizam ikonografskoga sadržaja u helenističkim i 
ranokršćanskim likovnim umjetnostima, ali za to postoje dokazi, a 
slične dokaze Milošević nije pokazao niti najsažetijim riječima. ” 318 
O problematici Peruna vodi se već mnogo desetljeća rasprava, 
i to navlastito o njegovu podrijetlu, naravi i rasprostranjenosti, po¬ 
sebno u južnih Slavena. 319 


318 M. Ivanišević, Osvrt na reljef sv. Jurja, ibid. 

319 I. Mužić, Utvrđivanje Peruna u južnih Slavena. U: I. Mužić, Slaveni, 
Goti i Hrvati. Dominović, Zagreb, 1997, str. 455-459. Uzgred napomi¬ 
njem da se u nedostatku pouzdanih vrela o slavenskoj mitologiji tijekom 
prošlih stoljeća i izmišljalo neke poganske idole. Usp. Franz, Leonhard. 
Falsche Slawengdtter. Rudolf M. Rohrer Verlag, Brunn-Miinchen-Wi- 
en, 1943, str. 81 + XIV table. 

Mišljenja o tome stoje uopće označivao prvobitni naziv Perun 
kod Žrnovnice nisu jedinstvena. 320 U Registru sv. Petra Gumajsko- 
ga iz 1090. godine kaže se daje Petar Gumay kupio dvorac u Žr- 
novnici i vinograd u Perunu (comparavi curtem in Sirnouniza et 
vineam in Peruno). 321 Moguće je daje naziv Perun kod Žrnovnice 

320 Ante Skobalj o Perunu u Poljicama piše kako je, prema Skoku, tako na¬ 
zvano brdo, a ne kakav drugi lokalitet, jer se navodi kako su se upravo 
brda nazivala imenima onih božanstava koja su se na njihovim vrhuncima 
štovala, “A li ovdje Skok možda nije dobro razabrao, da se tim imenom ne 
zove brdo, na kojemu se nalazi crkvica, pa prema tome ni mjesto starog 
pretkršćanskog kulta, nego se imenom Perun nazivlje drugo, sasvim pusto 
brdo na kojemu nema ni traga kakvom kultu, crkvici ili naselju. Dapače, 
ovo brdo nije niti po visini prvo. Treće brdo, jugoistočno od njega, znatno 
je više, a ipak se zove umanjenim oblikom Perunić. Vidi se, da ovo drugo 
brdo nije tako nazvano ni po svojoj visini, jer je od sva tri najviše, a niti po 
nekom božanstvu, nego radije po nekom drugom njegovu svojstvu, koje je 
u skladu s tim imenom u deminutivu. Ta dva brda, Perun i Perunić, ima¬ 
ju s južne strane lijepe okomite klisure, kakve su obično povezane s kul¬ 
tom raznih božanstava u mnogim starim vjerama. Klisure Peruna i Peru- 
nića nisu jednako visoke, nego upravo obratno visini tih dvaju brda. Ma¬ 
nje brdo, Perun, ima vrlo visoku klisuru, najviše brdo, Perunić, ima manju 
klisuru, a treće, najzapadnije, brdo, nema nikakve klisure, te je nazvano 
jednostavno Perunsko. Očito je, da ime tim brdima nije dano prema nji¬ 
hovoj visini, nego prema veličini njihovih klisura. Prema tome, ovo ime 
ne bi ovdje značilo ni brdo niti kakvo božanstvo, nego samu klisuru .” (A. 
Škobalj, Obredne gomile. Vlastita naklada, Sveti Križ na Čiovu, 1970, str. 
131-132.) 

321 F. Rački, Documenta historiae chroaticae periodum antiquam illustran- 
tia. Zagreb, 1877, str. 153. “Naziv Perun zabilježen je, poslije više sto¬ 
ljetne povijesne šutnje, u darovnici Splićanina Petra Crnoga Gumaje- 
va, koji je oko 1090. god. kupio vinograd u Perunu od braće Vukmira i 
Prede. Imajući u vidu njihova hrvatska imena i činjenicu da su imali vi¬ 
nograd u Perunu, nije teško zaključiti da su i oni živjeli u samom Peru¬ 
nu. Postojanje naselja potvrđuje i jedna isprava iz 1178. god. u kojoj se 
kaže da je neki Zovigo (Jović?) darovao Splićaninu Niciforu, djedu Duj- 

vezan uz kult poganskog idola Peruna. 322 Međutim, sigurno je da 
nikada, ni u bližoj ni u daljoj okolini današnjeg Peruna kod Žrnov- 


ma Prestancijeva, svoju kuću i sve što joj pripada ‘u mjestu zvanom Pe¬ 
ruu ’, iz zahvalnosti što ga je oslobodio od ropstva... Čini se da je zaselak 
Peruu (villa Peron) posljednji put spomenut u jednoj ispravi iz 1525. go¬ 
dine... Razlog je tome dolazak Turaka početkom XVI. st. u splitsku oko¬ 
licu, koji su prekinuli život nekih manjih naselja na ovom području, pa 
i Peruna. Naime, kad su Turci svojim nasiljima ugrozili život u Perunu, 
njegove su obitelji napustile u prvoj polovici XVI. st. svoje stare domove 
i nastanile se u mnogo sigurnija splitska predgrađa... Tako je vrlo stari 
zaselak Perun, koji je ovdje više stoljeća prkosio vremenu i događajima, 
morao pred turskom silom uzmaknuti i završiti svoj povijesni hod počet¬ 
kom XVI. stoljeća. A na mjesto njegova postojanja, na kojemu više nema 
ni traga ruševinama, danas još podsjeća samo istoimeni naziv polja.” 
(Danko Vlašić, Prošlost Podstrane. Crkva u svijetu, Split, 1988, str. 40- 
41.) 

322 “U nas ima ‘planina Perun ’, što je visoki vršak u dalmatinskom Mosoru, 
nad poljičkim selom Dubravom... U selu Dubravi, pod pomenutom plani¬ 
nom Perun, priča se, da su se na onom mjestu ljudi nekad klanjali bogu 
Perunu. Ovo meni kaza katolički svećenik, Petar Škarica, marljivi pozna¬ 
ti povjesničar rogjenih svojih Poljica .” (Natko Nodilo, Stara vjera Srba i 
Hrvata. Logos, Split, 1981, str. 385 /133/.) Ako je ovo pričanje vjerodo¬ 
stojno onda se moglo raditi samo o vjerovanju nevelikog broja osoba, a da 
ono nije (pre)živjelo svjedoči neosporno najbolji poznavatelj Poljica, su¬ 
vremenik Nodilov i Skaričin, svećenik Frano Ivanišević koji o tome piše i 
ovo: “U svin Poljicin samo je jedna vira kršćanska katoliška, koja se do¬ 
bro čuva i ispunja. Od nedilje i blagdana zapovidnog malo ko da ne će doć 
u crkvu na misu, popodne na blagosov, ruzarje, a ne će propusti! ispovid 
i pričest, osobito vazmenu. Nađe se i po koje tvrdokorno srce, da stoji da¬ 
leko od Boga i crkve, zanemari se iz mladosti, pa više ne ćuti ni straja od 
Boga ni srama od svita. U večer se moli u svakoj kući Bog, moli se ruža- 
rij ili pozdrav Gospin uz druge molitve, osobito za mrtve. Sva kućna če¬ 
ljad okupljena je u večer oko komina, osin stopanjice, koja se vrti po kući; 
kućni starešina ili koji drugi iz kuće, koji zna bolje molit, uzme krunicu u 
ruke i počme molit... Osin vire kršćanske, to će reć katoliške, zna narod 

niče, nije zabilježen niti zapamćen spomen naziva Veles 323 , odno¬ 
sno daje bilo kada u Žrnovnici postojalo vjerovanje u borbu Peru- 
na s Velesom. Nije zanemariva ni činjenica da Perun u svih južnih 
Slavena u sačuvanim, dakle i u ikonografskim zamišljanjima, nije 
nigdje prikazan kako na konju ubija zvijer, odnosno zmaja. 324 

Samo ukrašavanje reljefa na crkvi u Žrnovnici s dva kršćan¬ 
ska križa dovoljno posvjedočuje kršćansko značenje toga reljefa. 


za Rišćane ili Rrkaće, Turke, Žudije, Luterane, Vramažune i druge ne- 
znabošce. ” (F. Ivanišević, Poljica, nav. dj., str. 311, 527.) 

323 “Tek se, kako je vrijeme protjecalo, na sjevernom lokalitetu izgubio to¬ 
ponim Perun, negdje gore nad Zrnovnicom, a na jugu izgubio se topo¬ 
nim Veles, negdje dolje, na rijeci blizu njezina ušća u more. Bar koliko do 
sada znamo.” (Radoslav Katičić, Božanski boj. Katedra Čakavskog sa¬ 
bora Općine Mošćenička Draga - Odsjek za etnologiju i kulturnu antro¬ 
pologiju Filozofskog fakulteta Sveučilišta u Zagrebu, Zagreb-Mošćenič- 
ka Draga, 2008, str. 177.) Katičićevo uvjerenje da se na ovom području 
“ izgubio... toponim Veles” u smislu dokazanosti jednako je vrijedno kao 
i moje da se u prošlosti na teritoriju Poljica nikad nije znalo za pojam Ve¬ 
les. 

324 Ovu ikonografsku tematiku Peruna posebno je obradio makedonski ar¬ 
heolog Nikos Čausidis koji je utvrdio i ovo: “ Od ševo ova može da se iz- 
vlečat slednive svojstva na antropo-morfniot lik na slovenskiot gromov¬ 
nik: - maž; - nekogašpretstaven gol; -so brada (srebrena ili temna) i mu- 
staki (zlatni). Vo racete gi drži slednive predmeti: - štit; - stap (vo nekoi 
slučai konkretno dabov), težok; - kopje ili strela; - želad; - kremen vo vid 
na gromova strela, molnja ili zrak; - nekade ukrašen so rubini ili safiri; - 
najčesta e kombinacijata: štit vo ednata i koj da bilo od ostanatite pred¬ 
meti vo drugata raka. Poznati se i slednive ikonografski varijanti: - vo¬ 
zač na ognena kočija i strelec so lak i strela; -ženska varijanta (najčesto 
vo funkcija na olicetvorenie na molnjata).” (N. Čausidis, Mitskite sliki na 
Južnite Sloveni. Misla, Skopje, 1994, str. 418.) Ivanov i Toporov navode 
kako su kao “ glavno oružje” Perunovo bili “ kamenovi,... i strele..., a ta- 
kođe sekire”. (S. M. Tolstoj - Lj. Radenković, Slovenska mitologija, nav. 
dj., str. 422.) 

Gotovo je nemoguće zamisliti da će i najprimitivniji majstor, koji 
radi prizor iz poganske mitologije, prikaz protukršćanskog idola 
ukrašavati s kršćanskim križevima. 


2 . 

Pričanje o boju Peruna i Volosa popularizirali su ruski lingvi¬ 
sti Vjačeslav Vsevolodovič Ivanov i Vladimir Nikolajevič Toporov 
1974. godine u knjizi Issledovaniya v oblasti slavyanskikh drev- 
nostey . 325 Ivanov i Toporov u jednoj sintezi o idolu Perunu, svoje 
pretpostavke zaključuju ovako: “ Perun, prvobitno u liku konjani¬ 
ka, ili vozeći se kolima (up. docniju ikonografiju proroka Ilije) svo¬ 
jim oružjem uspeva da porazi zmajolikog neprijatelja (u prvobitnoj 
varijanti mita, to je mitološko biće, kome odgovara Volos/Veles, a 
u poznijim tekstovima - bajoslovni Zmiulan i si), koji se od njega 
skriva, redom, u drvo, kamen, čoveka, životinje, vodu. U daljim 
transformacijama ovog mita može se menjati ime (ali ne i oblik) P. 
i njegovog protivnika, no osnovna sižejna shema ostaje neizmenje- 
na. Poslepobede P. nad neprijateljem, oslobađaju se vode (u arha¬ 
ičnim i poznim transformacijama mita, stoka, žena koju je P pro¬ 
tivnik zarobio, up. dodola, Marena, Mokoš) i izliva se kiša. Stoga 
se nojočevidnijom interpretacijom mita o P. (koji kod Slovena ima 
i druga moguća tumačenja) čini njegovo tumačenje kao etiološkog 
mita o postanku groma, oluje, plodotvorne kiše.” 326 


325 Ivanov V. V. - V. N. Toporov, Issledovaniya v oblasti slavyanskikh drev- 
nostey. Nauka, Moskva, 1974, str. 343. 

326 S. M. Tolstoj - Lj. Radenković, Slovenska mitologija, nav. dj., str. 422. 
Ivanov i Toporov u jednoj sintezi navode kako se u staroruskim vrelima 
“ Veles, Volos "javlja “ kao ‘stočni bog’ - pokrovitelj domaćih životinja - 
i bog bogatstva”. (S. M. Tolstoj - Lj. Radenković, Slovenska mitologija, 
nav. dj., str. 68.) 

Navedeno zamišljanje Ivanova i Toporova potpuno je protivno 
vrelima u kojima se spominju Perun i drugi idol. U Nestorovu Lje¬ 
topisu stoji: 

“Ljeto 6415 (907) ...Car pak Leon i Aleksandar mir učiniše 
sa Olegom, obavezaše se da plaćaju danak i iđahu prisezati jedni 
drugima: cjelovaše sami krst, a Olega i muževe njegove vodike na 
zakletvu prema ruskome zakonu, i zaklinjahu se oružjem svojim, 
i Perunom, bogom svojim, i Volosom, stočnim bogom, i utvrdiše 
mir ,” 327 

“Ljeto 6479 (971). Car radostan bi i zapovijedi pisaru da za¬ 
pisuje sve Svjatoslavljeve riječi na hartiju. I poslanik poče da go¬ 
vori sve riječi, i stade pisar da piše. Kaza ovo: ...Ja, Svjatoslav, 
knez ruski, kao što se zakleh - tako i potvrđujem ugovorom ovim 
zakletvu svoju... Kako se već zakleh carevima grčkim, a sa mnom i 
svi boljari i svi Rusi, održaćemo raniji ugovor Ako pak od onoga 
što ranije kazasmo šta ne održimo, ja i ovi sa mnom i poda mnom 
da imamo kletvu od Boga u kojega vjerujemo - u Peruna i Volosa, 
stočjeg Boga, i da budemo žuti kao zlato, i svojim oružjem da isje¬ 
čeni budemo .” 328 

Iz Nestorova Ljetopisa može se zaključiti da je postojala sa¬ 
mo nesuprotstavljenost navedenih poganskih idola pa i zato znan¬ 
stvenici (koji su i mitolozi) ne prihvaćaju pretpostavke Ivanova i 
Toporova. Boris Aleksandravič Rybakov, veoma cijenjeni pozna¬ 
vatelj slavenskog poganstva zaključuje da knjiga V. V. Ivanova i 
V. N. Toporova, ne ostavlja dojam potpune istraženosti problema¬ 
tike. “Pojedini sudovi o Perunu Gromovniku, o Jarilu, o baltičkim 


327 Povest vremenih let. III. izdanje. Redakcija i komentari D. S. Lihačeva. 
Nauka, Sankt-Peterburg, 2007, str. 153. (Preveo: Nenad Kosović u: Po¬ 
vijest minulih ljeta ili Nestorov ljetopis. IKP Nikola Pašić. I izdanje, Be¬ 
ograd, 2003, str. 19.) 

328 Povest vremenih let. III. izdanje. Nav. dj., str. 170-171. (Preveo: N. Ko¬ 
sović u: Povijest minulih ljeta, nav. dj., str. 45.) 

usporedbama sami po sebi su zanimljivi, premda ne uvijek i novi, 
ali glavna zamisao knjige izražena u zaglavlju prvog dijela ‘re¬ 
konstrukcija fragmenata mita o Bogu Oluje i njegovom Protivniku ’ 
riješena je po mom mišljenju nedovoljno dobro... Suprotstavljanje 
Velesa Perunu kao da se temelji na tekstu Ljetopisa, ali i u Ljeto¬ 
pisu vidimo upravo suprotno... Jedini pravi zaključak o različitosti 
Peruna i Volosa, prema izvodima o dogovoru s Grcima, bio je da 
su u sastavu ruskih izaslanika 907. i 971. god., bili ratnici koji su se 
zaklinjali strašnim Perunom, a trgovci bogom bogatstva Volosom, 
a o suprotstavljanju dvojice bogova nije bilo ni riječi. Ništa manje 
uspješno nije ni drugo pozivanje na Ljetopis... Ali najosjetljivije 
mjesto u konstrukciji Ivanova i Toporova odnosi se na poistovjeći¬ 
vanje Volosa sa zmajem, što ničim nije dokazano, a proturječi ma¬ 
terijalima koje su sakupili sami autori... ‘Obitavalište protivnika’ 
koje navode autori (more, jezero, rijeka, izvor, špilja) podjednako 
se ne može pridodati ni bogu stoke Volosu, ni zmaju, koji obično 
leti i riga vatru. Nakon tih zanimljivih opažanja, koja su zabilježili 
autori u odnosu na Peruna,... skrajnje čudno izgleda priznavanje 
Volosa, boga stoke, nepomirljivim Perunovim protivnikom. Cijeli 
sklop mita o dvoboju Peruna s Volosom zmijom meni se čini izmi¬ 
šljen i sasvim neuvjerljivi'' 329 

329 B. A. Rybakov, Jazičestvo drevnih Slavjan. Nauka, Moskva, 1981, str. 
421-437. (Sve citate u ovoj raspravi s ruskog jezika na hrvatski preve¬ 
la je Marica Palčok, prof.) Ni neki ugledni istraživači poganstva u sla¬ 
venskih naroda, ne prihvaćaju iznesene pretpostavke Toporova i Ivano¬ 
va. “7/ poslednje vreme, poreklo boga Velesa R. Jakobson otkriva u za¬ 
jedničkom indoevropskom panteonu. Kao argument za ovu tvrdnju, na¬ 
vodi ime keltskog boga Veleda, a M. Gimbutas nalazi paralelu između 
ruskog boga Velesa i Varune, vedskog čarobnjaka sa hiljadu očiju, koji 
je u vedskoj mitologiji bog neba koji se stara o održavanju kosmičkog 
reda... Ako je Volos (Veles) pripadao indoevropskom, odnosno staroru- 
skom panteonu, onda je pogrešna hipoteza V. N. Toporova i V. V. Ivanova 
o sukobu Volosa sa bogom Perunom .” (Dragoljub Dragojlović, Pagani- 

Poznati ruski arheolog i filolog L. S. Klejn u svojemu djelu o 
Perunu kao jednom od slavenskih poganskih božanstava koji, pre¬ 
ma njemu, “umiru” i uskrsavaju kritički se osvrnuo na koncepciju 
slavenske mitologije V. V. Ivanova i V. N. Toporova. “Značajnim 
dijelom (oni) su se poslužili metodom Levi Strossa, a ona je uvje¬ 
tovala takvu slobodu povezivanja i smišljanja, tako da je u konač- 
nici rekonstrukcija bila veoma bogata, ali izgubila se dokazivost .” 
Ivanov i Toporov su “ pretpostavili ” daje posebno baltička mitolo¬ 
gija starija od slavenske i da njezin iskonski indoeuropski sadržaj, 
makar i u izmijenjenom obliku, treba biti dijelom i slavenske mi¬ 
tologije. Klejn dalje napominje da je Rybakov “sasvim opravda¬ 
no konstatirao, da je ova rekonstrukcija napravljena ‘nedostatno 
solidno’. Dvoboj Peruna i Velesa isključivo je pretpostavka... On 
prigovara obojici lingvista (i to s razlogom) da povezuju s imenom 
Velesa- Volosa ‘materijale koji se uopće ne odnose na predmet obra¬ 
de ’ - Volyn, Vavel i dr. Meni je, također, vrlo neuvjerljiva njihova 
supstitucija Velesa-Volosa na mjesto protivnika kojega je pobijedio 
Perun. Međutim, čak i ono u čemu se Rybakov slaže s tim ugled¬ 
nim filolozima, zaslužuje, po mom mišljenju, kritičko proučavanje. 
Veles i Volos, meni izgleda da nisu verzija jednog te istog imena, 
nego imena različitih božanstava, pa su stoga i različitog podrije¬ 
tla. Ona se sasvim slučajno (i približno) podudaraju u suglasju, što 
je proizvelo pomutnju. Pristaše poistovjećivanja pozivaju se na to 
da su se imena svojedobno koristila naizmjence, ali to govori samo 
o tome da je suglasje stvaralo pomutnju još od davnina. Naime 
nema u slavenskim jezicima takve podudarnosti o izmjeni glasov¬ 
nih slogova, to je strani etnonim, koji raznoraznim putovima pre¬ 
lazi iz jezika u jezik.’’'’ Veles je, prema Klejnu, iskonsko slavensko i 

zam i hrišćanstvo u Srba. Službeni glasnik-Politika, Beograd, 2008, str. 
135.). Detaljnije o problematici Peruna vidi i u: Henrik Lovmjanjski, Re¬ 
ligija Slovena. Biblioteka XX vek. Posebna izdanja, Beograd, 1996, str. 
63-122. 

baltičko božanstvo, povezano s kultom mrtvih, dok je Volos “bog 
stoke ”, i kao što se davno pretpostavljalo istočnoslavenska zamjena 
imena kršćanskog svetoga Vlasija, kojeg su Grci i Latini vrlo ra¬ 
no smatrali zaštitnikom stoke “Ime Vlasij na bugarskom području 
pretvorilo se u oblik Vlas, u u ruskim srednjovjekovnim izvorima 
često se koristi u punoglasnom obliku Volos, što je dobro doku¬ 
mentirano... Geografski projicirana kronologija govori nam o putu 
Vlasij - Vlas- Volos iz Bizanta i Bugarske do Rusije, a ne obrnuto.’’'’ 
Klejn nastavlja da su Ivanov i Toporov ignorirali sve poteškoće i 
uključili Velesa/Volosa u temeljni mit kao glavnog neprijatelja gro- 
movnikova, kojemu su iskonstruirali i suprugu, kojoj nije izravno 
spomenuto ime, “a// se pretpostavlja da bi to mogla biti Mokoš”. 
Klejn “kao potporu toj shemi Ivanova i Toporova’’’ spominje nji¬ 
hove učenike, sljedbenike i oponašatelje, a među njima posebno 
navodi Špira Kulišića i Radoslava Katičića. “Pri takvoj metodi, ko¬ 
ja je priložena fragmentiranom, iskrivljenom, pobrkanom i izobli¬ 
čenom materijalu, kao što su preživjele priče o poganstvu, autori 
snažna talenta i zavidne erudicije (a Toporov i Ivanov su neprije¬ 
porno takvi) mogu, naravno, povezati sve sa svime i prikazati što 
mu drago. Veliki folklorist, kolega V. V. Ivanova, govorio mi je: ’Ja 
sam ushićen Kominom (nadimak među prijateljima) domišljatošću 
i erudicijom, mislim da je genijalac, ali mu ni riječi ne vjerujem ’. 
To je pretjerivanje, duhovita izreka, ali ipak karakterizira odnos 
ozbiljnih stručnjaka-is tražitelj a prema mitološkoj koncepciji Iva¬ 
nova i Toporova... I sada je potrebno puno posla da bi se od te 
nagomilanosti svega i svačega mogao osloboditi onaj dio na koji 
se može osloniti s povjerenjem. Sasvim je moguće da takvih izvoda 
bude više nego što se na prvi pogled čini, ali teško da se oni mo¬ 
gu utkati u sustav kakvim su ga revnosno složili Ivanov i Toporov, 
a koji su nekritički prihvatili mnogi mladi slavisti.’’’ Klejn ističe i 
posebnost zmije u slavenskoj poganskoj mitologiji u smislu da se 
“lik zmaja (zmije) u slavenskoj tradiciji nije uzimalo iskonski kao 

bezuvjetno negativno, i motiv ‘zmaja-pretka’, ‘zmaja-pomoćnika’ 
nije zaostajao po valjanosti značenja od motiva ‘zmajoborstva'”. 
Ovaj autor dalje napominje da je slavenski gromovnik i sam na¬ 
stupao u ulozi zmaja. “Slavenski je gromovnik, moguće, i bio zma- 
joborac, ali tko od mitoloških junaka nije imao takvu ulogu!... U 
slavenskoj demonologiji zmije, za razliku od vraga, ne boje se gro¬ 
movnika Ilije... U baltoslavenskoj mitologiji postojao je bog Veles, 
Veljnjus, vjerojatno povezan s paklom, ali nema nikakvih podataka 
o njegovom neprijateljstvu s Perunom i pogibiji, a sumnjivo je i 
njegovo pokroviteljstvo stoke. U svakom slučaju nema niti jedno¬ 
ga podatka da je neko božanstvo aktivni protivnik gromovnika... 
Nigdje se Velesa ili Volosa, ne naziva izravno zmajem (zmijom)... 
Velesa ni Volosa nigdje izravno ne nazivaju ni protivnicima, štoviše 
niti oponentima Perunovim. Kod istočnoslavenskih naroda uopće 
ne postoje parovi bogova koji se nalaze u krvavom sukobu jedan 
s drugim i uništavaju međusobno... Sumnjiva je tvrdnja da je Mo- 
koš bila Perunova žena...” Klejn zaključuje da Volos kakav opisuju 
“kao takav na Balkanu i ne postoji... Ali, zato postoji Vlas. ‘Sveti 
Vlas ’ pokrovitelj volova za oranje, koji se neobično poštovao još 
donedavno u Bugarskoj, Vlasov dan (11/27 veljače) bio je u mno¬ 
gim regijama Bugarske neradni dan... Vidjeli smo da je u Bizantu 
zaštitnik stoke bio sv. Vlasij. Prema tome, kad su se muževi iz kne¬ 
ževe družine zaklinjali Volosom imali su u vidu onoga boga koji 
se štovao na području Balkana kao Vlasa, sv. Vlasa. U Bizantu je 
poštovanje toga sveca počelo u IV. st. Stoga je on mogao prijeći 
Slavenima još u vrijeme općeslavenske ekspanzije na Balkan, nji¬ 
hove infiltracije u bizantsku sredinu od VI.-VII. st. i istiskivanja na 
sjever. Na taj način, od te dvojice bogova, Peruna i Volosa, Perun 
je, neprijeporno bio bliži kneževu dvoru i vlasti u Kijevu .” 330 


330 L. S. Klejn, Voskrešenie Peruna. Evrazija, Sankt-Peterburg, 2004, str. 
58-65, 146-147,394-395. 

*•!•* v !-* 

V 'l' 'l' 

Interdisciplinarna analiza reljefa na crkvi u Žmovnici potvrđu¬ 
je drevnu poljičku predaju da on prikazuje svetoga Jurja koji ubija 
zvijer-zmaja. Na tom reljefu nije ni mogao biti prikazan takozvani 
“božanski boj ” Peruna s Velesom jer nema ni najmanje potvrde u 
cijelom slavenskom svijetu, a također ni na Balkanu, da je takvo 
vjerovanje bilo kada postojalo. Pokušaji rekonstrukcije perunovske 
problematike, poput one u jezikoslovaca Ivanova i Toporova kao i 
njihovih sljedbenika, ostaju samo nedokazana zamišljanja njiho¬ 
vih autora. Takvo proučavanje mitova stvarno prerasta u mitotvor- 
stvo. 331 

Neusporedivo najvažnija bit starohrvatske povijesti jest da se 
Hrvati nisu nikada doselili sa sjevera Europe, nego da su kao narod 
nastali na Balkanu, a o toj problematici dok je A. Milošević bio 
urednik Starohrvatske prosvjete nije u njoj objavljen nijedan redak. 
Moja utvrđenja o tome, u suradnji s Matom Suićem, objavljena su 
1989. godine, a definitivno su ih u prvom desetljeću ovoga stoljeća 
potvrdila antropogenetička istraživanja. “Tragovi starih vjerovanja 
u kršćanstvu ranoga srednjega vijeka” na teritoriju rimske Dalma¬ 
cije ostaci su najmanje za dvije trećine starobalkanskih vjerovanja 
iz predantičkog i antičkog razdoblja, a oni koji to ne znaju, a pišu o 
toj problematici, ne mogu se predstavljati znanstvenicima, pa tako 
i njihova mišljenja o Perunu i Vidu, ostaju samo njihova prazna i 
neuvjerljiva zamišljanja. 


331 Ova rasprava objavljena je prvobitno pod naslovom: Svetoj urjevska pro¬ 
blematika u Hrvata i sveti Juraj na reljefu crkve u Žmovnici. U: Starohr¬ 
vatska prosvjeta, III. serija, svezak 38, Split, 2011, str. 187-213. (Najveći 
dio inozemne literature o svetojurjevskoj problematici dobio sam trudom 
Marije Lovrić Holenda iz Giessena i na tome joj posebno zahvaljujem.) 

Gottschalk o Hrvatima 

U DOBA KRALJA TRPIMIRA 


Literarni izvori o Hrvatima prije XII. stoljeća tako su rijetki 
i šturi da je Lovre Katić izazvao svojevrsnu senzaciju objavivši 
1932. godine dotad nepoznate podatke o boravku učenog benedik¬ 
tinca Gottschalka na dvoru kneza Trpimira. 332 Povod toj publika¬ 
ciji bilo je otkriće belgijskog benediktinca Germaina Morina da 
su u jednom rukopisu gradske knjižnice u Bernu (kodeks broj 584 
iz konca IX. stoljeća) zapisana djela saksonskog filozofa i teologa 
Gottschalka, poznata u dotadašnjoj znanosti po naslovima, ali koja 
su se smatrala izgubljenima. 333 

U bernskom rukopisu nema oznake autora, pa je Morinova za¬ 
sluga napose u tome daje nedvoumno utvrdio daje riječ upravo o 
raspravama tog borbenog i kontroverznog predstavnika rane skola¬ 
stike. Odmah po tom otkriću Morin je pismom od 11. svibnja 1931. 
obavijestio svojeg prijatelja Frana Bulića da se u jednom trakta¬ 
tu bernskog rukopisa spominje i “Tripemirus rex Sclavorum”, a u 
drugom neke sintaktičke osobine govora u Dalmaciji. Na Bulićevu 
zamolbu fotografirane su četiri stranice navedenog kodeksa (fol. 
5 lr, 51v, 71r i 71v), pa je Lovre Katić, tada Bulićev suradnik i taj¬ 
nik povjesničarskog društva “Bihać” na temelju tih fotokopija i ra¬ 
nije općenite literature veoma savjesno, vješto i lijepo sastavio svoj 
prikaz Gottschalkove ličnosti i njegovih veza s Hrvatskom. Katić 
dobro ističe da bi bilo “potrebno pregledati cijeli rukopis”, ali “to 
je skopčano s poteškoćama”, jer “se radi o tome da se rukopis izda 

332 L. Katić, “Saksonac Gottschalk na dvoru kneza Trpimira’’. Bogoslovska 
smotra, 20, 1932, str. 403-432. Tiskano pod istim naslovom i kao poseb¬ 
na knjižica: Zagreb, Tisak Nadbiskupske tiskare, 1932, str. 35. 

333 G. Morin, “Gottschalk retrouve”, Revue benedictine, 43,1931, str. 303-312. 

štampom”. Taj će posao, kaže Katić, obaviti benediktinac Cyrille 
Lambot koji je “već 1931. bio u Bernu i prepisivao taj manuskript 
od 300 stranica”. Trebalo bi pričekati tiskanje tog djela, ali se Buli- 
ću i Katiću žurilo da upoznaju hrvatsku javnost s novim podacima 
iz jednog od najznamenitijih razdoblja hrvatske prošlosti. 

Tiskanje Lambotova kritičkog izdanja Gottschalkovih djela 
zavuklo se zbog ratnih događaja. Ostvareno je tek po završetku 
drugog svjetskog rata. 334 Lambotovo djelo ostalo je u nas bez odje¬ 
ka. Iako su se naši povjesničari u novije vrijeme često osvrtali na 
Gottschalkove vijesti o Hrvatskoj, nitko se nije poslužio tim te¬ 
meljnim izdanjem. Svi su se dosad oslanjali samo na Katićevu mo¬ 
nografiju. 335 


334 C. Lambot, Oeuvres theologiques et grammaticales de Godescalc d’Or- 
bais, Louvain, Universite catholique, 1945, str. 684. 

335 Osim udžbenika i općih djela o ranoj hrvatskoj povijesti, vidi napose 
I. Ostojić, Benediktinci u Hrvatskoj i ostalim našim krajevima, sv. I, 
Opći povijesno-kulturni osvrt, Split, 1963, str. 82 i 144, i sv. II, Bene¬ 
diktinci u Dalmaciji, Split, 1964, str. 303; V. Košćak, “Pripadnost istoč¬ 
ne obale Jadrana do splitskih sabora 925-928”, Historijski zbornik, 33- 
34, 1980-1981, str. 291-355 (napose str. 310-311); B. Vidov, Benedikti¬ 
nac Gottschcdk iz Orbaisa na dvoru kneza Trpimira I, Toronto, 1984, i C. 
Dolbeau, “Gottschalk, hote de la Croatie medievale”, revija Matoš, br. 6, 
1985. O Gottschalkovim vezama s Hrvatskom pisali su s gledišta povi¬ 
jesti filozofije napose K. Krstić, “Povijest filozofije u Hrvatskoj”, Prilo¬ 
zi za istraživanje hrvatske filozofske baštine, 1, 1975, br. 1-2, str. 11-20 
(napose str. 12-13), a s gledišta povijesti znanosti Ž. Dadić, Povijest eg¬ 
zaktnih znanosti u Hrvata, Zagreb, Liber, 1982, sv. I, str. 32-33. O tome 
sam pisao, oslanjajući se također samo na Kafića, u člancima “Pregled 
razvoja medicine u Hrvatskoj od pretpovijesnih vremena do XIII stolje¬ 
ća”, u knjizi Iz hrvatske medicinske prošlosti, Zagreb, Zbor liječnika Hr¬ 
vatske, 1954, str. 35-63 (napose str. 55) i “Izvori za proučavanje povije¬ 
sti medicine kod Hrvata do XIII stoljeća”, Anali Historijskog instituta u 
Dubrovniku, 3, 1954, str. 9-26. Zanimljivo je da Gottschalk nije obrađen 
kao posebna natuknica u Enciklopediji Jugoslavije. Posvećen mu je pre- 

Nije mi nakana da se na ovom mjestu opširnije osvrnem na 
Gottschalkove životne zgode ili bolje rečeno nezgode, na njegov 
višeslojni i prgavi karakter i na njegove teološke okršaje u burno 
vrijeme predskolastike, 336 a neću ulaziti ni u suptilnosti njegovih 
argumenata o predestinaciji te teološkim i logičkim aspektima tro- 
jednog božanstva, jer su o tome pisali drugi sa stručnim poznava¬ 
njem tematike. 337 

Gottschalk (Gotteschalk, Gotescalcus, Godescalc) se rodio na 
samom početku IX. stoljeća. Bio je još malo dijete kada gaje otac, 
saski grof, predao kao “oblatusa” opatiji Fulda da bi time izvršio 
jedan zavjet. Postigavši punoljetnost Gottschalk se 829. obratio cr¬ 
kvenom saboru u Mainzu da mu odobri napuštanje samostanskog 
života, što mu je u prvi mah odobreno, ali je na zahtjev znameni¬ 
tog opata Hrabana Maura tu odluku poništio car Ludovik Pobož- 

cizan i jezgrovit stavak bez potpisa u Enciklopediji Leksikografskog za¬ 
voda, Zagreb, 1967, sv. II, str. 581. 

336 Osnovne biografske podatke skupio je već V. Borrasch, Der Monch 
Gottschalk von Orbais; sein Leben undseine Lehre, Thorn-Danzig, 1868, 
109 str. - Katić ( cit. dj., str. 2-8) opisuje ličnost tog redovnika pabirče- 
njem po leksikonima i osnovnoj crkveno-povijesnoj literaturi. Nakon 
identifikacije bemskog rukopisa revidirali su biografske podatke napose 
W. Kagerah, Gottschalk der Sachse, Bordesholm, Nolke, 1936 (doktor¬ 
ska disertacija sveučilišta u Greifswaldu) i K. Vielhaber, Gottschalk der 
Sachse, Bonn, 1956. 

337 Za pitanje predestinacije još vrijedi ono što su napisali F. J. Gaudard, 
Gottschalk, moine d’ Orbais, ou le commencement de la controverse sur 
la predestination au IXe siecle, Saint-Quentin, 1888, 61 str., i F. Picavet, 
“Les discussions sur la liberte au temps de Gottschalk, de Raban Maur, 
d’Hincmar et de Jean Scof’, Comptes rendus de L ’academie des Sciences 
morales (Pariš), 1896. Gottschalkove ideje o problemima sv. Trojstva i 
uopće njegovoj teološkoj metodi izvrsno analizira J. Jolivet, Godescalc 
d’Orbais e tla Trinite. La methode de la theologie ci l’epoque carolingi- 
enne. Pariš, Vrin, 1958, 188 str. - Koliko je meni poznato, još nema do¬ 
bre rasprave o Gottschalku kao gramatičaru. 

ni: Gottschalku je dopušteno samo da promijeni samostan i da iz 
Fulde ode u Orbais (biskupija soissonska). Dok se u Fuldi, jednom 
od najvažnijih tadašnjih nastavnih središta, zanimao za filozofiju, 
gramatiku i prirodne znanosti, u Orbaisu se posvećuje studiju teo¬ 
logije i nalazi u djelima svetog Augustina i svetog Fulgencija inspi¬ 
raciju za razradu doktrine o predestinaciji. Krenuo je godine 838. 
kao hodočasnik u Rim i počeo propovijedati daje Bog predodredio 
konačno spasenje odnosno osudu svakog pojedinca. Naučavao je 
daje Bog predodredio kako broj dana koji je dao životu svakog čo¬ 
vjeka, tako i sudbinu u vječnosti. Nakon grijeha Adama i Eve koji 
je čovjeka predao u vlast demona, Bog ne spašava sve ljude, nego 
samo odabrane pravednike. Krist se žrtvovao samo za predodređe¬ 
ni dio čovječanstva. Po Božjoj milosti neki ljudi čine dobro, a neki 
nemaju tu milost, ali to još ne znači da nužno, Božjom odlukom, 
čine zlo. Gotschalk zastupa takozvanu dvostruku predestinaciju s 
obzirom na efekte. Slične će misli kasnije zastupati Luter i janseni- 
sti. Problem determini z ma koji se time načinje na teološkoj razini 
fascinira rane skolastike, ali se mučno doima vjernika. Neizbježno 
se Gottschalk sukobljuje sa svojim crkvenim poglavarom, krutim 
nadbiskupom reimskim Hinkmarom, pa i sa svojim nekadašnjim 
preceptorom Hrabanom Maurom, sada nadbiskupom u Mainzu. 
Kako se nalazi oslon u crkvenim vrhovima u Rimu i Veroni, sklanja 
se u Furlaniju, na dvor grofa Eberharda, zeta Ludovika Pobožnog. 
Hraban Maur obraća se 845/846. godine tom grofu pismom u ko¬ 
jem navodi daje saznao da kod njega boravi “nekakav nadrimudrac 
(, sciolus ) po imenu Gotescalcus koji uči da Božje predodređen)e 
silom goni u propast neke ljude i, ako nisu predestinirani za vječni 
život, uzalud se žele spasiti i nastoje oko toga pravom vjerom i do¬ 
brim djelima”. Takvo tumačenje mnoge vjernike dovodi do očaja i 
rezignacije. Priča se - piše Hraban - da je taj vaš učenjak (ipse doc- 
tor vester) skupio brojne citate iz djela svetog Augustina kojima bi, 

protiv Pelagijaca, zastupao takve ideje. Hraban opominje grofa da 
ne pomaže širenje krivovjerja. 338 

Vrlo je vjerojatno daje Gottschalk, kojemu je cijeli životni put 
obilježila ljubav prema knjiškoj učenosti, diskusiji i naučavanju, 
došao u Furlaniju radi visoke škole u Čedadu (Cividale del Friuli). 
Osnovana 825. godine, ona je sredinom IX. stoljeća bila u punom 
cvatu. Pohađali su je kako klerici tako i djeca istaknutih plemića. 
Gottschalk je upravo u vezi s čedadskom školom mogao upoznati 
kneza Trpimira, čiji se potpis nalazi na jednoj stranici drevnog la¬ 
tinskog Evanđelistara koje se čuvalo u Akvileji i zatim u Čedadu. 339 

Nakon Hrabanova pisma Eberhardu Gottschalk napušta Fur¬ 
laniju i, neumorno propovijedajući, putuje kroz Dalmaciju sve do 
zemlje Bugara. U Hrvatskoj je boravio oko dvije godine (846-848), 
dijelom sigurno na dvoru kneza Trpimira. Odatle se, tvrdo uvjeren 
da ispravno tumači naučavanje svetog Augustina, vratio preko Pa¬ 
nonije i Norika u Mainz, gdje je u listopadu 848. sazvan crkveni 
pokrajinski sabor. 

Na saboru u Mainzu Gottschalk brani svoje ideje i ujedno optu¬ 
žuje Hrabana da zastupa semipelagijanizam. Pošto je saslušao nje¬ 
gove i Hrabanove argumente, sabor osuđuje Gottschalka, prezirno 
ga naziva “monahom lutalicom” (gyrovagus monachus ) i izručuje 
ga na daljni postupak njegovom metropolitu, nadbiskupu u Reimsu. 
Hinkmar saziva pokrajinski sabor u Quierzyu, koji 849. poništava 
iz formalnih razloga Gottschalkovo zaređenje za svećenika i osu¬ 
đuje ga na bičevanje sve dok se ne odrekne svojeg naučavanja. Pod 
mukama pristaje da sam baci u vatru svoje rukopise. 

Zatočen u samostanu Hautvillers, Gottschalk se tvrdoglavo 
vraća svojim teološkim tumačenjima i sastavlja “ispovijesti” (pro - 

338 Monumenta Germaniae historica, Epistolae, sv. V, str. 481-487; Patrolo- 
gia latina, sv. 112, str. 1553-1562, i Lambot, cit. dj., str. 5-6. 

339 Vidi A. Cronia, “Revision der slavischen Eigennamen im alten Evange- 
liar vom Cividale”, Wiener slavistisches Jahrbuch, 1952, str. 6-21. 

fessiones ) u obranu ideja zbog kojih je lišen slobode. Iako papa 
Nikola I, lyonski biskup sv. Remigije, učeni Gottschalkov prijatelj 
Walafrid Strabo i druge istaknute osobe smatraju da bi s njime tre¬ 
balo blaže postupati, jer ono što zastupa nije nužno u sukobu s ka¬ 
toličkom vjerom, Hinkmar i Hrabanus ne pristaju ni na kakav kom¬ 
promis. Drugi sabor u Quierzyu (853) ponovo osuđuje naučavanje 
o predestinaciji i formulira posebni članak o slobodi ljudske volje. 
Ipak, rasprava o Gottschalkovim argumentima oštro se strastveno 
nastavlja na saborima u Valenceu (855) i Metzu (863). Gottschalk 
piše u zatvoru o sv. Trojstvu, zastupa teološku opravdanost izraza 
trina deitas i formulira vrlo suptilno tumačenje božanstva (deitas): 
ono bi bilo jedinstveno po naravi, ali trojno po osobama ( naturali - 
ter una, personaliter trina). Njegova je polemika uperena izravno 
protiv Hi n km ara i obrađuje napose gramatičko-logički problem je¬ 
dinstva u trojstvu, zatim problem dvostruke naravi Sina (napose te¬ 
ološku poteškoću participacije Kristove ljudske naravi u božanskoj 
naravi trojednog Boga) i problem odnosa Sina prema Duhu Sveto¬ 
me. Katić oprezno primjećuje da “činjenica da ga brane ljudi sveta 
života i ugledna položaja u Crkvi daje slutiti da njegovi protivnici 
nisu bili vazda pravedni prema njemu”. Gottschalk se ni pred smrt 
nije pokolebao, iako je odreknuće od heretičkih uvjerenja bilo uvjet 
da bi mogao dobiti crkvene sakramente. Preminuo je između 867. 
i 869, zatvoren u samostanu, lišen posljednje pomasti; pokopan je 
bez ceremonija, u neposvećenoj zemlji. 

Benediktinac Gottschalk u prvom je redu teolog. Citati u nje¬ 
govim djelima ukazuju na izvrsno poznavanje patristike i posebno 
na utjecaj sv. Augustina i sv. Jeronima. On slabo poznaje klasične 
filozofske pisce. Čitao je Platona i Boecija, no nikad ne spominje 
Aristotela. Zanima se za logiku i vješto barata silogizmima. Omi¬ 
ljeni su izvor njegovih informacija Izidorove Etimologije , a model 
mu je često latinski gramatik Priscijan iz Cezareje. Etimologija i 
gramatika za Gottschalka su najviši oblici profane znanosti: s nji- 

ma počinje ili s njima završava svako znanstveno istraživanje. On 
duboko vjeruje u ontološko-gramatički paralelizam. Istraživanje 
jezika služi upoznavanju vanjskog, objektivnog svijeta. Gottschalk 
poznaje, dakako, prirodoznanstvena djela Hrabana Maura i Hor- 
tulus svojeg suučenika Walafrida, no ne mari za empirijski pristup 
prirodnim pojavama. 

U Gottschalkovim se djelima Hrvatska spominje na dva mjesta. 
Nije se, nažalost, ostvarila Katićeva nada da će izdavanjem svih 
tekstova tog autora doći na vidjelo i neke druge vijesti o njegovu 
boravku u našim krajevima. Nov je podatak jedino daje u svojim 
putovanjima dopro i do Bugara. 

Glavna se vijest nalazi u jednoj zbirci Gottschalkovih odgo¬ 
vora na razna pitanja (a ne, kako je mislio Katić, u djelu De trina 
deitate ), u poglavlju pod naslovom Si Sibillae et ceteri vates paga- 
norum spiritum sanctum umaquam meruerint mereri vel habere? 
Na početku tog poglavlja Gottschalk ponavlja svoje uvjerenje da 
postoje dva svijeta: sjedne su strane pravednici, a s druge proklet- 
nici. Kada osobe koje je Bog odabrao govore istinu, one to čine u 
skladu s duhom Božjim; ali istinu mogu govoriti i osobe za koje 
Bog znade da su osuđene, pa i đavli, u čemu na neki način partici¬ 
pira duh Božji. Sibile i drugi poganski proroci često govore istinu. 
Svaka istinita riječ, ma tko je izgovorio, znak je prisutnosti Duha 
Svetoga. Gottschalk potkrepljuje svoje tvrdnje citatima iz Biblije 
i patrističkih rasprava, pozivajući se napose na Augustina, Bedu i 
Jeronima. Tvrdo uvjeren da za svakog čovjeka postoje znaci pred¬ 
stojeće smrti (kako to dobro znade đavao koji mu upravo tada pri¬ 
prema zamku), Gottschalk piše 340 : 

“Ne treba se stoga čuditi da u ratno vrijeme jastrebovi, kopči i 
orlovi slijede onu stranu ljudi za koju predosjećaju da će biti ranjeni, 
poubijani i zadavljeni. Isto su tako u boju konji veseli na onoj strani 


340 Ms. Bern. 584, f. 51r-52r; Lambot, cit. dj., str. 169-170. 


175 



koja će po Božjoj volji pobijediti. Provjerio sam to i ja sam, posred¬ 
stvom mojeg učenika Gottschalka ( Gottescalus filiolus meus 341 ), na 
našem konju. Kad je naime Trpimir, kralj Slavena ( Tripemirus, rex 
Sclauorum ), polazio s vojskom protiv Grka i njihova patricija ( con - 
tra gentem Graecorum et patricium eorum ), a naš se dom nalazio 
na samoj granici buduće bitke (et esset in confinio futuri belli vilici 
nostra), rekao sam mu neka ide i čini, kako mu je to i dužnost, sve što 
je potrebno u korist kralja i njegove vojske. Zakleh ga ipak strahovito 
imenom Gospodina Boga da ne uzimlje oružje i ne ostaje uz vojsku; 
jašući za njome trebao je pomno paziti koje će pokrete naš konj izve¬ 
sti i pokazati. Odavno 342 sam naime posve sigurno znao da će pobje¬ 
da pripasti onoj strani ratnika čiji će konji stupati veselo i pokazivati 
svoju radost trijumfalnim kretnjama. Tako se uskoro dogodilo daje 
(naš) konj načeo i zatim jasno pokazao kretnje poigravajućeg konja. 
Osim toga, postoje i dmgi načini da se to provjeri 343 . Veoma isku¬ 
sni liječnici često mogu pipanjem vene proreći skoru smrt malaksa- 
log bolesnika. U naše je vrijeme u Spoletu živio liječnik po imenu 
Hadoinus 344 koji je tamo dao nekoj ženi, kao i drugim pacijentima, 
ljekoviti napitak; uvjerena daje njeno oporavljanje trajalo dovoljno 
dugo, ona je jednog dana zapjevala na polju među drugim ženama ili 
s muškarcima i to veoma zvonkim glasom. Kad je to čuo spomenuti 
liječnik, prorekao je da će ta žena sigurno umrijeti čim prestane pje¬ 
vati. Njen se mozak ispraznio, rekao je, i zato ima tako zvonak glas i 
zato će, čim dovrši pjesmu, i dovršiti svoj život i izdahnuti. To se do¬ 
ista odmah dogodilo odnosno to ju je zadesilo. Došavši poslije toga 
u ovu zemlju (in hane patriam ) taj se liječnik zaredio kao monah u 

341 Riječ filiolus ovdje označava duhovnog sina. Gottschalka iz Orbaisa pra¬ 
tio je u Hrvatskoj mladić, valjda klerik, s istim krsnim imenom. 

342 Katić misli da ex olim ovdje znači “po nedavnim događajima”. 

343 Gottschalk misli općenito na mogućnost proricanja budućih događaja i 
napose na predviđanje časa smrti. 

344 Nisu mi poznati dmgi izvori o životu i djelovanju tog liječnika. 

samostanu Corbie (in Crasbacensi coenobio ) u vrijeme opata Warina 
(sub abbate Vuarino) 345 i za života ,.. 346 , nadstojnika poljskih ima¬ 
nja pod upravom tog opata. Kako su u jednom od tih imanja ležala 
dva bolesna vazala navedenog opata, on je jednog dana naredio tom 
liječniku da ih posjeti i da ga izvijesti o njihovu stanju. Otišavši i vi¬ 
djevši da jedan od tih bolesnika leži u postelji, dok drugi sjedi pokraj 
ognjišta, izjavio je, uz šutnju onih koji su ga pratili: Onaj koji sjedi 
uz vatm umrijet će, a onaj koji leži u postelji oporavit će se, tj. spasiti 
(conualescet id est spassabit) 341 .1 dogodilo se točno sve što je rekao. 
Dakle, kao što je đavlu lako da spremno u Egiptu navješćuje bujanje 
Nila, tako je njemu lako da po poznatim znacima smrti bez oklije¬ 
vanja prorekne budućnost za polumrtva čovjeka koji će sutra umri¬ 
jeti, upravo tako kao što su demoni otkrili da znaju o mojem učitelju 
Wettinu (magistra meo Vuectino ) 348 koji će idućeg dana umrijeti, ono 
što tada nitko od ljudi nikako nije mogao predvidjeti. Doduše, oni su 
ga u skladu sa svojom naravi obmanuli prikazavši da će biti zatvoren 
u onnar (armarium 349 )”. 


345 Corbie je znamenita benediktinska opatija kraj Amiensa u Francuskoj. 
To se moralo dogoditi prije 836, jer je tada Ludovik Pobožni premjestio 
Warina kao opata u samostan u Rebaisu. 

346 Ime tog nadstojnika u rukopisu je izbrisano. 

347 Ni u jednom rječniku nisam našao latinski glagol spassare. U kasnola- 
tinskim tekstovima postoji u Dalmaciji riječ spagare u značenju mesti, 
čistiti (usporedi spazzare u modernom talijanskom), no to ovdje ne od¬ 
govara kontekstu. Značajno je zajednički korijen s hrvatskom (i opće- 
slavenskom) riječi spasiti samo slučajna konvergencija ili je gramatičar 
Gottschalk upravo u Dalmaciji našao taj literarni hapax? 

348 Dok je bio “oblatus” u Fuldi, Gottschalk je neko vrijeme boravio i u sa¬ 
mostanu Reichenau, gdje je kao nastavnik djelovao Wettin. Taj istaknuti 
skolastik umro je 3. studenoga 824. Njegovu premonitornu viziju opisao 
je i Gottschalkov suučenik Walafrid Strabo. 

349 Đavolska poruka je dvosmislena, jer riječ armarium ne označuje samo onnar 
(naprimjer u samostanskoj biblioteci) nego i mrtvački kovčeg i grobnicu. 

S gledišta povijesti filozofskih ideja veoma je poučno kako se u 
tom tekstu isprepleće magijsko shvaćanje povezanosti prirodnih poja¬ 
va sa znanstvenim determini z mom. Očito ima isti korijen i Gottschal- 
kovo naučavanje o predestinaciji. O nagađanju budućih događaja po¬ 
moću ponašanja konja pišu i dmgi srednjovjekovni autori, u prvom 
redu Izidor iz Seville 350 . Za Gottschalka je taj španjolski biskup bio 
neprikosnoveni teološki i znanstveni autoritet. Franački je monah bez 
sumnje znao za Izidorovu interpretaciju ponašanja konja jer na dru¬ 
gim mjestima u svojim djelima citira s osobitom pohvalom pasuse 
iz Etimologija. Spomenimo uzgred daje najstariji prirodoznanstveni 
rukopis koji se sačuvao u Hrvatskoj upravo jedan fragment tog enci¬ 
klopedijskog djela (list pergamene na koje je u IX. ili X. stoljeću bene- 
ventanom prepisan odlomak o gmazovima i otrovnim životinjama). 351 

Na temelju navoda daje liječnik Hadoin “došao u ovu zemlju” 
i zaredio se u opatiji Corbie možemo zaključiti da je Gottschalk 
napisao taj tekst na području današnje Francuske, vjerojatno zato¬ 
čenik u samostanu Hautvillers. 

Sporno je u našoj historiografiji protiv koga je Trpimir pobjedono¬ 
sno ratovao oko godine 847. Katić govori o “navalnom ratu Trpimira 
protiv bizantinskih gradova u Dalmaciji.” 352 Po njemu je “jasno da gens 
Graecorum nijesu drugi nego stanovnici dalmatinskih gradova koji su 
po ugovoru u Aachenu (812) ostali pod bizantinskom vlašću, a zaleđe 
pod franačkom”. 353 Patricij je, prema Katiću, carski namjesnik sa sje¬ 
dištem u Zadm. Budući daje Gottschalk stanovao u blizini Trpimirova 


350 Etymologiae XII, 1. 

351 List uvezan u korice jedne inkunabule u Naučnoj knjižnici u Dubrovniku 
(Ink. 68). Vidi M. D. Gmiek, “Rukovet starih medicinskih, matematičko- 
fizičkih, astronomskih, kemijskih i prirodoslovnih rukopisa sačuvanih u 
Hrvatskoj i Sloveniji ”, Rasprave i građa za povijest nauka, 1, 1963,259- 
342 (napose 260-261). 

352 Katić, cit. dj., str. 11. 

353 Ibid., str. 15. 

dvora i da je njegova villa bila na samoj granici ratnog područja, Katić 
drži da je Trpimir ratovao protiv zadarskog priora kao arhonta Dal¬ 
macije. 354 Vladimir Košćak s pravom primjećuje da zadarski arhont 
nije nosio naslov patricius i da Gottschalk govori o “Grcima”, a ne o 
“Latinima”, kako su se onda nazivali stanovnici dalmatin s kih gradova. 
Vjerojatnije je, dakle, da se radilo o ratu s bizantinskim četama koje su 
valjda došle s flotom pod vodstvom jednog patricija. Tu titulu nosili su 
stratezi tema, naprimjer Drača ili Kefalonije. 

Gottschalk 355 uvijek s velikom pozornošću odabire riječi kojima 
se služi, kako filozofske i teološke termine, tako i titule i geografske 
oznake. Dobar dio njegovih tekstova posvećen je gramatičkim i se¬ 
mantičkim izlaganjima, pa i takvim detaljima kao što je pravilno ak- 
centuiranje latinskih riječi. Ne može se stoga olako prijeći preko činje¬ 
nice da Gottschalk govori upravo o patriciju i Grcima i da Trpimiru 
daje kraljevski naslov (rex, a ne dux). Drugo Gottschalkovo svjedo¬ 
čanstvo o Hrvatskoj ponavlja tu titulu tadašnjeg vladara i potvrđuje da 
su stanovnici dalmatinskih gradova “Latini”, a ne Grci, iako su pod¬ 
vrgnuti grčkom cam. Podatak se nalazi u raspravi De praedestincitio- 
uq. Iako je prvenstveno posvećeno problemu predestinacije, u tom se 
djelu raspravlja i o raznim problemima logike i gramatike, naprimjer 
o silogizmima i upotrebi riječi u prenesenom značenju. Interpretirajući 
jednu rečenicu u djelu proroka Izaije, Gottschalk upozorava da se če¬ 
sto koristi opći pojam da bi se označile osobe kojima je taj opći pojam 
funkcija, naprimjer riječ uenatio (lov) se koristi u značenju uenatores 
(lovci). Tako riječi diuinitas i deitas mogu zapravo značiti u striktnom 
smislu deus. Gottschalk to potkrepljuje ovim primjerima 356 : 

“Svi Venecijanci ( Venetici ), naime Latini ( homines Latini ) koji 
žive u gradovima na moru, svoga gospodara, tj. grčkog cara, ne 


354 Ibid., str. 13. 

355 Košćak, cit. dj., str. 311. Vidi također J. Ferluga, Vizantiska uprava u 
Dalmaciji, Beograd, 1957, str. 66-67. 

356 Ms. Bern. 584, f. 70v-71r; Lambot, cit. dj., str. 208. 

zovu dominus nego dominatio. Oni kažu: Benigna dominatio mise- 
rere nostri, ili Fuimus ante dominationem, ili Ita nobis dixit domi¬ 
natio. Da ne bi podcijenio taj gotovo pučki način govora, gledaj što 
se zbiva na nebu. Umjesto dominus kažu dominatio i oni blaženi 
duhovi koji među ostalima čine šesti red. 357 Tako se, dakle, kaže 
deitas i diuinitas umjesto deus. Također ljudi Dalmatinci (homi- 
nes Dalmatini ), upravo kao i ljudi Latini ( homines Latini ) koji su 
podvrgnuti carstvu Grka (Graecorum imperio subiecti ), zovu kra¬ 
lja (rex) i cara ( imperator ) u običnom govoru po čitavoj Dalmaciji, 
a to je vrlo duga zemlja, dakle kažem, rex i imperaor zovu regnum 
i imperium. Oni govore Fuimus ad regnum , i Stetimus ante impe- 
rium, i Ita nobis dixit regnum , i Ita nobis loquutum est imperium .” 

U tom semantičkom raspravljanju za našu je povijest doista 
dragocjen podatak da su se stanovnici Hrvatske dijelili na “Dal¬ 
matince” i “Latine”, koji su živjeli na istom području, ali su jedni 
priznavali vrhovnu vlast domaćeg vladara, a drugi bizantinskog 
cara. 358 Početni dio tog teksta, dosad nepoznat u našoj historiogra¬ 
fiji, potvrđuje da su “Latini” stanovnici starih autonomnih gradova. 
Upotreba riječi rex u tom kontekstu (umjesto riječi dux kojom se 
Trpimir titulira u natpisima i ispravama) ima, po mom mišljenju, 
veliku važnost. Gottschalk doslovno citira “obični govor”, pazeći 
upravo na odnos između upotrijebljene riječi i njenog pojmovnog 
sadržaja. Trpimir se očito smatrao kraljem u tadašnjem državno¬ 
pravnom smislu tog naziva. Tako su ga nazivali njegovi podanici i 
stanovnici dalmatinskih gradova, iako je formalnu papinsku potvr¬ 
du tog naziva i kraljevsku krunu dobio tek Tomislav. 

Gottschalk piše u raspravi De corpore et sanguine Domini da 
gaje, “u zemlji Bugara” (in terra Vulgarorum) neki moćni plemić 
preklinjao da mu dade piti pozvavši se, iako poganin, na ljubav 

357 Katić i ostali naši autori ne poznaju ni mjesto tog odlomka u Gottschal- 
kovim djelima ni tekst ovog početnog dijela. 

358 Vidi o tome napose Košćak, cit. dj., str. 310-311. 

onoga Boga koji je vino pretvorio u vlastitu krv. 359 Svrha je te aneg¬ 
dote pokazati daje čudo transsupstancijacije takve naravi da ga i 
pogani mogu shvatiti i prihvatiti. Ako je bugarski plemić “prekli¬ 
njao” Gottschalka da mu se smiluje i dade mu piti, očito je da se 
radilo o čovjeku u nevolji, valjda ratnom zarobljeniku. Gottschalk, 
dakle, nije boravio u zemlji Bugara kao gost domaćih velikaša, ne¬ 
go valjda uz kršćane u bojnom pohodu. 

Dva teološka pitanja koja je načeo Gottschalk odigrat će zna¬ 
čajnu ulogu u političkoj povijesti kršćanstva: pitanje sv. Trojstva 
bit će u središtu rasprava između zapadne i istočne Crkve, dok će 
učenje o predestinaciji otvoriti filozofsku problematiku sveopćeg 
determini z ma prirode i slobode ljudske volje. O prvom će pitanju 
beskonačno raspravljati pravoslavni teolozi, a u odgovorima na 
drugo doći će do protestantske i jansenističke kritike službenog na- 
učavanja Katoličke crkve. 

Zanimljivo je da se Gottschalk osvrnuo na svoja sjećanja iz 
Dalmacije upravo dokazujući svoje rješenje tih dvaju osnovnih pi¬ 
tanja. Sjetimo se da prvi znaci crkvenog raskola između Rima i 
Carigrada padaju upravo u to vrijeme. Možda je upravo Gottschalk 
nagovorio Trpimira da pozove benediktince u Hrvatsku. Može 
se pomišljati daje i osnivanje samostana u Rižinicama kod Klisa 
(852) posljedica njegova utjecaja, no sačuvani povijesni izvori o 
tome, nažalost, šute. 


Mirko D. Grmek 360 

359 Ms. Bnaelles 5576, f. 115v; Lambot, cit. dj., str. 325. 

360 Mirko D. Gmiek, Dva filozofa, Gottschalk i Hasdai ibn Saprut, o Hrva¬ 
tima u vrijeme narodnih vladara. U: Prilozi za istraživanje hrvatske fi¬ 
lozofske baštine, god. XX, br. 1-2 (39-40) Zagreb, 1994, str. 435-448. 
Tekst o Gottschalku nalazi se na stranicama 435-443. (Srdačno zahvalju¬ 
jem Institutu za filozofiju u Zagrebu, a posebno ravnatelju dr. sc. Filipu 
Grgiću, na pisanom dopuštenju od 16. travnja 2012. godine, da mogu u 
ovoj mojoj knjizi prenijeti Grmekov rad o Gottschalku.) 

Potpuna vjerodostojnost vrela o hrvatskim 
KRALJEVIMA U PRILOGU FRANZA ArENSA 


1 . 

Vrelo o hrvatskim kraljevima u Arensovu prilogu i 

LITERATURA O NJEMU 

U časopisu Hrvatska revija u broju 11 za 1940. godinu objav¬ 
ljen je tekst pod naslovom Važan prilog starohrvatskoj povijesti. 
Novi podatak iz British Museuma u kojem se spominje hrvatski 
kralj Trpimir. Ovaj prilog u cijelosti glasi: 

“Pred neko vrijeme saznao sam, da se u nekom codexu XI. ili 
XII. st., koji navodno potječe iz Italije, a sada se čuva u British 
Museumu (London), nalaze neki dodaci, od kojih da se jedan mora 
bez ikakve sumnje odnositi na Dalmaciju, jer se u njemu spominje 
‘ecclesia Salonitana’. Zadovoljan sam, daje dotični tekst dospio u 
moje ruke, jer će možda do publikacije codexa proteći više vreme¬ 
na, nego što to želi ne samo hrvatski historik, nego i svaki rodoljub¬ 
ni Hrvat. Doista, već se na prvi pogled može konstatirati, da ovaj 
novi dokument, pored svoje znatne kultumo-historijske važnosti, 
ima napose veliko značenje za hrvatsku političku povijest. U ovom 
novom prinosu spominje se naime kralj Trpimir. Jednostavna in¬ 
formacija u ‘Geschichte der Kroaten’ od Šišića obaviješćuje o dva 
Trpimira: o jednom knezu iz IX. st., a drugom kralju iz X. stoljeća. 
Kako se tu spominje kralj Trpimir, ovaj važni podatak obogaćuje 
hrvatsku povijest X. stoljeća. Po sadržaju se vidi, da je ta bilješ¬ 
ka zapisana od prokuratora splitske nadbiskupije i upravljena od¬ 
govornim crkvenim licima, a predstavlja informaciju ili račun o 
troškovima za neke radove. Hrvatski historici znadu, daje i Šišić 
u ‘Priručniku izvora hrvatske historije’ također jedan podatak za 

hrvatsku povijest iznio iz British Museuma, pa kako se to sve radi 
o slučajnim pronalascima, sva je prilika, da bi se toga još mnogo 
našlo, kad bi se pošlo u sustavnu potragu. Dakako, treba čekati, dok 
mine ratna oluja. Interesantno je, da nema ni pun decenij, otkako 
je također neki nepoznati podatak o Trpimiru - ali taj put o knezu 
Trpimiru - objelodanjen u Katićevoj radnji ‘Saksonac Gottschalk 
na dvoru kneza Trpimira’. Ako se priključi k tomu i Baradina dotad 
nepoznata isprava o neretljanskom vladaru Berigoju u radnji ‘Di¬ 
nastičko pitanje XI. stoljeća’, onda postoji opravdana nada, da će 
budućnost dati još mnogo bogatog materijala marljivim hrvatskim 
historicima. 

Londonski podatak o kralju Trpimiru glasi: 

Adjuva Deus Omnipotens. 

Archiepiscopo Salonitanae ecclesiae. 

Pro ecclesia beati Ga(b)rieli in monte in Pasulio... 

Scilicet pro muro destructo ecclesiae beati Georgii in parte 
orientali duodecim modios frumenti per voluntatem. 

Pictoripro restauratione imaginis regis fundatori sin modo an- 
tea Ravenata in ecclesia in monte unum solidum. 

Pictori pro restauratione imaginis regis Trepimero in ista ec¬ 
clesia et modo antiqua Ravenata unum solidum. 

Pictori pro imagine regis nuper defuncti cum filio ejus Petro et 
Tumithao junioris per pretium curatoris in domo ecclesiae majoris 
contra... sine magistro illicitatorum in congressu. 

Pro munitione curtis infra supranominatum montem sumptu 
ecclesiae majori setpraemio solidum II et dimidium. 

Et super omnibus unum servum nomine Svaraiae seu alium ro- 
busti corporis et sani sine familia. 

F. C. A.” 361 


361 F. C. A “Važan prilog starohrvatskoj povijesti. Novi podatak iz British 
Museuma u kojem se spominje hrvatski kralj Trpimir .” (Hrvatska revi- 

Latinski izvornik u hrvatskom prijevodu Ive Guberine glasi: 

Pomozi svemogući Bože. 

Nadbiskupu solinske crkve. 

Za crkvu blaženoga Ga(b)riela na brdu Pasulju (Pasulio, Pu- 
talj ). 362 

Naime za srušeni zid crkve bi. Jurja na iztočnoj strani 12 mje¬ 
ra žita po volji. 

Slikaru za obnovu slike kralja (i) utemeljitelja na stari raven- 
ski način, u crkvi na brdu, jedan solid. 

Slikaru za obnovu slike kralja Trpimira na stari ravenski način 
u istoj crkvi, jedan solid. 


ja /Zagreb/, godište XIII, godina MCMXL, broj 11, str. 595.) Na kraju 
1940. godine objavljenje “Sadržaj drugoga polugodišta ‘Hrvatske re¬ 
vije’ 1940.” i u njemu su objašnjeni navedeni inicijali ovako: “F. C. A., 
v. Arens Franz Christian dr.” (Marija Kuntarić u bibliografiji pod na¬ 
slovom “ Vladari hrvatske narodne dinastije i spomenici njihova vre¬ 
mena ” prenijela je ovaj podatak tako daje pogrješno navela autorovo 
prezime Arens kao “Ahrens”. Usp. M. Kuntarić, Vladari hrvatske na¬ 
rodne dinastije i spomenici njihova vremena. Prilog bibliografiji. U 
knjizi: ‘ Prvi hrvatski kralj Tomislav. Zbornik radova.” Zagreb, 1998, 
str. 350.) 

362 Moguće je da su na Putalju postojale dvije crkve, i to svetoga Jur¬ 
ja, ali i svetoga Gabrijela od koje tijekom proteklih burnih stoljeća 
nije ništa preostalo. Međutim, Arens nije bio siguran u čitanju ruko¬ 
pisa kada se prvi put spominje ime blaženika na brdu “Pasulio” pa ga 
on sam upitno označuje kao “Ga(b)rieli” i na kraju rečenice stavlja 
tri točkice, ali već u sljedećoj rečenici tekst se jasno nastavlja u smi¬ 
slu jedinstvenosti objašnjenjem da se “naime” radi o srušenom zidu 
crkve blaženog Jurja. Iz takve stilizacije je očito daje u pitanju po¬ 
stojanje samo jedne crkve jednoga blaženika, i to Jurja, što i djeluje 
uvjerljivije jer je teško zamisliti neposredno postojanje dvaju crkava 
gotovo na istoj lokaciji. 

Slikaru za sliku nedavno umrloga kralja sa sinom Petrom i 
mladim Tomislavom (Tumithao), koje se ciena ima utanačiti u kući 
upravitelja velike crkve i bez majstora na zboru natjecatelja. 

Za utvrdu posjeda izpod spomenutog brda, troškom velike cr¬ 
kve i nagradom od dva solida i po. 

A nad svim ovim jednoga slugu imenom Svaraju ili koga dru¬ 
goga tjelesno jaka i zdrava, a bez obitelji . 363 

Ivo Guberina prvi je u hrvatskoj historiografiji pokušao izložiti 
bit ovoga vrela. On je o tomu objavio raspravu u Hrvatskoj reviji već 
početkom 1943. godine, i to pod naslovom i podnaslovom kako sli¬ 
jedi: “O postanku hrvatske krune. (Viest X. vieka o slici,nedavno 
umrloga kralja ’.) ” 364 1. Guberina, između ostaloga, zaključuje: “Ovaj 
je pasus ‘bilješka ’, zapisana od prokuratora splitske nadbiskupije i 
upravljena odgovornim crkvenim osobama, a predpostavlja infor¬ 
maciju ili račun o troškovima za neke radove, kako izpravno iztiče 
izdavač ovoga pasusa F. C. A. u ‘Hrvatskoj Reviji’ 1940, br. 11, s. 
595. Od kojega je doba ova bilješka? F. C. A. iztiče, da je kodeks ove 
bilješke iz XI. ili XII. vieka, ali njezin original mora biti raniji. U njoj 
čitamo, da je slikaru plaćeno ‘za sliku nedavno umrloga kralja ’. Da¬ 
kle ovaj je račun izdan nedugo nakon smrti nekoga kralja, čije se ime 


363 Ivo Guberina, Državna politika hrvatskih vladara. Knjiga I, Nakladna 
knjižara Velebit, Zagreb, 1944, str. 65-69. 

364 I. Guberina, Opostanku hrvatske krune. Hrvatska revija, god. XVI, broj 
1, 1943, str. 1. I. Guberina objavio je ovu raspravu u Zagrebu i kao po¬ 
sebno izdanje pod naslovom: 11 0 postanku hrvatske krune ”, Zagreb, 
1943. (Ova rasprava pretiskana je u cijelosti iz Hrvatske revije kao po¬ 
sebna knjižica i nalazi se u Nacionalnoj i sveučilišnoj knjižnici u Zagre¬ 
bu označena signaturom: 11-21.228.) I. Guberina je tekst cijele rasprave 
prenio 1944. godine u knjigu Državna politika hrvatskih vladara kojom 
se služi u citiranju i pisac ovoga rada. (Ova knjiga životno je djelo Ive 
Guberine /1897.- 1945./ i nije opterećena autorovim osobnim političkim 
svjetonazorom.) 


186 



HRVATSKA REVIJA 

GOHIIVA XIII tijHU 11 MVHV[XL 

V.\ 2 A.N ■? K ] L a C S TA SI 0 H HVAT SKOJ POVIJESTI 

jVu'ij r/. 'iiJ'JaFi e 'i »t i s,|i ii mLn.■ L' h’Darjti J.r.ii’j irpLmf r 


^n'il 11 «-' L ■ ^ „Lmuri #isi, ta jk u ii« 

Tcvmii mrlera XI. i i Ml. rt, iiij" javi::L..- 
ih/, .j't: -. 7 . kalije, . '..arl.i se šava 'i Eri:i:i 
Kl -j I .rađen.!. -llai:- 3L J ii U.Oe-lia. U-dt 

ke'i" ■rili su jeilj,i ji/iel le^- ilukvu s-mipjc 
oduioejri uu Tu min i. i. j r >r .■ Ii -iim Jvpa- 
■iiiiiji- -ivi-lf-.-i:i Sft’snf.i-ftm ZHftvrihtii Emn. 
h! u j>:- JariSn: iuk:1 derpLo u rvaju rute, ier 
.-h ■ .i.iji‘- .ln | :J fVj <:■'.< pTnW:'i ViSu 

■ r^:i :■:■-iO^e- ?rii lc- Ir-.i ne ipjuu it>edsk. L: 
j-ftvtik, iie-vo i ev\m Euduljuiiij Hmm-. T)«.hIh. 
•■sr w. jipv |i A i j'iiTgl’jJ nnivSr; kvHiAlAfj-nlr., Hn ■ 
'.i’-rij iiof ■ Jrik Jimimr, pec-ed s-niro manie .iu. 
Lamc-a-lir-racsk.-: t j f n'G-: - i, i^j. avipos^ '■►• iK:.-.i 
Elinbscje KK UvH-ijliJI ..111; I ^ii.jii:- j"VL j. 

..nffY.mv'~aEeivnsu.d;i»^>.je'Sip n-jimu k _ -i i 

J't|:]ih r Jis4nwQTa’. lu.uriL^ijft « "(ie- 

LJJ11 j h" :W AK«:*' t« SiSj !Ui akin-.-aMjijt 

... r'-.-ii j rpLir i- j ■ » j.vl , .wm k n e m Li ?■■ 
qr. a .iru.rj. 1 . .i I n .2 a. r -te ju iv. K-il^i 
li. ^|^^:_i:iJg lepri" - ;ir-:i\ -:-.ij u A.£rr. - 

I •»' nrr k >!kci;3H.'ii. C l-r-.vJJtu jwi;»l a. Jli- 

ljcr-I t *0 — . 1 1 1.". i j *. >C r-jdi d-j je- Iu I :■ 1 ' k u 

xF[ imin.i ud nmk. r L i..--H -vđ Isia irJtLikj 

■ ilju j u^Ea"* i-;ji-i !> i. vwnn-. .ni zi^rtiir 1: 

ek---. a Y|L*dirflTlja Ji-umMfijii 1: -nCiTi o 
' i-n&tfrluM ju '-.K ■■'■' 

llr-T.itid Dislmid (J-'.-l H.l jr i sr-išL: -.: 

jP-r'.EUeajlil] IF.v-.r.. Ii - -,: teke li.lCT.j'S«' ".:.k l- 

; upu ’i-v-frik ii hiva'.sku iju p.|6f-i '?> 

■ii i 7 . frneiii. fil’jneniiii. p.K kiu»f. a: eh 

nirj C :3uu; ” _u 1 Ulii.trtfLlilij. SA'U. Jin ■ 

Likjj fll<r |p : Ir.fa jefe l'jjuIu, i i..I im 

'<■. nrirJu '□ r.nsri’.ii. -julrp^u. I). kj';-:. U2X. 
Jirirafi; d&k niijiu jsIvik n iii.j. InlKrhsiLluu ju. 
C.S Lt-^JP. i-i L-ii ii . fiPi'.i:. Olkju Hl> «l':r 
lll.ll.- JI--.: -rciD Lt'i Tljd-JVlk U Tr|.m ni — -| I 


raj- pu: o inimi Tj|i:iiilju — iJijnliKlH-ftjP.'i 
'i ,£.iLlt;h:: iadj:ji -■ {fni^jtohnlk' ti 

ĆTDTU. illli-a IriJ.lIlih"-- -K-l u iflf Jr'fiirlniilii i 
tiuLu ii.l■ -■ H: J iM'j-Mi.eiiM A spTjj-i.-L -a 

VueuII jH-E.tr/ii --.'l.niini u njd.ii; i 

u isl-d±n 'fr.cr.Ti'i Si. sivi?brH->. ondn pOHOj- 
n;.iD7il^nD iijda. df. uu liui'! uftiirt-." dal 
>— 11:15:1 ":i:-.j . L>.k iii i1j-:rijul j aujlji-nru ti*"-. 

skk-L MsinEicca. 

E_uJ 1 iJ.-^'i-d'k 1 -f. tkI rtrr.k: u dalju Tramir'il 

^lii-il: 

Adju T .i Umij Ojiiu.LMuai-,. 

^.[flliP-piMMIJin SlIlinitlLUIP tUL 
^eu- KA-JmiH U'ftii Cnil-t'ir.t-.H 4ji mj.-r.lu ji 
PuimLd. . 

A-ilir-r-1 j>rn iileu dedru.«! ■ ridi-Hi.ir- krmi 
(irAT^.i ip..-ju. ueiuii.hI- 1'i-vlrrvA tju-Ulu-;:. 
Ir-anvuaei ptc v-. ji:ilir.w:Yi. 

P..:liipi -p?; :«t-J.i|pil ili"- ii.lJfiltA 3P^p.J. 

-iijdalurlis Ju : -.■jm .vt.v l i i’- i-aal '. ju «n:V- 

;•>. iii n - I iI'i'.ml: .d-idam 

J : iic.-iuri |>n riLvUjiaelervj iniakLni? n.fi» 
1/sjjiu.jjO n i'ln iKultuja fl cflJii ^Ti'krna 

Tvnr^naia -jaT.nc w,iilimi. 

Pi.ei.Ori po: nnuijiliu rip;^ I: jp-O!" (lefiodi 
: : -jm liLo rj js I'i/I r-j rtlilravdue jeuiiuji: |i(+ 
[iriu'.ji: ijjjj;<i.Ii;h- -a n ciomo eaelekieL- n i. oris 

"im !m ... K (ve maaiiiru LPiftilj l^uri "n eim 

jtrr«-: 

r, n'i " .miEiOlir UCEJ.ip. inTri -.lLp>.U10EllinU 

ii.-.-. mecieri . .j-;ii rer.s-iot jilujjeu V. 

pesKiju u(-l idviTiv E1 i:t dJ luIaIl u u l- 

k!t j!i|w ej jijlunj minu >£etujvv ouminv 
LvTaEaLi-i su 1 kI-uim lebuEtr e^purE 
tane [p-ji'iLlLi'i, F- C. A. 


187 





lUf. 5'5'Z 

Prestampano iz »Hrvatske Revije«, god. XIII., br. 11 ., Zagreb ig 40 . 


VAŽAN PRILOG STAROHRVATSKOJ POVIJESTI 

Novi podatak iz British Museuma u kojem sq spominje hrvatski kralj Trpimir 


Pred neko vrijeme saznao sam, da se u ne¬ 
kom codexu XI. ili XII. st., koji navodno 
potječe iz Italije, a sada se čuva u British 
Museumu (London), nalaze neki dodaci, od 
kojih da se jedan mora bez ikakve sumnje 
odnositi na Dalmaciju, jer se u njemu spo¬ 
minje »ecclesia Salonitana«. Zadovoljan sam, 
da je dotični tekst dospio u moje ruke, jer 
će možda do publikacije codexa proteći više 
vremena, nego što to želi ne samo hrvatski hi¬ 
storik, nego i svaki rodoljubni Hrvat. Doista, 
već se na prvi pogled može konstatirati, da 
ovaj novi dokument, pored svoje znatne kul- 
tumo-historijske važnosti, ima napose veliko 
značenje za hrvatsku političku povijest. U 
ovom novom prinosu spominje se naime kralj 
Trpimir. Jednostavna informacija u »Ge- 
schichte der Kroaten« od Šišića obaviješćuje 
o dva Trpimira: o jednom knezu iz IX. 
st., a drugom kralju iz X. stoljeća. Kako 
se tu spominje kralj Trpimir, ovaj važni 
podatak obogaćuje hrvatsku povijest X. sto- 
ljeća* Po sadržaju se vidi, da je ta bilješka 
zapisana od prokuratora splitske nadbisku¬ 
pije i upravljena odgovornim crkvenim li¬ 
cima, a predstavlja informaciju ili račun o 
troškovima ža neke radove. 

Hrvatski historici znadu, da je i Šišić u 
»Priručniku izvora hrvatske historije« tako¬ 
đer jedan podatak za hrvatsku povijest iz¬ 
nio iz British Museuma, pa kako se t*o sve 
radi o slučajnim pronaLascima, sva je pri¬ 
lika, da bi se toga još mnogo našlo, kad bi 
se pošlo u sustavnu potragu. Dakako, treba 
čekati, dok mine ratna oluja. Interesantno je, 
da nema ni pun decenij, otkako je također 
neki nepoznati podatak o Trpimiru — ali 


taj put o knezu Trpimiru — objelodanjen 
u Katićevoj radnji »Saksonac Gottschalk na 
dvoru kneza Trpimira«. Ako se priključi k 
tomu i Baradina dotad nepoznata isprava o 
neretljanskom vladaru Berigoju u radnji »Di¬ 
nastičko pitanje XI. stoljeća«, onda postoji 
opravdana nada, da će budućnost dati još 
mnogo bogatog materijala marljivim hrvat¬ 
skim historicima. 

Londonski podatak- o kralju Trpimiru 
glasi: 

Adjuva Deus Omnipotens. 

Archiepiscopo Salonitanae ecclesiae. 

Pro ecclesia beati Ga(b)rieli in monte in 
Pasulio... 

Scilicet pro muro destructo ecclesiae beati 
Georgii in parte orientali duodecim modios 
frumenti per voluntatem. 

Pictori pro restauratione imaginis regis 
fundatoris in modo antea Ravenata in eccle¬ 
sia in monte unum solidum. 

Pictori pro restauratione imaginis regis 
Trepimero in ista ecclesia ei modo antiqua 
Ravenata unum solidum. 

Pictori pro imagine regis nuper defuncti 
cum filio ejus Petro et Tumithao junioris per 
pretium curatoris in domo ecclesiae majoris 
contra ... sine magistro illicitatorum in con- 
gressu. 

Pro munitione curtis infra supranomina- 
tum montem sumptu ecclesiae majoris et 
praemio solidum II et dimidium. 

Et super omnibus unum servum nomine 
Svaraiae seu alium robusti corporis et sani 
sine familia. 

Dr. Franz Christian Arens 

ne spominje baš zato, jer je svakome bilo poznato. Koji je to kralj? U 
bilježci se veli, da je slika napravljena ‘nedavno umrloga kralja sa 
sinom Petrom i Tumithao mladim ’. Latinski izraz Tumithao ne može 
biti nego krivi priepis Tumislao, Tomislav. Dakle ovaj bi se obračun 
davao, kada je Tomislav bio mladićem. Ovaj Tomislav ne može biti 
drugi, nego onaj poznati iz splitskih sabora 925. i 928. godine, jer za 
drugoga nemamo nigdje nikakvih podataka, a posebno da bi bio kra¬ 
ljev sin. Na to doba upućuje nas i činjenica, da bilježka splitskog 
biskupa nazivlje ‘solinski ’, koji naziv nakon sabora 925. i 928. po¬ 
malo izčezava, a u XI. vieku ga više ne nalazimo. Iz ove bilježke dakle 
doznajemo, da je splitski biskup crkve svog posjeda dao uresivati 
slikama hrvatskih vladara. Iz nje se razabire, da su postojale tri ta¬ 
kve slike: ona ‘kralja utemeljitelja ’, ‘kralja Trpimira ’ i ‘nedavno 
umrloga kralja ’. ‘Kralja utemeljitelja ’ i ‘kralja Trpimira ’ bila je u 
istoj crkvi... Crkva, gdje su bile kraljevske slike, ona je bi. Jurja,jer 
je spomenuta neposredno pred navodom o kraljevim slikama. U Tr- 
pimirovoj darovnici čitamo, da je crkva bi. Jurja na Putalju ‘bila 
posvećena u vrieme Mislava vladara, kao i obdarena s darovima od 
gore spomenutog vladara’ (Sišić, Priručnik, s. 193). Crkva se posve¬ 
ćuje, čim se sagradi, pa zato možemo uztvrditi, da je crkva bi. Jurja 
na Putalju bila sagrađena za Mislava i da ju je on sagradio, radi 
čega ga bilježka britanskoga kodeksa nazivlje ‘kraljem utemeljite¬ 
ljem ’. I tako nam ova bilježka pruža još jedan dokaz za autentičnost 
Trpimirovepovelje, a istodobno odaje starinu i vjerodostojnost same 
bilježke. Bilježka nam izričito ne spominje Mislavovo ime, ali spomi¬ 
nje Trpimirovo. Ovaj Trpimir nije drugi nego onaj poznat iz t. zv. 
Trpimirove povelje, a koji je vladao od godine 845-864. Ništa tomu 
ne smeta, što ga se zove rex, jer tako Trpimira zove i Gottschalk. 
Ovaj obračun pokazuje račune splitskome nadbiskupu o trošku za 
obnovu slike ‘kralja utemeljitelja i Trpimira ’. To predpostavlja, da se 
slike tada nijesu originalno pravile, već samo popravljale ili obnav¬ 
ljale. Možda su originalno pravljene za živih samih tih vladara, ali 

svakako ne daleko od njihove smrti, kada ih već početkom X vieka 
treba obnavljati. Najvažniji je pasus u cieloj ovoj bilježci onaj, koji 
govori o slici ‘nedavno umrloga kralja ’. Ovdje se ne govori o po¬ 
pravku slike, nego samo ‘za sliku ’, što predpostavlja, da se je račun 
polagao za originalno djelo. Na ovoj slici je prikazan ‘nedavno umr¬ 
li kralj sa sinom Petrom i Tomislavom mladićem’. Ako ovu viest 
uzporedimo s poznatim splitskim reliefom, vidjet ćemo, da se ona baš 
na nj odnosi. Sam relief je dio crkvenoga namještaja, koji nije služio 
u liturgične svrhe, a danas se nalazi u krstionici sv. Ivana (Karaman, 
Basrelief u splitskoj krstionici, Split 1925, s. 26). Prema stilizaciji 
viesti našeg rukopisa o slici ‘nedavno umrloga kralja’vidi se, da se 
tu radi o slici, koja se podrietlom i vrstom sasvim luči od one kralja 
utemeljitelja i kralja Trpimira. Rukopis iztiče, da je Mislavova i Tr- 
pimirova slika napravljena ‘u crkvi na brdu ’, a označuje se i njezina 
ciena. Ali ne samo da se iztiče ciena i mjesto, kada se govori o slika¬ 
ma, nego je to iztaknuto za svaki predmet, o kome daje upravitelj 
obračun. Kad se spominje Mislavova i Trpimirova slika, određuje se 
dapače i način, kako se je pravila (na stari ravenski način, t.j. vjero¬ 
jatno mozaik). Samo kada se govori o slici ‘nedavno umrloga kra¬ 
lja ’, ne spominje se ni crkva ni ciena ni način. Ciena se ima tek na¬ 
knadno odrediti, i to na jednome zboru, koji će se održati u kući 
upravitelja katedrale. To će biti zbor natjecatelja, t. j. skup ljudi, 
koji će odrediti cienu. Tome zboru ne smije prisustvovati sam majstor 
slike. Iz ovoga se vidi, da je neki majstor napravio sliku, koja nije 
pravljena po starome ravenskom načinu, nije ‘u crkvi na brdu ’, niti 
joj je još određena ciena. Kako rukopis iztiče, da je to slika ‘nedavno 
umrloga kralja ’, a još nije plaćena, te možemo pretpostaviti, da se je 
počela praviti za živog vladara. Kada sve ovo znamo, spontano do¬ 
lazimo na misao, da je ta slika pravljena u Splitu i za splitske potre¬ 
be. A kako se ne spominje mjesto, gdje se pravi, a uz to se iztiče, da 
nije mozaik, to moramo pretpostaviti, da je pravljena na pomičnom 
predmetu i to u formi reliefa (kip se izključuje, jer slika predstavlja 


190 


trojicu, a fresko se redovito pravio po zidovima). A kako zbor natje¬ 
catelja ima odrediti cienu u odsutstvu majstora, možemo pretposta¬ 
viti, da je majstor mogao sa slikom razpolagati, čime dolazimo do 
mišljenja, da je slika pravljena na pokretnom predmetu i da je maj¬ 
stor tu sliku izložio na neke vrsti izložbi. Kada bi slika bila pravljena 
u crkvi na Putalju, tada se natječaj ne bi mogao održati ‘u kući upra¬ 
vitelja velike crkve ’, t. j. u stanu upravitelja katedrale, jer se mora 
pred sobom imati ono, što se procjenjuje. Relief ‘prikazuje čovjeka, 
odjevena širokim plaštem i s krunom na glavi, što sjedi na nizku pri- 
estolju bez naslonjača, i drži u lievoj ruci kuglu, a u desnoj križ. Do 
njega desno stoji jedan lik, odjeven pripasanom tunikom, a pred njim 
izpružio se klečeći ili bolje, ležeći potrbuške, bradat čovuljak s izpru- 
ženim rukama ’(Karaman, ibid. s. 3). Dakle su tri osobe, što odgova¬ 
ra viesti bilježke, da slika predstavlja ‘nedavno umrloga kralja sa 
sinom Petrom i Tomislavom’.... Iz same viesti britanskog rukopisa 
ne bi se moglo sa sigurnošću zaključiti, da je Tomislav bio sin ‘ne¬ 
davno umrloga kralja ’,jer on veli sa ‘sinom Petrom ’, a ne sa sinovi¬ 
ma. Ovakva konstrukcija ipak ne izključuje, da se i ono filio odnosi i 
na Tomislava, jer takva konstrukcija nije ništa neobična kod sredo¬ 
vječne latinštine. Ali, kada znademo, da je baš u to doba Tomislav 
bio kralj, a u Hrvatskoj je vriedio princip nasljedstva, to nema sum¬ 
nje, da je Tomislav bio vladarev sin. Nemamo nikakva traga, da bi 
početkom X. vieka u Hrvatskoj nastupila promjena dinastije, pak za¬ 
to moramo pretpostaviti, da je Tomislav bio sin i nasljednik ‘nedavno 
umrloga kralja ’. Iz naše viesti doznajemo, da je Tomislav imao brata 
Petra... Kako viest britanskog rukopisa veli, da je napravljena slika 
‘nedavno umrloga kralja’ (nuper defuncti), a niti Petra niti Tomisla¬ 
va zove kraljem, to moramo pretpostaviti, da je kraljeva smrt bila 
vrlo svježa, a vjerojatno je nastupila, dok se je sama slika pravila. 
Tko je nasliedio ‘nedavno umrloga kralja ’? Kako ne nalazimo nigdje 
traga nekakvome kralju Petru pred Tomislavom, a upadno se iztiče i 
u britanskom kodeksu i u narodnoj predaji, da je Tomislav kralj-mla- 

dić, to moramo zaključiti, da je Tomislav bio nasljednik. Pisac viesti 
britanskog rukopisa ne nazivlje ni Petra ni Tomislava kraljem, vjero¬ 
jatno baš zato, jer je smrt njihova otca bila neposredna, pa se u Spli¬ 
tu još nije znalo, tko će otca nasliediti, a možda i zato, što pisac nije 
htio, govoreći o slici, koja predstavlja kralja, nazvati kraljem onoga, 
koji kao kralj na slici nije predočen. Bilo jedno ili drugo, sve nas to 
uvjerava, da je ‘slika nedavno umrloga kralja’ neposredno pred sa¬ 
mim izvještajem bila pravljena... Iz svega ovoga možemo izpravno 
zaključiti, da je ‘nedavno umrli kralj’bio knez Muncimir, poznat nam 
iz t. zv. Muncimirove povelje. Kako nam ova spominje Muncimira 
892., a Toma Arhiđakon 912. kneza Tomislava, to moramo zaključiti, 
da je slika ‘nedavno umrloga kralja ’napravljena u vremenskom raz¬ 
maku od 892-912. I tako nas ova viest britanskoga kodeksa dovodi 
gotovo do sigurnog zaključka, da je Tomislav sin kneza Muncimira, 
što se je dosada s većom ili manjom vjerojatnošću samo nagađalo. 
Figure na reliefu podpuno odgovaraju viesti britanskog rukopisa, 
kako smo je mi razjasnili. Čovjek s krunom na glavi je Muncimir. 
Splitski je biskup imao dovoljno razloga, da dade napraviti Munci- 
mirovu sliku. Ljubav ovoga prema splitskoj crkvi i njezinu biskupu 
Petru odkriva nam njegova povelja od 892. godine. Vjerojatno je 
slikar slike ‘nedavno umrloga kralja ’ uzeo pojedinačni motiv za svo¬ 
ju sliku iz Muncimirove povelje. Kralj na splitskom reliefu sjedi na 
priestolju, a Muncimir kaže za sebe, da izriče presudu u sporu Nina 
i Splita, ‘sjedeći na otčevu priestolju i Gospodnjim nadahnućem’ (Ši- 
šić, Priručnik, s. 195)... Viest britanskoga kodeksa o slici ‘nedavno 
umrloga kralja ’gotovo u detalje može seprimieniti na splitski basre- 
lief, koji se nalazi u krstionici splitske katedrale .” 365 

Mišljenje I. Guberine opširnije sam citirao ne samo zbog teške 
dostupnosti njegova inače veoma zanimljiva teksta, nego i zbog ne¬ 
kih njegovih točnih utvrđenja (posebno o čitanju imena Tomislav 


365 Ivo Guberina, Državna politika, nav. dj., str. 65-69. 

i o datiranju kralja Trpimira iz vrela u IX. stoljeće.) Međutim, ne 
izgleda dokazana mogućnost daje “nedavno umrli kralj” Muncimir 
i daje on predstavljen na reljefu u splitskoj krstionici sv. Ivana. 

Ljubo Karaman, u jednom radu o starohrvatskoj umjetnosti 
objavljenom (također) 1943. godine, nije posumnjao u vjerodostoj¬ 
nost Arensova priloga, ali on sadržaj vrela shvaća ovako: “ Viest o 
drugima, vrlo važnim slikarijama donio nam je u najnovije vrieme 
čudan slučaj i sretan nalaz. U nekom kodeksu u Britanskom mu¬ 
zeju u Londonu, navodno iz 11. ili 12. stoljeća, dodan je zapis o 
nekim računima, koje prokurator splitske crkve prikazuje svojem 
nadbiskupu u pogledu troškova za popravak crkve Sv. Jurja u Pu- 
talju. To je crkva, o koju je bio spor između splitskog nadbiskupa 
i ninskog biskupa. Crkvu je na obronku Kozjaka iznad današnjeg 
Sućurca podigao knez Mislav; Trpimir ju je darovao svojem kumu 
splitskom nadbiskupu Petru (g. 852.), a Mutimir povratio splitskoj 
crkvi (g. 892.). U računu se spominje, da je bio izplaćen slikaru 
jedan zlatni novac za popravak slike kneza (Mislava), koji je crkvu 
utemeljio, jedan zlatni novac za popravak slike Trpimira, koji je 
crkvu sv. Jurja darovao splitskom nadbiskupu, a osim toga plaćen 
je slikar za portrete (imagines) nedavno umrlog hrvatskog vladara, 
po svoj prilici Mutimira, sa sinovima Petrom i Tomislavom. Tako je 
u maloj crkvici .s v. Jurja u Putalju, koja se, višekrat pregrađena, i 
danas diže iznad Sućurca, jednom bilo pet portreta članova hrvat¬ 
ske dinastije Trpimirovića. To su najstarije slike vladara kod Sla¬ 
vena, za koje znamo. One nam dokazuju, da su se Hrvati i u ovom 
povodili za običajima Bizanta i Zapada. U zapisu se još veli, da su 
slike popravljene na stari ‘ravenatski’ način.” 366 


366 Ljubo Karaman, Starohrvatska umjetnost. Časopis za hrvatsku poviest. 
“Uređuju: prof. dr. Miho Barada i prof. dr. Ljubo Karaman.” Zagreb, 
1943, knjiga I, svezak 1-2. str. 75-76. (Duško Kečkemet je u potpunosti 
prihvatio navedeno Karamanovo zaključivanje. Usp. D. Kečkemet, Ka- 

Nije uvjerljivo Karamanovo mišljenje daje slikar plaćen “za 
portrete (imagines) nedavno umrlog hrvatskog vladara, po svoj 
prilici Mutimira, sa sinovima Petrom i Tomislavom ” i da je “u ma¬ 
loj crkvici sv. Jurja u Putalju,... jednom bilo pet portreta članova 
hrvatske dinastije Trpimirovića”. Očito je, prema vrelu, da se ob¬ 
nova slike “kralja utemeljitelja” odnosi na Mojslava (Mislava) u 
crkvi sv. Jurja u Putalju, a jasno se navodi i obnova slike “kralja 
Trpimira... u istoj crkvi”. Međutim, sljedeći se i to neposredno na¬ 
stavljajući redak vrela, u kojemu se slikaru “za sliku nedavno umr¬ 
loga kralja sa sinom Petrom i mladim Tomislavom (Tumithao), koje 
se ciena ima utanačiti u kući upravitelja velike crkve i bez majstora 
na zboru natjecatelja”, može shvatiti i u smislu da je “nedavno 
umrli kralj” također Trpimir i da se izrada druge njegove slike ne 
odnosi na Putalj, nego Split. Ovo se može tumačiti iz stilizacije 
samoga vrela, ali i iz usporedbe s jednim drugim pisanim vrelom iz 
istoga IX. stoljeća. Naime, iz iznesenoga navoda moguće je zaklju¬ 
čiti daje “nedavno” umrli kralj bio Trpimir i da se njegov sin zvao 
Petar, a zapis na rukopisnom tekstu Evanđelja u Čedadu (Cividale) 
potvrđuje daje kralj Trpimir stvarno imao sina koji se zvao kršćan¬ 
skim imenom Petar. 367 


štel-Sućurac. Split, 1978. Izdavač: Mjesna zajednica Kaštel-Sućurac, str. 
62-66.) 

367 “Trpimirov sin Petar ubilježen je u čedadskom rukopisu (fol. 23): Petrus 
filius domno Tripemero,...” (F. Sišić, Povijest Hrvata u vrijeme narod¬ 
nih vladara. Nav. dj. str. 332.) F. Šišić je 1914. godine posebno analizirao 
ovo vrelo i zaključio: “Ne može biti sumnje, daje taj Petar sin hrvatskog 
kneza Trpimira .” (F. Sišić, Genealoški prilozi o hrvatskoj narodnoj dina¬ 
stiji. Vjesnik Hrvatskoga arheološkoga društva, n. ser., sv. XIII. za 1913. 
i 1914, Zagreb, 1914, str. 6. Posebno označio F. Sišić.) U hrvatskih vla¬ 
dara nalazimo i po dva imena i to narodno i kršćansko pa je zato sasvim 
moguće daje Trpimirov sin Petar poslije očeve smrti postao kralj koji se 
u Porfirogeneta spominje kao “Krasimir” (Krešimir). 

Dominik Mandić je, u poslijeratnoj hrvatskoj emigraciji, izra¬ 
zio puno povjerenje vrelu donesenom u Arensovu prilogu, i to prvi 
put 1957. godine upozoravajući da je to “značajni dokument na 
kojega hrvatski povjesničari nijesu svratili zasluženu pažnju ”. 368 D. 
Mandić je kraljeva sina Petra iz Arensova citata pogrješno poisto¬ 
vjetio s kraljem Petrom Krešimirom IV. i zato je crkvu sv. Jurja 
u Putalju, pozivajući se na ispravu (koja se drži krivotvorenom) 
iz 1071. godine, a u kojoj se spominje crkva “sancti Georgii in 
Rawna”, prelocirao na predromaničku crkvu (vjerojatno iz IX. sto¬ 
ljeća) sv. Jurja u mjestu Ravanjska ili Rovanjska na obali Velebit¬ 
skog kanala. 369 D. Mandić je svoje zaključivanje o istinitosti ovoga 
vrela 1963. godine uvjerljivo obrazložio: 

“Prijepis troškovnika o izradi zidnih slika hrvatskih kraljeva 
u Ravnoj dr. Arens morao je primiti od nekoga poznanika, koji je 
radio u pismohrani Britanskog muzeja u Londonu. Kako je mislio 
o tome nalazu kasnije potanje pisati, u Hrvatskoj reviji god. 1940., 
na žalost, nije naznačio signaturu ni list kodeksa. Radi toga su neki 
nepovjerljivi, pa sumnjaju da bi Arensov navod mogao biti patvo¬ 
ren. Naše je mišljenje, da je svaka sumnja o autentičnosti Arensova 
troškovnika neosnovana. Latinski jezik, računski izrazi, način pla¬ 
ćanja i sama stvarnost izrade vladarskih slika u zadužbinskoj crkvi 
u Ravni tako su istiniti i odgovaraju 11. stoljeću, da to Arens, kada 
bi i htio, ne bi mogao patvoriti. Niti uopće među sačuvanim hrvat¬ 
skim izvorima postoji sličan izvor, prema kojemu bi dr. Arens ili 
netko drugi mogao patvoriti objelodanjeni troškovnik. Mi smo god. 
1957. pismeno tražili od uprave odjeljenja za rukopise Britansko¬ 
ga muzeja, da nađe i da nam pošalje fotografski snimak Arensova 

368 Dominik Mandić, Crvena Hrvatska u svijetlu povjesnik izvora. Knjiga 
prva. Hrvatski povjesni Institut. Chicago, 1957, str. 180-183. 

369 Ovo Mandićevo mišljenje o crkvi sv. Jurja u Rovanjskoj nekritički je 
prihvatio i Ivo Omrčanin. (I. Omrčanin, Diplomatska i politička povijest 
Hrvatske. Svezak prvi, Ivor press, Washington, 1991, str. 135-136.) 

troškovnika. I dobili smo odgovor od ravnatelja pismohrane, da mu 
nije bilo moguće pronaći traženi dokumenat, jer sredovječni ko¬ 
deksi u Britanskom muzeju još uvijek nijesu svestrano proučeni ni 
opisani. Arensov troškovnik mora da je ispisan na nekom latinskom 
rukopisu iz 11. stoljeća ili iz starijih vremena. Taj rukopis, napisan 
u Dalmaciji ili Italiji, bio je upotrebljavan u Dalmaciji, po svoj 
prilici u Splitu. Preko nekog sakupljača starih rukopisa došao je u 
Britanski muzej. Netko od Hrvata, koji borave u Londonu, trebao 
bi pregledati sve latinske rukopise u Britanskom muzeju iz 10. i 11. 
stoljeća, koji potječu iz Dalmacije i Italije. Na kojemu listu od tih 
rukopisa naći će se, nema sumnje, dragocjeni Arensov sredovječni 
troškovnik, koji spominje po imenu tri hrvatska kralja.” 370 


2 . 

Postojanje Franza Arensa kao znanstvenika 

I NEJEZIČNA ANALIZA VRELA 

O Arensu u svezi s njegovim prilogom u Hrvatskoj reviji iz 
1940. godine govorilo se u Hrvatskoj poslije II. svjetskog rata samo 
to daje on “hrvatski Židov koji je nastojao steći naklonost u ono¬ 
dobnom okruženju, pa je vijest izmislio” ? 1X Nitko nije proveo de- 


370 D. Mandić, Rasprave i prilozi iz stare hrvatske povijesti. Hrvatski povi¬ 
jesni institut, Rim, 1963, str. 343-345. 

371 Ovo je citat iz maila koji mi je 26. ožujka 2012. godine uputio profesor 
Milan Ivanišević. Kada je M. Ivanišević sam istražio u knjižničnim kata¬ 
lozima podatke o F. Arensu, napisao mije, u drugom mailu od 27. ožujka 
2012. godine, sljedeće: “Poslije ovoga što sam o njemu našao, a i ne po¬ 
znavajući te radove, nego samo po naslovu, siguran sam da to nije ‘neki 
Židov i tako dalje’, kao što sam ja čuo (nisam siguran je li tu priču net¬ 
ko oko godine 1940. već bio provukao u javnost, pa ju je Cvito Fisković 
meni rekao, ili je to bio njegov podatak, ali svakako sam je čuo od njega, 
to Vam prije nisam napisao, jer mi se nije činilo važnim). Dakle, vratimo 

taljna istraživanja o Arensovu prilogu u Britanskom muzeju u Lon¬ 
donu, ali se svejedno njegova vrijednost zanemarila. U hrvatskoj 
historiografiji pod komunističkim režimom osjećao se silan strah 
od mogućeg optuživanja zbog hrvatskog nacionalizma 372 pa je i za- 

se na Arensa. Jedan čovjek koji se u Njemačkoj i Engleskoj bavi čitanjem 
starih rukopisa i piše o povijesti i povijesti umjetnosti, može naći takav 
rukopis i može znati da vrijedi pisati o njemu jednu kratku vijest u časo¬ 
pisu koji uređuje neki znanstvenik... U Engleskoj je mogao biti takav ru¬ 
kopis, jer su talijanski ljubitelji starina odnosili razne rukopise iz Dal¬ 
macije, a preprodajom su dolazili i do Engleske, mogli su rukopisi doći 
do tamo i po našima koji su odlazili u Englesku, primjerice Marko Antun 
Dominis.” (Uzgred napominjem i ovaj podatak: “Sadržaj drugoga polu¬ 
godišta ‘Hrvatske revije” 1940.” uz Arensov navodi i jedan Fiskovićev 
rad, i to na sljedeći način: “Fisković Cvito dr., Tri ljetnikovca hrvatskih 
pjesnika, 344.”) 

372 “Tada je hrvatska historiografija u bivšoj tzv. socijalističkoj Jugoslavi¬ 
ji, bila stalno i vješto prosijavana kroz partijsko-marksističko sito, pa je 
stoga tek tu i tamo dala od sebe nekad slabije, a rijetko jače znakove o 
svojoj izrazitoj hrvatskoj samobitnosti u znaku hrvatske državnosti. Us¬ 
poredno s time izrasli su i brojni povjesničari, koji su nastojali što više 
minorizirati i čak ugasiti srednjovjekovnu povijest hrvatskog naroda i 
postaviti na marksistički prijesto ono razdoblje, u kojem je dominira¬ 
lo jugoslavenstvo i komunistički credo, prikazujući ga nezamjenjivim i 
vječnim. U takvim političkim prilikama, gotovo cjelokupna hrvatska hi¬ 
storiografija (i ime Hrvat) trebala je poći onim putem koji joj je dirigirao 
svemoćni jednopartijski sustav, čiji se valovi ipak nisu osjećali u tolikoj 
mjeri i u ostalim republičkim i pokrajinskim historiografijama u tzv. Ju¬ 
goslaviji, jer im se nije stavljalo nikakve zahtjeve i izazivalo smetnje za 
njihov daljnji razvoj i uspon. Sve je ovo uzrokovalo da je hrvatska histo¬ 
riografija iskočila iz zapadnoeuropskih historiografskih tračnica i jedva 
se sačuvala od toga da prestane biti znanost... Ovakvim stavom bili su 
oštećeni oni rijetki naši povjesničari, koji su se borili protiv mitomanije, 
fetišiziranja i nekorektnosti u pisanju o zbivanjima iz pojedinih razdoblja 
hrvatske povijesti... Da zaokružimo, tadašnja historiografija djelomično 
je postala ideologija pod lažnom znanstvenom maskom kojoj su kumova- 


198 



to bilo moguće da se Arensa, tretiralo u biti kao nepostojeću osobu. 
Međutim, Franz Christian Arens stvarno je postojao i kao ozbiljan 
znanstvenik nije mogao izmisliti prilog objavljen u Hrvatskoj reviji 
1940. godine. O Franzu Arensu u World Biographical Information 
System (WBIS) Online navodi se sljedeće: “ Geburtsjahr: 1880, Be¬ 
ru/': Kulturhistoriker; Wirtschaftswissenschaftler; Ubersetzer, Be- 
rufsklassifikation: Historiker, Archdologen, Volkerkundler, Heral- 
diker; Wirtschaftswissenschaftler; Ubersetzer, Dolmetscher). ,,m 
Neka od Arensovih djela su: Die sozialen Anschauungen der Tiro- 
ler Weistumer. Inaugural-Dissertation. Gotha, F. A. Perthes, 1903, 
stranice VIII + 83.; Das Tiroler Volkin seinen Weistiimern. Ein Bei- 
tragzur deutschen Kulturgeschichte. Gotha, Verlag Perthes, 1904, 
stranice XVI + 436. (Postoji reprint iz 2010. godine.); Der Liber 
ordinarius der Essener Stiftskirche. Paderborn, Verlag Junfermann- 
schen Buchhandlung, 1908, stranice XIV + 280. (Postoji i reprint iz 
2010. godine.) F. Arens objavljivao je i rasprave u časopisima kao 
na primjer: F. Arens, Die Kunstbewegung des italienischen “Ma- 
nierismus ” und ihre Einordnung in die Kulturgeschichte. Tiskano 
u časopisu Archiv jur Kulturgeschichte, Koln, godište 24, godina 

1934, stranica 20.; F. Arens, “ Ein Jahrhundertportrat ‘sub specie 
libertatis’ “. Tiskano u časopisu Preufiische Jahrbiicher, Berlin, 

1935, sv. 240, str. 272-280. (U časopisima se navodi, uz Franz 
Arens, i ime Christian koje se ne nalazi u bibliotečnim katalozima.) 
F. Arens objavljuje između dvaju svjetskih ratova i druge rasprave 
iz povijesti umjetnosti u raznim stručnim časopisima. On je savr¬ 
šeno poznavao engleski jezik i preveo je s engleskog na njemač- 


la istraživanja najnovije prošlosti .” (Stjepan Antoljak, Renesansa hrvat¬ 
ske historiografije. Naša sloga, Pazin, 1996, str. 21-23.) 

373 Podatke o Franzu Arensu posebno je, na moju molbu, istraživala Nada 
Vrsalović iz Sveučilišne knjižnice u Splitu putem knjižnične razmjene 
(Bayerische Staatsbibliothek, Informationsdienste, Miinchen ) i na toj po¬ 
moći srdačno joj zahvaljujem. 

ki knjigu: Barnes, Harry Elmer, Die Entstehung des Weltkrieges. 
Eine Einfuhrung in das Kriegsschuldproblem. Stuttgart, Deutsche 
Verlags-Anstalt, 1928, stranice XVI + 569. (Naslov originala: The 
genesis of the World War.). F. Arens preveo je 1935. godine s engle¬ 
skog na njemački i djelo (objavljeno u Stuttgartu): Lockhart, Ro- 
bert Hamilton Brace (*1887-1970*) pod naslovom “Als Diplomat, 
Bankmann und Journalist im Nachkriegseuropa ’’. (Str. 424). 

Od odlučnog značenja je sljedeći i do sada u literaturi nepo¬ 
znati podatak: U Nacionalnoj i sveučilišnoj knjižnici u Zagrebu 
nalazi se, pod posebnom brojem: II 21.352, citirani tekst iz Hr¬ 
vatske revije otiskan na samo jednoj tiskanoj stranici i pod istim 
naslovom {“Važan prilog starohrvatskoj povijesti. Novi podatak iz 
British Museuma u kojem se spominje hrvatski kralj Trpimir “). Na 
samom vrhu ovoga tiskanoga priloga nalazi se navod: “ Preštampa- 
no iz ‘Hrvatske Revije’, god. XIII., br. 11., Zagreb 1940” Na dnu 
ovoga samo jednostraničnoga priloga nalazi se potpis: Dr. Franz 
Christian Arens. 374 Ispod potpisa ovoga posebno otiskanoga prilo¬ 
ga nalazi se rakom napisana, na njemačkom jeziku, posveta prof. 
dr. Fancevu /Franji/ (24. IX. 1882. - 31. III. 1943.). Iz svega izlo¬ 
ženoga proizlazi daje kao autor teksta pod naslovom Važan prilog 
starohrvatskoj povijesti označen “Dr. Franz Christian Arens” koji 
je stvarno postojao i koji je 1940. bio šezdesetgodišnjak i veoma 


374 Na ovome veoma važnom podatku posebno zahvaljujem gospođi Zdrav- 
ki Bušić iz Nacionalne i sveučilišne knjižnice u Zagrebu. U ediciji “Građa 
za Hrvatsku Retrospektivnu Bibliografiju Knjiga 1835 - 1940 Knjiga i” 
(izdala “Nacionalna i sveučilišna biblioteka ”, Zagreb, 1982, pod brojem 
937., str. 83, nalazi se sljedeći navod: “ARENS, Franz Christian Pre- 
štampano iz ‘Hrvatske revije god. XIII., br. 11., Zagreb 1940. Važan pri¬ 
log starohrvatskoj povijesti. Novi podatak iz British Museuma u kojem se 
spominje hrvatski kralj Trpimir - /Zagreb, Tisak Zaklade tiskare Narod¬ 
nih novina, bez godine./ (Nasl. nad tekstom.) 411. /u 2 st./ (Potpisano:) 
Dr Franz Christian Arens. ” 

moguće boravio u Zagrebu u razdoblju od početka 1941. do kraja 
ožujka 1943. godine kada je najvjerojatnije osobno naručio pose¬ 
ban pretisak svoga priloga iz 1940. godine i darovao ga F. Fancevu. 

Iz Arensove stilizacije da je “pred neko vrijeme saznao” kako 
se u Britanskom muzeju u Londonu “u nekom codexu... nalaze ne¬ 
ki dodaci” od kojih se jedan odnosi na Dalmaciju i da je on zadovo¬ 
ljan “daje dotični tekst dospio u moje ruke”, može se zaključiti da 
on osobno ovo vrelo nije pronašao, već da gaje dobio u prijepisu 
od nekoga svoga znanca. Moguće je pretpostaviti da je ta druga 
osoba dala Arensu postojeće arhivske oznake i da ih je on predao 
uredništvu navedene zagrebačke revije. Međutim, Hrvatska revija 
bila je mjesečnik za kulturu, a ne znanstvena edicija, i zato se mo¬ 
glo dogoditi da nisu tiskane i od Arensa moguće predane pojedino¬ 
sti o arhivskom nalazu. 

Arensovu vjerodostojnost potvrđuje ne samo ozbiljnost njego¬ 
va znanstvenog opusa, nego i sadržaj u vrelu iznesenih podataka. 
Vrelo iz Londona djeluje posebno uvjeravajuće kada spominje “po¬ 
pravak slike kralja Trpimira” (“restauratione imaginis regis Trepi- 
mero”), jer Trpimira kao kralja, i to u IX. stoljeću, posvjedočuju 
Gottschalk 375 i Porfirogenet. 376 Mislav je, prema Trpimirovoj da- 

375 C. Lambot, Oeuvres theologiques et grammaticales de Godescalc 
d’Orbais. “Spicilegium sacrum Lovaniense”, Louvain, 1945, str. 169. 

376 Konstantin Porfirogenet, O upravljanju carstvom. Nav. dj., str. 82, 266. 
Početak Trpimirove vladavine moguće je datirati najkasnije u 840. godi¬ 
nu. Kralja Trpimira koji je vladao do oko 850. godine, a možda i koju go¬ 
dinu više, naslijedio je njegov sin Krešimir koji je kraljevao do oko 860. 
godine. Posljednji hrvatski kralj u IX. stoljeću, prema glavi XXXI. DAI, 
bio je Krešimirov sin Miroslav kojega je ubio ban Pribina oko 863/864. 
godine. (Usp. I. Mužić, Hrvatska povijest devetoga stoljeća. III. dopu¬ 
njeno izdanje. Muzej hrvatskih arheoloških spomenika, Split, 2011, str. 
164-177.) F. Šišić misli da poslije Tomislava, između 928. i 949., treba 
staviti Konstantinove vladare Trpimira, Krešimira i Miroslava. On, a po¬ 
slije njega i sljedba njegovih pristaša, pretpostavlja daje iza Tomislava 

rovnici, sagradio-obnovio crkvu sv. Jurja na Putalju i taj podatak 
je “dokumentiran ostacima predromaničkog namještaja iz toga 
vremena”. 377 Sasvim je moguće i svojedobno stvarno postojanje 
predromaničkih fresaka (“slika”) s likovima hrvatskih vladara u 


vladao Trpimir II., “vjerojatno njegov mlađi brat”, i to od oko 928. do 
oko 935. godine. Ova zamišljanja nisu potvrđena niti u drugorazrednim 
vrelima. Potpuna je fantazija tobožnje postojanje Krešimira I. kao Trpi- 
mirova sina, koji je vladao od oko 935. do 945. godine. (F. Šišić, Povi¬ 
jest Hrvata u vrijeme narodnih vladara. “Izdano troškom naklade škol¬ 
skih knjiga.” Zagreb, 1925, str. 431.) Sišićeva škola, prema mišljenju 
Martina Eggersa, zapada u “najveću teškoću” jer izmišlja Trpimira II. 
od 928. do 935. godine, koji inače nije nigdje potvrđen. (M. Eggers, Das 
“Grofimahrische Reich Realitat oder Fiktion?; Eine Neuinterpretati- 
on der Quellen zur Geschichte des mittleren Donauraumes im 9. Jahr- 
hundert. Stuttgart, Anton Hiersemann, 1995, str. 343-347, 350.) Srpski 
povjesničar Predrag Komatina, analizirajući podatke koje Porfirogenet 
navodi o Martinu, zaključuje: 11 Sve u svemu, ne izgleda lako oteti se za¬ 
ključku da Porfirogenitpiše upravo o ovom Martinu iz 852. godine. Sa¬ 
mim tim, arhont Trpimir, koga pominje Porfirogenit, ne može biti dru¬ 
gi do iz ostalih izvora poznati hrvatski knez Trpimir iz sredine IX. veka. 
Prema tome, pošto Porfirogenit govori o poznatom knezu Trpimiru i do¬ 
gađajima iz sredine IX veka, nema potrebe izmišljati ličnost nekakvog 
Trpimira II i smeštati je u prvu polovinu X veka.” (P. Komatina, O kro¬ 
nologiji hrvatskih vladara u 31. glavi spisa De administrando imperio. 
Radovi zavoda za hrvatsku povijest Filozofskoga fakulteta Sveučilišta u 
Zagrebu, Zagreb, 2010, vol. 42, str. 93-94.) Međutim, P. Komatina pri¬ 
hvaća uobičajeno pogrješno datiranje početka i trajanja Trpimirove vla¬ 
davine i zato kraljevanje njegovih nasljednika, sina “Krasimira” i unuka 
Miroslava, stavlja “u prve dve decenije X veka” i zaključuje “da u hro- 
nološkom sledu hrvatskih vladara Krasimir i Miroslav zauzimlju mesto 
između Mucimira i Tomislava”. (P. Komatina, O kronologiji, nav. dj., str. 
102 .) 

377 Tonči Burić - Slobodan Čače - Ivo Fadić, Sv. Juraj odPutalja - istraživa¬ 
nja 1988-1990. godine. Obavijesti HAD, god. XXIV/1992, br. 1, str. 93. 

crkvi sv. Jurja u Putalju 378 koje se vjerojatno već za mongolskih i 
posebno turskih pustošenja moglo posve zatrti. 

Arens u svom komentaru vrela, na temelju Šišićeve Povijesti 
Hrvata (na njemačkom) i Katićeve disertacije o Gottschalku, pri¬ 
hvaća da je hrvatski kralj Trpimir postojao samo u X. stoljeću, a 
hrvatski “knez” Trpimir u IX. stoljeću i stoga u svom komentaru 
datira uz kralja Trpimira i njegova sina Petra u X. stoljeće. Među¬ 
tim, ovo Arensovo zaključivanje je pogrješno jer se citirano vrelo 
odnosi na kralja Trpimira iz IX. stoljeća, a Šišićev Trpimir II. iz X. 
stoljeća je neutemeljena historiografska konstrukcija. 379 Arensu je, 


378 Arheološkim istraživanjima otkriveni su ostatci fresaka u ovoj crkvi. Jo¬ 
sip Stošić (1935.- 2009.), poznati hrvatski povjesničar umjetnosti, vjero¬ 
vao je u Arensove podatke kao istinite i držao je da su pronađeni ostat¬ 
ci fresaka predromanički. “Moj je fakultetski sudrug Josip Stošić mislio 
da to nije izmišljeno i tvrdio je da su nalazi u Putalju dokaz istinitosti... 
Pratio sam što je tiskano o Kaštel Sućurcu poslije simpozija koji je ta¬ 
kođer bio godine 1992.; po mom sjećanju upravo sam na tom simpoziju 
slušao Stošića kako prihvaća freske u Putalju, ali to nije tiskano. ” (Izvod 
iz maila koji mije 26. ožujka 2012. godine poslao M. Ivanišević.) Tonči 
Burić, koji je također slušao Stošićevo navedeno izlaganje, misli ovako: 
“Sustavna iskopavanja na Putalju iznijela su na vidjelo ostatke kasno¬ 
antičkog podnog mozaika i sitne ulomke višebojnih figuralnih fresaka, 
iz ranorimskog razdoblja, a nema ni najmanjega traga postojanju nekih 
srednjovjekovnih fresaka ili mozaika. I stratigrafija nalaza, unatoč pore- 
mećenosti slojeva, ukazuje na to da otkrivene ulomke valja datirati rani¬ 
je .” (T. Burić, Putalj u srednjem vijeku. U knjizi: Tonči Burić - Slobodan 
Čače - Ivo Fadić, Sv. Juraj odPutalja. Split, 2001, str. 193.) M. Ivaniše¬ 
vić u mailu, koji mije uputio 3. V. 2012. godine, zaključuje: “Tonči Bu¬ 
rić sa svoga gledišta ima pravo tako zaključivati, ali to ne znači da se u 
poremećenoj stratigrafiji nalaza ulomaka fresaka ne krije i ulomak mla¬ 
đe freske, one koja pripada rukopisu iz Londona, a koju (vjerojatno) na¬ 
glašava Josip Stošić u svojim netiskanim zaključcima .” 

379 Ferdo Sišić tretira hrvatskog kralja Trpimira iz IX. stoljeća samo kao 
kneza (“Fiirst”), a zamišlja postojanje kralja Trpimira II. (“Konig” “um 

kao i svakom upućenijem čitatelju, bilo dostupno saznanje i iz po 
njemu navedene literature (Šišića i Katića) daje samo Trpimir iz 

IX. stoljeća imao sina Petra i da se toga Petra ne može smještati u 

X. stoljeće. Očito je da je Arens vjerno prenio podatke iz Britan¬ 
skog muzeja u Londonu, a da je njegovo osobno mišljenje, temelje¬ 
no na literaturi i izneseno u citiranom komentaru, stvarno protivno 
citiranim arhivskim podatcima što također potvrđuje da on nije ni 
najmanje intervenirao u stilizaciju vrela. Arens, vjerujući u literatu¬ 
ru o postojanju kralja Trpimira u drugoj polovini X. stoljeća, datira 
kodeks u XI. ili XII. stoljeće. Međutim, najveći dio sadržaja vrela o 
slikama hrvatskih kraljeva odnosi se na drugu polovinu IX. stolje¬ 
ća, a samo dio u kojemu se spominje Tomislav moguće je datirati 
na početak X. stoljeća i zato se njegov pisani nastanak može datira¬ 
ti najkasnije u prva desetljeća X. stoljeća i to u Splitu. 


3. 

Jezična analiza Joze Marevića 

SREDNJOVJEKOVNOGA LATINSKOG JEZIKA U VRELU 

Ivo Guberina, Dominik Mandić, Ivo Omrčanin i Milan Ivani- 
šević, koji su pouzdani poznavatelji srednjovjekovnoga latinskog 
jezika i koji su koristili Arensov prilog, nisu posumnjali u tadašnji 
latinski jezik kojim je vrelo pisano, ali nisu detaljnije analizirali 
latinski jezik izvornika. To je razlog da sam se obratio profesoru i 
meni do tada osobno nepoznatom Jozi Mareviću, kao vrhunskom 
autoritetu za latinski jezik iz antičkog i srednjovjekovnog doba, da 
on potpuno neovisno od moga (nejezičnog) obrazloženja, posebno 


928 bis 935.”)- Usp. F. Šišić, Geschichte der Kroaten. Matica hrvatska, 
Zagreb, 1917, str. 78-79. (F. Šišić je isto pisao i u svojoj Povijesti Hrvata 
na hrvatskom. Usp. F. Šišić, Povijest Hrvata u vrijeme narodnih vlada¬ 
ra. Nav. dj., str. 430-431.) 

analizira jezičnu vjerodostojnost ovoga vrela, i on je o tome za¬ 
ključio: 

“U časopisu Hrvatska revija, u broju 11, godište XIII, godina 
MCMXL, str. 595. objavljenje tekst pod naslovom ‘Važan prilog 
starohrvatskoj povijesti. Novi podatak iz British Museuma u ko¬ 
jemu se spominje hrvatski kralj Trpimir’. Auktor članka je znan¬ 
stvenik Franz Christian Arens koji je zadovoljan ‘ ... da je dotični 
tekst dospio u moje ruke. ..’A tekst je isprava na latinskom jeziku. 
Isprava je račun koji prokurator splitske nadbiskupije upravlja od¬ 
govornim crkvenim osobama, odnosno nadbiskupu za popravljene 
slike. Budući je dokument od znatne kulturno-povijesne važnosti, 
a kako ima veliko značenje za hrvatsku političku povijest, ktome 
upućuje na dva Trpimira, kneza i kralja, zaslužuje posvemašnju 
mulitidisciplinarnu pozornost. 

Arensov članak izazvao je, ali samo trenutačno, nemalu po¬ 
zornost. On je izazvao na moguće dopune, pa su se u razdoblju od 
svega nekoliko godina na njegov članak referirali Ivo Guberina, 
Ljubo Karaman i Dominik Mandić. Najpodrobnije je to učinio ovaj 
potonji time što je i etimološki pokušao i uspio razjasniti nepo¬ 
znanicu, odnosno vlastito ime Tumithaus. Ako je Arensovo čitanje 
‘Tumithao’ ispravno, kaže Mandić, onda ga valja dovesti u svezu s 
grčkim imenom Svjua = žrtveni dar (osobno bih se prije priklonio 
imenici Svpog = duša, srce, životna snaga) u značenju Darislav, 
ili pak dolazi od latinske imenice thvmus, odnosno grčke Svpog = 
majčina dušica, što bi značilo Duško. Na kraju je ipak zaključio da 
je Arens dativ imenice Tomisla(v)us, Tomislao pročitao kao Tu¬ 
mithao, što bi trebao biti jedini ispravni zaključak. 

I nakon duljeg vremena i gotovo urotničke šutnje (onu poznatu 
inter arma silent Musae preinačio bih u apud silentium impositum 
= uz nametnutu šutnju) znanstvenu raspravu o ovom povijesno na¬ 
dasve vrijednom dokumentu potiče dokazani i priznati znanstvenik 


205 


Ivan Mužić. Rad je fundiran i obrađen na izvanrednom faktograf¬ 
skom i dokaznom slijedu summa cum laude. 

Gotovo svaki povijesni dokument može kriti u sebi neku za¬ 
mku, podvalu ili čak laži. Ova naša predmetna isprava može sa¬ 
državati samo poneku nepoznanicu, no niti njih nema za iskusne 
historiografe. Njenu povijesnu ispravnost propitkujemo ovdje prije 
svega kroz latinski jezik kojim je ispisana te osvrtom na okolnosti 
na onodobnoj hrvatskoj povijesnoj sceni u kojima je nastala. 

Komparirajući jezik izvornika s drugim tekstovima pisanima 
latinskim jezikom od prvih početaka naše povijesti na ovim pro¬ 
storima, ne može se naći nikakva usporednica niti različitost stil¬ 
ska, gramatička ili ortografska. Ustaljeni slijed riječi u rečenici, 
konstrukcije i sintagme su u skladu s jezikom pisaca i prepisivača 
latinskih isprava od ranog srednjeg vijeka. Niti na osnovi metode 
redukcije pogrješaka u tekstu ne možemo doći do označnica koje bi 
nas odvele na točan ili makar približan trenutak nastanka. 

Gramatičke pogrješke su ovdje tipične za prepisivače notare, 
na primjer: 

- dativ fundatori, majori umjesto genitiva fundatoris, maj oris 

- genitiv, kada je u nizu juni oris umjesto ablativa juniore 

- umjesto cum filio ejus Petro et Tumithao besprijekorno bi bilo 
uporabiti ablativ plurala cum filiis ejus. . . U značenjskom pogledu 
spomenuti valja daje prevoditelj imenicu curtis (jal. corte) = dvor, 
kuća, dvorište, uzeo u značenju posjed što nije česta pojava. Uglav¬ 
nom, gramatičke i jezične pogrješke u ispravi mogli bismo svesti 
na jednu više nego razumnu mjeru. U zaključku o jezičnoj strani 
isprave treba kazati onu općenito poznatu misao: što su isprave sta¬ 
rije, to su jezično (latinski jezik) ispravnije. 

Proučavajući ovu ispravu kao i mnoge druge koje se tiču Hrva¬ 
ta, historiografi, bez sumnje, uvijek polaze, barem bi tako trebalo 
biti, od one pozdravne rečenice pape Ivana VIII. knezu Branimiru 
od 7. lipnja 879 godine: Dilecto filio Branimir, a što je onodobno 

svojevrsno priznanje jednoga naroda i države, dakle u vrijeme ka¬ 
da mnogih današnjih europskih naroda nije ni bilo na povijesnoj 
sceni. Ne čudi zato da se ova predmetna isprava našla i u Italiji 
i da je odatle dospjela u British Museum, kako navodi Arens. Ta 
činjenica trebala bi biti i svakako jest pečat njene vjerodostojnosti. 
A Ecclesia Salonitana od prvih stoljeća Crkve igrala je značajnu 
ulogu u širenju Evanđelja i pokrštavanju naroda. Gotovo je posve 
sigurno da je tu boravio sv. Petar, a u Naroni sv. Pavao, doctor gen- 
tium. Svakako nije nimalo slučajno što je isusovac Daniele Farlati 
sa svojim suradnicima posvetio čitavi svoj radni i znanstveni vijek 
izučavanju naših prostora i što je u svom velebnom djelu Illyri- 
cum sacrum više od polovine prostora posvetio upravo spomenutoj 
Crkvi, odnosno nadbiskupiji. A razne isprave su važna sastavnica 
tog djela. Skriptoriji u našim primorskim gradovima Osor, Zadar, 
Trogir, Dubrovnik, Split, bez obzira na pismo (beneventanska mi- 
nuskula, karolina, beneventana, karolinška minuskula itd.) postali 
su ugledna kredibilitetna prepisivačka središta, što je, bez sumnje, 
veoma važno pri nabavci i vrednovanju, povjerenju i traženosti 
dokumenata. Neki su dokumenti, važni za proučavanje hrvatske 
povijesti, posve slučajno ugledali svjetlo dana (u radu se tako spo¬ 
minje Šišić i za Hrvate još uvijek ‘najskrovitije izvorište’ British 
Museum). A gdje nam je konzistentna skrb u traganju za izvorima? 

Zahvaljujući nekolicini entuzijasta, ‘nepopravljivih’ zaljublje¬ 
nika u proučavanju najstarije hrvatske povijesti, a među prve, bez 
imalo dvojbe, valja nam svrstati Ivana Mužića, koji će svojim neu¬ 
mornim radom doći do novih i veoma važnih znanstvenih spozna¬ 
ja, jer Hrvati kao sudionici zapadnoeuropske uljudbe i civilizacije 
imaju i toj današnjoj Europi što ponuditi, a ne oživljavati stare pri¬ 
če i mitove. Na tom tragu je i ovaj Mužićev rad.” 380 


380 Prof. dr. sc. Jozo Marević, Vjerodostojnost Arensova vrela iz Britanskog 
muzeja u Londonu o hrvatskim kraljevima. Rukopis je datiran: “U Veli- 

Hr\>atski kralj na reljefu iz druge polovine IX. stoljeća 
u krstionici splitske katedrale. Snimio: Zoran Alajbeg 













Hrvatski kralj na reljefu iz druge polovine 

IX. STOLJEĆA U KRSTIONICI SPLITSKE KATEDRALE 


I. 

Uvod u problematiku o reljefu 


1 . 

Zavod za zaštitu spomenika kulture u Splitu vodio je radove na 
krsnom zdencu u splitskoj krstionici 1974. i 1975. godine i posli¬ 
je toga je Davor Domančić, jedan od voditelja radova, zaključio: 
“Jedna od bitnih tada utvrđenih činjenica je ta da je krsni zdenac 
napravljen odjednom u isto vrijeme, što znači da su u isto vrijeme 
upotrebljene ploče rimskih sarkofaga i ploče starohrvatske oltarne 
pregrade s pleterom i hrvatskim kraljem .” 381 


koj Gorici, 12. svibnja 2012.” (Ova rasprava tiskana je u godišnjaku Sta¬ 
rohrvatska prosvjeta, III. serija, svezak 39, za 2012. godinu, str. 45-57.) 

381 D. Domančić, O krsnom zdencu splitske krstionice. Kulturna baština 
(Split), br. 5-6, 1976, str. 17-20. Milan Ivanišević, koji je s D. Domanči- 
ćem vodio radove u krstionici splitske katedrale, u jednom mailu koji je 
uputio autoru ovoga teksta u lipnju 2012. godine, o pluteju s prikazom 
vladara zaključuje slijedeće: “Uvijek treba imati na umu da ta oplata nije 
nastala kao rezultat istodobnog opremanja krsnoga zdenca, već je sa¬ 
stavljena od pluteja istih dimenzija, ali različitih po vremenu postanka. 
Nedvojbeno su pluteji s geometrijskim mrežama proizvod zrele predro¬ 
manike 9. stoljeća... I dalje ostajem pri mišljenju da su pluteji dospjeli u 
oplatu krstionice različiti po vremenu nastanka, jer njihov likovni izričaj 
nije isti. Dimenzije, pak, ukazuju na to da su dospjeli iz istoga ambijen¬ 
ta, po mom sudu iz splitske katedrale, što je još dokazivao i E. Dyggve, a 

Za datiranje reljefa u krstionici splitske katedrale jedino je od¬ 
lučna činjenica da bezizniinno svi detalji sadržani na reljefu - oblik 
krune, simboli u rukama, odjeća, obuća i pleterna dekoracija - pri¬ 
padaju u IX. stoljeće. “Ploča prikazuje čovjeka odjevena širokim 
plaštem i s krunom na glavi, što sjedi na nisku prestolju bez naslo¬ 
njača i drži u lijevoj ruci kuglu a u desnoj križ... Oblik krune na re- 
lijefu, po saglasnom mnijenju svih učesnika kongresa u Splitu god. 
1894. - mnijenju ni kasnije neosporavanu - franački ie. Bizantin¬ 
ske krune imale su samo jedan križić u vrhu i pomične privjeske 
sa strane. Kruna relijefa, naprotiv, zamišljena je očito sa tri vrška, 
iskićena dragim kamenjem i s čvrstim dolje potegnutim uhobrani- 
ma na stranama. Ovi uhobrani, koji daju kruni na prvi mah čudno¬ 
vat vid, specijalan su motiv kruna vladara karolinške loze iz druge 
polovice IX. vijeka. Toga oblika zatim nestaje ... Naš lik zaogrnut 
je običajnim vladalačkim plaštem. Noge su mu odjevene bječvama 
od remenja, ‘fasciolae ’, koje poznamo sa slika franačkih vladara 
i dostojanstvenika... Tipski atributi vladara, koji sjedi na prestolju 
u slavi, jesu okrunjena glava, zemaljska kugla kao simbol vlasti u 
jednoj ruci, a žezlo ili križ u drugoj. To je ikonografska kompozi¬ 
cija, koja vuče lozu još od umjetnosti antiknog svijeta... Spomenut 
ću nadalje slike okrunjenoga vladara na prestolju, s kuglom u lje¬ 
vici, a žezlom u desnici (ili s blagoslovnim gestom) iz ilustrovanih 
kodeksa karolinško-otonske periode. To su: slika Karla Ćelavoga 
u njegovu psaltiru u Parizu, slika Karla Debelog u njegovoj Bibliji 
u Rimu... Na splitskom reljefu prikazan ie najvjerojatnije hrvatski 
vladar s krunom, koja svojim oblikom vrlo sliči krunama franačkih 

vladara okrunjenih od rimskih papa u drugoj polovici IX. vijeka, a 

ovoga oblika krune kasnije nestaje . ” 382 

ne iz Šuplje crkve u Solinu, zbog čega se olako kombiniralo s Petrom IV 

Kršimirom i Zvonimirom.” 

382 Ljubo Karaman, O značenju basrelijefa u splitskoj krstionici. U: Zbor¬ 
nik kralja Tomislava. JAZU, Zagreb, 1925, str. 391, 402, 398-399. (Sve 

Freska iz crkve u Stonu s vladarom 

Krune na glavi vladara u crkvi sv. Mihajla u Stonu i kruna nor¬ 
veškoga kralja Eysteina u bergenskome muzeju datiraju se u XI. 
stoljeće, ali su oblici tih kruna mogli postojati i stoljećima ranije na 
regionalnom istočnojadranskom ili sjevemoeuropskom području 
i zato je besmisleno radi datiranja uspoređivati njihovu sličnost s 
krunom na reljefu u splitskoj krstionici. 

Lj. Karaman navodi da su likovi na splitskom reljefu odjeve¬ 
ni u franačku nošnju, pa napominje da ta nošnja traje “kroz cijelo 
vrijeme IX. do XI. stoljeća, t.j. za cijelo ono vrijeme, koje za split¬ 
ski relijef dolazi u obzir ,” 383 “Moramo naglasiti i činjenicu da je 
franački kostim također utjecao na oblikovanje stilske koncepcije 
kostima pripadnika visoka društvenog sloja na području stare hr¬ 
vatske države. Tako je komponiran i kostim koji nosi sjedeća figura 
na reljefnom pluteju iz splitske krstionice, a čine ga tunika-košulja, 
hlače i ogrtač. Na pluteju splitske krstionice uprizorena uspravna 
figura i figura u stavu proskineze nose kostime jedinstvene likov¬ 
ne modelacije. To su upasani ogrtač i tunike dugih rukava, koje 
osnovnim oblikom sliče onima što ih imaju nimfe na ilirskim spo¬ 
menicima. Frontalno postavljen uspravan lik demonstrira uske na¬ 
ramenice ogrtača, koje se u nastavku gube pod pazuhom. Može se 
pretpostaviti da taj dio odjeće u osnovnom modalitetu odgovara 
ogrtaču tipa sadaka, zobuna, odnosno jačerme, koji u ikonografiji 

potcrtao Lj. Karaman.) “Die Haltung zeigt, dafi ein Siegel als Vorlage be- 
nutzt wurde.” (Percy Ernst Schramm, Sphaira Globu Reichsapfel. Anton 
Hiersemann, Stuttgart, 1958, str. 133.) Od druge polovine IX. stoljeća 
na glavama vladara nalazi se umjesto vijenca kruna obično od zlata. (P. 
E. Schramm, Die Kronen des friihen Mittelalters. U: Herrschaftszeichen 
und Staatssymbolik von P. E. Schramm. Mit Beitr. Verschiedener Verfa- 
sser. Schriftenreihe: Schriften der Monumenta Germaniae Historica, 13, 
Teil2, str. 380-381,386.) 

383 Lj. Karaman, O značenju bas-relijefa u splitskoj krstionici. Nav. dj., str. 
401. 

dinarske nošnje predstavlja njegov arhaični sastavni dio. Stražnji 
dio ogrtača lika u proskinezi omogućava nam konstataciju da je 
dugih rukava i upasan. Nekoliko indikativnih reljefnih nabora na 
predjelu njegovih leđa upućuje na predstavu kukuljice. Tako sadr¬ 
žajno koncipiran ogrtač mogao bi predočavati prastari tip kabani¬ 
ce kaban do danas sačuvan u narodnoj nošnji dinarskoga područja 
ili možda predstavlja sliku primarne koncepcije odijela redovni¬ 
ka, koja je u XI. stoljeću mogla biti u izrazitoj sprezi s narodnom 
nošnjom .” 384 

Činjenica da likovi na reljefu imaju franačku odjeću, 385 upućuje 
na zaključak da takvo odijevanje nije moglo biti predstavljeno kao 


384 Magdalena Dragičević, Način odijevanja u XI. stoljeću na području sta¬ 
re hrvatske države. U: Zvonimir kralj hrvatski. HAZU — Zavod za hrvat¬ 
sku povijest Filozofskog fakulteta Sveučilišta u Zagrebu, Zagreb, 1997, 
str. 133. Usp. M. Dragičević, Srednjovjekovni kostim na području stare 
hrvatske države. Muzej hrvatskih arheoloških spomenika, Split, 1988, 
str. 17. 

385 “I zaista, u slučaju Petra Krešimira IV ili Zvonimira, s pravom će se po¬ 
staviti pitanje, kako se može pomisao na njih dovesti u vezu sa odelom 
franačkim bilo crkvenim, koga već davno nije bilo, bilo svetovnim, koga 
u opšte nije bilo, tako da eventualno franačko odelo ne koristi nego ote¬ 
žava pomisao na spomenuta dva hrvatska vladara. ” (Dušan S. Popović, 
Splitski relief. U: Prilozi čitanju i razumevanju raznih starina. Beograd, 
1957, str. 490.) Ne može se zanemariti ni činjenica daje Petar Krešimir 
IV. (1056.-1074.) predstavljen na pečatu svoje dvorske kancelarije bez 
križa u ruci i da umjesto križa ima žezlo za razliku od predstave hrvat¬ 
skog kralja na splitskome reljefu. “Na pečatu je lik kralja na prijestolju 
sa žezlom i jabukom... Sredina polja slike predstavlja kralja kako sjedi 
na prijestolju i drži žezlo u desnoj ruci. Glava i lice slike su oštećeni pa 
se ne može razaznati predstavlja li figura lik kralja Petra Krešimira IV. 

odijelo hrvatskog kralja iz druge polovine XI. stoljeća, a to znači da 
se vladar na reljefu može datirati samo u neko od ranijih stoljeća. 
Veoma je moguće da hrvatski kralj samo u drugoj polovini IX. sto¬ 
ljeća nosi franačku nošnju koja sadrži i elemente arhaične dinarske 
odjeće. 

Lj. Karaman navodi za vladara na splitskom reljefu: “Noge su 
mu odjevene bječvama od remenja, fasciolae’, koje poznamo sa 
slika franačkih vladara i dostojanstvenika .” 386 “Ne čini se, da se 
obuća osoba, urezanih na našem pluteju, razlikuje od one nošene 
od nekih zapadnjačkih vladaoca, t. j. fascia ili fasciolae, kako bi 
hotio Dr. Jelić, nego je toj obući uprav posve slična. Karlo Veliki, 
kako piše Eginhard u njegovom životopisu, nije imao različitu obu¬ 
ću od sjedeće osobe na našem pluteju, i to ‘Fasciolis crura et pedes 
calciamentis constringebat ’... O slici noge u gležnjima zamotane 
remenjem poput onoga na dvie osobe naše ploče, Demin piše, da su 
to ‘vojničke bječve od remenja ’ (Riemen-Ruststrumpfe j u porabi 
prije 11. vieka ’. To nam svjedočanstvo dvoje potvrdjuje: 1. da je ta 
vrst obuće vojnička; 2. da je bila u porabi prije XI. vieka; pa da 
naša sjedeća osoba ne ima liturgičnih bječava i da potiče iz doba 
prije XI. vieka. I Lindenschmit je toga mnenja, da se postolski tra¬ 
kovi (corrigiae tricubitales) stalno mogu dokazati i da sačinjavaju 
osobito označujući sastavinu germanske nošnje, koja da se je upo¬ 
trebljavala navlaš od Franaka, ali i od drugih njemačkih plemena, 
i koja se je za dugo doba uzdržala kao značajka za razlikovanje 
germanske od rimskobizantinske nošnje. On kaže, da su se kod 

ili je to općenita figura sjedećeg vladara na prijestolju. Na glavi se vla¬ 
dara nazire kruna od koje je ostao samo krajnji lijevi dio dok su se osta¬ 
li dijelovi voska rastopiti.'’'’ (Milko Brković, Pečat u ispravama hrvatskih 
narodnih vladara. Radovi Zavoda za povijesne znanosti HAZU, Zadar, 
1996, sv. 38, str. 36.) 

386 Ljubo Karaman, O značenju bas-relijefa u splitskoj krstionici. Nav. dj., 
str. 398. 

Franaka ti trakovi križali uz gnjate do koljena i da su sastojali od 
tkanice za stalno boje različite od bječava ili gaća. Kod velikaša da 
su trakovi bili zlatne tkanice ili gajtani, kojima da su se pozlaćeni 
postoli utvrdjivali na crljene gaće .” 387 

Frane Bulić je 1888. godine o pleternoj ornamentici splitskog 
reljefa bez dvoumljenja zaključio: “Naš spomenik, svjedok nam 
karlovinžka obrubna vajarija, spada u drugu polovinu devetog 
vieka, ili najkašnje u prvu polovinu desetoga .” 388 Tonči Burić po¬ 
sebno je u novije vrijeme istraživao pluteje u splitskoj krstionici i 
misli ovo: “Detaljnom analizom pluteja iz oplate splitske krstioni¬ 
ce utvrdio sam da oni nisu istodobni, kako su ih dosadašnji istra¬ 
živači tumačili. Pokazalo se da pluteji s geometrijskim mrežama 
pripadaju stilu IX. st. (si. 3-8), a oni s ljudskim likom i s Pentagra- 
mom ranoj romanici XI. st. (si. 1-2). Više nego brojne analogije 
od srednjovjekovne Duklje na jugu, preko Hrvatske i Dalmacije, 
te karolinških regija: Istre, Italije i prostora današnje Švicarske, 
čvrsto podupiru tu tezu (cf. Karte 1-4, s popisom lokaliteta). Tu su 
datacije doduše iznosili još prvi istraživači, pa i F. Bulić, koji ih je 
ispravno datirao u ‘karlovinško doba ’, ali su ih redovito vezivali s 
dva ranoromanička pluteja u istu cjelinu. Tek je nedavno T. Mara- 
sović ukazao na nedvojbene predromaničke odlike pluteja s geome¬ 
trijskim mrežama, ali ih je zbog ustaljenog mišljenja ipak datirao 
u XI. st., zajedno s dva ranoromanička .” 389 T. Burić je savršeno 


387 Frano Radić, Predstavlja liplohorezba na ploči splitske krstionice Spasi¬ 
telja ili kralja? Starohrvatska prosvjeta. “U Kninu 1896”, broj 4, str. 249. 

388 Fran Bulić, Hrvatski spomenici u kninskoj okolici uz ostale suvremene 
dalmatinske iz dobe Narodne hrvatske dinastije. JAZU, Svezak I, Za¬ 
greb, 1888, str. 38-42. 

389 Tonči Burić, Pluteji oplate splitske krstionice -vrijeme i okolnosti po¬ 
stanka. U: Tomislav Marasović Zbornik. Muzej hrvatskih arheoloških 
spomenika. Split, 2002, str. 310. “Analizirajući njihovu kompozicijsku 
strukturu (T. Marasović) ipak ističe izrazite predromaničke odlike. Stoga 

Nalaz iz Putalja (IX. stoljeće). Snimio: Zoran Alajbeg 


obrazložio datiranje pluteja s geometrijskim mrežama u splitskoj 
krstionici u IX. stoljeće, ali nije obrazlagao zašto reljef s ljudskim 
likom u istoj krstionici, smješta u XI. stoljeće. T. Burić je vrhunski 
znalac Putalja i kada opisuje neke ulomke pleterne ornamentike s 

odriče cijeloj ogradi ranoromanički karakter i pripisuje ju maniri umjet¬ 
nika koji stvaraju u prijelaznom razdoblju na razmeđu predromanike i 
protoromanike. Ranoromaničke elemente vidi samo na pluteju s ljudskim 
likovima (si. 1-2.). Unatoč tome, pod utjecajem općeprihvaćenoga mi¬ 
šljenja i on datira sve pluteje u XI. st. Da bi osnažio taj stav, on čak i do¬ 
bro uočene analogije iz fundusa predromaničke skulpture u splitskoj ka¬ 
tedrali, čvrsto datirane u IX. st. redatira u XI., kako bi ih vezao u isti ra- 
dionički opus splutejima iz krstionice (T. Burić, nav. dj., str. 303-304.) 

toga lokaliteta sa sigurnošću ih datira u IX. stoljeća, 390 ali nesumnji¬ 
vo je daje i putaljska ornamentika dijelom gotovo posve identična 
pleteru s ljudskim likom iz krstionice sv. Ivana u Splitu. Najednom 
pilastru iz Putalja, koji se nesporno datira u IX. stoljeće, nalaze se 
predromaničke troprute “osmice” kojima se datacija “kreće u okvi¬ 
ru 8. i 9. st., što, naravno, ne znači da se ne javljaju i kasnije, pa i 
u romanici” 391 , ali se ne može zanemariti važna činjenica da su one 
iste kao i na pluteju kralja u splitskoj krstionici. 


2 . 

Josef Strzygowski je 1927. godine u djelu “O razvitku starohr¬ 
vatske umjetnosti ” prvi znanstveno obrazložio mogućnost da je na 
reljefu u krstionici splitske katedrale prikazan Trpimir. “Očito je 
odmah, da tu imamo posla s tvorevinom, koja nipošto nije hrvat¬ 
ska, i to zato, što su pojedini likovi, koji su prikazani posve odjelito 
jedan od drugoga postavljeni na široko razastrtu plohu. I doista 
bismo morali pomišljati na strana umjetnika, kad nam vrpčani ple¬ 
tenac ne bi odavao domaćeg majstora, kao i to, kako je izradio 
ljudsko tijelo, kod čega mu ruka odaje, da je navikla izrađivati tro- 
tračni ukras. Sasma je jasno, da se hrvatski klesar ovdje povodio u 
svom poslu za nekim uzorom. Na si. 98. vidimo cara Karla Ćelavog 
iz njegova psaltira (u pariškoj Narodnoj knjižnici), koji je nastao 
između g. 850. i 869. On ne sjedi onako posvema ukočeno, kao ono 
glavno lice na splitskoj umjetnini, ali i on drži križno žezlo u desni- 


390 Usp. T. Burić, Putalj u srednjem vijeku. U knjizi: T. Burić - Slobodan 
Čače - Ivo Fadić, Sveti Juraj od Putalja. Muzej hrvatskih arheoloških 
spomenika, Split, 2001, str. 165, 172, 178, 193. 

391 T. Burić, Kameni namještaj predromaničke crkve sv. Jurja na Putalju 
iznad Kaštel-Sućurca. Starohrvatska prosvjeta, 1983, serija III, svezak 
13, str. 154, 157-160. 

ci, a kruglju u ljevici. Prijestolje s jastukom, podnožnik, što je pred 
njim, i šiljaste cipele na njegovim nogama sasma su iste. I kruna 
je upravo čudno slična. Još bliži je tipu onog lika u sredini carski 
pečat Henrika III. na jednoj povelji iz god. 1039. u Miinchenu: 
Tamo drži car (si. 99.) kruglju kao na splitskoj umjetnini u ljevi¬ 
ci. Lik, odijelo, prijestolje i dr., sve je posve slično splitskom spo¬ 
meniku. Kod lika, koji leži potrbuške u ‘proskynezi treba dakako 
pomišljati na bizantske uzore. Takova je Anicija Julijana u bečkom 
Dioskoridesu (si. 100.). Ona je sasma ravno naprijed okrenuta na 
svom prijestolju s jastukom; prate je dvije Kreposti ’, a do nogu joj 
leži poklonik, omeđen okvirom iranskog pletenca. Potrebno je da tu 
spomenemo i mozajik nad ulazom u narthex crkve sv. Sofije u Ca¬ 
rigradu (si. 101.). Tu sjedi Krist Pantokrator’ u sredini, a njemu 
do nogu leži car, koji držanjem ruku silno podsjeća na poklonika, 
što ga vidimo na splitskom relijefu. Ploča na splitskoj umjetnini 
bila je često predmetom različitog tumačenja... Čisto stvarno treba 
kazati, da se taj prikaz jedva može odnositi na Krista, nego je vje¬ 
rojatno, da je tu prikazan neki vladalac: za to govore naprijed na¬ 
vedene paralele, osim kojih bismo mogli navesti još različite likove 
Otona III. (god. 983.-1002.). Protiv mišljenja, da je to Kristov lik, 
govori (osim raznih potankosti, kao što su kruna, šiljaste cipele, 
držanje čovjeka, koji uz njega stoji) prije svega to, što se Krist re¬ 
dovno prikazuje, kako blagosiva uzdignutom desnicom, a bez križa 
u ruci. Nalazimo ga doduše s krugljom u ljevici, ali i tada je njego¬ 
va desnica podignuta na blagoslov. Za poredbu neka nam posluži 
zlatna ploča sa žrtvenika u Baselu (sada u Louvru u Parizu), koja 
prikazuje cara Henrika II. i Kunigundu kao darovatelje zadužbine, 
kako se u sagnutom položaju klanjaju Kristu (si. 102.). No upravo 
takav prizor jasno pokazuje, da se na splitskoj umjetnini ne može 
raditi o Kristu, jer bi inače njemu do nogu trebalo očekivati ne ko- 
gagod, nego svakako hrvatskog vladaoca, a taj bi morao biti bilo 
kako označen po svom dostojanstvu. A onda, kad bi tu bio prikazan 

Krist, stajali bi mu o bok anđeli ili koji svetac, kako to vidimo i na 
ploči sa baselskog žrtvenika. Pa - da se dotaknemo i tog pitanja 
- tko bi onda mogao biti taj vladalac? Čovjek dolazi u napast, da 
na to odgovori ili s pomoću historijskih podataka ili ikonografski 
ili na osnovi umjetničkih domišljaja. Otkuda je ploča donesena u 
krstionicu? Da li iz stolne crkve? Tada bi to morao biti splitski neki 
vladalac, koji je bio u Splitu u moći prije ili poslije bizantskoga 
vrhovnog gospodstva. Je li to Franak, Bizanćanin ili Hrvat? Ako 
bismo mislili na Trpimira (oko god. 845.-864., v. Sisić, I. str. 78. i 
d.j, kako priznaje vrhovno gospodstvo cara Lotara, no uza sve to 
nastupa sa svim atributima vladarske vlasti po franačkom uzoru 
kao ‘dux Chroatorum iuvatus munere divino ’, onda bi sličnost s 
franačkim minijaturama bila u prilog tumačenju za Trpimira. No je 
li onda onaj na prijestolju Lotar ili Trpimir? A tko je onda onaj, što 
stoji, ili onaj, što leži potrbuške? Ako mislimo na Trpimira, morala 
bi ploča potjecati iz okolice, možda ‘ex curte nostra, quae Clusan 
dicitur ’ t. j. iz njegova dvora Klisa nad Solinom, jer je sam Split 
tada još pripadao Bizanćanima; eno splitski nadbiskup moli od Tr¬ 
pimira jedanaest funti srebra, da za prvu benediktinsku naseobinu 
‘commune consilium meis cum omnibus zupanis ’ nedaleko od nje¬ 
gova dvora u Klisu po njemu osnovanu, može nabaviti posebno po¬ 
suđe za službu Božju... Druga bi mogućnost bila, da je tu prikazan 
Mutimir (g. 892.-910.?). Taj je vladalac, uredivši raspru između 
Nina i Splita radi crkve sv. Jurja u Putalu u korist bizantskog Spli¬ 
ta, došao na Miholje g. 892. sa svojom dvorskom pratnjom u Split, 
ušao u crkvu sv. Dujma, i položio novu povelju na glavni žrtvenik 
(Šišić, str. 117. i d.). No prije svega htjeli bi neki vidjeti u tom liku 
prvoga hrvatskog kralja Tomislava. A ako Bulić ima pravo, da ka¬ 
meni komadi krstionika potječu iz Solina, i to iz tamošnje Petrove 
crkve, te ako nadalje (Buli. Dalm. XXXVI., 1913., str. 13.) ima pra¬ 
vo i u tom, da tu Petrovu crkvu treba tražiti u Gradini, onda bi bilo 
moguće, da je naš relijef u vezi sa Zvonimirovom krunidbom, koji je 

god. 1076. bio po papinu legatu Gebizu krunjen ‘in salonitana bu¬ 
šilica suneti Petri... ’. Čim se eto samo malo upustimo u to, da po¬ 
tražimo bar donekle zgodno tumačenje relijefa, vidimo, kako nužno 
zapadamo u beskrajno gonetanje. Zadovoljimo se uostalom time, 
ako se dade utvrditi, da je tu prikazan neki hrvatski vladalac .” 392 
Očito je iz pisanja Josefa Strzygowskog da se on na temelju 
Sišićeva nedokazana mišljenja kako Trpimir priznaje vrhovno 
gospodstvo cara Lotara, nije mogao odlučiti da je na reljefu Tr¬ 
pimir. Njegovo dvoumljenje je shvatljivo i zato jer on, dok je pi¬ 
sao knjigu, nije znao za Gottschalkovo vrelo u kojemu se opisuje 
kralja Trpimira kao veoma moćnog kralja. L. Katić je disertaciju 
o Gottschalku objavio u zagrebačkoj Bogoslovskoj smotri broj 4 
za 1932. godinu, a iste godine objavilo mu je i kao poseban oti¬ 
sak “Hrvatsko društvo za istraživanje domaće povijesti Bihać”. F. 
Šišić je od objavljivanja Katićeve disertacije o Gottschalku 1932. 
do svoje smrti u Zagrebu 21. siječnja 1940. godine imao vremena 
revidirati svoje pogrješno mišljenje o “knezu” Trpimiru iz IX. sto¬ 
ljeća i shvatiti da njegov izmišljeni “hrvatski kralj Trpimir II.” nije 
nikad postojao u X. stoljeću. F. Šišić je, kada se bavio političkim 
djelovanjem “pokazao svoju sklonost oportunizmu” 393 i ne može 
se isključiti mogućnost daje tako pisao i kao strastveni privrženik 
jugoslavenske i masonske ideje. 394 

392 Josef Strzygowski, O razvitku starohrvatske umjetnosti. Prilog otkriću 
sjeverno-evropske umjetnosti. Izvanredno izdanje Matice Hrvatske, Za¬ 
greb, MCMXXVII, str. 190-198. 

393 Trpimir Macan, Pogled u djelo Ferde Šišića. U: F. Šišić, Pregled povijesti 
hrvatskoga naroda. Nakladni zavod Matice hrvatske, Zagreb, 1975, str. 506. 

394 Glavna masonska baza u Zagrebu, na koju se oslanjalo unitarističko vod¬ 
stvo jugoslavenskog masonstva u Beogradu, nalazila se u loži Maksimi- 
lijan Vrhovac, iz koje se lože širilo masonstvo u Dalmaciju i Sloveniju, a 
u kojoj je loži bio i “starješina” Ferdo Šišić. (Usp. Akt lože Maksimilijan 
Vrhovac u Zagrebu pod naslovom Starješinstvo i časništvo 1929. godine. 
AJ, Fond 100, fascikla 5, inv. br. 20-22. Kopija u privatnom posjedu.) F. 

Međutim, poslije objavljivanjaKatićeve disertacije o Gottschal- 
ku i njemu suglasnoga Arensova priloga iz Britanskog muzeja, hr¬ 
vatski povjesničar Ivo Guberina najprije je u Hrvatskoj reviji 1943. 
godine, a zatim u djelu Državna politika hrvatskih vladara (svezak 
prvi objavio je u Zagrebu krajem 1944. godine) s pravom zane¬ 
mario kao povijesno nevjerodostojno Šišićevo pisanje o Trpimiru 
i Šišićevo datiranje splitskoga reljefa u XI. stoljeće. Monografija 
I. Guberine (čiji se drugi svezak objavio u Zagrebu prvih mjeseci 
1945. godine) nije se od svibnja 1945. godine do stvaranja hrvatske 
države 1991. godine smjela spomenuti i tako je njegovo mišljenje 
ostalo nepoznato. Gotovo istodobno kada i I. Guberina objavio je 
slično zaključivanje i Lj. Karaman, 395 ali je i ono ostalo uglavnom 
prešućeno. Nastavilo se gotovo sustavno iz prevažnog Gottschal- 
kova vrela pojam “rex” prevoditi kao “knez”, a Trpimirovu kralje- 


Šišić hvali “brata” Roka Jokovića jer je “ odlučan pristaša one masoneri¬ 
je koja nastoji da iz loža utječe na čitav javni život, da ga na svim linija¬ 
ma masonizuje i vodi prema masonskim ciljevima ”, a posebno ističe daje 
Jokovićeva glavna osobina u masonskom radu “ obilježena slovjenskim 
i jugoslovjenskim nacionalizmom i vjerom u jedinstvo južnoslovjenskih 
plemena ”, (Sć /Ferdo Sišić/, Život i rad br.dra. Roka Jokovića. Šestar, 
XVII/1938, 9-10, 138.) F. Šišić osobno je nagovorio Viktora Novaka da 
postane mason, a zatim ga i “uveo” u ložu Maksimilijan Vrhovac ujesen 
1924. godine, kako to sve navodi sam V. Novak u svojoj Autobiografi¬ 
ji. (Cijela Autobiografija V. Novaka, koji je u masonskoj karijeri posti¬ 
gao trideset i treći stupanj u travnju 1940. godine, objavljena je u mono¬ 
grafiji: I. Mužić, Masonstvo u Hrvata. VIII. izdanje. Naklada Bošković, 
Split, 2005, str. 591-604.) Nije zanemariva činjenica da je u Zagrebu 23. 
siječnja god. 1932. godine osnovana jedna nezavisna mješovita muško- 
ženska loža pod nazivom Pitagora i da je među “osnivačima” bila i Šiši- 
ćeva žena Milena Šišić. ( Pravila društva: Opća slobodno-zidarska Loža 
Pitagora u Zagrebu. Izvornik u IHRP, Zagreb, grupa VI, inv. br. 3357.) 

395 Ljubo Karaman, Starohrvatska umjetnost. Časopis za hrvatsku poviest. 
Zagreb, 1943, knjiga I, svezak 1-2, str. 75-76. 

Isprava s pečatom kralja Petra Krešimira IV. Hrvatski državni arhiv u Zagrebu 


vinu Hrvatsku pretvarati u nepostojeću hrvatsku kneževinu. 396 U 
istoj historiografiji podaci iz DAI o pomorskoj i kopnenoj sili kralja 

396 Detaljnije o tom povjesničarenju od svibnja 1945. godine do naših dana 
usporedi: Stjepan Antoljak, Renesansa hrvatske historiografije. U: S. 
Antoljak, Hrvatska historiografija. Drugo dopunjeno izdanje. Matica hr¬ 
vatska, Zagreb, 2004, str. 827-864.; Miroslav Brandt, Život sa suvreme¬ 
nicima. Političke uspomene. Naklada Pavičić, Zagreb, 1996, str. 218.; I. 
Mužić, O hrvatskoj etnogenezi i masonstvu u Hrvata. Matica hrvatska 
Imotski-Naklada Bošković, Split, 2009, str. 143. 

Trpimira predatiraju se u X. stoljeće, a u svakom slučaju smatraju 
se preuveličanim, dok se Arensovo vrelo iz Britanskog muzeja o 
kralju Trpimiru tretira kao izmišljotina. Posebno se u toj literaturi 
nameće sugestija kako je na reljefu u splitskoj krstionici predstav¬ 
ljen vladar iz druge polovine XI. stoljeća u što nitko tko kritički 
misli ne može povjerovati. 397 Iz analize detalja o reljefu u splitskoj 

397 “Sama umjetnina nije nikada dala jednoznačan i nedvosmislen odgovor 
o svojem sadržaju. Očite su bile ove činjenice: reljef izvorno nije bio u 
Krstionici niti je izvorno bio dio krsnoga zdenca na nekom drugom mje¬ 
stu, jer njegov sadržaj ne pripada obredu krštenja. Njegovo izvorno mje¬ 
sto i sadržaj nije moguće u potpunosti prepoznati, jer su pojedini dijelo¬ 
vi reljefa mijenjani prije nego je postao dijelom krsnoga zdenca. Je li to 
bilo na njegovu izvornom mjestu ili u postupku ugradnje ploče u krsni 
zdenac, nije ničim potvrđeno. Ni na kojem mjestu u Splitu i Solinu nije 
nađena potvrda sigurnoga pripadanja ovog reljefa tom mjestu. Kad sam 

Mramorna glava kralja Evnsteina (Bergens Museum) 

Mramorna glava kralja Eynsteina (Bergens Museum) 

Novci njemačkog cara-kralja Komada II. i Henrika III. 



Kraljevska kruna 
iz Splita 



Novac Mihajla IV. 
Paflagonca 



Kraljevska kruna 
iz Stona 



Carevi Konstantin VII. 
Porfirogenet i Roman Lekapen 

vodio poslove rastavljanja krsnoga zdenca i kad je svaka ploča mogla 
biti premještena, pomišljao sam na prijenos reljefnih ploča u solinsku cr- 
kvu svetih Petra i Mojsija i pokušaj smještaja tih ploča na temelj njezi¬ 
ne oltarne ograde, za dokaz njihova možebitnoga izvornog mjesta u toj 
crkvi. Odustao sam, u strahu od oštećenja u takvom postupku, a ne vje¬ 
rujem u provjeru te mogućnosti usporedbom mjera. Tri lika na reljefu 
ne tumače svojim sadašnjim izgledom same sebe u potpunosti. Tumače¬ 
nja koja su im dana dosadašnjim proučavanjima svode se na mali broj 
mogućnosti, potvrdnih ili niječnih .” (M. Ivanišević, Hrvatski kralj kao 
znak vjere. Solinska kronika, Solin, X, 100, 15. siječnja 2003, str. 16 - 
17. Prikaz knjige: Igor Fisković, Reljef kralja Petra Krešimira IV. Pro- 

krstionici prevladava zaključak da je na njemu prikazan hrvatski 
kralj iz IX. stoljeća, a to je mogao biti samo kralj Trpimir ili neki 
od njegovih kraljeva nasljednika . 398 


mocija knjige održana u Domu u Solinu 5. prosinca 2002. godine.”) Ve¬ 
oma je indikativno, da povjesničar umjetnosti M. Ivanišević, nije bezre¬ 
zervno prihvatio teze Igora Fiskovića i to je na kraju citiranog prikaza 
Fiskovićeva djela jasno izrazio ovim riječima: “Teško je odrediti koli¬ 
ko će dugo u znanstvenim promišljanjima o reljefu trajati zatišje poslije 
ove knjige. Njezin je sadržaj znatno obogaćenje vidika što ih otvara bo¬ 
lje poznavanje reljefa, ali zaključci u njoj pokazani ne mogu trajati bez 
ponovnoga pokazivanja i nekih drukčijih poimanja različitih sastavni¬ 
ca reljefa, možda i s nekim novim podatcima. To bi moglo opet mijenja¬ 
ti neke zaključke i iznenaditi sve one koji se sada još uvijek mogu staviti 
na jednu ili drugu stranu znanstvene vage što je još uvijek ljulja kraljev¬ 
ski reljefT (Milan Ivanišević, rođenje u Splitu 1937. godine, diplomirao 
je povijest umjetnosti na Filozofskom fakultetu u Zagrebu 1963. godine, 
radio u Konzervatorskom zavodu za Dalmaciju /1964 - 1967/ i Zavodu 
za zaštitu spomenika kulture /1967 - 1981/; ravnatelj /1974 - 1979/, a 
zatim bio ravnatelj Galerije umjetnina u Splitu /1981 - 1998/. M. Ivani¬ 
šević autor je brojnih znanstvenih rasprava iz područja hrvatske povije¬ 
sti umjetnosti.) 

398 Slike u ovom prilogu na stranicama 224—226 preuzete su iz knjige I. 
Guberine, Državna politika hrvatskih vladara. “Nakladna knjižara Vele¬ 
bit.” Zagreb, 1944, svezak I. 

II. 

Željko Jiroušek o kralju Trpimiru 

NA RELJEFU U SPLITSKOJ KRSTIONICI 

Jedini hrvatski znanstvenik koji je u Jugoslaviji poslije II. svjet¬ 
skoga rata ustvrdio daje reljef kralja u splitskoj krstionici iz IX. sto¬ 
ljeća bio je Željko Jiroušek. 399 On je objavio 1964. godine u Enciklo¬ 
pediji likovnih umjetnosti sintezu karolinške umjetnosti kao jedne od 
faza predromaničke umjetnosti ranoga srednjega vijeka u Zapadnoj 
Europi od druge polovine VIII. do početka X. stoljeća. U tom tekstu 
on je posebno istaknuo da se bez postojanja karolin š ke umjetnosti ne 
bi moglo protumačiti neke pojave ni u umjetnosti u doba hrvatskih 
narodnih vladara u Dalmaciji od IX. do XI. stoljeća. 400 


399 Željko Jiroušek, povjesničar umjetnosti, rođenje u Zagrebu 3. II. 1911., 
i umro je u Zagrebu, 31.1. 1997. On je diplomirao povijest umjetnosti 
1935. godine na Filozofskome fakultetu u Zagrebu, na istome je 1943. 
obranio tezu Novi prilozi za povijest crkve sv. Katarine u Zagrebu , stekao 
doktorat 1946. godine i predavao do umirovljenja 1982. godine. Na tome 
fakultetu je od 1935. bio asistent A. Schneidera, a od 1946. docent, od 
1970. viši znanstveni suradnik, 1978. izvanredni profesor, od 1979. do 
umirovljenja 1982. znanstveni savjetnik. On je od 1961. godine surad¬ 
nik Instituta za povijest umjetnosti Sveučilišta u Zagrebu. Ž. Jiroušek je 
objavio niz znanstvenih rasprava iz područja ranosrednjovjekovne um¬ 
jetnosti, predromaničke skulpture u Dalmaciji, gotike i baroka u Hrvat¬ 
skoj. On je veća istraživanja vodio 1974-75. godine u splitskoj katedra¬ 
li, detaljno obrađujući krstionicu i njezine ploče, a posebno reljef vladara 
i to posebno od godine 1975. kada je reljef, vraćen s pariško-sarajevske 
izložbe, bio restauriran pod vodstvom Milana Ivaniševića i Davora Do- 
mančića iz splitskih službi zaštite spomenika. Ž. Jiroušek je i na temelju 
analize Gottschalkova vrela poslije njegova objavljivanja, zaključio daje 
vladar na reljefu u krstionici splitske katedrale kralj Trpimir. 

400 “Pleteri kao i drugi motivi sastoje se od trostrukih ili dvostrukih paralelnih 
koso usječenih brazdica, koje između sebe ostavljaju oštre bridove. U zre¬ 
loj fazi toga dekorativnoga stila ovi su pleteri plastičnije i smionije rezani. 

Ž. Jiroušekje 1992. godine je svoje mišljenje o splitskom relje¬ 
fu posebno obrazložio ovako: 

“Ono što ja smatram da je metodološki bio pogrešan pristup 
u analiziranju basreljefa odnosi se prije svega na pitanje što pri¬ 
kazuje. Goleme su diskusije, naime, vođene oko toga koga reljef 
prikazuje. Ja držim da mi moramo najprije razgovarati o tome ŠTO 
RELJEF prikazuje. Tvrdim, dakle, da reljef prikazuje krunidbu, in- 
vestituru kralja na prijestolju. To je onaj akt ceremonijala koji se 
obavlja kao crkveni čin. Ako govorimo o crkvenoj investituri, to 
znači da su vladaru unutar liturgijskog obreda prethodno date vla¬ 
darske insignije (obilježja), a to su križ s kuglom i, dakako, kruna. 
Naš sjedeći lik ima krunu, drži križ, za kojega tvrdim daje skeptar, 
dakle kratki križ s kuglom koji drži u ruci. U likovnoj umjetnosti 
imamo dvije tipologije simboličnih prikaza nakon crkvene krunid¬ 
be vladara. Jedan je zapadni, franački tip, a drugi istočni, bizantski. 
Na primjeru mnogobrojnih karolinških minijatura vidimo da se kod 
krunjenja (donosim primjer krunidbe Karla II Ćelavog) vladar u 
desnoj ruci nosi križ a u lijevoj kuglu, dok se iznad glave pojavljuje 


Ponekad, slično kao u prethodnom omamentalno-kaligrafijskom stilu ir¬ 
ske umjetnosti i u plošno-linearnom ‘merovinškom ’odnosno ‘barbarizira- 
nom ’stilu kasne antike VIII. st. na kontinentu, pojavljuje se u IX. st. na tim 
ranomedievalnim plitkoreljefnim dekoracijama (u obliku novih tendencija 
i u vezi pojedinih sakralnih ili pro fanih ikonografskih tema karolinške na¬ 
rativne umjetnosti) i ljudski lik, izveden pretežno u pleternoj maniri (npr. 
bareljefi u S. Giovanni a Corte u Capui, u S. Saba u Rimu, u baptisteriju u 
Splitu, iz sv. Nediljice u Arheološkom muzeju u Zadru, u crkvama S. Ma- 
ria de Narančo i S. Miguel de Lino u Španjolskoj). Između tih djela, ra- 
nosrednjovj. vladarski bareljef u krstionici u Splitu, koji je datiran u XI st. 
(Lj. Karaman, M. Abramić, E. Dyggve) predstavlja prema mišljenju Z. Ji- 
roušeka osobito značajno djelo iz oblasti dekorativno-figuralne i plošno- 
reljefne skulpture karolinškoga perioda (IX. st.), prožeto izrazito bizant. 
elementima i motivima.” (Ž./eljko/ J./iroušek/, Karolinška umjetnost. En¬ 
ciklopedija likovnih umjetnosti. Zagreb, 1964, svezak 3, str. 151-156.) 

dextera dei (ruka božja) koja ga kruni. Drugi je tip bizantski, kad 
imamo primjer da Krist stoji na postolju ( supedaneum ) a s njegove 
lijeve i desne strane stoje basileus i basilisa kojima stavlja krunu 
na glavu. Ima, međutim, i prikaza kao što je krunidba kod basile- 
usa gdje je uz Krista samo lik vladara kojemu on stavlja krunu na 
glavu. Ako usporedimo makar koji prikaz s Istoka ili Zapada vidjet 
ćemo da naš reljef ima ta obilježja. Kompozicija pak našega reljefa 
s tri lika načinjena je po uzoru na minijature iz Fulde (u sadaš¬ 
njoj Njemačkoj) vezane uz benediktinski skriptorij i minijatorsku 
radionicu. Jedna je takva minijatura morala doći u naše prostore, 
najvjerojatnije s benediktincem Gottschalkom, koji je, kako se zna, 
polovicom 9. stoljeća boravio na dvoru kneza Trpimira, dok je on 
vodio rat za oslobođenje jadranskih gradova od Bizanta. 

Stojeći lik imao je mač. - Još 1954. godine, kad sam radio analizu 
reljefa, zamijetio sam na tom mjestu udubinu. To mije smetalo, a i 
nešto je nedostajalo na tom mjestu. Odmah sam postavio pitanje: ka¬ 
da, od koga i zbog čega je to učinjeno? Budući daje Ljubo Karaman 
tvrdio da naš reljef ima sve elemente kao na franačkim minijaturama, 
nedostajao mije jedan signum s važnom ulogom; u takvim minijatu¬ 
rama (takozvanim trabantskim), manjkao mi je mač, dakako, barem 
jedan značajni vladarski insignij od pravnog značaja. Prema poziciji 
ruku, a i prema cijeloj figuri, vidi se da je tu postojao mač. Osim to¬ 
ga, postoje prikazi investiture, a uz vladara se pojavljuju i likovi koji 
nose znakove moći (mač, koplje i štit). Dakle, obvezatno se pojavljuje 
mač. Ovo moje otkriće na reljefu nakon istraživanja Lj. Karamana još 
više je učvrstilo njegovu tezu, nasuprot Luki Jeliću, da je na reljefu 
prikazan zemaljski vladar a ne Krist. Da moja tvrdnja ne bi bila puko 
nagađanje dao sam ispitati reljef ultraljubičastim zrakama i, dakako, 
ustanovljeno je daje kamen na tome mjestu kasnije nego je reljef na¬ 
pravljen oštećen. Na snimanju se lijepo vidjela svaka mrlja i jasno se 
pokazalo da se djelomično odstranjivanje mača bez sumnje dogodilo u 

ranom srednjem vijeku. 401 Nošenje mača ima iznimno značenje na pri¬ 
kazu krunjenja, povlači za sobom prema rimskom pravu tz v.jus gladii 
(pravo mača), pravo suđenja, a u Bizantu pravo basileusa da vlada, to 
jest potestas imperandi. Onaj tko gaje skinuo imao je, dakle, velikog 

401 Naknadna istraživanja reljefa potvrđuju neke bitne detalje ranijih Jirouše- 
kovih utvrđenja. “Kako Jiroušek nikada nije objelodanio svoje rezultate s 
ultraljubičastom snimkom pluteja, a njegova dokumentacija nije dostup¬ 
na, bilo je potrebito ponovno fotografirati pod ultraljubičastim osvjetlje¬ 
njem detalj stojećeg dostojanstvenika. Na snimci koju ovdje objavljujem 
(si. 34) jasno se vide dvije usporedne crte; one su trag naknadno otklesa- 
nog predmeta što ga je stojeći lik držao u rukama. Otklesavši taj predmet, 
majstor koji je to uradio, popunio je stiliziranu odjeću, ali se njegov na¬ 
knadni zahvat ipak prepoznaje, jer se nabori stilizirane odjeće u izvornim 
površinama ne poklapaju sasvim s onima koje su popunjene... Ultraljubi¬ 
častom fotografijom potvrđena je Jiroušekova konstatacija da je na ploči 
1 stojeći lik držao prvobitno u ruci neki predmet koji je naknadno otučen, 
a reljefprepravljen... Na splitskom reljefu taj je lik danas bez oružja (si. 
36), ali se po ultraljubičastoj snimci, kako je već rečeno, može zaključiti 
da je dostojanstvenik što stoji uz vladara, držao u rukama neki predmet, 
što je Jiroušek protumačio kao mač, a Pejaković otvorio mogućnost inter¬ 
pretacije tog predmeta kao svitka. (si. 37)... Ponovljenom ultraljubičastom 
snimkom nije se moglo utvrditi radi li se o maču ili svitku, ali po tragovima 
otučenog predmeta sigurno je da svitak, ako jest i bio, nije izgledao ona¬ 
ko kako ga je fotomontažom predložio Pejaković (si. 37) jer gornja i donja 
crta, zarezana u odjeći stojećeg dužnosnika, upućuje na znatno uži pred¬ 
met. Sva dosad navedena komparativna građa ide u prilog identifikaciji 
mača kao otučena predmeta u rukama dostojanstvenika... Pretpostavka 
da je mač uklonjen kad je reljef dobio namjenu ploče krsnog zdenca, pa je 
oružje postalo neprimjereno obredu krštenja, čini se uvjerljivom.” (T. Ma- 
rasović, O krsnom bazenu splitske krstionice. Starohrvatska prosvjeta, III. 
serija, svezak 24 za 1997., str. 21, 23, 30-31.) “Na samom pluteju vide se 
tragovi naknadnog popravljanja prizora. Lik dvorjanina koji stoji uz prije¬ 
stolje izgubio je atribut (po svoj prilici mač), a radiran je i natpis od kojeg 
je ostalo tek nekoliko slova.” (Joško Belamarić, Studije iz srednjovjekovne 
i renesansne umjetnosti na Jadranu. Književni krug Split, 2001, str. 16.) 

razloga za to. Jer kad nema mača dotični vladar nema u tom gradu 
pravo biti sudac, a niti u njemu vladati. S obzirom na vrijeme kad je 
nastao reljef, s takvim prikazom investiture očito uglednog vladara, 
jedini istaknuti vladar toga vremena (to izlazi iz naše historiografije) 
bio je Trpimir. A i ovo skidanje mača posve je u skladu s povijesnim 
zbivanjima. Naime, da se na ovaj način okruni vladar moralo je po¬ 
stojati prethodno suglasje političke i crkvene vlasti. Po svemu sudeći, 
i po pisanju Gottschalka, (benediktinca iz Fulde koji je dvije godine 
(846/47) boravio na Trpimirovu dvoru kad je ovaj vodio obrambeni 
rat protiv Bizanta), koji naziva Trpimira REX CROATORUM (SC- 
LAVORUM), i po natpisu u splitskoj crkvici sv. Martina iznad Porta 
aurea (sjevernih vrata), gdje se spominje svećenik Dominik, jedan od 
kancelara s Trpimirova dvora, a i po natpisu (danas, na žalost, iznimno 
oštećenom) na samome reljefu, zaključujem da je to Trpimir. U spletu 
sveopćih tadašnjih povijesnih događaja (za čije nam ponavljanje i tu¬ 
mačenje treba mnogo prostora), to je mogao biti samo Trpimir, kojega 
sam na znanstvenom skupu u Zadm godine 1969. u referatu o hrvat¬ 
skoj narodnoj dinastiji Trpimirovića - Krešimiravića argumentirano 
dokazao daje bio djed prvoga hrvatskog kralja Tomislava. 

Kada i tko je mogao otklesati mač iz raku dvorjanina pored 
okrunjenog vladara? To je moglo biti najvjerojatnije u vrijeme re¬ 
konkviste bizantskog cara Vasilija i njegova ponovnog prodora na 
zapad, te obnavljanja njegove vlasti u Dalmaciji, 870. i 871. godi¬ 
ne. To se dogodilo, dakle, brzo nakon Trpimirova kranjenja. 

Još je M. Abramić dokazao da reljef ne potječe iz Solina već iz 
splitske katedrale. On je ispred glavnog žrtvenika u splitskoj katedra¬ 
li pronašao tragove ograde (lat. septum cancellum ) koja je po uzora 
na ranokršćanske bazilike odvajala svetište (prezbiteri)) od ostaloga 
crkvenog prostora. Arhitekt E. Dyggve je, štoviše, načinio idealni cr¬ 
tež izgleda tog svetišta i po toj idealnoj rekonstrukciji ploča s vladar¬ 
skim likom bila bi na lijevoj strani oltara dok je na desnoj bila ploča s 
pentagramom kao znakom Krista (signiim Christi ). Primjere svetišta 

s niskom ogradom imamo i prije nastanka reljefa. Najveći je u Hagiji 
Sofiji u Carigradu (Konstantinopolu). Veličina reljefa i pentagrama 
odgovaraju ogradi. Tvrdim stoga da se reljef nalazio u splitskoj ka¬ 
tedrali u kojoj je okrunjen Trpimir i da je postojala pregrada koja je 
odvajala svetište od ostalog dijela crkve. Taj je reljef ovako izrađen 
i postavljen imao zapravo značaj ZAVJERNICE. Kao stoje, naime, 
postojala pisana zavjemica o krunjenju vladara, tako naš reljef može¬ 
mo smatrati zavjemicom o krunidbi u kamenu, na kojoj je prikazan 
vladar sa svim znakovima vladarske moći koji mu pripadaju. 402 


402 U Jiroušekovom istraživanju reljefa u Splitu sudjelovao je i njegov nekadaš¬ 
nji student Milan Ivanišević, koji o tome svjedoči: “Njemu sam pomagao u 
posebnom fotografiranju reljefa, pa mi je profesor dugo poslije prepričavao 
svoje zaključke, ali nikada u potpunosti. Svejedno ću ih ovdje prepričati, jer 
ih profesor nije nikada pretočio u tiskani rad. Možda se odveć bio povukao 
u svoju ljudsku čahuru, uplašen snagom onih koji su na Fakultetu imali poli¬ 
tičku moć, a on nije bio u ki'ugu te moći, nego uvijek na tragu svojih prijerat- 
nih početaka na tom fakultetu koji su mu obećavali nasljedstvo prvaka Ar- 
tura Schneidera, a ono se u novoj vlasti nije smjelo ostvariti, nego je pripa¬ 
lo ministarskom pomoćniku Grgi Gamulinu... Ponajprije, on je u ikonograf 
skom sadržaju reljefa vidio krunjenje hrvatskoga kralja, u liku koji stoji uz 
kralja vidio je mačonošu, u liku prostrtom pred kraljem vidio je nadbiskupa 
koji kralja kruni (u njegovu je ruhu prepoznao stražnji dio palija s križićem 
koji je bio izbrušen do zadnjih ostatak ureza kao i natpis i mač), a u natpisu 
je vidio pojedine riječi koje označuju krunjenje. Na drugom reljefu, sačuva¬ 
nu među pločama koje ograđuju krsni zdenac, na onom s petokrakom zvijez¬ 
dom, vidio je Božju desnicu koja drži taj petokraki znak (dakle to je zapaženo 
prije nego li je Mladen Pejaković godine 1996. tiskao takav svoj zaključak, 
a ovim spominjanjem ja mu ne želim umanjiti vrijednost), pa je i njega pro¬ 
tumačio obredom krunjenja. Za taj je obred našao opravdanje i u nekom pa¬ 
pinu pismu kojim opominje nekog crkvenog dužnosnika poradi obreda neu¬ 
običajena u zapadnoj Crk\’i. Krunjenje je smjestio u splitsku prvostolnicu, u 
kojoj je i mjesto propovjedaonice, ispod koje valja obaviti propisan dio obre¬ 
da, našao u sredini crkve (nacrtano za Roberta Adama), a u tom je obredu 
bio važan i prolaz od sjevernog ulaza u grad do prvostolnice (na tom je putu 

Dokazujem, dakako da vladar nije ni bizantski ni franački već hr¬ 
vatski, i natpisom na ploči i onim što sam već rekao, ali ima i sasvim 
jednostavnih potvrda, kao, recimo, odjeća na kojoj nema kopče (fi¬ 
bule), koja je, međutim, obvezatni dio franačke i bizantske vladarske 
odore. Štoviše, fibulu su nosili samo Franci i Bizantinci. Osim što je 
klesar ili kipar iz vremena Trpimira iskoristio minijature kao uzor i 
poticaj za kompoziciju ovog reljefa, uklesao je i neke vlastite odli¬ 
ke. Naša kompozicija asimetrično raspoređuje likove, a glavni je lik 
strogo frontalno donesen. U likovnom smislu je frontalnost značajna 
za psihičko povezivanje gledaoca s likom vladara, što također ima 
iznimnog značenja. Klečeći lik čini tzv. proskinezu (bacanje pred no¬ 
ge vladara u znak dubokog štovanja i obožavanja), što mogu činiti 
samo visokodostojnici a ne obični narod. To je prema bizantskom 
ceremonijalu. Tako ovaj naš reljef ima elemenata i zapadnog i bi¬ 
zantskog ceremonijala. Tu je došlo do usuglašavanja (concordanse) 
i u liturgijskoj proceduri. Cijela je kompozicija uopće donesena u 
hijerarhijskom izrazu, stilu. Postoji još jedan zanimljiv detalj. Nai¬ 
me, u istom prostoru ispod kupole crkve u kojoj je okrunjen Trpi¬ 
mir, a kasnije je kao zavjemica postavljen reljef s njegovim likom, 
postoji još jedan vladar. To je Dioklecijan. S obzirom na to da je 
ovo nekad bio njegov mauzolej u kojemu je bio sahranjen, Diokle¬ 
cijan koji je bio Dalmatinac (štoviše, Solinjanin) još je za života dao 
isklesati svoj lik u obruču ispod kupole mauzoleja. Ondje je, naime, 
postavljena imago clipeata cara Diokleciana, koju nose dva puta 
(anđela). Takav prikaz značio je divinizaciju (božansko uzdizanje) 
cara. Klešući Trpimira srednjovjekovni majstor mora daje dizao po¬ 
gled prema kupoli i gledao Dioklecijanov lik. Tako je crte božanskog 
Dioklecijana pomalo prenio i na lik srednjovjekovnog Trpimira. 

znak krunjenja vidio u natpisu u crkvi svetoga Martina). Vrijeme je odredio 
u Trpimirovo doba i taj bi kralj bio lik na reljefu isklesanu za prvostolnicu u 
spomen toga događaja .” (M. Ivanišević, Hrvatski kralj kao znak vjere. So¬ 
linska kronika, Solin, X, 100, 15. siječnja 2003, str. 16 - 17.) 

Uostalom, usporedimo ova dva lika koja su jednom stajala pod istom 
kupolom. Nisu li slična? Jedan je nastao u kasnoj antici, a dmgi u 
ranom srednjem vijeku.” 403 

403 Ž. Jiroušek održao je pred oko pedesetak sudionika na znanstvenom sku¬ 
pu “ Starohrvatska spomenička baština - Rađanje pravog hrvatskog kul¬ 
turnog pejsaža” u Zagrebu od 6. do 8. listopada 1992. godine izlaganje 
pod naslovom ^Stilsko-kritičko i ikonografsko značenjepredromaničkog 
vladarskog reljefa u Splitu”. Jiroušekovo predavanje popraćeno je s izne¬ 
nađenjem, ali i mukom svih nazočnih, a u literaturi i poslije Jiroušekova 
predavanja, reljef u splitskoj krstionici nastavilo se datirati u drugu polo¬ 
vinu XI. stoljeća. Ž. Jiroušek je poslije toga očito emotivno reagirao tako 
daje odbio dati u tisak svoje predavanje u zborniku radova koji je objav¬ 
ljen u Zagrebu 1996. godine. Međutim, Elena Cvetkova u razgovoru s 
Jiroušekom objavila je sintezu njegova izlaganja pod naslovom Novi do¬ 
kazi dr. Zeljka Jiroušeka o ranoromaničkom reljefu s likom vladara. Ve¬ 
černji list /Nedjelja/, broj od 18. X. 1992, str. 20. (Elena Cvetkova rođe¬ 
na je u Skopju 1936. godine, diplomirala je na Filozofskome fakultetu u 
Zagrebu 1960. godine, a živi i djeluje kao likovna kritičarka u Zagrebu.) 
E. Cvetkova upoznala je širu javnost s rezultatima Jiroušekovih znan¬ 
stvenih istraživanja već 9. listopada 1992. u Večernjem listu uz posebnu 
napomenu: “ Sažeti prikaz ove prave znanstvene senzacije koja pomiče i 
povij esno-umj etničke i povijesne datacije jučer je u ‘Mimari ’ dočekan s 
uzbuđenjem. Da shvatimo dimenzije njezina značenja, umnogome nam 
je pomogao dr. Radovan Ivančević, medijator ovog dijela skupa i ujedno 
vrstan poznavalac ovog dijela naše povijesti umjetnosti, koji je, zapravo, 
prvi protumačio značenje Jiroušekova otkrića. Zanimljivo je da je prof. 
Jiroušek radio na ovoj tezi tridesetak godina. Kao komparativni materi¬ 
jal koristio je građu i sa zapada i s istoka. Naime, koliko god je naš re¬ 
ljef komparirao s karolinškim minijaturama, isto je toliko bilo značajno i 
konzultiranje bizantskih izvora.” (E. Cvetkova, Senzacionalna teza prof. 
dr. Zeljka Jiroušeka. Trpimir prvi hrvatski kralj? Večernji list /petak/, 9. 
X. 1992, str. 35.) E. Cvetkova dopustila mije 9. srpnja 2012. godine (u 
telefonskom razgovoru iz Zagreba gdje živi) da prenesem ono što je ona 
objavila u Večernjem listu u svezi s predavanjem prof. Ž. Jiroušeka, i na 
tome joj srdačno zahvaljujem. 

Pohvala carevima Lotaru i Karlu 


Prvi školovani povjesničar umjetnosti koji je pisao o splitskoj 
Krstionici bio je Rudolf Eitelberger von Edelberg (Olomouc, 17. 
travnja 1817. - Wien, 18. travnja 1885.), a on je od godine 1852. 
bio prvi profesor povijesti umjetnosti u bečkome Sveučilištu. U 
kolovozu i rujnu 1859. proputovao je kroz najvažnije gradove 
na istočnoj jadranskoj obali, a suradnik mu je arhitekt Winfried 
Zimmermann crtao tlocrte i izglede spomenika za tiskanje profe¬ 
sorova proučavanja. U Splitu su ih pratili okružni upravitelj Gio- 
vanni Buratti i konzervator Vicko Andrić. Godine 1861. tiskano je 
Eitelbergerovo proučavanje, najprije u službenom konzervatorsko- 
me časopisu, a istodobno i kao posebna knjiga s vlastitim brojem 
stranica. 404 Opis krstionice ima dva drvoreza: prvi je reljef s tri lika 
(broj 83), a drugi je reljef s ukrasima u obliku zvijezde s pticama 
(broj 84). Proučavatelj površno opisuje likove po njihovom među¬ 
sobnom odnosu, odijevanju i znakovima, a ne određuje im ikono- 
grafski sadržaj, osim što naglašava poklon jednoga lika (“Figur in 
dem Acte der Proskynesis”). O vremenu nastanka reljefa piše na 
temelju zaključka o njegovu oblikovanju: “Formen ahnlicher Art 
kommen auf Kunstwerken zwischen dem neunten und elften Jahr- 
hundert vor”. O izvornome mjestu čitavoga krsnoga zdenca piše: 


404 Die mittelalterlichen Kunstdenkmale Dalmatiens in Arbe, Žara, Trau, 
Spalato und Ragusa. Jahrbuch der kaiserlich koniglich Central-Commi- 
ssion zur Erforschung und Erhaltung der Baudenkmale. Wien, V, 1861, 
130 - 312 i 20 tabla; knjiga ima stranice 1 - 180 i 20 tabla, a u nju nije 
uvršteno kazalo koje je u časopisu. Knjiga je opet tiskana u Beču godine 
1884., u sabranim povijesno umjetničkim djelima (Gesammelte kunsthi- 
storische Schriften, 4); nisam provjeravao postoje li razlike među izda¬ 
njima, ali ovo drugo ima 396 stranica i 26 tabla. 

“Dies Taufbecken soli von Salona nach Spalato gekommen sein.” 
Ovo je veoma jednostavan povijesnoumjetnički opis i zaključak 
koji ne pokazuje nikakve spojnice sa sličnim djelima, niti poka¬ 
zuje izvor spoznaje o mjestu nastanka čitavoga djela, a djelo je 
označeno kao krsni zdenac za krštenje uranjanjem: “in der Form 
eines griechisclien Kreuzes angelegtes Taufbecken fiir den Ritus 
Immersionstaufe.” Proučavatelj ne obrazlaže ni svoj zaključak o 
sarkofagu kao prvoj namjeni reljefa s likovima, a tvrdi kako je od 
njega sačuvan samo taj dio reljefa: “Leider ist auch die figuralische 
Vorstellung, welche sich auf diesem Sarkophage befindet, zerstort, 
und nur ein Stiick derselben erhalten.” Istaknuo je samo tvrdnju 
kako su pojedine ploče zdenca nesustavno sastavljene: “dessen ein- 
zelne Platten jedoch willkurlich zusammengestellt sind.” 405 

Prosuđen povij esnoumj etnički, bio je skroman Eitelbergerov 
početak pisanja o kraljevskome reljefu. Tako nazivam reljef jer je 
kraljevski i kad bi lik bio Kristov i kad bi bio lik zemaljskoga kra¬ 
lja. Iako skroman, taj početak je bio veoma poticajan, jer je o kra¬ 
ljevskome reljefu pisano neprestano, odonda do sada. Početak, bez 
poveznica i smjernica na neka druga likovna djela srodnih sadržaja, 
još uvijek izaziva traženje, pronalaženje i tumačenje takvih pove¬ 
znica. Proučavatelji svoja tumačenja zaustavljaju na općim opisi¬ 
ma umjetnine predložene u povezivanju, ponekad uz neki netočan 
podatak, pa čitatelji njihovih djela ostaju bez znanja o mnogim 
pojedinostima neke slike ili kipa, a takve pojedinosti mogu me¬ 
đusobne odnose s kraljevskim reljefom razjasniti uvjerljivije nego 
samo gledanje fotografije umjetnine, ako ju je proučavatelj uvrstio 
u svoju raspravu. Ta me je spoznaja uvjerila kako će biti na korist 
čitatelja koji u ovoj knjizi vidi fotografije dviju slika, likove careva 
Lotara i Karla, opširno protumačiti likove i slike. Ta baština karo¬ 
linškoga doba ima mnoge svoje sadržaje potvrđene podatcima u 


405 U časopisu na stranici 251, u knjizi na stranici 123. 



nesumnjivim izvorima, pa joj ta prednost pred ostacima naše bašti¬ 
ne daje čvrst temelj za usporedbe. Dobro je, po mojoj prosudbi, što 
su ovdje uvrštena dva karolinška vladara, jer su oni vremenski naj¬ 
bliži hrvatskomu vladaru Trpimiru. Ovako prosuđujem jer se pri¬ 
družujem onim proučavateljima koji u liku na kraljevskome reljefu 
prepoznaju Trpimira. U svojim sam promišljanjima o osobi kralja 
na kraljevskome reljefu, a ona traju koliko dugo traje moje povije- 
snoumjetničko znanje i proučavanje, uvijek bio na strani onih koji 
prepoznaju zemaljskoga vladara, jer nebeski vladar u okruženju 
dviju osoba s ovakvim znakovima njihove službe nema uporište u 
kršćanskim ikonografskim sadržajima. U prispodobi koju je Isus 
pokazao učenicima u Kafamaumu, glavni je lik zemaljski vladar 
koji određuje sudbinu svoga okrutnoga sluge onako kako će u kra¬ 
ljevstvu nebeskome biti osuđen onaj koji ne oprosti svome bratu. 406 
Kad sam odlučio prepoznati zemaljskoga vladara, morao sam od¬ 
lučiti i o njegovu djelovanju koje reljef pokazuje. To je djelovanje 
ovisno o izvornoj namjeni reljefa, točnije pojašnjeno: o izvornome 
mjestu reljefa. Samo su dva mjesta moguća: svjetovno i crkveno. 
Kada bi bilo svjetovno, valjalo bi ga potvrditi, jer takvo do sada ni¬ 
je potvrđeno: na vladarskim imanjima, koja i sama imaju nesigurne 
dokaze, nema dokaza o postojanju svjetovnih građevina. Crkveno 
mjesto, dakle, za promišljanje o reljefu u njemu, ostaje prihvatljivi¬ 
je. Zemaljski vladar, u djelovanju kakvo reljef pokazuje, može biti 
samo krunjen u crkvi i taj bi događaj mogao zavrijediti smještaj 
reljefa u crkvu. Svako drugo kraljevsko djelovanje u crkvi manje je 
vrijedno pokazivanja kiparskim djelom smještenim u crkvu. Kada 
bi to bilo i utemeljenje crkve, tada jedan lik uz kralja ne bi bio pro¬ 
strt do njegovih nogu, jer darivanje nije djelo koje Bog posvećuje, 
a krunjenje jest takvo djelo i ono može biti praćeno iskazivanjem 
počasti prostiranjem tijela pred kraljem nad kojim je znak Božje 


406 Matej, 18,23-35. 

Car Lotar I. (840.-855.) 

milosti. Krunjenje hrvatskoga vladara pokazano u crkvama valja 
tražiti u onima koje su najbliže sadašnjemu mjestu kraljevskoga 
reljefa u Krstionici: u Splitu i u Solinu, jer se na veće udaljenosti ne 
treba uputiti. U Splitu to mogu biti prvostolna crkva i crkva bene¬ 
diktinskoga samostana svetoga Stjepana. Niti jedna nema ispravom 
dokazano vladarsko krunjenje. Prvostolna je crkva prikladnija za 
krunjenje, ali i samostanska, posebno kada je posvećena prvookru- 
njenome mučeniku Stjepanu, može biti prikladna, a to potvrđuje i 
solinska benediktinska crkva svetoga Petra u kojoj je krunjen Zvo¬ 
nimir. Solin ima jedinu crkvu u kojoj je obavljeno krunjenje doka¬ 
zano ispravom. Svaka je nabrojena crkva bila pogodna za prenoše¬ 
nje kamenih dijelova iz nje u Krstionicu, jer je svaka imala vrijeme 
rušenja i raznošenja dijelova srušenih umjetnina na druga mjesta. 
Prvostolnica je najpogodnija za prenošenje u Krstionicu, a kameni 
ulomci mogu pokazivati i potvrditi povezanost dvaju prostora u 
jednu bogoslužnu cjelinu. Poteškoća je u prihvaćanju prvostolne 
crkve kao izvornoga mjesta kraljevskoga reljefa u nepostojanju 
dokaza o nekom krunjenju u njoj. Kada promišljam o hrvatskim 
vladarima koji su predloženi za lik okrunjenoga: Trpimiru, Petru 
Krešimiru Četvrtomu i Zvonimiru, tada valja priznati kako Trpimir 
i Petar Krešimir nisu ravnopravni sa Zvonimirom, jer njihovo kru¬ 
njenje nije potvrđeno ispravom. Ako neki proučavatelji ističu Petra 
Krešimira, s takvim je njegovim manjkom moguće ravnopravno 
istaknuti i Trpimira. Odlučio sam se za Trpimira, a svoje razloge 
ne dodajem onima koje su drugi već pokazali, jer su svi, barem po 
mome poimanju tih rasprava, jedna vrsta znanstvene igre. 

Lotar je prvorođeni sin cara Ljudevita i njegove prve žene Er- 
mengarde. 407 Rođenje godine 795. Od kolovoza 814. upravlja Ba- 

407 Navodim samo istodobne izvore kako bi čitatelj spoznao pouzdanost ka¬ 
rolinške povijesti, a nasuprot brojnih nepouzdanosti povijesti prvih hr¬ 
vatskih vladara. Sva izdanja izvora navodim iz zbirke Monumenta Ger- 
maniae Historica, bez navođenja priređivača i godine izdanja, samo s na- 

varskom, a u srpnju 817., kao suvladar, okrunjen je carskom krunom 
u Aachenu. Godine 822. poslanje u Italiju, u Paviji uređuje dvor i 
tu ga milanski nadbiskup kruni kraljevskom krunom. 408 Papa Paskal 
Prvi ponovno ga kruni carskom krunom, u Rimu 5. travnja 823. Lo- 
tar je car poslije očeve smrti, 20. lipnja 840. Bolestan i životno razo¬ 
čaran, odrekao se prijestolja u rujnu 855. u Prumu i ušao u tamošnji 
benediktinski samostan Presvetoga Spasitelja i Preobraženja, zamo- 
našio se i podijelio carstvo sinovima Lotaru i Karlu. Poslije šest dana 
je umro, 29. rujna, a po njegovoj želju u samostanu mu je grob. 409 
Lotarova je žena Ermingarda važna za vremensko određenje ruko¬ 
pisa koji ima carevu sliku i molitve za njega i njegovu ženu. Rođena 
je vjerojatno godine 804. u Elzasu. Vjenčanje je bilo u Thionvilleu, 
u sredini listopada 821., a ljetopis tada bilježi i veoma oštru zimu. 410 
Već je tada mladenka obdarila benediktinski samostan svetih Cecili- 

znakom niza, sveska u nizu i stranice. Podatak o redoslijedu Ljudevitove 
djece ima izvor Vita Hludowici Imperatoris (pisac Theganus, korepiskop 
u Trieru, godina 835.): Supradicta vero virgo Irmingarda vocabatur (...) 
atque ex ea tres filios habuit adhuc vivente patre, quorum unus vocaba¬ 
tur Hlutarius, alter Pippinus, tertius aequivocus eius Hludowicus (Scrip- 
tores, II, 591, stavak 4). 

408 Annales Xantenses (pisani u Lorschu od 832. do 852. a u Kolnu do 873., 
prvi pisac je vjerojatno Gervard, kapelan i bibliotekar cara Ljudevita), 
anno 822: Ludewicus imperator dedit filio suo Lothario regnum Lango- 
bardorum (Scriptores, II, 224). 

409 An nales Bertiniani (pisani u Saint-Omeru od 830., prvi poznati pisac Pru- 
dentius, biskup u Troyesu), anno 855: Lotharius imperator, morbo cotreptus 
vitamque desperans, monasterium Promeae in Arduenna constitutum adiit 
(...) Dispositoque interfilios, qui secum morabantur, regno, ita ut Lothario 
cognomine eius Franciam, Karlus vero Provinciam obtineret, intra sex dies 
vita decessit quarto Kalendarum Octobmim, atque in eodem monasterio se- 
pulturam, ut desideraverat, consecutus est (Scriptores, I, 449). 

410 Ann ales Xantenses, anno 821: Ludewicus imperator dedit filio suo Lot¬ 
hario regi ad coniugium Ermingardam, filiam Hugonis comitis Turoni- 
corum, et hiemps erat valde dura (Scriptores, II, 224). 

je i Agate u Ersteinu, a pošla je i u Rim tražiti moći za samostansku 
crkvu. Moći je našla, a rimski je puk to proslavio. Godine je 849. 
veliki dio mjesta darovala samostanu, a u njega se vjerojatno i povu¬ 
kla, jer je ondje umrla 20. ožujka 851. i tu je njezin grob. 411 Lotar i 
Ermingarda su imali tri sina i pet kćeri. Dvije godine poslije ženine 
smrti, Lotar je iz svoga dvora uzeo dvije priležnice, a s jednom, po 
imenu Doda, imao je sina Karlomana. 412 

Lotar i Trpimir su bili suvremenici. To pokazuju nesumnji¬ 
vi pripovjedni izvori za hrvatsku povijest. 413 To mogu pokazati i 
isprave, ali u njih mnogi sumnjaju. Vjerodostojnost pojedinih di¬ 
jelova isprava ili svih dijelova pojedinih isprava prosuđivana je 
u proučavanju posebnih sadržaja. Sve diplomatičke dijelove svih 
isprava prosudila je Nada Klaić ovako: “Osnovna forma isprave za 
Trpimirovića je privatna, što će reći, da su isprave, bez obzira na 
izdavača, pisane u formi koja odgovara privatnoj notarskoj ispravi 
u susjednoj Italiji i izvan nje.” Na pitanje je li postojala vladarska 
isprava sastavljena po zakonima koji su vrijedili do dvanaestoga 


411 Annales Xantenses, a nn o 851: Eodem anno nobilissima imperatrix nomi- 
ne Irmingard, coniux Lotharii imperatoris, de hac luče migravit (Scrip- 
tores, II, 229). 

412 Annales Bertiniani, anno 853: Lotharius imperator, defuncta ante bienni- 
um Ermengarda christianissima regina, duas šibi ancillas ex villa regia 
copulavit, ex quarum altera, Doda vocabulo, filium genuerat, quem Ka- 
rolomannum voćari iubet (Scriptores, I, 448). 

413 Čitatelja upućujem na skupno djelo nastalo u splitskom Arheološkom 
muzeju kao svojevrsni katalog izložbe Starohrvatski Solin, priređene 
u Muzeju od 2. listopada do 20. studenoga 1992. (Starohrvatski Solin. 
Split, 1992, 1 - 300). Na ovu sam se uputnicu odlučio jer znanstvena jav¬ 
nost premalo koristi ovo djelo, iako je ono u izboru solinskih povijesnih 
izvora opremljeno najsuvremenijom znanstvenom opremom (primjeri¬ 
ce: ima fotografije i hrvatski prijevod svih izvornika). Ovdje ne navodim 
pojedine izvore i stranice na kojima su tiskani, jer čitatelj u tome djelu 
može naći ne samo pisane izvore nego i druge vrste spomenika. 

stoljeća i koju od danas poznatih isprava možemo bez ustručavanja 
svesti na nekadašnji original, odgovara: “Čini mi se da ćemo među 
kraljevskim ispravama teško naći sigurne tragove originala. (...) 
Diplomatičke formule, gotovo isključivo vezane uz pojedine centre 
provenijencije, ukazuju na to da su te isprave sastavljene tek u doba 
kad je notarijat unio u dalmatinski grad nov život na polju kulture 
i pismenosti. Najranije razdoblje kad su spomenuti diplomatički 
falsifikati nastali je druga polovica XII stoljeća.” 414 

Dokaz je istodobnosti Lotarova i Trpimirova vladanja i jedina 
sačuvana Trpimirova isprava. Ona pokazuje osnivanje samostana 
u Rižinicama i darivanje crkve svetoga Jurja na Putalju Splitskoj 
(nad)biskupiji. Poveznica je ove isprave s Lotarom u naznaci vre¬ 
mena po Latarovu vladanju u Italiji: In nomine patris etfilii et spi- 
ritus sancti. Regnante in Italia piisimo Lothario, Francorum rege, 
per indictionem XV sub die 4 nonis martii. Od Ivana Lučića, pr¬ 
voga izdavača isprave, 415 do rasprave Franje Račkoga 416 različito 
je određivana godina nastanka ove isprave. Rački je dokazao mo¬ 
gućnost petnaeste indikcije za vrijeme vladanja Lotara Prvoga kao 
franačkoga kralja samo u godini 852. Danje četvrtih ožujskih nona 
4. ožujka, a te je godine bio drugi petak u korizmi. Zadnju sustav¬ 
nu raspravu o diplomatičkom oblikovanju i povijesnom sadržaju 
darovnice pokazala je Nada Klaić. 417 Ocjena povijesnoga sadržaja 


414 Nada Klaić. Diplomatička analiza isprava iz doba hrvatskih narodnih 
vladara. Historijski zbornik, Zagreb, XIX - XX, 1966 - 1967, 261 - 263 
(tiskano 1968). 

415 Ivan Lučić. De Regno Dalmatiae et Croatiae libri sex. Amsterdam, 1666, 
61-62. 

416 Franjo Rački. Povjestni spomenici južnih Slavenah. Rad Jugoslavenske 
akademije znanosti i umjetnosti, Zagreb, XXVII, 1874, 201 -204. 

417 Nada Klaić. O Trpimirovoj darovnici kao diplomatičkom i historijskom 
dokumentu. Vjesnik za arheologiju i historiju dalmatinsku, Split, LXII, 
1960, 105-154 (tiskano 1967). 

svedena je na tri činjenice: vlasništvo Splitske (nad)biskupije nad 
Tugarima, vlasništvo Splitske (nad)biskupije nad 1 uzanima i Trpi- 
mirovo darovanje crkve svetoga Jurja na Putalju Ninskoj biskupiji. 
Zaključak o Tugarima i o Tuzanima bio je za splitsku Crkvu ne¬ 
povoljan: “A kako, nadalje, Tugari zaista nisu bili posjed splitske 
crkve niti u XIV stoljeću, to se sama od sebe nameće misao daje 
sempiterna donatio - bar što se tiče toga naselja - kasniji umetak 
koji se ima pripisati sastavljaču današnje forme darovnice. (...) L. 
Katić je (...) počeo opis nadbiskupskih Lažana prikazom posjeda 
splitskih benediktinka i njihovim falsifikatima o Pustici u Laža- 
nima. On je doduše prije toga također ustvrdio daje na zapadnoj 
strani Sućurca ležalo selo Krušević i da se ‘u tome selu velik dio 
polja zvao Lažane, kao i danas, a nalazi se u Vlačinama, in Dilato’, 
ali nam nije protumačio u kakvoj je međusobnoj ovisnosti podatak 
o Tuzanima u Trpimirovoj darovnici i na koji se to posjed odnosi. 
I u čitavom njegovom daljem poglavlju o Lažanima opisuje se sa¬ 
mostanski, a ne nadbiskupski posjed. (...) Naime, vrlo je teško vje¬ 
rovati daje istinska tvrdnja darovnice i ona koja se tiče kupljenih 
posjeda u Tuzanima. Ne smije se smetnutni s uma činjenica da su 
se i splitske benediktinke borile falsifikatom za Pusticu u Lažani¬ 
ma.” Nada Klaić je uvjerena u rano postojanje Ninske biskupije i 
u Trpimirovo darovanje crkve svetoga Jurja na Putalju toj biskupi¬ 
ji: “S obzirom na to da u falsifikatima nikada nije sve izmišljeno 
možda su podaci o Tugarima i Lažanima dodani jezgri Trpimirove 
darovnice, to jest Trpimirovoj darovnici putaljskoj crkvici. (...) u 
XVI stoljeću se raspravljalo i o Trpimirovoj darovnici. Time ne 
mislimo kazati daje podatak o crkvici sv. Jurja ušao tako kasno u 
tekst darovnice. Naprotiv, Muncimirova darovnica nameće, čini se, 
zaključak daje Trpimir zaista darovao crkvicu sv. Jurja, ali ne split¬ 
skom nego ninskom biskupu. Manje je vjerojatno da ju je obdario 
i kmetovima odnosno ‘kraljevskim teritorijem’ od Kozjaka do mo¬ 
ra.” Konačna je ocjena Nade Klaić: “Analiza historijskog sadržaja 

dala je, usprkos tome stoje zbog pomanjkanja izvornoga materijala 
nemoguće dublje ući u njenu ocjenu, ipak neke rezultate. Sigurno 
je da historijski sadržaj Trpimirove darovnice u cijelosti nije isti¬ 
nit.” Izazov, ovako postavljen pred buduće proučavatelje, bio je 
zamjetan, ali nitko nije pristupio novom cjelovitom raspravljanju. 
Oba zaključka Nade Klaić o imanjima splitske Crkve, i o Tugarima 
i o Lažanima, bila su bez njezina poznavanja mjesta, pa su ih posve 
opravdano promijenili poznavatelji Poljica i Kaštela. 

Juraj Marušić, samo na osnovi poznavanja mjesta, ali veoma 
uvjerljivo, raspravlja o Tugarima i zaključuje: “u Trpimiravoj da¬ 
rovnici (...) riječ je o širem području na kojem se nalazi zemlja što 
ju je kupila splitska nadbiskupija, a to, opet, može biti samo Osić. 
(...) Podaci iz Reambulacije 1397. godine, koji govore o faktičnom 
posjedu zemalja splitske nadbiskupije u Osiću, imaju veliku težinu 
koja seže u daleku prošlost. (...) Podatak iz Supetarskog kartulara 
koji govori o slobodnim seljacima Naklica nikako ne može biti u 
koliziji s podatkom o Tugarima iz Trpimirove darovnice, jer Nakli- 
ce su uvijek bile samo dio Tugara, te se nikako, ni u kom pogledu, 
ne mogu poistovjetiti s njima kao cjelinom”. 418 Vjeko Omašić istra¬ 
žuje izvore o Kaštelima, jedini točno tumači granicu splitskoga i 
trogirskoga dijela, određuje gdje je Dilatum, i tako može smjestiti 
Lažane: “na strmim padinama Kozjaka, obraslim gustom šumom, 
od davnine (je) prokrčen put koji je povezivao zagorsko područje 
i krajeve na južnoj strani Kozjaka. U najstarijim izvorima javlja se 
od XII do konca XIV stoljeća oblik Lažani, a kasnije je prevladao 
oblik Lažane. Velik prostor ispod najvećeg vrha Kozjaka i danas se 
naziva Laza. Zapadni dio Laza je vjerojatno nazvan Lažani po sta¬ 
novnicima tog kraja koji je oko crkve sv. Mihovila bio od davnine 
naseljen, što dokazuju toponimi Selišća i Doljani, to jest stanovnici 
Dola. Toponim Lažani mogao je odgovarati samo opisanom po- 

418 Juraj Marušić. O poljičkim Tugarima u Trpimirovoj darovnici i Supetar- 
skom kartularu. Crkva u svijetu, Split, IX, 1, 1974, 100-101. 

dručju na strmim padinama Kozjaka.” 419 Oba su me proučavatelja 
svojim smještajem Tugara i Lažana uvjerila u neosnovanost nepri¬ 
znavanja imanja splitske Crkve na tim mjestima u godini 1397., 
a taje godina međaš nepriznavanja Nade Klaić. Ako im je nadbi¬ 
skupija bila vlasnik u četrnaestome stoljeću, zašto im nije mogla 
postati vlasnikom u devetome? Na to pitanje nije nitko odgovorio. 
Zaključak Nade Klaić o ranom postanku Ninske biskupije 420 bio je 
protivan Baradinom zaključku o osnutku te biskupije oko godine 
864. Nada Klaić je tako mogla izvrgnuti i Trpimirovu darovnicu 
splitskoj biskupiji ocjeni o krivotvorenju odnosno promišljanju o 
postojanju usmenog darovanja na koje se ninska Crkva s pravom 
pozivala pred Muncimirom, godine 892. Zabunu Nade Klaić u od¬ 
bacivanju pisma pape Nikole Prvoga ninskom svećenstvu i puku 
uočio je Slavko Kovačić i posve opravdano napisao: “Nada Klaić 
(...) na temelju toga zabacuje najvažniji izvor nesumnjive vrijedno¬ 
sti o osnivanju ninske biskupije. Baradinu tezu o vremenu nastanka 
ninske biskupije N. Klaić pokušava osporiti i nekim drugim, tako¬ 
đer neuvjerljivim, razlozima.” 421 Tako je još jedan oslonac sumnje 
u vjerodostojnost Trpimirove darovnice morao biti zanijekan. 

Istodobnost Lotarova i Trpimirova vladanja pokazuje Lotarova 
slika u Evanđelistaru što gaje on naručio, pa opravdano u znanosti 
ima njegovo ime. 422 Pjesma na početku knjige (list 2r) potvrđuje 

419 Vjeko Omašić. Povijest Kaštela od početka do kraja XVIII stoljeća. 
Split, 1986,56,61. 

420 Nada Klaić. Povijest Hrvata u ranom srednjem vijeku. Zagreb, 1971,232 
-239. 

421 Slavko Kovačić. Slučaj svećenika Ivana poslije neuspjele urote protiv 
kneza Domagoja. Croatica Christiana Periodica, Zagreb, X, 17, 1986, 
40, bilješka 1. 

422 Pariš, Bibliotheque nationale de France, rukopis Lat. 266; ima 221 list vi¬ 
sine 320 i širine 250 milimetara; dijelovi su pisani zlatom. Sve sam pro¬ 
vjerio po fotografijama čitavoga rukopisa. Čitatelja upućujem na djelo: 
Jean Porcher. Les manuscrits a peintures en France du VII e au XII e siecle. 

naručitelja, vrijeme i okolnosti narudžbe, obdareni benediktinski 
samostan i voditelja radionice koja je djelo ostvarila. 423 Naručitelj 
je Lotar: Hlotharium, qui nunc fultus pietate tua alma \ Indupera- 
tor habetur rex Augustus in orbe, | Dextera celsa tua exaltet, de- 
fendat et ornet, \ Imperium utteneat, dilatet,firmet, adunet. Pjesma 
slavi i njegovu ženu, pa je to i naznaka ostvarenja ovoga djela još 
za njezina života: Pro veneranda et coniuge necnon prole preca- 
tur. Vrijeme je narudžbe određeno poslije mira koji je sklopljen u 
siječnju 849., a mjesto je susreta vladara bio Peronne: Utatur bene 
pače fruens et prosperitate \ Ac valeat, vigeat, vivat per secula fe- 
lix. Knjiga je darovana samostanu svetoga Martina u Toursu: Hoc 
decus almificum ecclesiae providit ut esset, \ Presulis atque beati 
Martini veneratu \ hunc pulchreque gregem librum intra scribere 
iussit | Ipsius omare auro et picturis venerande \ Ut notum faciat 
quantum pollet locus ille. Voditelj poslova je Sigilaus: Sed Sigilaus 
parens iussis regis studiose | Hoc euangelium illic totum scribere 
iussit. Knjiga je godine 1367. prenesena u benediktinski samostan 
svetoga Klementa u Metzu, a od početka je šesnaestoga stoljeća u 
kraljevskoj knjižnici u Bloisu. 424 

U knjizi je, na listu lv, naslikan Lotar na prijestolju. Polazište 
je mojih zaključaka o slici podatak o naručitelju, radionici u kojoj 
je knjiga nastala i o vremenu pisanja i slikanja. Temeljni je zaklju¬ 
čak istodobnost narudžbe, careve nazočnosti u Toursu i Sigilauso- 
va gledanja vladara. Slikar, koji nije morao biti Sigilaus, očito je 


Pariš, 1954, 21, broj 33. Djelo je nastalo za izložbu koju je Bibliotheque 
nationale (tadašnji naziv) priredila od lipnja do rujna 1954. 

423 Izdanje: Emst Diimmler (priredio). Poetae Latini aevi Carolini, II. Berlin, 
1884, 670 — 671, broj XXV ( Monumenta Germaniae Historica, Poetae 
Latini medii aevi, II); iako su ova izdanja veoma točna, ipak je u drugom 
retku pjesme netočno pročitana ili tiskana jedna riječ, a nije popravljena. 

424 Na koncu knjige, list 22lr, uz pečat s natpisom Bibliothecae Regiae, 
onodobnim je rukopisom napisano: De camera compotorum Blesis. 

bio vješt u slikanju, pa mu je bilo dostatno jedno gledanje vlada¬ 
ra. Možda kao samostanski, a ne dvorski slikar, nije smio gledati 
vladara na prijestolju više puta. Mogao je brzo nacrtati pripremnu 
sliku i njome se poslužiti ne samo za ovu knjigu, nego i za druga 
djela koja nisu sačuvana ili nisu još prepoznata. Tako je moguće 
pretpostaviti i postojanje slične Lotarove slike koju je lako bilo 
prenositi i pokazivati kao uzorak za druge vladarske slike. Daka¬ 
ko, ovo su samo znanstvena domišljanja, bez potvrde u onodobnim 
izvorima, ali samo takva domišljanja, uz putujuće umjetnike, mogu 
protumačiti međusobne utjecaje i povezanosti umjetnina. Ovo isti¬ 
čem, jer mi je nakana usporediti ovu sliku s kraljevskim reljefom, 
ali samo u ikonografskom sadržaju pojedinih likova. Neporeciva 
razlika ostaje najprije u vrsti umjetnina: Lotarovu je sliku lakše 
ostvariti, Trpimirov je kip teže. Potom razlika ostaje i u vrsnoći 
umjetnika: Lotar je našao samostanskoga slikara izuzetnih sposob¬ 
nosti likovnoga oblikovanja, Trpimir je našao kiparsku radionicu, 
možda čak i samostansku, ali je kipar znao savladati narudžbu tek 
svojim početnim znanjem u likovnome oblikovanju. Ove razlike 
nisu prepreka istodobnome nastajanju obiju umjetnina, nego su sa¬ 
mo dokaz različitosti likovnoga života u mjestima svoga nastanka i 
ne umanjuju mogućnost međusobnoga utjecaja, jer je netko mogao 
imati Lotarovu sliku i pokazati je Trpimirovu kiparu. 

Lotar sjedi na prijestolju, 425 a ono je naslikano u vanjskom pro¬ 
storu koji je u obliku tri niza brežuljaka, poredanih jedan iznad 
drugoga, na lijevoj i desnoj strani slike (kako je vidi gledatelj). 
Prijestolje je oblikovano poput nekoga klesanoga ili izrezbarenoga 
komada namještaja od dva odvojena dijela: polukružnoga zaslona 
i četvrtaste stolice. Zaslon ima podnicu isturenu izvan ukrašenih 

425 Sve sam opise ikonografskoga sadržaja sastavio po vlastitom viđenju i 
zaključivanju, a nisam se upuštao u pokazivanje sličnosti s nekim dru¬ 
gim likovnim djelima, niti sam tražio uporišta u opisima drugih prouča¬ 
vatelja. 

rubova koji su zakrenuti prema unutra, a unutar podnice je povi¬ 
šenje u obliku jedne stube na kojoj je smješteno prijestolje i na 
kojoj vladar oslanja obje noge. Zaslon omogućuje pogled na čitav 
prednji dio vladareva tijela, ali zaklanja donje dijelove tijela dvo¬ 
jice dužnosnika iza zaslona. Vladar sjedi na prijestolju pomaknut 
svojom lijevom stranom do zaslona, pa se tako na lijevoj strani sli¬ 
ke (na vladarevoj desnoj strani) vidi dio sjedala, a donji dio stolice, 
postolje, vidljivo je s obje strane vladarevih nogu. Zaslon je viši 
od čitavoga lika kada on sjedi, ali je niži od dužnosnika koji stoje, 
jer su ostala vidljiva njihova ramena i glave, a lijeva ruka onoga 
lijevoga (na vladarevoj desnoj strani) može dohvatiti gornji rub za¬ 
slona. S toga ruba, pa sve do podnice, visi zavjesa koja gore ima 
naglašen obrub i kopče za vješanje, a ovješena je o rub na čitavoj 
površini zaslona. Upravo ta zavjesa, koja se provlači između za¬ 
slona i stolice, potvrđuje odvojenost tih dvaju dijelova prijestolja. 
Vladar sjedi na debelom okruglom jastuku sa zadebljanjem u obli¬ 
ku kugle na užim dijelovima, jer je takvo zadebljanje vidljivo na 
vladarevoj desnoj strani kojom je on ostavio vidljivim dio sjedala i 
jastuka. On na stolici sjedi okrenut svojom desnom stranom prema 
vani, pa je čitavo tijelo ukošeno u odnosu na stolicu izravnanu sa 
zaslonom. Takav vladarev pokret tijela čini vidljivom čitavu desnu 
ruku koju plašt ne pokriva, nego se ispod njega vidi dio ruha koji 
bi mogao biti tunika s dugim rukavima (vidljiv je i rub lijevoga 
rukava), a u boji je svjetliji od plašta. Vladar je plaštem zaogrnut 
od ramena do gležnjeva, ali su rubovi plašta spojeni samo na gor¬ 
njem dijelu. Velika kopča s vrpcom dopušta okretanje plašta, pa ga 
je vladar okrenuo desnim dijelom (desno je u odnosu na vladara) 
preko obje noge. Tako je vidljiv donji rub plašta iza lijeve noge, a 
lijevi dio plašta pokriva lijevu stranu tijela i lijevu ruku do dlana. 
To omogućuje vladaru držanje visokoga i tankoga žezla, oslonjena 
na podnicu zaslona. Drži ga visoko podignutom desnom rukom, 
jer je obuhvatio kuglu na vrhu žezla. Ljevicom, koja proviruje iz 

plašta, vladar samo pozdravlja prstima, s nešto uzdignutijim kaži¬ 
prstom, savinutima u smjeru onoga koji je pred njim. Vladar ima 
veoma kratku bradu i tanke brkove. Na glavi, s kratkom kosom, 
nosi krunu. Ona kao da se nije okrenula zajedno s glavom, jer je 
naslikana u ravnini sa stolicom. To je vjerojatno nastalo iz želje 
pokazati čitavu prednju stranu krune, jer da je pokazana zakrenu- 
ta kao glava, ostala bi nenaslikana njezina lijeva strana. Kruna je 
veoma jednostavna: na obruču ukrašenom s vanjske i s unutarnje 
strane, po sredini lijevoga i desnoga dijela, štavljenje na njegovoj 
vanjskoj strani po jedan ukras u obliku deblje vitice koja ima prema 
vani zaobljen gornji i donji vrh. Taj ukras na kruni vjerojatno je u 
razini dijela glave iznad ušiju, ali on strši u prostor i nije blizu ušiju. 
Na sredini stražnjega dijela obruča, iznad njegova gornjega ruba, 
vidljiv je znak koji bi, po svome vidljivom gornjem dijelu, mogao 
biti u obliku heraldičkoga ljiljana. Vladareve su noge obuvene u 
visoku obuću od potplata i prepletenoga remenja, a ispod njega su 
vidljive noge. 

Iza prijestolja stoje dva dužnosnika. Ruho im je istoga kroja, 
a onaj s vladareve desne strane ima plašt svjetlije boje. Plašt im je 
na desnome ramenu zakopčan kopčom, jednostavnijom od vlada¬ 
reve. Ispod plašta nose tuniku s rukavima, jer se ona vidi na ruci 
desnoga. Imaju veoma kratku bradu, tanke brkove i kratku kosu. 
Na glavi nose kacigu, a obje su istoga oblika: desna i lijeva strana 
oboda imaju šiljast završetak, na prednjoj je strani on visoko uzdi¬ 
gnut i spaja se s prečkom koja pokrivalo (vjerojatno od kože, jer 
je u drugoj boji) dijeli na dva dijela i na vrhu ima ukras u obliku 
uzdignutoga krila. Dužnosnici su okrenuti prema vladaru: desni na 
svoju lijevu stranu, a lijevi na svoju desnu. Od desnoga je vidljivo 
zapešće desne ruke kojom drži mač. On to čini na neobičan način: 
svim je prstima obuhvatio ukrašene korice ispod štitnika, a zapešće 
mu je ovijeno vrpcom koja ima okov na oba kraja, a uz ruku ima 
ukrašenu kopču koja zateže vrpcu uz ruku i omogućuje omatanje 

oko korica mača. Dužnosnik drži mač unutar zaslona, između za¬ 
vjese i vladareve desne ruke. Lijevom rukom drži gornji rub za¬ 
slona. Dužnosnik je na vladarevoj lijevoj strani tako okrenut daje 
njegova lijeva strana, čitava pokrivena plaštem, vidljiva do ispod 
pojasa, do lijeve ruke koju je oslonio na gornji rub štita ispred sebe. 
Visoko dignutom desnom rukom drži koplje ispod njegova šiljka. 
On drži iza zaslona koplje i štit, ukrašen okovima na rubu i šiljkom 
na sredini. Po mjestu uz prijestolje, ovo su dvorski dužnosnici. 

Karlo je prvorođeni sin cara Ljudevita i njegove druge žene 
Judite. 426 Rođen je 13. lipnja 823. u Frankfurtu na Majni (u no¬ 
voj palači, a u njoj je njegov otac te godine prezimio). 427 Car je 
u Wormsu, u kolovozu 829., za svoga sina stvorio vojvodinu od 
alemanske, retske, alzaške i dijela burgundske zemlje i dao mu je 
na upravljanje. To je izazvalo ratovanje s polubratom Lotarom (u 
ožujku 830.). U rujnu 832. otac je postavio Karla za kralja Akvi- 
tanije, a poslije je, 15. ožujka 834., vratio tu zemlju sinu Pipinu, 
Lotarovu bratu. Car je do svoje smrti, 20. lipnja 840., davao Karlu 
na upravljanje razne druge zemlje, posljednji put u Wormsu, 28. 
svibnja 839. Poslije očeve smrti i ratova s braćom, Lotar ugovorom 
u Verdunu, 11. kolovoza 843., daje Karlu na upravu, kao kralju, Za¬ 
padnu Franačku. Nedugo prije toga, još za rata, 14. prosinca 842., 
Karlo u palači u Quierzyju ženi Ermentrudu. 428 To je početak vre- 


426 Vita Hludowici Imperatoris: ubi etKarolo filio suo, qui erat ex Iudith au¬ 
gusta natus (Scriptores, II, 591, stavak 34). 

427 Annales Sancti Benigni Divionensis (pisani u Dijonu prije godine 957.), 
anno 824 (točno je 823., jer je opisano Lotarovo krunjenje u Rimu, a ono 
je bilo 823.): Natus est Karolus.filius Ludowici, in Franconofurt Idus Iun. 
In quo palatio novo illo anno impereator hiemavit (Scriptores, V, 39). 

428 Ann ales Bertiniani, anno 842: Carolus Carisiacumpalatium veniens, Er- 
mendrud, neptem Adalardi comitis, laorem ducit (Scriptores, I, 439). U 
drugom je ljetopisu naznačen i nadnevak vjenčanja: Accepit quidem Ka- 
rolus, utipraefatum est, in coniugio Hirmentrudem (...) Nuptiis quidem 

mena kada je mogla biti naručena knjiga s Karlovom slikom. Papa 
Ivan Osmi u Rimu, na Božić 875., kruni Karla carskom krunom. 
U Paviji, u veljači 876., postaje zaštitnikom Italije, a to je vlast 
izjednačena s kraljevskom. Karlo je umro 6. listopada 877., mjesto 
nije sigurno zajamčeno, 429 a mogao je biti ili Avrieux ili Brides-les- 
Bains, oba u Savoji. Prva je Karlova žena Ermentruda rođena 27. 
rujna 830., godine 867. Karlo se odijelio od nje, a 6. listopada 869. 
umrla je u Saint-Denisu i tu joj je grob. 430 Karlo je 9. listopada 869. 
u palači u Douzyju uzeo priležnicu Rihildu, a u Aachenu, gdje je 
došao slaviti Božić, 12. siječnja 870. ju je oženio. 431 S dvije žene 
imao je osam sinova i šest kćeri. 

Istodobnost Karlova i Trpimirova vladanja pokazuje Karlova 
slika u Psaltiru što gaje on naručio, pa opravdano u znanosti ima 
njegovo ime. 432 Natpis na početku knjige (list 3v) potvrđuje naruči¬ 
telja, a riječi na svršetku rukopisa: Hic calamus facto Liuthardifine 
quievit (list 172v) potvrđuju voditelja izrade knjige. Proučavatelji 

19. Kal. Ianuarii expletis (Scriptores, I, 671 - 672). U Quierzyju, godine 
853., Gotšalk je bio osuđen na crkvenom saboru. 

429 Annales Sancti Benigni Divionensis, anno 877: Prici. Non. Octob. obiit 
Karolus imperator (Scriptores, V, 39). 

430 Annales Bertiniani, anno 869: obisse Hyrmentrudem morem suam 2. 
Nonas Octobris in monasterio Sancti Dyonisii, ubi et sepulta est (Scrip¬ 
tores, V, 107). 

431 Annales Bertiniani, anno 869 et 870: Karolus in villa Duciaco 7. klus 
Octobris (...) Richildem mox šibi adducifecit et in concubinam fecit (...) 
Ideque Aquis veniens (...) Et in die festivitatis septuagesimaepredictam 
concubinam suam Richildem desponsatam atque dotatam in coniuge 
sumpsit (Scriptores, V, 107 - 108). 

432 Pariš, Bibliotheque nationale de France, rukopis Lat. 1152; ima 173 lista 
visine 240 i širine 195 milimetara; dijelovi su pisani zlatom na purpuru. 
Sve sam provjerio po fotografijama čitavoga rukopisa. Čitatelja upuću¬ 
jem na djelo: Jean Porcher, Les manuscrits apeintures en France du VIP 
au XII e siecle. Pariš, 1954, 27, broj 52. 

smještaju tu slikarsku radionicu u benediktinski samostan sveto¬ 
ga Petra u Corbieu. Vrijeme je izrade knjige određeno Karlovom 
ženom Ermentrudom, poslije 14. prosinca 842. i prije 6. listopada 
869., jer je ona nabrojena, zajedno s naručiteljem, u molitvenim 
zazivima svetaca, kao živa osoba za koju se moli: ut mihi Karolo 
a te regi coronato vitam et prosperitatem atque victoriam dones 
(vjernici mole: “Tebe molimo, usliši nas”; list 171v); utHirmindru- 
dim conjugem nostram conservare digneris (vjernici mole: “Tebe 
molimo, usliši nas”; list 172r). Knjigu je imao Jean-Baptiste Col- 
bert kada ju je, godine 1674., darovao Kaptolu u Metzu. Izuzetno 
je bogato ispunjena zlatom i purpurom, pa je tako slična onoj knjizi 
koju je kralj Zvonimir darovao Papi. 433 

U knjizi je, na listu 3v, naslikan Karlo na prijestolju, u praznom 
zatvorenom prostoru, jer oko prijestolja nema ni likova ni ukrasa, 
nego je samo bojadisan dio zida iza prijestolja, onoliko koliko je 
visok naslon prijestolja. Prijestolje je smješteno u jedan dio pro¬ 
stora koji je graditeljski oblikovan. Ima šiljast svod ravnih strani¬ 
ca, drže ga dva ukrašena stupa s kapitelima, a prednja mu strana 
ima vijenac s lišćem. S vijenca visi zavjesa u dva dijela, a svaki 
je omotan oko stupa na svojoj strani. Na sredini svoda je naslikan 
oblak iz kojega se okomito dolje pruža zlatni dlan s raširenim pal¬ 
cem, okrenut svojom vanjskom stranom (moguće ju je odrediti po 
rubu rukava na vrhu dlana) onom koji gleda sliku. Prijestolje ima 
sve četvrtaste i ravne dijelove: sjedalo, postolje i naslon, a iznad 
poda prostora u kojem je smješteno ima jednu stubu. Iako je ona 
dovoljno prostrana za vladareve noge, ispod njih je umetnuto po¬ 
kretno podnožje koje strši ispred te stube i posebno je ukrašeno. 
Vladar sjedi neznatno pomaknut na svoju lijevu stranu. Na debe¬ 
lom je okruglom i ukrašenom jastuku koji ima ravne uže dijelove, 
po čemu je različit od Lotarova jastuka. Zaogrnut je plaštem od 

433 Milan Ivanišević. Evanđelistar je pisan, a ne okovan srebrom. Solinska 
kronika, Solin, I, 3, 15. studenoga 1994., 14 (Kultura). 

ramena do obuće, pa mu nisu naslikane noge, nego samo ukrašena 
obuća. Velika kopča s tri heraldička nojeva pera dopušta okretanje 
plašta, pa ga je vladar okrenuo na desnu stranu. Zato je do pojasa 
vidljiva ukrašena tunika dugih rukava, a donji dio plašta pokriva 
obje noge i lijevu ruku do dlana. Desnom rukom drži kratko žezlo, 
ukošeno na desnu stranu. Pokret ruke je do visine prsiju, pa je žezlo 
izravnato s krunom. Na vrhu ima heraldički ljiljan, a ispod njega 
je kugla između dviju malih ravnih ploča. Lijevom rukom drži na 
lijevom koljenu veoma veliku kuglu. Na joj je grčko slovo omega 
i križ koji kao daje svojim dnom usađen u sredinu slova. Slovo je 
slikano kao da je na izvornoj kruni bilo u obliku reljefa. Vladar ima 
lice bez brade i brkova, a izvan krune se vidi kratka kosa. Na glavi 
nosi krunu. Ona je veoma jednostavna: na vrh ukrašenoga obruča 
(vidljiva je samo vanjska strana) stavljena su, vjerojatno na stra¬ 
žnju stranu, u jednakim razmacima tri puta po tri heraldička nojeva 
pera. Iznad kraljeve slike je natpis u njegovu slavu. Karlo je opisan 
kao onaj koji sjedi okrunjen, nalik na Jošiju, izraelskoga kralja, a 
jednak Teodoziju, rimskom caru: Cum sedeat Karolus magno coro- 
natus honori \ Est Iosiae similis • Parque Theodosio. 434 

Ovo moje proučavanje polazi od pretpostavke daje na reljefu 
u splitskoj Krstionici 435 Trpimirova slika. Vladar sjedi na prijesto¬ 
lju. Prostor oko njega postoji, on je naznačen različitim dubinama 
reljefa, ali nema neku pojedinost koja bi potvrdila je li vanjski ili 
unutarnji. Prijestolje je oblikovano kao jedan komad namještaja. 


434 Natpis, po mjestu iznad vladareve slike, sliči oštećenom i (vjerojatno) 
zauvijek izgubljenom natpisu iznad kraljevskoga reljefa. 

435 Mramorna je ploča visoka 104 centimetra, široka 63 centimetra i debe¬ 
la 18 centimetara (Igor Fisković. Reljef kralja Petra Krešimira IV. Split, 
2002, 54 [Muzej hrvatskih arheoloških spomenika, Katalozi i monogra¬ 
fije, 14]). Postojao je fotogrametrijski nacrt u Zavodu za zaštitu spome¬ 
nika kulture u Splitu, odljev i kalup u Muzeju hrvatskih arheoloških spo¬ 
menika; nisam provjeravao gdje su sada. 

Ima sjedalo, postolje i podnicu. Sjedalo ima uzdignuti lijevi i desni 
rub i svaki ima vrh u obliku pužnice okrenute unutra. Sjedalo ne¬ 
znatno strši ispred postolja, pa je taj ravni dio ukrašen, ali različito 
od postolja i podnice. Postolje je šire gore, a uže na dnu, pa su mu 
uži rubovi zakošeni prema unutra. Podnica najviše strši u prostoru 
i ona je dovoljno prostrana za vladareve noge, jer od vrha njegove 
obuće do ruba podnice ima još mjesta. Vladar sjedi na sredini sje¬ 
dala. Urezi na sjedalu, na površini koja je vidljiva između vlada¬ 
reva tijela i ruba sjedala, možda mogu potvrditi postojanje jastuka, 
jer je te ureze moguće protumačiti kao nabore tkanine, onakve ka¬ 
kve ima svaka naznačena tkanina. Drukčija bi pretpostavka o tim 
urezima mogla biti protumačena kao ukras na toj površini sjedala, 
a to je manje vjerojatno, jer je površina povezana s tijelom, pa bi 
sjedenje bilo otežano. Vladarevo je ruho tunika bez rukava i kratki 
plašt. Tunika seže do sredine potkoljenica, a donji su dijelovi nogu 
u visokoj obući. Plašt je uzak, jer pokriva samo ramena i kratak dio 
ruke, a dugačak je do pojasa. Po oblikovanju bi bilo moguće pomi¬ 
sliti kako je to široka traka tkanine, prebačena oko ramena i vrata, 
s desne na lijevu stranu, koja visoko pokriva vrat i na sve strane 
stvara izrazite nabore (otraga je mogla biti povezana kopčom koja 
bi priječila pomicanje po leđima). Postojanje ruha od slično slože¬ 
ne tkanine potvrđuje toga. Obuća ima dva dijela: onaj na stopalu 
vjerojatno ima potplat, a gornji mu je dio gladak do gležnja, dok je 
gornji dio obuće, na potkoljenicama, izrađen od vodoravno poreda¬ 
noga remenja, koje nema razmaka između redova. Vladar desnom 
rukom drži križ, a lijevom rukom dosta veliku kuglu. Križ je ukra¬ 
šen, patibulum mu je dugačak, antena je kratka, a vladar ga drži za 
samo dno. Površina kugle je oštećena, pa nije moguće znati je li 
bila ukrašena. Vladar je digao ruke do visine ramena. Vladar ima 
široku bradu i brkove, a na kratkoj kosi nosi krunu. Oblik joj nije 
jednostavan, a moguće je opisati samo prednji dio. Obruč je ukra¬ 
šen na čitavoj površini i visok je. Njegov prednji dio prati oblik lica 

od donjega dijela očiju do tjemena, ali ostavlja slobodne uši. To bi 
pretpostavilo postojanje zaobljenja ruba iza ušiju, ali tu pojedinost 
nije bilo moguće drukčije isklesati. Ispod donjega dijela ušiju, za¬ 
vršetak je obruča svinut prema vani. Iznad gornjega obruba obruča, 
koji je ravan, naglašen i vidljiv po čitavoj duljini, postavljeni su 
križevi. To što je ispod njih vidljiv obruč, možda potvrđuje kako 
je pokazana stražnja strana krune ili kako su križevi učvršćeni na 
unutarnju stranu obruča. Tri su križa, imaju skoro iste krakove, po¬ 
redani su u jednakim međusobnim razmacima, a desni i lijevi su na 
svome rubu krune. 

Desno od vladara, a lijevo kako vidi gledatelj reljefa, u prosto¬ 
ru stoji dužnosnik. On je, kao i vladar, okrenut sučelice gledatelju 
svojim prednjim dijelom tijela, do sredine potkoljenica. Noge, koje 
su ostale nepokrivene ruhom, okrenute su u smjeru vladara: lije¬ 
va je na višoj, a desna na nižoj visini od donjega ruba reljefa, što 
označuje hodanje. To pokazuje stvarni dužnosnikov pokret: on je 
bio licem okrenut vladaru i nosio mu je nešto u rukama. Kipar nije 
znao pokazati taj pokret i ono što ruke nose, pa je tako morao veći 
dio dužnosnikova tijela pokazati sučelice, a samo je nogama nazna¬ 
čio pokret. 436 Dužnosnik ima tuniku s dugim rukavima i izrezom 
oko vrata u obliku donjega dijela grčkoga slova delta. Donji je rub 
tunike ukrašen, a dužnosnik ju je opasao ukrašenim pojasom s kop¬ 
čom u sredini. Obuća mu je izrađena kao ona vladareva. Gologlav 
je, brada i brkovi su mu nešto uži nego vladarevi, a kosa je jednako 
kratka. Obje su mu ruke pokazane u pokretu držanja nekoga pred¬ 
meta uz prsi. Predmet je bio ukošen prema gore, s lijeve na desnu 
dužnosnikovu stranu, jer su prsti u različitim visinama. U nekoj 
drugoj uporabi reljefa, poslije one izvorne, oblik je predmeta, obli¬ 
kovana između razmaknutih ruku, bio uništen u skoro čitavoj svo- 

436 Na takav je način pokazano jahanje svetoga Jurja na reljefu koji je sada 
u Žrnovnici. Čitatelja upućujem na svoje bilješke u knjizi: Ivan Mužić. 
Hrvatska povijest devetoga stoljeća. Split, 2011, 273 - 274, 278 - 280. 

joj reljefnoj visini i na skoro svim rubovima. Ovdje se ne upuštam 
u nagađanje o predmetu, jer čitatelj u ovoj knjizi to može naći u 
drugim njezinim dijelovima. Za moje poimanje vladarskoga relje¬ 
fa, točan sadržaj predmeta nije važan, jer ne mijenja moj zaključak 
o ikonografskom sadržaju reljefa: krunjenju hrvatskoga vladara. 

Uz donji je rub reljefa isklesan lik koji po svom pokretu prema 
vladaru može biti samo poklonik. Tijelo mu je pokazano u čitavoj 
duljini (koja je u stvarnosti visina) desnoga boka. To je stvarni po¬ 
kret poklonika, a kipar ga je mogao tako oblikovati, jer je pokret 
omogućio pokazivanje svih dijelova tijela, pa niti jedan nije morao 
biti izokrenut. Dlanovi s uzdignutim palcima nisu pokazani sklo¬ 
pljeni (poklonik ne puze prema vladaru, jer bi tada i jedna noga 
bila pomaknuta naprijed), jer su tako oba mogla ostati vidljiva i 
prepoznatljiva, a poklonik nije u stvarnom pokretu ništa nosio u 
rukama. Odjeven je u tuniku koja je jednako krojena, na dnu ukra¬ 
šena i po sredini visine opasana kao ona dužnosnikova (ne vidimo 
njezin prednji izrez oko vrata, a stražnji je izrez po obliku vrata). 
Ona je dulja od one dužnosnikove, jer pokriva noge do gležanja, pa 
ostavlja vidljivim samo donje dijelove obuće. Pokazana je stražnja 
strana tunike sa svim naborima koje stvara pokret. Po sredini, ispod 
vrata, jedan je dio tkanine ravan, bez nabora, ima istaknut obris ko¬ 
ji ga razlikuje od okolnih nabora, seže do opasanoga dijela tunike, 
a smjer mu pokazuje ukošenost od gore prema dolje, od desnoga 
do lijevoga dijela leđa. Takav oblik, iako ima zaobljen desni i lijevi 
rub, dopušta u njemu prepoznati komad tkanine u obliku čvrste 
trake, odvojen od tunike, a to bi mogao biti palij, posebno ako je 
na njegovoj površini ostao trag uklesanoga križa. Poklonikovo lice 
ima dugačku bradu i kosu koja je možda dulja od one na drugim 
dvjema glavama, gologlav je i nema brkova. 

Čitatelj će vjerojatno zaželjeti međusobno usporediti opisane 
dvije slike i jedan kip, pa sam odlučio sastaviti popis pojmova u 
obliku križaljke koja će olakšati tu usporedbu. 

UMJESTO POGOVORA 





Ivan Mužić i “gotska teorija” 


Dvostoljetno razdoblje u povijesti Hrvata, koje je prethodilo 
integraciji kasnoantičkih pokrajina Dalmacije i Panonije u franački 
imperijalni sustav (Pax Francica) oko 800. godine, karakterizira se 
skrajnjom oskudicom informacija, koje se mogu izvlačiti iz suvre¬ 
menih izvora. U vezi s time pojam “tamno doba”, koji je već davno 
usvojen u hrvatskoj historiografiji u odnosu na VII. i VIII. stoljeće, 
ima donekle dvojstven smisao. S jedne strane ovaj pojam dobro 
odražava nestabilnost i neodređenost socijalnih i kulturnih djelo¬ 
vanja, što je karakteristično za doba koje je započelo na zapadu 
Balkana s kolapsom rimsko-bizantskih upravnih struktura. S dru¬ 
ge pak strane, uporaba toga pojma nagovještava nedostatnu razinu 
znanstvenih spoznaja o tom razdoblju, što je objektivno uvjetovano 
već spomenutim stanjem izvorne građe. U tom smislu nova knjiga 
Ivana Mužića, posvećena kronologiji hrvatskih vladara od VI. do 
IX. stoljeća, zaslužuje pozornost već stoga jer se radi o novom po¬ 
kušaju razjašnjenja socijalno-političke situacije, koja je vladala u 
Dalmaciji u najtamnije doba njezine povijesti. 

Međutim, već sam naziv Mužićeve knjige, koji podrazumijeva 
mogućnost rekonstrukcije političke povijesti dalmatinskog zaleđa u 
razdoblju koje je prethodilo pojavi Franaka na tom području, može 
izazvati različite reakcije kod čitatelja, koji su naviknuti na onu sli¬ 
ku hrvatskog srednjovjekovlja koja se obično prikazuje u djelima 
suvremenog historiografskog “mainstream”-a. U tim djelima kao 
prvi povijesno osvjedočeni hrvatski vladar obično se tretira Borna, 
koji je figurirao u franačkim izvorima kao “dux Dalmacije i Libur- 
nije”, a u rijetkim slučajevima njegov pretpostavljeni prethodnik 
Višeslav, čije je ime uklesano na krstionici iz početka IX. stoljeća, 
za koju se pretpostavlja da potječe iz Nina, a u još rjeđim slučajevi- 

ma netko od polulegendarnih hrvatskih vođa, tobožnjih suvremeni¬ 
ka bizantskog cara Heraklija I. (610.-641.), čija se imena spominju 
u djelu bizantskog cara Konstantina Porfirogeneta O upravljanju 
carstvom iz sredine X. stoljeća. Međutim, čitatelja, koji je upoznat 
s dosadašnjim Mužićevim radovima, posebice onima koji su bili 
posebno posvećeni analizi “Hrvatske kronike”, naziv nove Muži- 
ćeve knjige teško da će iznenaditi. Autor, na izvješćima hrvatske 
redakcije toga srednjovjekovnoga narativnog spisa, koja je prema 
njegovu mišljenju najraniji prvobitni dio djela poznatoga u histori¬ 
ografiji pod nazivom Ljetopis popa Dukljanina ili Barski rodoslov, 
utemeljuje kronologiju vladara od VI. do kraja VIII. stoljeća. 

Likovi “kraljeva” u zaleđu Dalmacije tijekom VI., VII. i VIII. 
stoljeća čija su djelovanja vrlo podrobno opisana u tome važno¬ 
me spomeniku srednjovjekovne hrvatske historiografije, u suvre¬ 
menim istraživanjima ranoga srednjeg vijeka kod Hrvata, obično 
se mukom zaobilaze. Većina dosadašnjih proučavatelja smatra ih 
plodom literarne “gotomanije” ili ih povezuje s političkim i vjer¬ 
skim potrebama vremena kada je vrelo sastavljano. U posljednje se 
vrijeme naglasak stavlja i na odraz, u ljetopisnom tekstu, etničkog 
diskursa romanskog stanovništva primorskih gradova Dalmacije u 
odnosu na susjedne barbarske elite: zavladavši dalmatinskim zale¬ 
đem, Hrvati su naslijedili u očima dalmatinskih Romana osnovna 
obilježja Gota u svojstvu markera identiteta. 

U tom smislu, Mužićeva knjiga koja vraća hrvatskoj povijesti 
imena vladara poput Stroila, Silimira ili Bladina, objektivno nas upu¬ 
ćuje na onu sliku rane povijesti Hrvata, koja je bila prisutna u histo¬ 
riografiji XVII.-XVIII. stoljeća. Kao što je poznato, izdanje knjige 
Maura Orbinija Kraljevstvo Slavena (1601.) učinilo je Ljetopis popa 
Dukljanina dostupnim širokom krugu europskih intelektualaca, a 
također je aktualiziralo u hrvatskom povijesnom diskursu gotsku 
temu, a posebno imena kraljeva iz Stroilove dinastije. Zbog toga, ova 
su se imena tijekom više od dva stoljeća slobodno mogla pronaći u 

svim onim radovima kojima je bio cilj da se prikaže srednjovjekovna 
hrvatska povijest. To je rezultiralo da se u hrvatskoj historiografiji 
oblikovalo shvaćanje povijesnog razvoja Hrvata u ranom srednjem 
vijeku, koje je izgledalo kao dovoljno koherentna slika nastanka hr¬ 
vatske države. Možda gaje najbolje izrazio Daniele Farlati govoreći 
o gotskoj dinastiji i slavenskim podanicima kao dvjema temeljnim 
komponentama u stvaranju srednjovjekovnoga hrvatskog kraljev¬ 
stva. Međutim, suvremenom čitatelju prešla je već u naviku druga¬ 
čija shema hrvatske povijesti, koja je uglavnom utemeljena na izvje¬ 
šćima iz djela Konstantina Porfirogeneta O upravljanju carstvom. 
Ona se nametnula u historiografiji otprilike sredinom XIX. stoljeća 
kada su povijest Hrvata počeli datirati ili dolaskom glavnine Slavena 
u Dalmaciju oko 600. godine ili nedugo poslije kada je, po mišljenju 
nekih povjesničara, došlo i do odvojene seobe Hrvata na Balkan. Na¬ 
posljetku, posljednjih godina, budući daje došlo do pojačanja kritič¬ 
nog stava prema izvješćima cara Konstantina Porfirogeneta, svjedoci 
smo novoga preispitivanja kronologije srednjovjekovne hrvatske po¬ 
vijesti, kada se stvaranje hrvatske političke organizacije u Dalmaciji 
sve češće usmjerava na razdoblje oko 800. godine, tj. na vrijeme 
franačke ekspanzije. 

Naravno, da bi u doba postmodeme, bilo naivno misliti da su 
nabrojeni oštri zaokreti u tumačenju nastajanja hrvatske države bili 
uvjetovani isključivo akumulacijom znanja i usavršavanjem znan¬ 
stvene metodologije. U posljednje vrijeme mnogo se pisalo o tome, 
da niti najobjektivniji povjesničar ne može proučavati prošlost 
izvan onih diskursa koji mu strukturiraju percepciju sadašnjice, a 
koji su uvjetovani konkretnim socijalnim iskustvom. Uzimajući u 
obzir danu okolnost koju pri proučavanju ranije hrvatske prošlosti 
ne možemo zanemariti barem zbog toga, da svi bez iznimaka, in- 
terpretacijski modeli za objašnjenje nastanka hrvatske državnosti, 
imaju svoje slabe točke, treba se bez predrasuda i s više pažnje od¬ 
nositi prema stajalištima “revizionista”. U svakom slučaju, s obzi- 

rom na bogato postmodernističko iskustvo kritike povijesnog zna¬ 
nja kao takvog, jednostavno prešućivanje revizionističkih pogleda 
izgleda u historiografiji u XXI. stoljeću donekle anakronistično. 

Tijekom XX. stoljeća bilo je nekoliko pokušaja rehabilitacije 
one slike rane povijesti zapadnog Balkana, koja proizlazi iz Hrvat¬ 
ske kronike/Ljetopisa popa Dukljanina. Među takve kao prvo treba 
navesti djela Jože Rusa. Zasluga toga slovenskog autora prvenstve¬ 
no je u tomu što je osobitu pozornost skrenuo na utjecaj zemljopi¬ 
snih uvjeta Dalmacije na sociokulturni krajobraz oblasti u ranom 
srednjem vijeku. Polazeći od uvjerenja kako su prirodni uvjeti zale¬ 
đa Dalmacije ovdje mogli osigurati povoljne prilike za autonomnu 
egzistenciju barbarskog gotskog kraljevstva, J. Rus je time odredio 
prostor u koji bi se prema njegovom mišljenju mogli smjestiti bar¬ 
barski kraljevi, čija su djelovanja opisana u Libellus Gothorum iz 
početnoga dijela Ljetopisa popa Dukljanina. Najvažnije uporište 
njegove “gotske teorije” bila je pretpostavka o kontinuitetu gotske 
političke tvorbe u zaleđu Dalmacije sve do dolaska na ove pro¬ 
store Hrvata koji se, prema kronologiji J. Rusa, dogodio koncem 
VI. stoljeća. Međutim, pokušavajući uskladiti podatke iz Libellus 
Gothorum s izvješćima Konstantina Porfirogeneta o seobi Hrvata, 
J. Rus je znatno zakomplicirao svoju koncepciju tezom o tobožnjoj 
integraciji hrvatskih doseljenika koji su prema njegovom mišljenju 
bili također slavenizirani Goti u već postojeću gotsku strukturu u 
Dalmaciji. 1 U ovoj se točci Rusova “gotska teorija” približavala 
ranijoj koncepciji poljskog sociologa Ludwiga Gumplowicza, koji 
se pridržavao kronologije cara Konstantina, ali je mislio da su do- 


1 Jože Rus, Kralji dinastije Svevladičev, najstarejši skupni vladarji Hrva- 
tov in Srbov 454-614. Ljubljana, 1931; Isti, Krst prvih Hrvatov in Sr- 
bov. Nova poglavja o zgodovini kraljev Svevladičev. Ljubljana, 1932; 
Isti, Slovanstvo in vislanski Hrvatje 6. do 10. stoletja. Etnolog (Ljublja¬ 
na), kn. V-VI, 1933, str. 31-45. 

šljaci iz Bijele Hrvatske bili osvajači gotskog podrijetla. 2 Dosta su 
bliski J. Rusu u tumačenju etnopolitičke situacije na zapadu Bal¬ 
kana bili hrvatski povjesničar Kerubin Šegvić i slovenski jeziko¬ 
slovac Jakob Kelemina. K. Šegvić je smatrao nedostatak podataka 
o vlasti Bizanta u dalmatinskom zaleđu poslije tzv. Justinianove 
“rekonkviste” za veoma indikativan. Ograničenost područja, koje 
je sredinom VI. stoljeća bilo pod bizantskom vlašću, osiguravala 
je, po njegovom mišljenju, očuvanost gotskih političkih struktura 
u gorskom dijelu Dalmacije i postupno sazrijevanje hrvatske dr¬ 
žave na njihovim temeljima. J. Kelemina je uglavnom na teme¬ 
lju toponomastike dopuštao očuvanje gotskih političkih struktura 
u pojedinim “oazama” poput zemalja Guduskana i Neretljana. Za 
razliku od J. Rusa, K. Šegvić, koji se sa skepsom odnosio prema iz¬ 
vješćima cara Konstantina o preseljenju Hrvata u Dalmaciju za vla¬ 
davine Heraklija, smatrao je da se ne može zaključivati o zasebnoj 
migraciji Hrvata krajem VI. ili početkom VII. stoljeća povezivaju- 
ći njihovo pojavljivanje na gore navedenom području s dolaskom 
gotskih družina Teodorika iz roda Amala krajem V. stoljeća, 3 dok 
je J. Kelemina kritizirao Rusovu tezu o gotskom podrijetlu Hrvata 
s filološkog gledišta. 4 

Interpretacijski model, koji dopušta očuvanje u zaleđu Dalma¬ 
cije gotske političke tvorbe poslije sredine VI. stoljeća, a koji se 

2 Ludwig Gumplowicz, Die politische Geschichte der Serben und Kroa- 
ten. Politisch-Anthropologische Revue, Eisenach und Leipzig: Thiirin- 
gische Verlags-Anstalt, 1902/1903, str. 779-789. 

3 Kerubin Šegvić, Die gotische Abstammung der Kroaten. Nordische 
Welt, br. 9-12/1935, str. 1-56. (Vidi hrvatski prijevod: Kerubin Šegvić, 
Gotsko podrijetlo Hrvata i kako nastade Hrvatska. Preveo i priredio Vla¬ 
do Nuić. HKD Napredak, Split, 1997.) 

4 Jakob Kelemina, Goti na Balkanu. Časopis za zgodovino in narodopisje 
(Maribor), god. XXVII, 1932, str. 121-136; Isti, Popa Dukljanina “Li- 
bellus Gothorum ” (I-VII). Studija o starogermanskih spominih v naši 
zemlji. Etnolog (Ljubljana), kn. XII, 1939, str. 15-35. 

vezuje uz hrvatsku historiografiju XVII-XVIII stoljeća, nije bio 
jedinstven u nizu pokušaja, nastalih tijekom XX. stoljeća, da se 
tzv. gotski kraljevi iz Hrvatske kronike/Ljetopisa popa Dukljanina 
uvedu u kontekst hrvatske srednjovjekovne povijesti. Put novim 
raspravama, koje više nisu bile povezane s gotskom teorijom, bio 
je otkriven preispitivanjem kronologije ljetopisnih likova, koje se 
zasnivalo na rezultatima tekstoloških istraživanja. Ta su istraživa¬ 
nja, kako se činilo njihovim autorima, otkrivala u tekstu raznodob- 
ne dijelove, koji bi navodno pripadali različitim vrelima. S jedne 
strane takav pristup bio je korak naprijed, dopuštajući objašnjenja 
mnogih proturječnosti i javnih anakroni z am a u tekstu, ali s druge 
strane, on je objektivo proširio prostor za dosta subjektivne inter¬ 
pretacije. Tako je Dominik Mandić, pozivajući se na knjigu “Me- 
todos” koja se spominje u devetoj glavi Hrvatske kronike/Ljetopisa 
popa Dukljanina, u opisu sabora na Duvanjskom polju, smatrao da 
se radi o jednom od najstarijih hrvatskih pisanih izvora, što mu je 
omogućilo interpretaciju Budimirove države prikazane u kronici 
kao Hrvatske u sredini VITI, stoljeća. 5 Koncepcija, koju je razradio 
Muhamed Hadžijahić, temeljila se na izdvajanju iz teksta kronike 
kao posebne cjeline takozvanog “Ljetopisa Zagorske sklavinije”, 
koji je, po njemu, bio najstarija bosanska kronika. U skladu s ta¬ 
kvim stavom M. Hadžijahić je u kraljevima, koji su se spominjali 
u glavama 4 do 10 Hrvatske kronike/Ljetopisa popa Dukljanina, 
vidio bosanske vladare IX. stoljeća. 6 Najzad, pojavila se i još jedna 
koncepcija koja predlaže da se glave 8 do 10 razmatraju kao vjero¬ 
dostojan izvor za tobožnje vladanje na zapadu Balkana poznatoga 


5 Dominik Mandić, Hrvatski Sabor na Duvanjskom polju god. 753. , u: Do¬ 
minik Mandić, Rasprave i prilozi iz stare hrvatske povijesti. Rim, 1963, 
str. 145-193. 

6 U najpotpunijem obliku vidi u: Muhamed Hadžijahić, Povijest Bosne u 
IX i Xstoljeću. BZK Preporod, Sarajevo, 2004. 

slavenskog kneza Sventoplka, koji je kasnije postao vladar Velike 
Moravske. 7 

Bez obzira na oštroumnost i dosta hvalevrijednih promišljanja 
tekstološkoga karaktera koje su pokazali navedeni istraživači, niti 
jedna od navedenih koncepcija nije pokazala bitan utjecaj na hi¬ 
storiografski mainstream. To je sasvim razumljivo jer ono što se 
nudilo u okvirima tumačenja teksta Ljetopisa često je bilo neute¬ 
meljeno te je dovodilo u pitanje svjedočanstvo ostalih vrela, kao na 
primjer djelo cara Konstantina, a mjestimično su bila očita i samo¬ 
voljna mudrovanja. Tako su ostali neuspjeli pokušaji pronaći “kra¬ 
ljevstvo Slavena - Gota”, kako se opisuje u Hrvatskoj kronici, na 
karti srednjovjekovnog Balkana poput Budimirove hrvatske drža¬ 
ve sredinom VIII. stoljeća, a koja se tobože protezala od Vinodola 
do Vijore u današnjoj Albaniji, ili Sventoplkova “patrimonijalnog 
kondominij uma” iz druge polovice IX. stoljeća, koji je u svoj sa¬ 
stav tobože uključivao više političkih tvorbi na području Panonije i 
Dalmacije. Čini se, da svi ti pokušaji nisu uzimali u obzir karakter 
ranosrednjovjekovnih političkih tvorbi u ovom dijelu Europe koji 
za razdoblje od VII. do IX. stoljeća nisu imali dovoljno mogućnosti 
za političku integraciju onoliko širokih i štoviše zemljopisno me¬ 
đusobno odvojenih prostora. Osim toga, sva ta tumačenja toliko su 
se razlikovala međusobno da su kod čitatelja mogla izazvati osjećaj 


7 Imre Boba, Moravia’s history reconsidered. A reinterpretation of me¬ 
di eval sources. The Hague, 1971; Martin Eggers, Das “Grofimdhrisc- 
he Reich ” Realitdtet oder Fiction? Eine Neuinterpretation der Quellen 
zur Geschichte des mittleren Donauraumes im 9. Jahrhundert. Stuttgart, 
1995. Ova je hipoteza vezana uz pokušaj da se revidira uobičajena lo¬ 
kalizacija Velike Moravske, što je izazvalo oštru i uglavnom opravdanu 
kritiku u historiografiji. Pregled diskusije vidi u: Istvan Petrovics, Imre 
Boba i pitanje Velike Moravske. Scrinia Slavonica, vol. 8, 2008, str. 563- 
575; Florin Curta, The history and archaeology of Great Moravia: an in- 
troduetion. Early Medieval Europe, vol. 17, no. 3, 2009, str. 238-247. 

potpune nemoći pred zadaćom odgovarajuće povijesne interpreta¬ 
cije Hrvatske kronike , koja je time poprimila “image” skrajnje upit¬ 
noga povijesnog vrela, kada se, naravno, govorilo o vremenu do X. 
stoljeća. Naposljetku je u historiografiji sve više jačala nekadašnja 
zamisao kako “kraljevstvo Slavena i Gota”, opisano u Hrvatskoj 
kronici ne može biti uspoređivano ni s kojom političkom struktu¬ 
rom, koja je u srednjem vijeku postojala na zapadnom Balkanu i da 
stoga sve to treba razmatrati kao literarnu ili politički motiviranu 
fikciju. 

Novi pokušaj da se odrede vrijeme i mjesto djelovanja vladara 
opisanih u Hrvatskoj kronici koji poduzima I. Mužić, uzima u obzir 
ne samo postignuća prethodne historiografske tradicije, i to u pr¬ 
vom redu one prisutne u radovima pobornika one verzije hrvatske 
povijesti koja se sadrži u ovom izvoru, već vodi račun i o njihovim 
zabludama i pogrješkama. Kao rezultat toga Mužiću je pošlo za 
rukom razraditi novi interpretacijski model, za koji smatramo da 
se ističe kao najuravnoteženiji od svih dosadašnjih u okviru one 
tradicije u proučavanju “Ljetopisa popa Dukljanina”, koju bismo, 
s obzirom na suvremeni historiografski mainstream, mogli nazvati 
“revizionističkom” (naravno, bez ikakvih negativnih konotacija). 
Bit ovoga interpretacijskog modela sastoji se u sljedećem: tije¬ 
kom VI.-VIII. stoljeća u planinskom zaleđu Dalmacije postojala 
je teritorijalno rascjepkana i u nekom smislu bezoblična barbarska 
politička tvorevina, kojoj je na čelu stajala heterogena gotsko-sla- 
venska elita. Budući daje ta politička tvorba znala sačuvati, nakon 
Justinijanove “rekonkviste” lokalne strukture vlasti, krajem šesto¬ 
ga stoljeća jednostavno je bila uključena u sastav takozvane Pax 
Avarica, tj. avarskog političkog sustava, koji je vladao od VI. do 
kraja VIII. stoljeća znatnim dijelom Srednje Europe, uključujući 
i zapadni Balkan. Čini se da takvo viđenje etnopolitičke situacije 
u zaleđu Dalmacije - a kakvo upravo izranja iz Mužićeva istraži¬ 
vanja - puno bolje odgovara realnostima ranoga srednjeg vijeka, 

jer je za navedeno razdoblje karakterističan nedostatak teritorijal¬ 
nog oblikovanja političkih struktura. U svezi s time amorfna got¬ 
ska politička tvorba, koja je prema Mužiću postojala na području 
dalmatinskoga zaleđa i bila podređena ispočetka Bizantu, potom 
Avarima, izaziva određene asocijacije s takozvanom “Gotijom” u 
gorskom dijelu Krima. Krimska Gotija, kao što je poznato, bila 
je smještena također na periferiji zone koju je mogao kontrolirati 
Bizant preko svojih dužnosnika i poslije je potpala pod vlast Ha¬ 
zarskog kaganata. U oba primjera dakle imamo posla s planinskim 
krajevima koji su se nalazili razmjerno blizu uporištima bizantske 
vlasti, ah su pri tome sačuvah svoju vlastitu političku strukturu ma¬ 
nje više integriranu u administrativni sustav carstva. 8 

Za razliku od J. Rusa, K. Šegvića, D. Mandića, M. Hadžijahića 
i drugih autora koji su u prvom redu nastojali da bi se na osnovi 
njihovih raščlambi stvorila koherentna slika rane hrvatske/bosan¬ 
ske povijesti koju bi se zatim moglo uvrstiti u postojeći (nacionalni 
ih državni) narativ u kojem su već postojale takve kategorije kao 
sto su “narod”, “država”, itd., Mužićev je pristup problematici u 
znatnoj mjeri slobodan od apriorističkih shvaćanja paradigmatič- 
ke naravi. Drugim riječima, radi se o takvom pristupu koji omo¬ 
gućuje raspravljanje o starim historiografskim problemima izvan 
zastarjelih historiografskih paradigma. Mužićevi takozvani “Goto- 
Sklavini” u suštini nisu ni Goti niti Sklavini u smislu u kojem je te 
zajednice tretirala stara historiografija. Oni su predstavnici elitnoga 
sloja heterogenog podrijetla čiji je nastanak uvjetovan složenom 
interakcijom različitih barbarskih grupacija na području kasno- 


Politička struktura Gotije i njen status u odnosu na bizantsku vlast na 
Krimu, teško da se mogu jednoznačno interpretirati, te potiču istraživače 
govoriti, na primjer, o “sinteznoj kontaktnoj zoni”. Vidi: Sergej Boriso- 
vič Soročan, Delo jepiskopa Ioanna Gotskogo v svjazi s istorijej vizan- 
tijsko-hazarskih otnošenij v Tavrike. Hazarskij almanah (Kijev-Harjkov- 
Moskva), 2, 2004. str. 77-98. 

antičke provincije Dalmacije. Zbog toga nije slučajno da se neki 
Mužićevi stavovi bez obzira na to što su izrasli u pozitivističkom 
metodološkom ozračju (što je donekle karakteristično za Srednju 
Europu) dobro uklapaju u najnovije trendove postmodernističke 
historiografije koja se tek nedavno počela ozbiljno baviti identitet- 
skim konstruktima važnim za hrvatsko povijesno područje kao što 
su Iliri, Goti i Slaveni. 9 

Iz toga sa svom pouzdanošću proizlazi da spoznajno značenje 
nove modifikacije “gotske teorije” što je razradio I. Mužić nije u 
tome da se tobože radi o uobičajenom pokušaju povezivanja Gota 
s Hrvatima. Najjača strana Mužićeva modela, kako se nama čini, 
jest upravo to što nam nudi izlaz iz suvišnih pravo linijskih shema 
etnopolitičkog razvitka, uvjetovanih metodološkim paradigmama, 
koje su prevladavale u historiografiji XIX. i XX. stoljeća. Kako 
pokazuju najnovija istraživanja, te su se paradigme pokazale pre¬ 
tijesnima za rješavanje pitanja hrvatskoga etnopolitičkog razvoja 
tijekom VII. do IX. stoljeća. Tek su se u posljednje vrijeme, za¬ 
hvaljujući usavršavanju istraživačke metodologije, koja ne dopušta 
ispuštanje ni najmanje kockice složenog mozaika hrvatskoga ranog 
srednjeg vijeka, stvorili uvjeti za vrlo nijansiranu sliku u historio¬ 
grafiji, koja u najvećoj mjeri uzima u obzir i višesložnost pojava 
i procesa, koji su doveli do toga da se srednjovjekovno hrvatsko 

9 Patrick Amory, People and Identity in Ostrogothic Italy, 489-555. Cam- 
bridge, 1997; Florin Curta, The making of the Slavs: history and archae- 
ology of the Lower Danube Region, c. 500-700. Cambridge University 
Press, Cambridge, 2001; Danijel Dzino, Becoming Slav, becoming Cro- 
at: identity transformations in post-Roman and early medieval Dalma- 
tia. Brill Academic Publishers, Leiden-Boston, 2010. Značenje Mužiće- 
vih radova u kontekstu suvremenog proučavanja identiteta dobro je po¬ 
kazao Danijel Dzino, “Biti”, “Činiti” i “Znati”: Multietničnost hrvat¬ 
skog identiteta u ranom srednjem vijeku (Predgovor uz knjigu Ivana Mu¬ 
žića, Hrvatska povijest devetoga stoljeća ), u: I. Mužić, Hrvatska povijest 
devetoga stoljeća. Naklada Bošković, Split, 2006., str. 5-20. 

društvo iskristalizira kao takvo. Rad Ivana Mužića zasigurno se 
nalazi u kolosijeku navedenih pozitivnih trendova, pridonoseći 
obogaćenju historiografskog fundusa novim stajalištem prema in¬ 
terakciji barbarskih elita u zaleđu Dalmacije. To nam daje osnovu 
za promišljanje da, bez obzira na znanstvenu sudbinu konkretnoga 
interpretacijskog modela predstavljenog u ovoj knjizi, njezin autor 
djeluje u ispravnom smjeru. 

Denis Alimov 

O AUTORU 





Ivan Mužić rođenje 14. rujna 1934. godine u Solinu. Prof. dr. 
Marin Zaninović u Predgovoru II. izdanju Mužićeve knjige Hrvat¬ 
ska povijest devetoga stoljeća ovaj podatak interpretira ovako: 
Mužić rođen je 1934. u Solinu, prepunom povijesti i njenih spome¬ 
nika i tu je upijao bez sumnje veličajnu prošlost od najmlađih dana. 
Završio je Klasičnu gimnaziju u Splitu, jednu od elitnih hrvatskih 
obrazovnih ustanova 1953 godine. Studij prava diplomirao je u 
Zagrebu 1958. godine. Već kao mladi stručnjak objavio je studije, 
koje su izazvale široku pažnju javnosti. Bila su to Razmatranja o 
povijesti Hrvata 1967., kojoj je slijedila Hrvatska politika i jugo¬ 
slavenska ideja 1969. godine. Djelomično otapanje najrigidnijeg 
totalitarizma u jugoslovenskoj ’ varijanti, nakon pada sveprisutne 
udbaške strahovlade Aleksandra Rankovića, omogućilo je pristup i 
nekim zabranjenim temama naše povijesti. Pa ipak, bilo je prerano 
i sjećam se kako su na ove knjige reagirali južni i sjeverni hrvatski 
unitaristi, pa se na kraju u debatu umiješali i Centralni komitet SK 
BiH, Okružni javni tužilac Ljubo Prvan u Vjesniku i drugi. Od tada 
Mužić nosi žig čovjeka opasnog po federalni javni red. Mraz Hr¬ 
vatskog proljeća i svih iluzija koje je pobudilo dohvatio je i Mužića 
i podvrgnuo ga sudskom progonu koji je trajao od početka 1972. 
do jeseni 1975., kada je apsurd te optužbe sagledan, pa je optuženi 
od Vrhovnog suda u Zagrebu bio oslobođen zbog ‘pomanjkanja 
dokaza ’... Sreća je da je Mužić došao na javnu scenu, kada ovakve 
barbarske egzekucije bivaju rjeđe, jer da je djelovao desetljeće ra¬ 
nije, pitanje kakva bi ga sudbina bila zadesila. On naime u svojim 
djelima ruši brojne zabrane i raščišćava pojmove.’’'' 

I. Mužić je bio delegat hrvatske Katoličke crkve na Svjetskom 
kongresu katoličkih laika od 11. do 18. listopada 1967. godine u 
Rimu. Vodio je kao odvjetnik mnoge političke procese od 1965. 
do kraja 1971. godine (slučaj prof. Ivana Alilovića, obranu izdanja 
Široki Brijeg i dr.). Dr. fra Rufin Šilić kao Provincijal hercegovač¬ 
kih franjevaca završava Izjavu oca provincijala, između ostalog, 
ovako: “ Zahvaljujemo odvjetniku Ivanu Mužiću što je obranu naše 
stvari preuzeo u svoje ruke i vodio je vještinom velika pravnika 
i izvrsnog poznavaoca povijesnih činjenica.” (Franjevačko glasilo 
Mir i dobro /Mostar/ br. 7. za 1971., str. 295-296.) Početkom 1972. 
godine I. Mužić je izložen neviđenoj medijskoj hajci i procesu- 
iran kao neprijatelj komunističkog režima. Tijekom trajanja sud¬ 
skog procesa on je kao odvjetnik suspendiran, odnosno bilo mu je 
zabranjeno raditi bez obzira što je imao nezaposlenu ženu i troje 
malodobne djece. Za trajanja sudskog progona nije mu dopuštena 
ni obrana disertacije na Pravnom fakultetu koja je bila predviđena u 
proljeće 1972. godine. (Članovi komisije bili su profesori: B. Kriz¬ 
man, I. Beuc i H. Sirotković.) On je zbog takve odluke s tim profe¬ 
sorima prekinuo sve kontakte i objavio (1978.) rukopis pripremljen 
za obranu kao knjigu pod naslovom Katolička crkva u Kraljevini 
Jugoslaviji u izdanju Crkve u svijetu nadbiskupa F. Franića. 

I. Mužić je 13. prosinca 1990. godine u Rimu održao glavni 
referat na svečanoj akademiji, koju je organizirala Papinska među¬ 
narodna Marijanska akademija u suradnji s Papinskim hrvatskim 
zavodom sv. Jeronima i Hrvatskom zajednicom u velikoj dvorani 
Papinskog Sveučilišta Antonianum u spomen kardinala Alojzija 
Stepinca. Hrvatska biskupska konferencija u dopisu iz Zagreba od 
16. lipnja 1993. godine posebno se zahvalila I. Mužiću za njegovu 
dotadašnju angažiranost. “t/ ime naših biskupa ja Vam zahvaljujem 
na Vašoj požrtvovnoj suradnji kojom ste se kroz više godina zala¬ 
gali za opće dobro naše Crkve” (Br./N° 203/BK-93. Dr. Vjekoslav 
Milovan generalni tajnik HBK.) I. Mužić nije nikad istupao s kle- 

rikalnih pozicija i to je dobro shvatio predsjednik Franjo Tuđman, 
kada je u svome Zatvorskom dnevniku iz 1972. dana 4. ožujka 1972. 
godine zapisao: “Mužić uhićen. Nikad mi nije djelovao politički an¬ 
gažirano, pa ni klerikalno, kako su ga neki obilježavali. Za vrijeme 
moga boravka u Splitu razgovarali smo isključivo o njegovoj diser¬ 
taciji... Očito i Mužić plaća svoje bavljenje poviješću! Jer, teško mi 
je zamisliti nešto drugo... A unitaristi ga imaju u nosu, vjerojatno 
i zato što je branio Alilovića i neke druge slučajeve (F. Tuđman, 
Petrinjska 18. Zatvorski dnevnik iz 1972. Naklada Pavičić, Zagreb, 
2003., str. 195.) 

I. Mužić je autor dva povijesno-politička spisa: Razmatranja o 
povijesti Hrvata (1967.); Hrvatska politika i jugoslavenska ideja 
(1969.). On je od povijesnih djela objavio: Katolička crkva (1978.), 
Pavelić i Stepinac (1991.), Katolička crkva, Pavelić i Stepinac 
( 2 1997., 3 2002.); Stjepan Radić 1918.-1928. (1980., 2 1987., 3 1988„ 
4 1990.); Masonstvo u Hrvata (1983., 2 1983„ 3 1984„ 4 1989., 5 1993„ 
6+7 2001., 8 20 04.); Hrvati i autohtonost /Podrijetlo i pravjera Hrva¬ 
ta! (1989., 2 1992., 3 1994„ 4 1996., 5 1997„ 6 1998„ 7 2001.); Masoni u 
Hrvatskoj 1918-1967 (1993); Hitier i Izrael (1995., 2 1997., 3 2000.); 
Hrvatska kronika 547-1089 (1998., 2 1999., 3 2001., 4 2001., 5 2002.); 
Smisao masonstva (1986., 2 2003); Vjera Crkve bosanske (2008.); 
Alojzije Stepinac (2013., bibliofilsko izdanje na talijanskom jezi¬ 
ku); Hrvatska povijest devetoga stoljeća (20 06., 2 20 07. 3 2011); Hr¬ 
vatski vladari (20 1 2., 2 20 1 3., 3 20 1 4.). 

Koautor je (s Nenadom Cambijem, Heinrichom i Ingrid Kusch) 
knjige: Mjesec u Hrvata i Zmajeva pećina (2003., 2 2004.). I. Mužić 
je priredio je i niz izdanja djela raznih autora (O. Spengler, Tacit, 
J. Strossmayer, M. K. Begić, I. Šarić, G. Szabo, D. Šakić, L. Katić, 
S. T. Poglajen, A. Carrel, M. Budak i dr.). Posebno su zapažene od 
Mužića priređene knjige: Vlasi u starijoj hrvatskoj historiografiji 
(2010.) i Hrvatska kronika u Ljetopisu popa Dukljanina (2011.) 
On je objavio i dvije knjige polemika (Zlodusi u Hrvatskoj, Split, 

2004. i O hrvatskoj etnogenezi i masonstvu u Hrvata, Split, 2009.) 
Autor je i knjige o metafizici povijesti: Isus Krist i Izrael (1976., 
2 2001.). I. Mužić je surađivao u mnogim povremenim publikacija¬ 
ma (Hrvatski tjednik, Crkva u svijetu. Kolo, La cultura nel mondo, 
Marulić, Starohrvatska prosvjeta, Hrvatska obzorja, Studia Slavi- 
ca et Balcanica Petropolitana i dr.). Mužić je nosilac je više javnih 
priznanja i član raznih kulturnih društava. Dr. je h. c. Marquis Gi- 
useppe Scicluna International University Foundation (1987.). Pri¬ 
druženi je član Hrvatskoga arheološkog društva u Zagrebu. Dobio 
je u travnju 2003. godine nagradu za životno djelo Županije Split- 
sko-dalmatinske. 

Historiografija u obje Jugoslavije bila je u službi vladajućih 
režima, a osobito u komunističkoj državi. Mužić je upravo u toj 
historiografskoj realnosti komunističke Jugoslavije imao hrabro¬ 
sti, da objavi djela, utemeljena na arhivskoj i drugoj građi, koja su 
označila potpuno novi pristup najosjetljivijim temama hrvatske po¬ 
vijesti. Tako je on, između ostaloga, nepobitno utvrdio daje Stje¬ 
pan Radić poslije I. svjetskog rata htio stvaranje nezavisne države 
Hrvatske. Radićeva je kći prof. Mira Košutić, u jednoj izjavi (u 
svibnju 1988. za Glas koncila) rezimirajući gotovo nepreglednu li¬ 
teraturu o svom pok. ocu, ocijenila “ da je do sada, u historiografiji, 
Radića najbolje uspio shvatiti naš poznati povjesničar Ivan Mu¬ 
žić .” Bogdan Radića poslije knjiga o Radiću i masonstvu ocijenio 
je Mužića “ najvećim našim suvremenim povjesnikom ”. (Hrvatska 
revija, godište XXXVII. za 1987. godinu, br. 3, str. 453.) 

Rezultati, koje je Mužić obradio, nikoga ne ostavljaju ravno¬ 
dušnim i zato su njegova djela o autohtonosti u Hrvata i o ma¬ 
sonstvu u Hrvatskoj prodana u više od četrdeset tisuća primjeraka. 
Knjiga Masonstvo u Hrvata izazvala je brojne polemike u zemlji 
i u inozemstvu. Da su napadi nekih novinarskih anonimusa na to 
djelo bili neutemeljeni potvrdili su objavljeni osvrti istaknutih ma¬ 
sonskih autoriteta u svijetu. Tako je profesor Leo Magnino ocije- 

nio knjigu kao “ izvanredno djelo ” (La cultura nel mondo, /Roma/, 
XXXVIII/1984., 1, 77.), a jednako tako smatra i dr. Eugen Laxa 
iz Brazila. ( Slobodna riječ, /Buenos Aires/, XXXVIII/1984., 335, 
3.) Organ austrijskog masonstva Blaue Bldtter (Beč) zaključio je 
da je pisac izvanredno duboko ušao u materiju i pokazao neoče¬ 
kivanu objektivnost. (Blaue Bldtter, broj za veljaču 1985., str. 5.) 
Akademik prof. dr. Mate Suić jeo Mužiće voj znanstvenoj metodi 
u Pogovoru šestom izdanju njegove knjige o autohtonosti (1998.) 
istaknuo: “ Mužić spada među one koji se ne zadovoljavaju samo 
nabrajanjem naslova i imena autora, nego često uspjeva do srži iz 
izvora iscijediti ono što se uopće može. A to traži mnogo znanja, 
strpljenja i vremena .” 

I. Mužić doživio je najveće priznanje kada su rezultati antropo- 
genetičkih istraživanja (od 2000. godine pa nadalje) konačno po¬ 
tvrdila njegovu temeljnu tvrdnju da je u današnjih Hrvata sadržano 
oko tri četvrtine gena balkanskih starosjeditelja i tako su potpuno 
obezvrijeđena i poneka Mužiću hrvatska jalna suprotstavljanja. M. 
Suić je u Predgovoru prvom izdanju Mužićeve knjige o autohtono¬ 
sti (1989. godine) zaključio: “[/ našoj pak historiografiji Mužićevo 
djelo o kontinuitetu življenja i elementima autohtonosti na našem 
hrvatskom prostoru jest i bit će još dugo ostvarenje s odlikama pr- 
venca suvremenog usmjerenja u našoj i u svjetskoj povijesnoj zna¬ 
nosti.’’'’ 

Dr. se. Vlado Nuić 

gospodin Željko Bilić 


